
PREFATA 


Lucrarea de faţă este —,cu adaosurile ce le vom justifica îndată — 
traducerea românească a tezei pe care am susfinut-o, pentru doctoratul 
in Filosofie, la Universitatea Southern California din Los Angeles, 
Statele- Unite ale Americii. O publicăm acum, după atâţia ani dela 
susținerea ei, pentrucá timpul scurs ne-a întărit convingerea cá ideile 
exprimate au rămas în general valabile, iar materialul filosofic, destul 
de abundent, nu numai că slujeşte argumentării noastre, dar — ceea ce 
este poate mai interesant pentru cititorul român — constitue o înfăţi- 
gare destul de expresivă si bogată a preocupărilor mai vechi şi mai 
nouă ale filosofilor americani şi englezi, 'atât de necunoscuți la noi. 
Dincolo de poziția noastră, cititorul va lua contact, prin această lucrare, 
cu bogăţia de probleme şi idei a unei lumi de care încă suntem îndepăr- 
taţi, deşi ea, în schimb, este atât de legată de spiritualitatea fundamen- 
tală a gândirii universale, în special hellenă, şi la curent cu tot ce se 
cugetd şi se crează vrednic în ţările de mare cultură ale Europei. 

Nu am publicat lucrarea îndată după revenirea în ţară, pentru 
mai multe motive. Intdi, am dorit s'o redactăm si ampli[icám pentru 
uzul lumii dela noi, dar am constatat că e mai uşor să scrii din nou ceva 
decât să-l prefaci. Ca şi în arhitectură, adăogirile şi înnădirile strică 
limpezimii şi proporției originare. Pentru a o scrie din nou, ne-au 
lipsit, cum ne lipsesc şi acum, o parte din cărțile americane şi engleze, 
pe care doream să le mai consultám sau acelea care au apirut între 
timp. Dar în anii ce s'au scurs din ziua în care am luat doctoratul 
cu această lucrare — 25 Mai 1931 — o seamă de ide: şi lecturi s'au 
adunat pentru a întări sau nuanţa cele susținute aici. Materialul 
acesta nou ne-ar fi slujit mai adecvat la o nouă redactare a lucrării 
de:âi dacă ar fi fost introdus în cuprinsul expunerii inițiale. Rámá- 
nând, in cele din urmă, la hotărîrea de a înfățișa în româneşte lucrarea 
aga cum a [ost susținută în 1931, am găsit soluția de a adăuga în notele 

din josul paginilor, parte din acest material nou, consemndnd idei, 
observații gi citate menite să limpezeascd sau să întărească anumite 
părți ale expunerii noastre. Astfel că, în cele ce urmează, se înfăţi- 
şează, de fapt, textul tezei noastre de doctorat, respectat în totul si cu 
trimiterile lui iniţiale în josul paginilor, trimiteri culese cu drepte 
petit. Materialul nou, formulat ulterior, a fost introdus numai în 
notele de jos şi este cules cu petit cursive, pentru a se observa mai lesne. 

In privința bibliografiei, am păstrat referinjele textului inițial, 
citând uneori pe autorii streini față de cultura anglo-americană după 
traducerile engleze pe care le-am citit, în vremea elaborării lucrării. 
Cum şi în limba lor originală ei au apărut într'atâtea ediţii, indicarea 
paginei respective după una sau alta din ediţii nu ar fi ușurat urmă- 
rirea. Textele clasice în schimb, mai ales acelea ale Grecilor antici, 
sunt citate după ediţiile universale, ce nu se referă la pagini, ci la 
cărți, capitole și rânduri numerotate sistematic. Bibliografia dela 
urma lucrării este cea a tezei, neadăogându-i bibliografia cărților utili- 
zate pentru notele noui tipărite cursiv, acest material nou având refe- 
rinfele bibliografice chiar în cuprinsul notei respective. 

Întârzierea publicării se mai datoreşte şi anilor de război, în care 
nu numai că am fost adesea departe de îndeletnicirile noastre, dar 
chiar ín răstimpurile, când am [i putut întreprinde operaţiile necesare 
publicării, starea sufletească ne oprea dela gândul comunicării acestei 
lucrări publicului românesc. Preocupările estetizante din cartea aceasta, 
optimismu-i filosofic, tema însăși a realizării-de-sine ne stânjeneau, 
putând apărea ridicole în faţa brutalei tragedii care desconsidera pe 
om şi idealurile lui permanente. Insdyi Europa din preajma celui de-al 
doilea război mondial nu mai era, receptivă faţă de asemenea idei şi 
preocupări, fascismul şi nazismul tulburánd contemplajia şi trăirea 
valorilor supreme şi impunând alitudini anti-humaniste. Ultimii 
gapte-opt ani au constituit o besnă dușmănoasă sau, în tot cazul, nere- 
ceptivă faţă de preocupările metafizice, estetice, etice şi logice, chiar 
și când mulți nu se lăsau aserviţi pragmatismului fascist, căci nu 
gândirea americană a cunoscut monstruozitatea pragmatismului politic, 
ci acele țări europene, care ajunseseră la rătăcirea de a crede că este 
adevărat şi bun numai ceea ce e imediat operant, dând imediat rezultate 
convenabile interesului lor cumplit de particular gi egoist. 

In acest răstimp de besnă spirituală, amintirea anilor petrecuţi 
la studiile din Statele-Unite ne-a apărut cu un nimb şi mai puternic, 

iar preocupări ca acelea din lucrarea de [aţă le vedeam strălucind ca 
şi stelele de pe îndepărtatele steaguri americane, luptând pentru liber- 
tatea spiritului. Odată cu Charta Atlanticului gi cu victoria Națiunilor- 
Unite, omenirea pășeşte iarăşi spre un humanism, care nu numai cá 
îngăduie, dar chiar cere preocupări ca acestea din Kalokagathon, 
dorindu-le gi noi mai temeinic şi mai eficient formulate decât am izbutit 
s’o facem. 

Problemele din cartea de față ne-au preocupat din adolescenţă, 
astfel că anii de studiu petrecuţi in Statele- Unite (1929—1931) n'au 
făcut decât să ne prilejuiască o desvoltare prielnică pentru formularea 
sistematică a acestor probleme. Dar acest [apt nu finteste de loc să scadă 
recunoştinţa ce-o purtám unicilor condiții de educaţie pe care ni le-a 
oferit Universitatea Southern California şi donatoarea bursei, d-na 
Helen Kimberly Stuart, o intelectuală cu înalte idealuri şi care vizi- 
tând România a cerut instituţiilor academice să recomande trei stu- 
denji români care să studieze viaţa si gândirea patriei sale. Din rodul 
acestor ani, am dat la iveală cărţile despre oamenii şi priveliştile Ame- 
ricii, iar acum dăm la iveală, prezentându-ne teza, atmosfera intelec- 
tuală constituită in jurul problemelor morale, estetice si metafizice. * 

Deobiceiu profesorii igi prezintă elevii şi discipolii, prefafdndu-le 
lucrările. Dar, în cazul nostru, dată fiind situaţia că lumea filosofică 
americană şi engleză este atât de puţin cunoscută la noi, studentul trebue 
să-și prezinte profesorii pe care, în anii aceia, i-a urmat la cursuri 
şi seminarii, zi de zi, cu care a lucrat teza aceasta si in fafa cărora 
a susfinut-o, având sprijinul unora şi ostilitatea relativă si decentă 
a altora. 

Având din țară licenţele în filosofie si drept, am urmat la Uni- 
versity of Southern California cursurile Școalei de Filosofie (Filosofie 
însemnând acolo Logica, Epistemologia, Metafizica, Istoria Filosofiei, 
Etica, Omul şi Civilizaţia, Filosofia Culturii, Istoria Religiilor, 
Estetica). Sociologia formează o facultate aparte, ca gi Psihologia. 
In afară de cursurile şi seminariile de Filosofie, am urmat — ca spe- 
cialitate secundară — şi cursuri ale Şcoalei de Sociologie (Psihologie 
Socială, Sociologie, Antropologie, Valori Sociale, Personalism, etc.). 
La Școala sau Facultatea de Psihologie, care avea. vreo douăzeci de 
cursuri, nu am urmat niciunul, peste ocean neconfundándu-se Filo- 
sofia cu Psihologia, ba chiar considerându-se a avea puţin comun 
între ele. 

Dintre profesorii noştri, cel mai aproape ne-a fost Herbert Wildon 
Carr, metafizician şi epistemolog englez, care după ce-a profesat la 
Universitatea din Londra, era chemat ca oaspete excepţional la Uni- 
versitatea Southern California. Cu H. Wildon Carr, idealist pe linie 
leibniziană, prieten cu Bergson şi Croce, pe care îi valorificase în Anglia, 
el însuşi autor al unor cărţi de care ne ocupăm în cuprinsul lucrării 
de faţă, am lucrat această teză si am avut la cursuri şi seminarii cea 
mai mare afinitate. i 

Avem şi acum scrisoarea ce ne-a adresat-o, după ce i-am trimis 
o parte din lucrare, acasă, unde îl refinea boala ce, curând după 
plecarea noastră din America, avea să-l nimicească : 

« Accentuaţi cu multă tărie, în lucrarea d-voastră, faptul că întreaga 
lume, aga cum este oglindită în percepție, este imagină. Acest fapt cá 
întregul este imagină şi o imagină îmi pare foarte însemnat, căci ima- 
ginajia nu fărâmițează pur şi simplu imaginile percepute laolaltă. 
Cheia oricărei teorii estetice temeinice este, după părerea mea, auto- 
nomia ezperienjii estetice. In percepția sensibilă, întreaga lume este 
intuitiv prezentă în faţa spiritului. Iar în percepție întreaga referinţă 
obiectivă a lumii atârnă de subiectul care percepe. In înţelegerea inte- 
lectuală sau logică, referinţa obiectivă aparține unui obiect conceptual 
independent de cel care percepe. Nu este identitate între percepția sen- 
sibilă şi înţelegerea logică, deşi, de bună seamă, universul de referinţă 
este același în amândouă. Socot că procedaji foarte bine păstrând 
teoria estetică și rolul Jucat în estetică de către imaginaţie distincte 
față de teoria artei. Fără deosebirea dintre cunoaşterea estetică și cea 
logică, o teorie a artei nu este posibilă, dar această deosebire nu ne 
spune ce este arta în ea însăși sau ce este filosofia. Intrebuinjaji, dease- 
menea, foarte bine intuiţia lui Bergson. E deosebit de folositoare pentru 
interpretarea fenomenalității lumii cunoscută intelectual. In această 
privință a fenomenalitdjii universului material, este important de 
observat cá marele principiu al lui Leibniz depinde nu negativ de lipsa 
de claritate şi distinctivitate in percepțiile monadelor, ci în mod pozitiv 
de natura obscuritdjii şi confuziei ce le caracterizează. Aceste însem- 
nări mi-au venit, citindu-vă teza şi poate v'ar putea fi de folos. Mi-e 
teamă cá nu sunt mai bine şi nici nu pot spera să fiw 


Al d-voastră 
Herbert Wildon Carr ». 

Observațiile acestea vor avea desigur mai mult înțeles după lectura 
expunerii noastre, dar ele sugerează îndeajuns nivelul preocupărilor 
acestui filosof cu barbă albă şi ochi atât de blânzi, pentru care ideile 
erau tot atât de reale și semnificative cát şi pentru un Leibniz sau 
Berkeley. De asemenea, observaţiile acestea mai arată atenţia cu care 
profesorii anglo-americani cercetează lucrările studenţilor şi grija 
reală ce o depun pentru formarea lor temeinică. N'am să uit niciodată 
atmosfera din casa soților Carr, unde adesea se întruneau profesorii 
de filosofie ai celor două universităţi din regiunea Los Angelesului, 
în cadrul « Societăţii de Metafizică », şi nici serile de muzică înaltă 
şi discuţii de artă, animate mai ales de d-na Geraldine Carr, profe- 
soară şi ea de istoria artelor la Universitate si traducătoarea lui Con- 
dillac în englezeşte. 

Nejármurit respect intelectual pástrez, de asemenea, profesorului 
Edmund S. Hollands, profesor vizitator dela Universitatea din Kansas, 
metafizician neo-platonian și savant de-o modestie rară, cu chip mereu 
îngândurat, de erou stoic. Hollands a publicat foarte puţin, având 
poate conştiinţa că tot ce este esenţial a fost spus. Erudijia-i uluitoare 
o punea în slujba tuturor studenţilor, chiar gi în a acelor care veneau 
la seminariile-i de Metafizică, Istoria Religiilor şi Etică Antică nu 
pentru o cunoastere desinteresată, ci spre a strânge material pentru 
predici, ca unii pastori puritani și prohibiţionişti. Cu atât mai atent 
şi binevoitor era profesorul faţă de iubitorii de filosofie. Dela el am 
aflat de Warner Fite şi W. R. Sorley sau de visătoarea literatură 
irlandeză, atât de puţin cunoscută şi astăzi la noi. 

Un idealist moderat, dar plin de dinamism şi personalitate era 
profesorul Hoernlé, epistemolog cunoscut, venit dela Universitatea din 
Africa de Sud. L-am apucat în ultimul semestru al şederii noastre 
la Los Angeles, astfel cá regretăm a nu-i fi putut folosi mai mult spi- 
ritul critic, cu care interpreta metodele de cunoaştere. 

In continuă frondă la cursuri gi în discuţiile peripatetice printre 
colonadele nouei Scoale de Filosofie, am fost cu celebrul pragmatist 
F. C. S. Schiller, care, după Oxford, îşi încheia anii de profesor emerit 
la Los Angeles, combătând pe Aristoteles gi logica formală, publicând 
chiar în anii aceia Logica pentru Uz și continuând gi în California 
celebrele-i atacuri împotriva lui Bradley, hegelianul englez. Dacă nu-l 
prejuia ca logician pe Aristoteles, în schimb la cursul de Etică Prag- 
matică, Aristoteles era modelul demn de urmat. Lipsit de dramatismul 

lui William James, fire mult mai sensibilă, — urmașul său englez 
F. C. S. Schiller rămânea un polemist strălucitor, care însă ne-a făcut 
să iubim mai ales filosofia gi filosofii pe care îi combdtea. 

Intre aceste tabere în opoziție, directorul sau decanul Școalei de 
Filosofie, personalistul Ralph Tyller Flewelling păstra o atitudine 
cumpănită, căutând ca prin filosofie să aducă lumea la credinţa reli- 
gioasă. Personalismul sáu, inrdurit de tradiția bostoniană și a Nouei 
Anglii, mai ales de metodism, era pus în slujba teologiei protestante, 
căutând a îndeplini, mutatis mutandis, ceea ce un Maritain făcuse 
pentru catolicism. 

Despre profesorul de Filosofie Chineză, ca şi despre unii profesori 
dela Sociologie nu avem aproape nimic de spus. Dar la doi dintre 
profesorii Şcoalei de Sociologie trebue să ne oprim. Unul e Clarence 
Marsh Case, spirit de mare adâncime si bunătate, iubit de Mahatma 
Gandhi, care se spune că păstrează drept carte de căpătâi lucrarea lui 
Case, Coerctiunea ne-violentá. Case si, din citite, profesorul Mac 
Iver ne-au apropiat cel mai mult. de sociologia americană, pe când 
alții ne-au îndepărtat, cu exclusivismul lor empiric, cu ignorarea funda- 
mentelor filosofice, cu behaviorismul absurd. Emory S. Bogardus, 
directorul Şcoalei de Sociologie, spirit foarte muncitor $i eminent 
pedagog, avea o astfel de formaţie behavioristă și o minte refractară 
filosofiei. Ca şi dela profesorul Schiller, am învăţat și dela profesorul 
Bogardus să iubim ceea ce el combătea și să combatem ceea ce el rubea 
cu o tenacitate cam nestiinfificd. 

Nu ne oprim la ceilalți profesori și intelectuali americani sau 
englezi, pe care i-am auzit sau urmat — dar nu ca student — în anii 
experienţii americane : Bertrand Russell, John Dewey, T. H. Morgan, 
G. K. Chesterton sau pe strălucitorul profesor de «Cetdjfenie» dela 
Universitatea din Glasgow, Cecil Delisle Burns, pe care l-am urmat 
o vară întreagă la cursurile Institutului de Politică Internaţională 
dela Williamstown, Noua Anglie, Burns ţinând un curs despre civi- 
lizajie. Statele-Unite invită tot ce are lumea mai strălucitor. In anti 
aceia, Einstein preda la Școala Tehnologică fundată de Carnegie, 
Toscanini dirija, Menuhin şi Enescu interpretau pe J. S. Bach, Chaplin 
reprezenta « Luminile Orașului», La Argentina dansa baletul lui 
Manuel de Falla, O'Neill scria trilogia Electrei americane, Duke 
Ellington și Louis Armstrong impuneau jazzul hot, un filosof din 
Los Angeles îşi construia o casă anume să găzduiască una din Păsările 

Măiestre ale lui Brâncuşi, actorul-dansator Mei Lan Fang aducea 
pe scenă piesele milenare ale Chinei. Criza economică ce hdituia 
lumea și primejdiile politice ce mijeau erau viu şi amplu discu- 
tate în revistele şi cercurile americane, pregătindu-se spiritul re- 
Jormator, pe care peste puţin avea să-l întrupeze Franklin Delano 
Roosevel! şi colaboratorii săi, insuflând o unică încredere în pu- 
terile inteligenfit şi ale inimii de a îmbunătăți realitatea şi a o 
umaniza cu adevărat. In Europa Musolini impusese fascismul, Hitler 
urma să iasă din umbră, iar Francezul Georges Duhamel denunța 
lumii, în Scénes de la vie future, ce primejdie constitue americanismul 
pentru viitorul lumii (!), fiind fireşte mai gustat în Franţa şi la 
noi decât înţelepţi ca Paul Valery, iubind spiritul Atenei aga cum 
îl iubesc şi Americanii, sau ca Hermann von Keyserling, filosoful 
care a înţeles cel mai adecvat măreţia civilizaţiei americane şi 
viitoru-i unic. 

Revenind la lucrarea noastră, al cărei titlu este pe englezește The 
Nature of Beauty and its relations to Goodness (Natura Frumusefii 
și relagüle-i cu Binele) amintim că am susfinut-o, după o pregătire 
relativ îndelungată, în ziua de 25 Mai 1931, în încăperea impunătoare 
a Preşedintelui Universităţii, Rufus Von KleinSmid, o proeminentă 
personalitate în relaţiile internaţionale. Preşedintele comisiunii era 
Ralph Tyller Flewelling, decanul Şcoalei de Filosofie, iar membri 
profesorii Herbert Wildon Carr, F. C. S. Schiller, Hoernlé si Starbuck 
cu care, în afară de Carr, urmasem Estetica, dar o estetică aplicată, 
cu experienţe de laborator psihologic, făcând tot felul de lucrări şi 
exte care-l interesau mat mult pe profesor decât pe noi studenţii, 
siliți să desenăm aspectul geometric al picturilor Renaşterii sau să 
gustăm kinestetic poezia marelui Whitman. Din partea Şcoalei de 
Sociologie erau în comisiune profesorii Bogardus şi Case. Expunerea 
a durat aproape o oră, iar discuţiile mai bine de încă o oră. Profesorul 
Bogardus ne-a întrebat, printre altele, ce este aceea «suflet », iar noi 

- s-am servit definiția leibniziană, ceea ce nu l-a satisfăcut deloc. Au 
urmat dueluri solemne pentru sau contra idealismului filosofic, la 
început între candidat şi unii profesori, mai la urmă gi între profesori, 
spiritualiştii interpretând lămuririle candidatului și adăogând dela ei 
explicații sau accentuări şi mai tari pentru uzul behavioriștilor și 
pragmatistilor din comisiune. Dar totul pe ton atât de academic și 
fără resentimente | Şi înainte și după conferirea titlului de doctor in 

filosofie, profesorii de care eram aproape intelectualiceşte, ca şi ceilalți 
ne-au invitat la ei acasă si la cluburile lor, ca $i pe alți studenţi, 
prejuind deosebirea de idei şi devotamentul tuturor pentru ele. 

Aceasta-i povestea lucrării de faţă, căreia ulterior i-am dat titlul 
simbolic de Kalokagathon tocmai pentru a sublinia apartenenţa 
noastră la o concepție antică, pe care am căutat s'o descifrám în cadrul 
vieții contemporane. După cum se va vedea din expunere, pentru 
lumea anglo-americană, tema şi întreprinderea noastră nu constitue 
un curaj excepțional, căci lumea aceasta este prea legată de viaţă şi 
de valori pentru a se împăca, asemeni Europenilor de până ieri, cu 
separaţiile şi rupturile absolute între diferitele planuri ale realităţii. 
Ca şi Plato, lumea americană caută soluţii de participare a tuturor 
valorilor şi adevărurilor în lumea Ideilor, ca $i în cea a umbrelor. 
Lumea americană a ieşit recent din izolafionismul politic, dar iegise 
de mult din acea trăire pe compartimente sau din conştiinţa separa- 
fiei adevărurilor şi ştiinţelor. Cărturarii şi artiştii mai luminafi ai demo- 
crajiei de peste ocean îşi dau seama că specializarea şi izolarea au 
constituit relele timpurilor moderne, ducând la antagonismele dintre 
ştiinţă şi spirit, natură şi om, estetică şi etică, artă şi societate sau la 
afirmarea independenţii lor. Astăzi compartimentarea în adevăruri 
ştiinţifice, norme morale, principii estetice şi dogme religioase nu mai 
este scop în sine, ci doar o metodă de lucru mai spornic, dar care nu 
mai scuteşte pe specialist să ignoreze interdependenja valorilor şi 
activităților şi să nu caute, dincolo de mica lui perspectivă, realitatea 
fundamentală a humanismului. 

In acest spirit a fost scrisă lucrarea de faţă si cu gândul la o viaţă 
mai creatoare, în sens humanist, este ea înfăţişată acum. 

Inainte de a încheia, menţionăm că o parte din ideile de aici au 
fost prezentate, sub formă de comunicare, în fafa Congresului Inter- 
național de Estetică, ținut la Paris în 1937, comunicare tipărită în 
actele acestui congres sub titlul Les El&ments esthétiques de l'Ethique. 
Traducerea textului englezesc al lucrării noastre a fost făcută de d-na 
Ruzandra Oteteleșanu, căreia îi aducem viile noastre mulțumiri. 


București, August 1945. P. C. 


CAPITOLUL I 
NATURA SI ARTIFICIALITATE 


Atunci când contemplăm arta și ne realizăm personalitatea 
morală o anumită deosebire curentă ne tulbură și nemultumeste. 
Pentru multi dintre gânditorii actuali omul este singur răspunzător 
de creația morală și artistică, pe când natura este ceva cu totul 
separat de aceste activități umane. Deosebirea dintre ceeace este 
natural — în sensul de dat omului — și ceea ce este artificial — con- 
struit, adică, de om împotriva sau dincolo de orânduelile naturii, — 
este una din cele mai izbitoare caracteristici a multora dintre filo- 
sofiile și științele actuale. Civilizaţia este — pentru unii gânditori — 
ceva cu totul artificial — pe când pădurile sau munţii sunt naturali. 
Până gi realizarea-de-sine e considerată drept ceva artificial, în 
timp ce actul de a mânca sau a bea le apare ca ceva natural. 

Potrivit acestei deosebiri, întâlnim gânditori care ne recheamă 
îndărăt la natură — pentrucă, după teoriile lor, civilizația este o 
pervertire a naturii — iar, de altă parte, un alt grup de gânditori 
ne îndeamnă pe calea unei vieți mecaniciste și artificiale, în care 
omul, răzvrătit împotriva unei naturi neprietenoase, se consacră 
invențiilor și hotaririlor personale. 

Inainte de a încerca să discutăm această deosebire romantică 
și să verificăm argumentele unora dintre susținătorii ei mai noi, 
găsim necesar să subliniem, în câteva cuvinte, însemnătatea pe 
care o asemenea problemă o are pentru Etică și Estetică. In ce 
ne privește, suntem siguri cá multe dintre neînțelegerile $i neajun- 
surile întâmpinate de unele ştiinţe provin tocmai dintr'un astfel 
de refuz de fundamentare metafizică. Fără o considerare prelimi- 
nară a naturii și a omului nu se poate întreprinde nicio estimare 
de valori. Dacă unele noţiuni ca: « natural » și « artificial »; « desco- 
perire» gi «invenție»; «acțiune» și «contemplatie» nu sunt 
dinainte limpezite, riscám sá construim la infinit o seamá de expli- 

caţii fără a rezolva niciuna din dificultăți. Vom continua a numi 
pe unii artiști, ca Flaubert de pildă, drept artificiali, în timp ce 
Dostoiewsky va trece drept natural. La fel, vom continua a spune 
cá natura ne dă totul si cá nu ne trebue decât să descoperim natura 
prin contemplatie — sau, dimpotrivă, cá natura este un dușman 
ce trebue înfrânt prin lupte și invenţii. Putem vorbi cu pietate 
despre natură, după cum putem să o dispretuim. Putem merge 
atât de departe încât să condamnăm moralitatea, ca fiind « conven- 
fionalá» și arta pentrucă ar fi o activitate artificială și iluzorie. 

Și, de fapt, așa și procedează cei mai mulţi dintre scriitorii si 
criticii rataciti în peisagiul furtunos al gândirii actuale. 

Să ne gândim pe scurt la unele dintre aceste atitudini filosofice 
şi ştiinţifice. Nu mergem până la Rousseau și romantici — care, 
în mare măsură, sunt răspunzători de opozitiile aparent de neîm- 
păcat si chiar fundamental contradictorii, de care se izbesc gene- 
rațiile mai noi. Vom urmări, însă, pe acei gânditori contemporani, 
care tind să trateze deosebiri si separatii arbitrare între lumea 
naturii și aceea a spiritului — între o lume, în care totul trebue 
descoperit, si o alta, în care totul trebue inventat. Această tendință 
disociativă și analitică ne conduce la unele viziuni fragmentare și 
parţiale ale existenţei care, după noi, nu sunt în realitate nici 
contradictorii si nici de neîmpăcat. Uneori, gândirea filosofică 
disociază ceea ce viata de obicei unește. Același lucru face și știința 
datorită scopurilor ei metod: logice, înmulțind prin distincţii arbi- 
trare — chiar dacă necesare metodelor ei — varietatea concepţiilor. 
Din această pricină nu numai perspectiva realităţii ca întreg va îi 
tulburată, dar se va crea și un conflict între viaţă si cunoaștere, 
între «vital» si «logic» şi, de asemeni, între «natura» si « natură 
umană » 1). 


1) Sau între frumosul natural și frumosul artistic. Privitor la relaţiile dintre 
artă și natură, profesorul Tudor Vianu constată un anumit & parados » : 4 opera 
de artă este, pe de o parte, un fapt natural, ilustrând o forță activă în în- 
treaga serie a formelor şi proceselor naturii, iar, pe de alta, ea este ceva izolat 
din natură gi opus ei, ca tot ce este produsul tehnicei omeneşti» (Estetica, 
ed. I, 1934, p. 87). Esteticianul român înţelege însă «realitatea » ca mediu în- 
conjurător sau ca spaţiu fizic (p. 117, de pildă), iar natura o vede în sens 
realist, uneori fizic, alteori ca peisaj, dar mereu «indiferentă» din punct de 
vedere religios, etic şi estetic. Concluzia sa că &arta este idealul întregii tehnici 

Un anumit aspect al filosofiei lui Henry Bergson și aceleia a 
lui Max Scheller a contribuit in mare másurá la contrastul dintre 
aceste concepti asupra existenţei. In ciuda concepţiei moniste a 
unui elan vital originar, care procedează apoi prin divergență și 
disociatie, pe măsură ce se înserează in materie, Bergson pare să 
traseze o opoziţie esenţială între existenţa logică, pe deoparte, 
şi cea psihică și fizică, pe de alta, atunci când spune: «dacă prin- 
cipiul tuturor lucrurilor există în felul unei axiome logice sau al 


omenești, dar în acelaş timp... este produsul tehnic care a atins perfecțiunea 
naturii * caută să rezolve paradoxul, în sens realist şi de sigur înnobilând atât 
arta cát și natura, pe cát îngădue esteticile neidealiste. 

Noi, credem, însă, că rezolvările de acest fel se întreprind, totuşi, în dauna 
spiritualității artei gi nu reuşesc să explice unitatea, coheren(a gi solidaritatea 
realităţii integrale, în care atât arta cát gi natura sunt aspecte ale constituţiei 
și activității spiritului. Intre imaginaţie gi percept există o corelaţie metafizică, 
pe care realismul naiv şi empirismul nu o pot explica sau când o explică trebue 
să cedeze [ie realului, fie idealului. Un realist critic ca George Santayana ce- 
dează idealității, adesea când e vorba de artă. Pentru el «tot ce e ideal are o 
bază naturală, iar tot ce e natural are o desvoltare ideală», dând chiar pilde 
de lucruri artificiale cu origină naturală : expresia este naturală, dar limbajul 
artificial ; religia este naturală, dar biserica este artificială ; societatea este natu- 
rală, dar statul este artificial. 

Revenind la poziţia profesorului Tudor Vianu, nu credem valabilă în cazul 
nostru observația sa cá «estetica idealistă a fost, în cele mai multe din momen- 
tele ei, o estetică a operii de artă, o filosofie a artei» (p. 19). Problema naturii 
experien{ii estetice, a artistului, a contemplatiei, a corela(iei dintre valorile estetice 
gl elice ne preocupă aici mai mult decât opera de artă. In genere, toată lucrarea 
aceasta caută modul de integrare a fenomenelor etice şi estetice în unitatea realităţii 
şi, în loc dea stărui asupra particularilăţiilor şi deosebirilor, interesante de sigur 
gi ele, cercetează ceea ce le corelează, ceea ce le identificá până la un punct, 
ceea ce le apropie de sensul fundamental al realităţii. Mereu preocupaţi de sin- 
teză şi unitate, poziția noastră estetică este, deci, opusă preocupărilor de analiliză, 
diferenţiere gi compartimentare melodică, pe care le întreţine cu atâta remarcabilă 
riguriozitate Tudor Vianu. 

Este interesant, totodată, a mai constata următoarea deosebire de procedare 
între expunerea critică și analitică, pe baze istorice și pozitive, a d-lui Tudor 
Vianu şi expunerea noastră idealistă. In timp ce noi căutăm, chiar riscând 
învinuiri de neclaritate şi confuzie, a înfălișa întreaga articulare esențială a 
valorilor realității şi a modului lor de manifestare umană, d-l Tudor Vianu 
este mereu nevoit a elimina din domeniul Esteticii elemente care, totuşi, îi aparţin. 

D-sa se simte obligat a începe cu eliminarea frumosului natural, deşi recu- 
noagle că și € frumusețea naturii presupune o conștiință umană care s'o valo- 
rifice*, iar, mai târziu, include natura în soluţia « paradoxului mai sus men- 

unei definiţii matematice, lucrurile înseși trebue să decurgă din 
acest principiu, ca aplicarea unei axiome sau consecinţele unei 
definiţii, astfel că nu va mai fi loc, nici în lucruri, nici în principiul 
lor, pentru o cauzalitate suficientă, înţeleasă în sensul unui liber 
arbitru » 1). 

Dupa Bergson, avem deci douá cái pentru a ajunge la indivi- 
dualitatea universului, aceea a logicului gi aceea a vietii — sau, 
în alti termeni, calea unei înţelegeri intelectuale a realităţii, sau 
aceea a unei participări intuitive la ea. 

O vedere similară, dar mai accentuată și extremistă, găsim în 
filosofia lui Jules de Gaultier, care sustine că între instinctul vital 
și acela cognitiv există o antinomie. El crede că omul și-a pervertit 
conștiința dela funcţia ei contemplativă, făcând din ea unealta 
dorinţei de fericire. Urmărind să reformeze realul, omul nu a încercat, 
de fapt, altceva decât să substituie lucrului noris al alt lucru 
sau activitate conceput după fantezia lui, pe un plan uman. In 
virtutea concepţiei lui « bovaryste », care este «le pouvoir departi 
à l'homme de se concevoir autre qu'il n'est » — omul isi inchipue 
cá e liber și în stare să modifice natura și să-și creeze destinul ?) 


tionat. Pentru d-sa, 4 Estetica nu poate cerceta decât frumosul artistic, care 
este o operă», renunțând la o seamă de realităţi estetice, susținând printre altele 
că esteticiankl nu poate preciza normele unui exemplar al frumosului natural, 
cum este de pildă tipul cel mai frumos al spejei omenești, lăsând pe seama bio- 
logistului această problemă, fără de care, credem noi, nu se poate explica este- 
tica și arta hellenă. De asemenea, frumuseţea peisajului deiermină, după d-l 
Vianu, aprecieri din molive care nu au în ele nimic estelic, lăsând pe seama 
misticei religioase pro[undul sentiment romantic al naturii (vd. primele 16 pugini 
ale Esteticii). 

De sigur că prin astfel de reduc(ii gi eliminări sau prin păreri că opera de 
artă apare pentru a aduce ordine — creativitatea umană gi bucuria pe care o pro- 
duce ea nu mai au sensul metafizic ce relevă articulațiile şi manifestările întregului 
cosmos $i mai ales ale vieţii omului. 

Ceea ce pierde metafizic gi estetic, d. Vianu câştigă — recunoaștem — în con- 
centrarea asupra rigurozilăţii tehnice a operii de artă, asemuind-o, în cele din 
urmă, cu c muncă superioară. Dar acestea nu s'ar pierde, credem, dacă s'ar căuta 
esteticul în toate implicaţiile metafizice gi elice. Uneori ele revin gi la esteticianul 
român, care recunoaște conţinutului operii de artă, așa eteronomic cum este, cali- 
tatea de a determina forma. « Ceea ce o operă devine... atârnă şi de conținutul 
de valori pe care ea îl cuprinde» (Vol. II, p. 207). 

1) Il. Bergson, L'Evolution créatrice (ed. engl. tr. Mitchell p. 277.) 

2) Jules de Gaultier, Les éléments esthétiques de la moralité, « Rev. Ph., 1930. 

In aceste credinţe iluzorii, zac, după de Gaultier, toate relele si 
nenorocirile omului. 

Asemenea opinii sunt foarte frecvente in zilele noastre si con- 
ceptia lui Max Schiller despre om ca « der Neinsagenkénner » — adica 
o fiinţă care poate refuza să se supună cerinţelor naturii și mediului 
fizic si să lupte, prin sacrificiu și ascetism, împotriva a ceea ce 
îi este impus în mod direct — are multi susținători. « À fi progresist, 
înseamnă a fi absurd», din punctul de vedere al naturii, după un 
filosof român, care interpretează reforma umană drept ceva pro- 
tivnic celor stabilite de legile biologice și fizice 1). 

In viziunea lui Bertrand Russell, natura se arată din nou ca 
un mister atotputernic, dar orb in care o creatură atât de slabă 
ca omul nu poate să-și păstreze nepátate aspiraţiile °). 

Acest exemplu ne sugerează oarecum geografia spirituală a 
timpurilor noastre. Potrivit hărților ei, ar trebui să alegem între o 
natură despărțită de omenia noastră și, în acest caz, să considerăm 
că frumuseţea însăși este independentă de natură, iar etica înseamnă 
combaterea naturii, — sau, dacă urmăm pe rousseau-igtii moderni, 
atunci trebue să renuntám la toate idealurile noastre morale si 
artistice si să ne întoarcem la natură ?). 


1) Mihail Ralea, « Definiţia Omului » tn Viaţa Românească, Iaşi, 1928. 

2) Bertrand Russell, Mysticism and Logic, London, Longmans, Green Co., 
1921, pp. 46 sq. 

:) Mai ales în secolul al XIX-lea, ideea de natură a preocupat adânc pe 
artiști, pe critici şi filosofi. Dar termenul de natură este luat în cel puţin trei 
înţelesuri : realitate metafizică, realitate empirică şi peisaj. Când unii artişti sau 
critici vorbesc de «redarea naturii» în pictură, ei se gândesc mai ales la peisaj, 
la viea[a din aerul liber, la corpurile şi obiectele palpabile. . 

Corot vede în Da Vinci pe «creatorul peisajului modern», iar calitatea sa 
de plein airiste precursor poate fi susținută cu destule temeiuri, Leonardo cáu- 
tând şi reuşind într'atâtea privinţe să fure tainele naturii şi având mereu con- 
ştiinţa că imită natura, când de fapt el o descoperea şi o continua, trecând natu- 
ralul în artificialitate, ca pictor, sculptor, arhitect, inginer, construind imagini 
și maşini, desenând tancuri şi mașini de sburat, cercetând botanica în spirit bio- 
logic, întemeind geologia, întreprinzând studiul anatomiei şi disecfiei, al circula- 
[iei sângelui şi al func[iunii inimii, îndeplinind, în fine, atâtea cercetări ca hidrau- 
lician, hidrograf, geometrician, algebrist, mecanic şi optician. 

Dacă Leonardo apare ca precursorul peisajismului în pictură, în schimb se 
pare că lui J. J. Rousseau i se atribue nejustificat calitatea de « pictor al naturii ». 
Intr'un studiu Rousseau als Landschaftsschilderer, publicat ín Zeitschrift für 

Această alegere propusă constitue o adevărată suferinţă gi, în 
același timp, o absurditate, pentru acei care consideră natura și 
omul drept aspecte ale unui tot coherent și armonios. Pentru logician 
și biologist este foarte uşor să respingă o cale și să meargă pe cea- 
laltă, dar pentru metafizician și pentru oamenii de știință ai Eticii 
şi Esteticii, aceasta este cu neputinţă, dacă ei concep într'adevăr 


deutsche Geisteswissenschaft (Anul V, caietul 4) Fritz Friedrich combate părerea 
susținută si de Lanson că Rousseau este « mai ales un mare pictor al naturii... 
El a găsit, pentru a picta peisajele ce le-a văzut, o precizie în termeni, o limpezime 
un colorit, care sunt ale unui artist îndrăgostit de realizarea lucrurilor ». Fritz 
Friedrich a cercetat opera marelui scriitor francez, constatând cu uimire că 
aproape nicăieri nu se găseşte o descriere a naturii. In romanul La nouvelle 
Heloise, care se petrece într'unul din cele mai frumoase locuri ale Elveţiei, nu 
se găsește, în cele 700 de pagini, decât o singură pagină în care este descrisă 
natura, iar mai încolo o jumătate de pagină. In celebrele-i confesiuni nici mă- 
car atăt. 

Pentru lumea dela noi, care multă vreme a învăţat că totul sau aproape totul 
începe dela Romani şi dela Francezi, observaţia aceasta va fi o nouă desamă- 
gire. In materie de spirit şi de artă, avem atât de puţin de învăţat dela Romani 
gi aproape totul dela Greci. Nu este prea exagerată gluma cuiva care spune că 
Romanii au fost un fel de hitlerişti ai Antichității, lăsând lumii drumuri, ape- 
ducte, cetăți gi foarte puţină spiritualitate. De sigur, nu așa ceva s'ar putea spune 
despre Francezi, dar e bine să se ştie că în materie de roman (Richardson), în 
materie de sim(imánt al naturii, de roman social, de misticism al peisajului, ca 
gi în materie de revoluţie și evoluţie politică, de libertate a poporului, de respect 
al drepturilor individului, Anglia are întâietate faţă de Franţa. Cát de dator este 
J. J. Rousseau lui Locke şi Richardson, iar Voltaire, Bernardin de St. Pierre, 
Lamartine, Chateaubriand, Musset, Hugo literaturii engleze si tot teatrul romantic 
lui Shakespeare — se stie prea puţin la noi. 

Revenind la problema naturii și artei, de sigur că secolul al XIX-lea a pus 
problema în toată amploarea ei. Pentru unii romantici, arta n'ar fi decât o 
directă redare a naturii, în înţeles de peisaj. In 1825, Thomas Cole plângându-se 
că nu a putut vedea un singur peisaj de vreun artist european, scria următoarele 
prietenului său Robert Gilmore din Baltimore, American ca si el: « depărtarea 
de natură nu este o consecință necesară în pictarea compozițiilor », el recoman- 
dând, dimpotrivă, aducerea celor mai frumoase aspecte ale naturii în compoziţiile 
picturale, dar făcându-se selecție, așa cum procedează și natura cu fiecare obiect. 
Un critic american, Robert Goldwater, al cărui eseu « Artă şi Natură în secolul 
al XIX-lea » îl întrebuințăm mai ales pentru informaţia anglo-americană (eseu 
publicat în Magazine oi Art, Vol. 38, Nr. 3, ‘Martie 1945) sustine că Thomas 
Cole invoca, de fapt, practica unui Claude sau Poussin, acesta ducându-se în 
€ campagna » pentru a face schiţe gi înapoindu-se în atelier pentru a picta peisaje 
idealizate. E conceptul acelei belle nature, a cărei istorie scoboară, prin Reynolds, 

lumea ca o ordine sistematică, în care procesul creator și continua 
îmbogăţire a experienţei isvorásc din natură, ca și din acțiunea 
umană. 

In consecinţă, prima noastră misiune în această lucrare, care 
şi-a propus ca obiect studiul corelaţiilor dintre Frumos și Bine, 
ne cere să stabilim o bază metafizică întemeiată și solidă pentru 


în secolul al XVII-lea francez gi mai departe la Zeuzis gi la a sa Venus, alcătuită 
din cele mai frumoase părţi a cinci fecioare din Crotona. 

In 1853, Delacroiz şi-a exprimat astfel părerile privind arta gi natura (ple- 
când dela pictura pădurii întreprinsă de Diaz) : « natura e departe de a fi totdea- 
una interesantă din punctul de vedere al efectului sau ansamblului... Dacă 
fiecare detaliu oferă o perfecţiune, pe care o socot inimitabilă, aceste detalii luate 
laolaltă rar prezintă un efect echivalent cu acela ce rezultă, în opera marilor artişti, 
din sim[imántul pentru ansamblu și compoziţie ». Altădată, Delacroix susține cd 
cu cât imitația naturii este mai exactă cu atât este ea mai rece, iar € exactitatea 
rece nu Înseamnă arta; artificiul ingenios, când place sau exprimă, este însăși 
arta n. 

Dacă Géricault ar fi trăit mai mult, pare-se că realismul s'ar fi arătat mai 
de timpuriu, căci pictorul francez a avut contact cu pictura engleză, în 1821—1822, 
admirând o seamă de pictori apropiaţi de natură şi astăzi ignoraţi, ca Wilkie, 
Ward, Landseer. 

Constable este opusul romanticilor şi al lui Wilde, când acesta va susține fai- 
mosul paradox că s Vieata imită Arta mai mult decât Arta imită Vieaţa... iaz 
Natura nu mai puţin decât Vieaţa este o imitație a Artei ». 

Judecat prin prisma idealismului, paradozul lui Oscar Wilde capătă un sens 
întemeiat. Spiritul, ca gi la idealigti, îşi are ordinea lui perceptuală înnăscută 
sau ca gi la Kant categoriile lui, cunoașterea pornind dela subiect, iar nu dela 
ceea ce este extern. Prin urmare, arta fiind o activitate spirituală ca şi percepţia 
lumii, ea nu are de învăţat nimic dela natură gi dela vieajd. Leibniz şi Berkeley 
ar fi admis deplin paradozul lui Wilde gi poate şi Kant, de vreme ce declara că 
lucrul în sine nu poate fi cunoscut, 

Dar revenind la Constable, interpretat de Robert Goldwater, aflăm că pictorul 
englez nu credea că arta este imaginaţie şi fantazie, scriind în 1836 că cele mai 
sublime producţii ale creionului sunt selecjiile formelor din natură şi copii ale 
unora din efectele ei evanescente. & Pictura e ştiinţă gi ar trebui urmată ca o cer- 
cetare în legile naturii. De ce să nu considerăm peisajul ca o ramură a filosofiei 
naturale, față de care picturile nu-s decât nişte experimente? ». 

Realismul impune apropierea de lumea percepută direct gi neinfrumuse[atá 
de idee sau de imaginaţie idealizantă. Chiar Delacroiz obiectase lui Ingres (1847) 
abuzul de Frumuseţe. Courbet scrie, răspunzând unui grup de studenţi, care ti 
cereau să deschidă o şcoală : ¢ Imaginaţia în artă constă în a găsi ceu mai completă 
expresie a lucrului existent gi niciodată în a imagina sau crea un obiect însuşi... 
Frumosul este în natură și poate fi întâlnit, sub cele mai diferite forme ale reali- 

investigaţiile ulterioare privind natura valorilor și relaţiile lor. Cu 
alte cuvinte, vom analiza mai întâi conceptul de natură și funcţia 
lui şi numai după aceea conceptul eului, fie ca agent natural, fie 
anti-natural sau artificial. Dar înainte de a întreprinde aceasta, 
mai este ceva cu mult mai general și, în același timp, mai însemnat 
pentru desvoltarea argumentului nostru. Este chestiunea metodei 
pe care o vom utiliza în problemele pe care ni le propunem — si la 
aceasta trecem chiar acum. 


METODA CERCETĂRII NOASTRE 


Problema noastră e de ordin spiritual. Se ocupă de valori și în 
acest fel nu poate fi mărginită numai la o metodă externă și obiec- 
tivă. Vom trata, deci, problema noastră într'un mod metafizic. 
Necesitatea unei poziţii a-tot-cuprinzătoare este tot atât de viu 
resimţită ca gi pătrunderea în adâncime a calităţilor existenţei 
noastre. Gândirea dialectică este instrumentul filosofiei și o vom 
utiliza cu toate cerinţele ei, respingând contradicţiile si primind 
iot ceea ce are rațiune suficientă. 


tății... Frumuseţea, aga cum este dată de natură, este superioară tuturor con- 
venţiilor artistului » (1861). 

Atribuindu-i o clasificare filosofică, pictorul francez apare în teoriile lui ca 
un realist naiv, crezând că arta înregistrează — era să spunem orbește — umil 
4i direct ceea ce vede artistul înafara lui. Din fericire, însăşi arta lui Courbet 
— pictorul care teoretic nu îngăduia artistului să lărgească expresia naturii, căci 
arta ar fi expresia lumii reale şi vizibile — contrazice aceste naivitáti intelectuale. 
Înmormântarea la Ornans, de pildă, are o măreție, care depășește percepţia 
umilă a naturii, trecând viziunea simplă în compoziţie. Fire grosolană gi auto- . 
didact, Courbet € realistul » este un mare artist, care înlocuește gratiosul cu sen- 
sualitatea robustă, ignorând cá el adânceşte realitatea spiritului și vitalitatea ima- 
gginaţiei, iar nu obiectele dinafară. El descoperea ín sine gi prin sine, ceea ce 
atribuia lumii externe. Millet, inferior ca artist, susținea că «arta începe să 
decline din momentul în care artistul nu se sprijină direct şi naiv pe natură. 
Mai abil ca formulă, piciorul realist american Thomas Eakins observă că artistul 
4 păstrează un ochiu ascuțit asupra naturii gi îi fură uneltele ». Poziţia lui Courbet 
este împărtășită şi de alţi doi realişti americani, mai simpli decât Eakins, — 
"George Caleb Bingham gi George Inness. Ruskin încearcă să restabilească poziția 
idealistă, dar accentuând prea mult aspectul eticist platonian. 

Naiva dependență față de natură devine un sentiment general — remarcă 
Goldwater — căutându-se a se reproduce natura pur şi simplu gi ne mai făcân- 
du-se selecţii din la belle nature. Chiar un impresionist ca Rodin, atát de spiri- 

Misiunea filosofiei consistá, dupá noi, in crearea unor viziuni 
sistematice ale realitátii ca intreg. Áceasta, nu numai pentru folosul 
complectitudinii și claritatii, dar mai cu seamă pentru satisfacerea 
cerinţelor noastre înăscute de armonie $i esenţă. De fapt, este foarte 
ușor pentru unele concepţii să dea roade în câmpuri limitate si 
adăpostite, dar dificultăţile se ivesc atunci când se încearcă a se 
corela diferitele adevăruri — rezultante din diferitele câmpuri de 
studiu. Dificultatea, dar și avantajul filosofiei este că, în cercetările 
ei, cuprinde atât subiectele cát şi obiectele. In știință, verificăm 


tualizat şi subiectiv, cu modelările sale mai perfecte decât ale naturii obişnuite, 
susţine că artistul trebue să copieze ceea ce vede în natură, recunoscând, e drept 
că numai artiștii mari ştiu să vadă. 

Deși pornind dela natură gi stăruind în peisaj şi în aerul liber, impresionisgtit 
recunosc, ca gi Zola, însemnătatea temperamentului, deci variaţia individuală şi 
calitatea personală a artistului. Opera de artă apare acum ca « un colț din creaţie 
văzut cu ochii unui temperament ». Cu timpul, ei vor subiectiviza şi liriza pei- 
sajul și natura, distrugându-i orice structură şi soliditate, interesándu-se doar în 
nuanțele de coloare, impuse de diferitele intensităţi ale luminii. Whistler, deși 
a polemizat cu Ruskin, va fi aproape de idealismul acestuia gi de estetismul lui 
Wilde. El îşi dădea seama că artistul rămâne un fotograf, dacă înfățișează numai 
suprafaţa lucrurilor. A scris-o, susținând că subiectul în pictură nu are nicio 
însemnătate și că portretul mamei sale era doar tun aranjament în negru și 
cenușiu *. Tot Whistler a făcut următoarea glumă cu tâlc: « A spune pictorului 
că natura trebue luată așa cum este, e tot una cu a spune unui pianist că el se 
poate ageza pe pian». 

Reacţiunea împotriva naturalismului naiv o cuprind gi spusele lui Renoir 
către Vollard : « dacă pictorul lucrează direct după natură, în cele din urmă ajunge 
să caute numai efectele momentane (ceea ce s'a petrecut cu impresionismul, n.r.) ; 
el nu se mai strădueşte să compună şi curând devine monoton ». Constructivismul. 
lui Cezanne este cea mai puternică reacţie anti-naturalistă. E dorinţa de a face 
din impresionism «ceva solid ca arta din muzee», luptându-se cu motivul și 
compoziţia şi căutând a le armoniza. Se ştie că Cezanne vroia să refacă pe Poussin, 
pictând un Poussin viu, în aer liber, cu coloare şi lumină, în loc de ceea ce a 
creat Poussin în atelier, unde totul e slab luminat gi lipsit de reflectárile cerului. 

Către sfârșitul secolului al XIX-lea, ideea dependenţei artei de natură şi de 
peisaj slăbeșie gi aproape dispare. Degas își dă seama cáte « trucuri ? sunt in 
artă, artistul pictând artificial gi apoi punând accentul naturii. € Artistul nw 
pictează ceea ce vede, ci ceea ce trebue să facă pe alţii să vadă... Pictura e mai 
întâi produsul imaginaţiei artistului », declară Degas. 

Două direcţii, aceea a desenului pur şi aceea a unei arte pure, de mister gi 
sugestie, se impun în plastică, precum altele corespunzătoare în poezie gi muzică. 
Gauguin susține deformația obiectivă a naturii, pentru nevoile compoziției, gt 
diformarea subiectivă, pentru a exprima dispoziţiile gi stările lduntrice. ale arti- 

continuu anumite ipoteze, legând sau deslegând fenomene pe care 
le considerăm independente de noi înşine. In filosofie, de altă parte, 
€ gânditorul este totdeauna înăuntrul lumii — si lumea pe care o 
gândește este ideea sa» 1). 

Asa dar, această gândire se efectuiază cu simțământul unei anu- 
mite răspunderi în care se pot găsi nu numai criteriile de claritate 
şi distingere între idei — urmând drumul cartezian al îndoelii 
generale până ce se ajunge la o certitudine absolută — dar și un 
fel de dragoste sau participare în îndeplinirea acestei misiuni. Inte- 
legem, prin aceasta, dezamăgirea pe care iubitorii de înţelepciune 
o resimt ori de câte ori ceilalți se mulțumesc cu anumite rezultate 
fragmentare. Filosofi ca Plato, Aristoteles, Sf. Toma Aquinatul, 
Leibniz și Hegel n'ar fi putut să se mulțumească niciodată cu « bucăţi 
de adevăr», chiar dacă ele s'ar dovedi operante în practică. 

In câmpul său voit limitat, omul de știință lucrează cu ipoteze 
şi cu unele fapte orânduite, capabile de a fi experimentate, adică 
în parte verificate de simţuri, în parte, deduse în legătură cu ele 
$1 apoi descrise într'o formă logică. Filosofia se ocupă, dimpotrivă, 
de cele mai multe ori cu ceea ce este unic și lăuntric, astfel că obiectul 
ei nu poate fi întotdeâuna experimentat în laboratorii sau obser- 
vatoare, precum nici nu poate fi redus la o formulă matematică. 
Instrumentul filosofiei este, înainte de orice, gândirea dialectică și 
numai în subsidiar observaţia faptelor. Noi credem că numai prin 
cuprinderea și înţelegerea totului putem dobândi ideea de adevăr. 
Numai privind lucrurile împreună și fără nicio intenţie de a le răpune 
ori separa, ci căutând doar să le deosebim și interpretăm, putem 
ajunge la o viziune coherentă și sintetică. Dacă individul are senti- 
mentul sau înţelegerea totalităţii, atunci deosebirea dintre acea 


stului. Gauguin s[ütuia pe elevii săi «când doriți să pictaţi o frunză verde, pic- 
ta(i-o cát de verde puteţi». In 1890, Maurice Denis susţine stilizarea gi pictura 
pură, ce vor caracteriza secolul al XX-lea. « Amintiţi-vă că un tablou, înainte 
de orice... este o suprafață plană acoperită cu colori, întrunite într'o anumilă 
ordine *. Redon spune încă din 1876 că îi e silă de € cei ce bolborosesc cuvântul 
natură fără a avea nimic în inima lor 5, cerând reprezentarea imaginarului. Robert 
Goldwater dela care am luat unele informaţii prețioase prin datarea lor, fiind 
altfel destul de cunoscute, vede în Edgar Allan Poe pe maestrul artei anti-natu- 
raliste, el cerând « indefinitul sugestiv al unui vag şi de aceea spiritual efect e 
(a suggestive indefiniteness of vague and therefore spiritual effect). 
2) H. Wildon Carr, Cogitans Cogitata, p. 108. 

parte a realității creată de el si de activitatea lui, si cealaltă parte, 
ale cărei schimbări nu pot fi predicate de el, se minimalizeazá și, 
prin aceasta, el ajunge la acea concepţie veche a realităţii, în care 
disociatia dintre obiect-subiect si separajia dintre natură și om 
nu se sávárgea ca in timpurile noastre. 

Metafizica, in scopul ei de a explica totalitatea naturii, poate 
strânge laolaltă perspectivele parţiale si rezultatele. Misiunea meta- 
fizicei constă tocmai în a corecta și a completa elementele cuno- 
ştinţelor noastre. Atunci când George Santayana — intr'o peri- 
oadă de mecanicism și naturalism — ne atrăgea atenţia că: «omul 
și-a creat împotriva lui însuși o prejudecată: tot ce e produsul gân- 
dirii lui îi apare nereal și oarecum nesemnificativ. Suntem multu- 
mifi numai atunci când ne închipuim înconjurați de obiecte și legi 
independente de natura noastră »1)— el acţiona ca un filosof 
interesat în totalitatea realității și nu numai de aspectu-i obiectiv 
și extern, așa cum ni-l înfățișează știința zilelor noastre. 

Asa dar, această misiune de a integra părţile întrun întreg 
variază în măsura în care ne imbogatim cu noi experienţe. Sunt 
cazuri când filosofia nu știe să primească noi daruri dela experiență 
și știință. Reversul unei poziții ca aceea a filosofului Santayana 
este cu totul posibil. Un anumit conservatism filosofic nu înţelege 
că tradiţia este un flux dinamic în care noile curente vin să se 
unească isvorului original. Făcând unele distincţii arbitrare și creând 
contraste ca acelea sus menționate, filosofia riscă să se îndepărteze 
de viaţă și, în acest mod, dovedește fără voie afirmaţia că vitalitatea 
şi intelectualitatea. variază în raporturi invers proporționale. Dar 
până și într'un asemenea caz, adevărul va fi doar parţial și provi- 
zoriu, ca toate adevărurile tendinţelor extreme și excepţionale. 
De fapt, metafizica, precum şi filosofia critică, tind totdeauna către 
centrul realităţii, acolo unde toate extremele metodologice se întâl- 
nesc, obţinând noui lumini și noui forte. Odată acolo, tehnica devine 
viziune, ca în cazul atâtor filosofi, pe care cu toţii îi socotim geni- 
ali. Dar aceste genii, înainte de a fi ajuns acolo, au trebuit să urmeze 
o anumită tehnică, pe cât posibil adecvată necesităţii lorinterioare, 
exprimând deci crea ce resimţeau cu totul necesar, procedánd ca și 
gânditorii mai puţin însemnați. 


1) G. Santayana, The Sense of Beauty, p. 3. 

In consecinţă, calea prin care intrăm în filosofie, chiar în proba- 
bilitatea de a ajunge la această polaritate necesară a ideilor, nu ne 
poate fi indiferentă. Credem împreună cu Morris Cohen că o tehnică 
definită e necesară pentru a ajunge la adevărul suprem și că viziunea 
filosofică sau contemplatia necesită regulile .tehnicei logice pentru 
a deveni o activitate mai intelectuală şi mai vitală !). Prin această 
tehnică, filosofia obţine o certitudine, ce o apără de a se asimila 
cu mitologia sau o anumită și pură dragoste mistică. Luată însă 
în sensul platonian de participare la întreg — această pură dra- 
goste mistică —joacă un rol important în procesul dialectic al 
gândirii noastre. 

Așa dar, nicio prejudecată împotriva a ceva—ci îndoială, 
ca metodă, şi dragoste pentru adevărul a-tot-cuprinzător ca scop, 
vor fi cele mai bune temeiuri ale filosofiei. Trebue să adăugăm că 
toate aceste pretenţii filosofice pot fi exprimate și într'o formă mai 
modestă, care să exprime totuși aceleași tendinţe. Ne referim la 
viziunea «sinopticá », pe care profesorul Hoernlé o propune filo- 
sofiei, și anume de a «a vedea lucrurile laolaltă », — a privi toate 
problemele ca interdependente și fără a încerca să îndepărtăm pe 
unele din ele prin îndemânatece eliminări sau separări ?). 

Ţinând seama de toate aceste consideraţii preliminare, putem 
acum intra în câmpul cercetărilor noastre. Problema naturii și a 
spiritului este prima pe care ne propunem să o discutăm, pentrucă, 
asa după cum am arătat, nu credem cu putinţă o discuţie asupra 
naturii valorilor și a interrelaţiilor posibile între ele. fără o preli- 
minară intemeere metafizică. Tocmai de aceea, primul capitol oferă 


1) M. Cohen, ¢ Vision and Technique in Philosophy», în The Philosophical 
Review, March 1930. 

) R. F. Alfred Hornlé, Matter, Life, Mind and God, p. 1 şi urm. 

Socotim evident adevărate şi de mare însemnătate pentru linia gândirii 
noastre următoarele observaţii: € Distincţiile atât de precise între trup şi 
suflet, materie si spirit sau conştiinţă —atât de obișnuite şi care caracteri- 
zează vederile gtiintifice curente — sunt mai curând rezultatul dorinţei de a 
scăpa de aceste dificultăţi, eliminând din «natură 9, ca material al ştiinţei, 
toate faptele, ce, asemeni conştiinţei, nu se potrivesc schemei mecanistice și 
nu pot îi tratate de fizica teoretică » (p. 33). 

Este limpede că filozofia, ca disciplină sinoptică, va căuta să ia în consi- 
derare asemenea dificultăţi şi să rezolve legăturile lor, într'un mod coherent. 


NATURA SI-ARTIFICIALITATE 25 


un cadru metafizic referintelor ce urmează să fie utilizate ca funda- 
ment pentru consideraţiile noastre de estetică (Capitolul IT) si 
pentru consideratiile etice (Capitolul III) și mai mult încă pentru 
acea parte a cercetărilor noastre, care se îndeletnicește cu relațiile 
dintre Frumos și Bine (Capitolul IV si V). 


NATURĂ ȘI SPIRIT 


Desigur că nu toţi gânditorii din antichitate au cugetat ca Empe- 
docle cá... nofiunea.vagá pe care o avem despre natură e un vis 
al omului... 1) ci, dimpotrivă, Plato si Aristoteles, printre mulţi 
alţii, au încercat tot ce le-a stat în putință pentru a propune o 
explicaţie iluminatoare. S’ar putea susține cá Plato stabilește nume- 
roase analogii între artă și natură. El vorbește de natură ca despre 
o operă de artă. Natura este asemenea artei omenești 2). Dar atât 

“fiinţa cât şi cunoașterea își au raţiunea ca principiu. Totul este 
făcut în vederea unui scop, care e binele sau frumosul. Natura e 
cauza necesară, în timp ce celelalte lucruri sunt mijloace sau con- 
diții pentru acest scop 3). Realitatea este o ordine teleologicá de 
valori și, în ultimă analiză, realitatea este identică cu ideea sau cu 
valoarea de Bine. Până și adevărul este cunoscut când e iluminat 
de ideea de Bine. 

Pentru Aristoteles, Natura este (substanţa esenţială a fiinţelor 
având în ele înseși principiul mișcării, în măsura în care sunt ceea ce 
sunt » 4). Natura este mișcare și viaţă. Tot ceea ce există activează 
din necesitatea naturii sale. Totuși, esenţa este aceea care face ca 
fiecare lucru să fie ceea ce este si aceasta în modul necesar. Forma 
și natură sunt teleologice. În viziunea lui Aristoteles, de asemenea, 
natura procedează ca și arta umană, dintr'o idee sau formă, ce este 
cauza realizării materiale î). Materia nu-i decât o potenţialitate, 
în timp ce forma este necesitate. 

Natura este dun sistem de fiinţe vii, văzute ca o unitate, în care 
materia, desvoltându-se din ce în ce mai progresiv, dela formă la 


1) Aristoteles, Metafizica, Cartea V, cap. IV. 

*) Plato, Sofistul, p. 265. 

*) Plato, Timaeus, pp. 46, 48. 

*) Aristoteles, Metafizica, Cartea V, cap. IV. 

*) J. Chevalier, La Notion du Nécessaire chez Aristote et chez ses prédéces- 
seurs, pp. 127, 128. 

formá, prin toatá multitudinea formelor particulare, se apropie de 
fiinţa 1muabilá a Dumnezeirii si, imitánd-o, o încorporează ca po- 
tential în sine însuși)» 1). Acesta e modul în care W. Windelband 
ne înfățișează concepţia aristoteliană despre natură. Această con- 
ceptie a naturii, în ciuda unor anumite distincţii, nu mai permite 
niciun contrast sau opoziţie între om și natură. Separatia sau distincția 
aceasta ostilă apare cu mult mai târziu. Este, în mare parte, un 
produs al vremelnicei dorințe de putere, pe care o exprimă Rena- 
şterea. Deosebirea dintre subiect si obiect este, de asemeni, o con- 
ceptie modernă. Ea este rezultatul separaţiei științifice dintre 
ceeace este privit ca real și ceea ce este privit ca iluzoriu, deoarece 
nu poate fi experimentat în mod obiectiv. Mai este, pe de altă parte, 
efectul unei încrederi prea mari pe care omul a căpătat-o fata de 
sine însuși si fata de putinţa lui de a modifica sau controla restul 
realităţii. Astăzi, oamenii consideră natura ca ceva străin și câteo- 
dată dușmănos lor. Natura nu mai e ca o mamă, ci a devenit duş- 
manul nostru, care ne limitează sforțările sau ne condiționează 
biruintele. 

Dar o asemenea deosebire nu se poate sustine din punct de 
vedere metafizic. Stiintele, pe de o parte, și teoria vieţii, pe de alta, 
aduc tot mai multe dovezi asupra existentii unei naturi uniforme. 
Pentru Bergson, în plante, ca și în animale, viata și conștiința sunt 
coextensive. Toate trăiesc și se transformă, în grade diferite. 
Aceasta este adevărat și pentru natura aga zisă neinsufletita. Con- 
tributia principală a lui Bergson, în această ordine de idei, consistă 
în afirmaţia unei conștiințe originar imanente în toate lucrurile care 
trăesc, în unele din ele fiind latentă și numai în spiritul omenesc 
atingând expresia-i măreaţă și esenţială. 

Asa dar, relaţiile dintre viaţă și spirit sunt aproape identice, 
spiritul nefiind altceva decât cea mai înaltă expresie a vieţii, care 
fundamental este o activitate spirituală constând din memorie si 
anticipare, adică dintr'o alegere activă. Dar, de altă parte, există 
materia, care în general pare a fi radical deosebită de conștiință 
și care, până și în concepţia lui Bergson, pare să fie în opoziţie nece- 
sară cu activitatea necurmat creatoare. Dar aceasta nu-i decât o 
privire fugară, desvăluindu-ne un conflict, care, din punct de vedere 


1 W. Windelband, A History of Philosophy, p. 147. 

metafizic, cere un schimb reciproc gi continuu, sau, mai bine zis, 
o sinteză perpetuă. Între materie și conștiință (sau între viata si 
spirit) există o colaborare necesară. După cum, pentru a avea liber- 
tate, trebue să avem conceptul de determinism, tot astfel, pentru a 
a avea spirit sau activitate creatoare, e nevoie de materie. Aceasta 
îi pare atât de adevărat lui Bergson încât și spune că nici n'ar fi 
cu putință să explice una fără de cealaltă si că avem nevoie deo- 
potrivă de necesitate cât și de liber arbitru — adică de conștiință 
și de materie în același timp 1). 

Bergson, ajungând în mod logic la unitatea vieţii, subliniază 
foarte clar că viaţa umană este una și aceeași cu a naturii și că nu 
suntem altceva decât părţi ale întregului. Viaţa «care nu proce- 
dează prin asociaţie sau adăogare, ci prin disociatie și diviziune » 2) 
se înfățișează ca o varietate în unitate. Asupra acestei varietăţi 
putem face oricâte speculaţii vroim, fără a putea nega caracterul 
homogen al aspectelor ei. Putem distinge, din necesităţi metodolo- 
gice, ceea ce este extern, de ceea ce este intern ș. a. m. d., dar nu 
putem dovedi cu ajutorul niciunei științe că aceste distincţii inte- 
lectuale sunt și separatii reale. Putem spune despre calităţile acestei 
lumi că sunt propriile noastre idei sau aprehensiuni, dar nu putem 
despărţi realitatea lor de a noastră. 

Revolta împotriva « bifurcării » naturii se datorează unor gru- 
puri de gânditori sistematici, cát și multor artiști și mistici. Pro- 
testul profesorului Whitehead este îndreptat tocmai împotriva 
acestei bifurcări a naturii în două sisteme de realitate — și anume: 
d într'o natură cunoscută în deplină conștiință și o natură care este 
cauza conștiinței » 3). Fără să mergem prea departe pe linia gân- 
dirii profesorului Whitehead, trebue să subliniem un lucru foarte 
important pentru argumentatia noastră: în concepţia lui despre 
natură, ca țesătură a evenimentelor, există o continuă trecere de 
evenimente mereu legate între ele. 

In ceea ce privește pe misticii moderni, găsim la ei aceeași nece- 
sitate de coherenţă și unitate a naturii și, în același timp, păreri 
astfel formulate «această mare lume a naturii, ca $i natura omului, 


1) H. Bergson, Creative Evolution. 
*) Ibid., p. 89. 
*) A, N. Whitehead, The Concept of Nature, p. 31. 

este panorama unei vieţi conștiente tinzând tot mai mult spre 
expresie si manifestaţie 1). 

Pentru astfel de gânditori, lumea naturii e continuă cu lumea 
omului. Dar nu numai pentru un gânditor mistic, ca Edward Car- 
penter, este natura un tot, în care «tot ceea ce stim este că lucrurile 
pe care le vedem sunt forme si arătări a ceea ce numim materie ». 
Aceeași poziţie o deţin și oameni de știință ca Eddington, — și cu 
acest astronom şi filosof intrăm în ultima parte a argumentării 
noastre referitoare la natură. 

Fie că pornim dela Eu sau dela non-Eu, observăm că lumea 
— aga cum ne apare — este produsul spiritelor noastre. Spiritul 
nu are numai o forţă selectivă asupra realităţii, ci și una construc- 
tivă. Atunci când Eddington spune că elementele cele mai simple 
ale lumii științifice nu își găsesc corespondențe imediate (counter- 
parts) în experienţa cotidiană și cá le intrebuintám pentru a con- 
strui lucruri care au corespondențe, el subliniază — de fapt — deo- 
sebirea dintre lumea științifică și lumea familiară nouă ?). 

Atunci în ce constă natura? In atomii Fizicei sau în percepțiile 
spiritului nostru? In relaţiile dintre energie, moment ori presiune 
sau în activitatea spiritelor umane? 

Aceste chestiuni s’au pus deabia în ultimii ani, ca o consecinţă 
a progresului Fizicei şi ca o încercare de corespundere filosofică 
față de noile descoperiri si interpretări ale lui Einstein, Lobat- 
chewsky, Riemann și alții. Actualmente, spațiul și timpul nu mai 
sunt privite ca factori constanti, ci drept co-variante relative la 
un observator. In noua concepţie științifică a lui Einstein, fiecare 
eveniment este coordonat de patru dimensiuni: trei ale spaţiului 
$i una a timpului, iar fiecare sistem spatio-temporal își are propria 
lui geometrie. Astfel de concepţii resping teoriile mecanicei clasice, 
potrivit căreia orice punct este fixat în mod absolut, în raport cu 
oricare alt punct, prin trei coordonate. Mai mult încă, asemenea 
concepţii nu mai susțin geometria universală a unui sistem absolut. 
Geometria euclidiană poate opera intr’un sistem imaterial, în care 
curbura e zero, dar nu si acolo unde există materie, pentrucá, po- 
trivit nouei teorii, oriunde este materie, există şi curbură ?). 


1) Edward Carpenter, The Art of Creation, p. 30. 
2) A. S. Eddington, The Nature of the Physical World, p. 239. 
3) H. W. Carr, The General Principle of Relativity, p. 25 sq. 

Dacă toate aceste sunt adevărate, relativitatea nu distruge 
totuşi unitatea cosmosului și nici nu face îndoelnice criteriile noastre. 
A recunoaște că totul este relativ nu înseamnă neapărat scepticism, 
în sensul unei ignorante recunoscute sau al unei lipse de certitudine 
ci, dimpotrivă, relativizarea sistemelor obiective conduce la o afir- 
mare a realei insemnátáti a subiectelor în schema lumii. Evenimen- 
tele și obiectele nu mai sunt independente de cel care observă, ci-s 
recunoscute drept construcţii, îndelung pregătite și coherente, ale 
acestui observator. Caracterul absolut al sistemului de referință 
constitue o mare contribuţie adusă științei ca si filosofiei. 

« Întreaga materie de cercetare al științei exacte », scrie Edding- 
ton, «constă din lectura gradatiunilor si a indicatiilor similare ». 
(« The whole subject-matter of exact science consists of pointer-readings 
and similar indications »). Prin aceasta, savantul englez recunoaște 
că toate procesele cognoscibile sunt produsul unei triple corespon- 
denfe și anume: 

a) O imagine mintală, ce se află în spiritul nostru și nu în lumea 
externă ; 

b) O anumită contra-parte în lumea externă și care este de natură 
inscrutabila ; 

c) O seamă de gradatiuni sau indexuri (pointer-readings), pe 
care știința exactă le poate studia și pune în legătură cu grada- 
ţiunile sau indexurile noastre. 

Această concepţie face dreptate eului, al cărui rol ca agent 
cunoscător este astfel întărit. Fiece cantitate fizică este deci « rezul- 
tatul unor anumite operaţii de măsurare și calculare», ce nu ar 
putea exista fără un subiect inteligent. Acest subiect este isvorul 
cunoașterii — nu lumea externă «de-o natură inscrutabilă ». Cât 
de aproape este deci Eddington de concepţia idealistă și cât de 
idealiste sunt consecinţele filosofice ale activităţii științifice a lui 
Einstein, apare ca o evidenţă. 

Energia (sau masa), momentul, și forța (stress) pot defini, 
în întruparea lor, ceea ce numim materie, dar ele sunt în același 
timp expresii pe care spiritul caută să le descrie drept ceva «de-o 
natură inscrutabilă ». In consecinţă, gândirea ne apare ca o realitate 
primordială și materia ca ideea ei, în măsura în care poate fi «cu- 


1) A. S. Eddington, op. cit., pp. 257, 259. 

noscutá de intelect ». In acest sens, lumea are un caracter pur spi- 
ritual, iar subiectele devin agenti reali ai acestei lumi. 

Intorcándu-ne la Eddington, trebue sá ne reamintim de con- 
cluzia lui cá materia lumii e o materie-spirit (mind stuff), în sensul 
că spiritul este « primul si cel mai direct lucru în experienţa noastră », 
tot restul fiind inferentá intuitivă sau deliberată 1). 

Cât priveşte chestiunea lumii externe, în afara perceptiilor 
individuale, se pare că Eddington îi concepe existenţa sub pavăza 
unei ipoteze, ce o consideră drept «mijlocul de a reuni laolaltă 
lumile numeroaselor conştiinţe ce ocupă puncte de vedere diferite » 2). 

Dacă este astfel, atunci concluziile sale sunt oarecum idealiste 
și corespund cu ceea ce Immanuel Kant înţelegea prin această 
filosofie, și anume «termenul de idealist nu trebue înţeles ca apli- 
cându-se acelora care neagă existenţa obiectelor externe ale simtu- 
rilor — ci numai acelor care nu admit că existenţa lor e cunoscută 
prin percepții imediate și care, de aceea, ajung la concluzia cá nu 
vor putea, prin niciun mod si prin nicio experienţă, să fie cu totul 
siguri de realitate » 3). 

Este semnificativ, pentru nouile tendinţe spirituale ale timpului 
nostru, că Eddington își termină lucrarea sa despre Natura lumii 
fizice cu un capitol privitor la religie si misticism. Prin metoda ce 
o întrebuinţează, se caută o împăcare între știință, filosofie si religie, 
și aceasta cu destulă reușită. Sufletul, după ce fusese nesocotit sau 
alungat de multe științe și filosofii, reapare din nou, ca 
reală entitate. «In sensul mistic al creaţiei ce ne înconjoară, în 
expresiile artei, în orice elan către Dumnezeu, sufletul se înalță 
şi isi găseşte împlinirea în ceva sădit chiar in natura lui». 

Interpretările idealiste şi personaliste găsesc un sprijin în ase- 
menea concluzii, pentru a afirma un spirit sau Logos universal 
si o lume de agenti substantivali, liber: de a-și realiza, pentru ei 
înșiși, impulsurile estetice, obligaţiile morale si activitatea logică. 

Care este câștigul acestor vederi sinoptice, înfățișate până 
acum? Ce soluţie aduc ele problemei noastre, anume relaţiei dintre 
natură și artificialitate ? 


1) Ibid., pp. 276, 281. 
2) Ibid., p. 284. 
!) Kant, Critique of Pure Reason, p. 345. 

Mai întâi, in toate aceste puncte de vedere, lumea este privită 
ca o unitate, în care sunt cuprinși observatorii, ca $i obiectul obser- 
vatiei lor. In consecinţă, natura este un sistem cuprinzător în care 
tot ceea ce există trebue să fie cuprins si să co-activeze. In aceasta 
ordine de idei, trebue să deosebim, așa cum au făcut mulţi filosofi, 
dela Plato si Aristoteles la Leibniz si Bergson, diferite grade de 
realitate. Putem deosebi, de asemeni, ceea ce este real de ceea ce 
este fenomenal. Putem face multe deosebiri si observa nuante in 
procesul complex al naturii. Dar ceea ce trebue mereu reținut este 
că toate aceste elemente sunt parti ultime ale unei unități și ca atare 
această unitate nu poate fi divizată, ci doar analizată. Ele sunt, 
cu alte cuvinte, universal interdependente. Desigur, pe de altă parte, 
într'o asemenea lume, în care, asa cum spune Bowne, «formula pentru 
activitatea fiecăruia trebue dată în termenii‘activitatii celorlalți » 1) 
sunt grade de conştiinţă, după cum am şi observat, urmărind ideile 
lui Bergson 2). 

Intr'o astfel de lume, în care nimic nu e așezat definitiv si fixat, 
dar unde, potrivit teoriilor ştiinţei, totul este energie în continuă 
mişcare, avem îndeajuns loc și pentru cel mai înalt grad de fiinţe 
conştiente: anume pentru fiinţele capabile nu numai să răspundă 
celorlalte, dar și de a se cunoaşte pe ele înseşi. Spontaneitate armo- 
nioasă și creatoare lasă loc destul ființelor care pot să-şi observe 
purtarea într'un mod ce le deosebeşte de o mașină. O mașină nu-și 
poate observa comportarea, pe când o fiinţă inteligentă — da. Dar 
cu aceste idei am și intrat în partea a doua a tratării noastre despre 
natură şi anume în problema eului. 


1) B. P. Bowne, Metaphysics, p. 79. 

£) «La Nietzsche nu mai stărue deosebirea kantianá dintre fenomen gi numen. 
Fenomenul, care înseamnă originar desvăluire, ne desválue tocmai esența lucru- 
rilor. Manifestările, aga dar, nu sunt nişte epifenomene. Nu există deosebire de 
natură între miez şi coaje în lume. Ci toate, astfel cum credea şi Goethe, [ormeazá 
o unitate organică. Lumea este, aga dar, o aparenţă. Ce suntem noi atunci? Nu 
reducem omul însă la ceva cu totul facil, la o aparență în sensul cel mai vulgar? 
Omul este creator, este artist. Iată lumea lui, o lume de aparenje artistice. Dar 
este omul, acel ceva, atât de singular prin creaţia lui, sau prin ceva mai pro[und? 
Ce poate fi mai profund decât creaţia? Suferinfa omului este obârșia crea(iunii 
lui » Octavian Vuia, « Ce-a adus nou Nietzsche» în Revista Fundațiilor Regale, 
Anul VIII, Nr. 7. 

EUL, CA PARTE A NATURII 


Daca natura e un sistem de entităţi vii, capabile de a progresa 
tot mai mult, pentru a atinge grade superioare de conștiință, asa 
după cum susține Bergson, atunci trebue să răspundem la o nouă 
chestiune și anume: cum procedează sau lucrează această armonie? 
Cu alte cuvinte, unde este origina acţiunii inteligente, întreprinsă 
în această lume? In ce constă libertatea și limitele acestei armonii, 
dacă există vreuna? 

Răspunsul poate fi dat numai pe-o singură cale. Eul (sau spi- 
ritul, sau sufletul) este o entitate care îndeplinește acţiunile, care 
găseşte o semnificaţie în acestă lume și care, potrivit constituţiei 
lui, realizează ceea ce numim armonia vie. Acţiunea inteligentă nu 
poate exista decât ca produs al unei fiinţe inteligente, iar dacă 
această fiinţă inteligentă se schimbă ca și aparențele ei fenomenale, 
atunci ajungem la concluzia că această ființă este trecătoare și 
relationalá, fiind, așa dar, fenomenalá și nu reală. Această situaţie 
implică o seamă de contradicții, deoarece rezistența experientii și 
memoriei se prăbușesc într'o perpetuă descompunere. Dacă totul 
se schimbă, atunci nu mai rămâne nimic permanent. Dilema e tot 
atât de veche ca și filosofia. 

Pe de altă parte, este cu neputinţă să vorbim astăzi de o separație 
între corp și suflet, după cum nu mai putem concepe materia într'un 
mod static, sau încremenit. Astăzi, cugetătorii vorbesc mai adesea 
de relaţia de solidaritate între corp și suflet. Filosofi ca William 
Ernest Hocking cred că spiritul este « modelul plastic, dar infinit 
mai gingaș al corpului », neconcepând spiritul ca o substanţă, ci, 
dacă înţelegem bine, ca o activitate teleologică a corpului. « Ceea ce 
corpul meu — ca întreg — realizează, aceasta fac «eu» — este una 
din cele mai fundamentale formule ale profesorului Hocking, care 
recunoaște că eul, spre deosebire de corp, nu poate, tocmai din 
cauza libertăţii lui, să se mărginească la un singur spaţiu 1). 

Recunoașterea solidarităţii dintre corp și suflet nu este ceva 
nou, desigur, dar ceea ce merită a fi reținut este că sufletul e liber 
și nu limitat ca trupul. Trupul se schimbă, în timp ce forma lui 
persistă. Fără materie, timp și spaţiu, sufletul nu ar fi nimic altceva 
decât o formă pură sau o pură virtualitate a unei manifestări posibile 


3) W. E. Hocking, The Self, its Body and Freedom, pp. 20, 28. 

şi infinite. Pe de altă parte, fără de suflet, n'ar fi cu putinţă trupul 
$i nu ar exista nimic fenomenal. « Materia existá numai in másura 
în care se schimbă; el, personalitatea lui, nu există decât în măsura 
în care nu se schimbă !). In această deosebire pe care o face Frie- 
derich von Schiller găsim unul din germenii mișcării personaliste 
de astăzi. Mai important rămâne faptul că trupul și sufletul nu sunt 
despărțite, ci numai deosebite. In lumea fenomenală, ele sunt inse- 
parabile, dar, din punct de vedere metafizic, numai sufletul are 
continuitate, căci el singur poate fi veșnic și poate atinge grade de 
superioritate. « Orice-am face, oricum l-am considera, nu putem 
înlătura concluzia că numai eul poate realiza excelența sau per- 
fectia » 2). 

Aceasta ne pare atât de adevărat încât nu putem interpreta eul 
în alti termeni decât în aceia de libertate și perfectie. Pe de altă 
parte, asemenea atribute ar putea fi contrazise în cazul unei per- 
sistente numai vremelnice. Sufletul (sau eul) este ceva care nu se 
schimbă. A te schimba, înseamnă să fii muritor și material. Sufletul 
— totuși — are nevoie de un trup, de ceva schimbător, tocmai pentru 
a se manifesta în această lume. Socotim că singura soluţie temeinică 
a acestei dificultăţi este să spunem, împreună cu Bowne, că stările 
fizice condiţionează stările mintale și vice versa, — dar aceasta numai 
în ceea ce privește cauzatia fenomenală. Cand, pe de altă parte, 
ne ocupăm de obiecte, care au viaţă interioară și deci există pentru 
ele înseși şi nu pentru alții — acestea «nu pot fi disolvate în feno- 
mene » ?). 

Aceste lucruri care au viata interioará sunt persoanele sau 
eurile sau sufletele, sau spiritele — concepte care toate íncearcá 
să exprime ceea ce este spiritual, permanent si intern în existența 
individualului 4). 


1) Fr. von Schiller, Scrisori despre Educaţia Estetică a Omului. 

2) John Laird, The Idea of the Soul, p. 187. 

2) B. P. Bowne, Metaphysics, pp. 69, 83. 

4) Dup& John Laird, The Idea of the Soul, p. 162, nu este o deosebire prea 
mare între acești termeni, desi fiecare din ei prezintă nuanţe gi sunt rezultatul 
unor perspective îilosofice deosebite. « Suiletul » sugerează o entitate nemu- 
ritoare. « Spiritul » accentuiază aspectul intelectual, cuprinzând atenţia, memo- 
ria şi gândirea. Spiritul este considerat ca €sufletescul » de ordin superior. Eul 
sau Ego-ul sunt consideraţi drept termeni mai neutri. În ceea ce priveşte per- 

La origina tuturor actiunilor noastre personale avem un senti- 
ment permanent de unitate $1 continuitate. Ácesta este eul, care ín 
concepția filosofului și psihologului roman C. Rădulescu-Motru apare 
ca o sămânță în jurul căreia se îndeplinește procesul de cristalizare 
al personalității. Eul dă. viață personalităţii, care completează 
desvoltarea naturii ). 

Faptul că tot ceea ce se experimentează se raportează la un 
eu —nu poate fi tăgăduit. Dar noi mergem și mai departe, afir- 
mând că gândirea prezentă nu poate înlătura realitatea eului și 
nu poate lucra, nici măcar în știință, fără să ia în considerare că 
totul e observat sau controlat de către un agent inteligent și că, 
în ultimă analiză, tot ce cunoaștem sau percepem are drept funda- 
ment spiritul 2). 

Ceea ce am dori să găsim acum ar fi un sistem metafizic, în care 
spiritul științei moderne să poată fi luat în considerare, fără a dis- 
truge convingerea filosofică despre natură și eu. Un asemenea sistem 
care să posede aceste avantaje pare să fie acela a lui Leibniz. Credem 
a putea afirma că ideea leibniziană de forță, ca teren de- întâlnire 
între suflet și corp este în concordanţă cu fizica actuală. Deasemenea 


sonalismul ca teorie filosofică, credem nimerit să utilizăm definiția dată de 
unul din şefii acestui curent, prof. R. T. Flewelling, în Encyclopedia of Religion 
and Ethics (N. Y. Ch. Scribner, 1922) si care constă în formula următoare: 
* Personalismul este acel sistem filosofic care consideră personalitatea drept un 
teren activ al lumii gi care confine în misterul fiinţei ei unice cheia tuturor 
antinomiilor Metatizicei ». 

1) C. Rădulescu-Motru, Personalismul energetic. 

*) Credem interesant să amintim, ca una dintre recentele reforme mai sem- 
nificative ale viziunii ştiinţifice, articolul prof. C. M. Case, « Toward Gestalt 
Sociology», in Sociology and Social Research (University of Southern California, 
Sept.-Oct., 1930). Profesorul Case subliniază necesitatea unei Gestalt-Sociologii, 
care € utilizând acolo unde este nevoie conceptele spatiale și măsurătorile știin- 
tei fizice şi ale ecologiei umane, va trece dincolo și peste ele, cu studiul experien- 
fei, la sensul conştient subiectiv al semnificației gi valorilor 5. Cu alte cuvinte, 
elementul subiectiv al experienţei nu va mai fi înlăturat, ci luat în considerare 
ca o parte importantă a experimentului, căci experimentul fără de pătrunderea, 
simpatia şi participarea observatorului — nu poate duce la un rezultat impor- 
tant. În aceeași legătură de idei, amintim metoda € observatorului participant » 
propusă de Edmond C. Lindeman în lucrarea sa Social Discovery, N. Y. Republic 
Co., 1924. 

negarea universalității geometriei — asa cum este implicată fn 
teoria relativității — ni se pare adecvat exprimată in activitatea 
monadicá, deoarece, din perspectiva individualá a monadei, feno- 
menele sunt interpretate ideal. Principiul relativității aduce într'o 
lume nouă vederi similare acelora ale lui Leibniz, deoarece « dacă-l 
ducem la concluziile logice, principiul relativității ne lasă fără 
imagina sau conceptul unei obiectivitáji pure. Elementul ultim în 
realitatea universului, așa cum îl statornicește filosofia, este acti- 
vitatea, ce se manifestă în viata și spirit, iar obiectivitatea univer- 
sului nu este un sâmbure mort, slujind ca substrat al acestei acti- 
vități, ci actiunile-perceptie ale nenumăratelor centre individuale 
creatoare, în relaţiile lor reciproce ». 

De fapt, sistemul monadic leibnizian are următoarele caracte- 
ristici si înlesniri: 

I. Monadele sunt simple substanțe — adică fără parti. Ca atare 
ele sunt nepieritoare (prin mijloace naturale) și pot intra sau com- 
pune ceea ce numim o colecţie sau un agregat, fără să fie modificate 
sau distruse. ` 

II. Aceste unități individuale nu sunt materie, ci forță. In 
consecință, din punct de vedere metafizic, ele sunt atomi reali 
sau suflete, iar extensiunea lor sau trupul nu e substanță, ci repre- 
zentare de forță. 

III. Nu este posibil între monade nicio inter-substantiere. Tot 
ceea ce fac monadele provine din interiorul lor. Ele au percepțiile 
și apetentele lor. In felul acesta, ele își exprimă natura și comunică, 
in mod ideal, cu celelalte monade. 

IV. Monadele sunt de grade diferite, după claritatea și distincția 
ideilor lor. Monadele, reflectând universul, pot avea din ce în ce o 
mai adecvată viziune a universului. 

V. Universul fiind o societate de asemenea ființe — nu este loc 
în el pentru separație ori opoziţie, ci doar pentru o desvoltare p-o- 
gresivă și armonioasă. Prin activitatea lor internă, monadele se 
deosebesc unele de altele. Dar prin natura lor asemănătoare, ele 
trăesc solidar și în armonie cu întregul. 

VI. Această pluralitate de spirite, de suflete și de suflete latente, 
are drept creator o Fiinţă, în care puterea, cunoaşterea și voința 
sunt prezente. Fiinţa aceasta este, prin urmare, o forță activă gi 
nu un substrat orb sau impersonal. Ea este absolut perfectă deoa- 

rece altfel nu ar putea sá fie izvorul a tot ceea ce este real in po- 
sibil 1). 

Dupá cum ne putem da seama, aceastá conceptie metafizicá 
are avantajul de a explica ceea ce este mai fundamental in natura 
noastră și, totodată, ea este in concordanță — așa după cum argu- 
menteazá și dovedește in opera sa și profesorul H. Wildon Carr — 
cùștiința actuală 2). Dacă luăm asuprá-ne această viziune idea- 
listă, urmând în largă măsură pe Leibniz cât și interpretarea mo- 
dernă gi configuraţia teoriei monadelor, datorită profesorului H. 
"Wildon Carr?) observăm că multe aspecte ce apar contradictorii 
şi opuse, din lipsa unei înţelegeri metafizice, devin coherente și 
temeinice. Desigur, nu vrem să spunem că, în cadrul acesta, totul 
poate fi rezolvat. Dar, celelalte capitole ale lucrării de fata vor 
dovedi — sperăm — că în acest cadru metafizic Etica și Estetica 
vor fi mai lesne și mai limpede explicate, iar contradiictiile și opo- 
zițiile fragmentare, subliniate la începutul acestui capitol, vor fi 
în mare măsură rezolvate. Din această cauză, în ceea ce privește 
existența lui Dumnezeu, îl vom urma pe Leibniz, fiind convingi 
că lumea moralei și a esteticei cer un creator inteligent, a cărui 
graţie și prietenie pot explica putinţa elevatiei și desăvârșirii pe 
pământ. 


NATURĂ ȘI ARTIFICIALITATE 


Dacă lumea e o societate de suflete care tráesc în diferite grade 
de claritate și distincţie de idei, natura nu este nimic altceva decât 
ideile lor — tot atât de reale ca și ideile concepute în filosofia idea- 
listá. Dacă elevatia monadelor și fericirea lor atârnă de ideile lor 
şi de gradul de iluminare și expresie pe care îl găsesc, atunci lesne 
înţelegem că ideile si imaginile nu sunt niște iluzii, ci sunt reale, 
— ca în alte contexte, și percepţia și gândirea. 

Toate produsele monadelor sunt naturale, din punctul de vedere 
al întregului, si artificiale, din punctul de vedere al fiecărei monade. 


1) Leibniz, Monadologia. 

H. Wildon Carr, Leibniz. 

*) H. Wildon Carr, A Theory of Monads (Outlines of the Philosophy of the 
Principle of Relativity). 

*) H. Wildon Carr, The Monadology of Leibniz. 

H. Wildon Carr, Cogitans Cogitata. 

Dintr’o perspectivá transcendentá — totul este real si natural, 
chiar şi libertatea ingáduitá monadelor, care trebue să acţioneze și 
să se desvolte către forme spirituale din ce în ce mai înalte. Natura și 
artificialitatea exprimă acelaș lucru, dar din două unghiuri deosebite. 
Același lucru poate fi spus și despre descoperire si invenţie. 
In terminologia noastră, invenţia poate fi definită ca «libertatea 
de a descoperi». Omul— sau monada spirituală — are putinţa, 
prin libertatea și inteligenţa ce i s'au acordat, să ia cunoștință ori 
să-și descopere puterea. Desăvârșirea Sau bucuria metafizică este 
oferită omului ca un potential etic, estetic sau logic. Omul trebue 
să le creeze, în sensul de a actualiza ceea ce este doar virtual în 
natura lui. Creaţia umană, artificialitatea estetică și realizarea- 
de-sine etică sunt, atâtea infatiseri ale aceluiași proces de actuali- 
zare a potenţialului. In acest sens, chiar și contemplatia e activă. 
Natura ne dă libertate și omul își selectează forme definite din 
diferitele forme posibile. Spunând că descoperind potențialul, inventăm 
actualul, nu facem decât să exprimăm, în altă formă, aceeași idee. 
Suntem cu totul de acord cu profesorul E. S. Hollands că: 
« In țesătura ordinii logice sau estetice, sunt totdeauna prezente, 
la baza unei afirmații categorice, o anumită situaţie ontologică; 
o aserțiune, implicită sau expresă, a unui bun; o selecţie de valori 
făcând cu putinţă o judecată cu scop si definind unitatea, singura 
înăuntrul căreia ordinea poate fi descoperită, inventată sau creată » 1). 
Desigur, omul nu e complet liber și numeroase condiţii limitează 
realizarea eului in artă și etică. Chiar şi societatea celorlalți oamenr 
este, întrun anumit sens, o condiție ce fi limitează exprimarea 
naturii sale, din cauză cá această co-actiune cere selecţie și disci- 
plină. Procesul de a pune, în activitatea noastră, cât mai mult din 
ceea ce ne permite natura noastră, este el însuși limitat de co-acţiunea 
celorlalţi, ca și de experienţa noastră, care, deși personală, internă 
şi netransmisibilă, trebue să facă față atâtor groaznice dificultăți 
ce nu sunt decât condiţii contradictorii pentru realizarea-de-sine. 
Realizarea activităţii spirituale este expresia cea mai înaltă 
a naturii create, în care — dacá omul nu-și găsește armonia şi 


1) E. S. Hollands, « Nature and Spirit», în The International Journal of 
Ethics, July, 1925. Eseul profesorului Hollands este foarte important pentru 
aceia care cautá o viziune unitará gi sinteticá a naturii. 

echilibrul — el este expus degradárilor de tot felul, contradictiilor 
$i nefericirii. Conflictul mai sus arătat între viaţă și inteligenţă este 
adevărat numai în cazul acelora care deformează ori exagerează 
unele aspecte sau posibilităţi ale naturii 1). Orice fel de unilateralitate 
duce la nefericire și dezarmonie. Nu numai cá un supra-intelec- 
tualism distruge coherenfa vieţii, dar și un supra-naturalism poate 
să o distrugă. Viaţa se distruge singură dacă abuzám de viata. 
Unii anti-intelectualişti uită cá multi oameni inteligenţi, dar necul- 
tivati își distrug energia printr'un abuz sexual sau vital. Omul are 
posibilitatea desăvârșirii, dar poate decade tocmai pentrucă e mai 
mult sau altceva decât un animal. Intr'o creatură mare, totul e 
mare; în consecință, nu numai posibilitatea de elevație, dar și 
aceea de a decade. Animalele nu sávárgesc greșeli faţă de ceea ce 
unii anti-intelectualisti numesc «natura», pentrucă ele sunt limi- 
tate, în timp ce întreaga natură a omului e mai liberă și mai suscep- 
tibilă de o desvoltare metafizică. Omul este răspunzător de liber- 
tatea lui, într'o măsură mult mai mare, decât elementele latente 
sau pe jumătate iluminate ale naturii. Ordinea naturii nu este dus- 
mănoasă omului. Intr'un anumit sens îi dă chiar sfaturi și sugestii. 
Credem ca şi profesorul R. T. Flewelling că: « poate fi adevărat cá 
natura își dovedește prietenia față de o rasă umană care nu-și per- 
vertegte procesul ^ei » 2). 

Și aga și trebue să fie atât timp cát activám în sensul naturii 
care este o societate de suflete vii. Construcţiile artificiale sau cre- 
aţiile sunt cele mai înalte producţii ale naturii, în care mteligenta, 
libertatea și voinţa cooperează, urmând pilda divină pe scara umană. 
Noi, nu ne simţim, — spune Norman Kemp Smith, — « oameni din 
afară într'o lume străină, ci participăm împreună cu toate existen- 
fele naturale, în viaţa obișnuită » 3). 


1) « Disponibilitatea $i creativitatea sunt noţiuni coneze», observă Gabriel 
Marcel, cu condiţia ca într'adevăr concentrarea « gândirii mele asupra a ceea ce 
trebue gi vreau să fiu» să nu poarte asupra perfecționării mele considerată ca o 
rânduială interioară de realizat, ci € asupra unui raport care trebue stabilit fie cu 
Dumnezeu, fie cu aproapele meu, sub o formă oarecare, pe scurt, asupra unui 
serviciu sau unei opere » (Gabriel Marcel, « Apartenenţă şi Disponibilitate », extras 
din Revista Fundațiilor Regale, Septemvrie, 1938, pp. 18-19). 

2) Ralph Thyler Flewelling, Creative Personality, p. 302. 

3) Norman Kemp Smith, Prolegomena to an Idealist Theory of Knowledge, 


p. 126. 

Realitatea vieţii spirituale, pe care am încercat să “o dovedim, 
trebue să fie în acord cu aceea a întregii lumi. In cadrul conferin- 
telor Gifford ţinute, între 1903 si 1905, la Universiatea din Glasgow 
de către Emile Boutroux, putem găsi următoarea afirmaţie pe care 
știința și gândirea actuală o adeveresc, anume că: « Astfel înțeleasă, 
realitatea vieţii spirituale nu poate fi infirmată de niciun progres 
al științei sau al vieţii pozitive. Acest progres, dimpotrivă, dacă 
e real, confirmă, pentru toţi aceia care văd clar, că relaţia dintre 
spirit si natură este o relaţie nu de excludere, ci de includere » ). 

Tot ceea ce am încercat până aici a fost să dovedim că în vede- 
rile științei și ale gândirii actuale — solidaritatea între natură si 
spirit se dovedește din nou adevărată, în acest mod pregătind 
pentru capitolul următor un cadru și o bază de referință ce ne 
vor, ajuta în cercetările privitoare la relaţiile dintre Estetică și 
Etică 2). 


1) Emile Boutroux, La Nature et l'Esprit, p. 48. 

*) O poziţie contrară celor sus(inute in cartea aceasta, găsim, tocmai când 
încheiem corectura în pagine, în eseul profesorului Mihail Ralea « Arta ca plă- 
cere a artificialitájii » (Viaţa -Romineascá, Nov.-Dec. 1945). Este interesant de 
urmării cum pentru susținerea acestei păreri, d-l Ralea întrebuințează argumente, 
observaţii și citale adesea opuse acelora prezente aici și pe care noi căulăm a le 
combate. Pentru profesorul Ralea, « caracterul fundamental al artei este reacţiunea 
plăcută faţă de reuşita unei alcátuiri artificiale », iar pentru a ajunge la această 
concluzie ii este necesar să conceapă natura ca acel aspect al realităţii legat de 
fenomenele cosmice și de prelungirile lor direcie, negând naturii crice ordine me- 
tafizicá (x natura n'are nici intenţie, nici voință şi nu lucrează după un finalism 
conștient »). De asemenea, d-sa accentuiazá separaţia dintre organic și anorganic, 
vede arta ca o tehnică ce şi-a uitat scopul, exclude frumosul natural din judecdatile 
de valoare, atribue artei o indiferenţă faţă de viaţă, susţine că artele se adresează 
câte unui singur simi, iar nu omului între, arta oferind plăcerea unui grad de 
izbutire sau perfectie artificială. Confruntarea celor două poziţii, atát de diferite, poate 
lumina mai semnificativ tema lucrării noastre, precum și modul de argumentare, 
uneori și noi intrebuinjánd aceleași izvoare si suggestii, dar într'altă direcţie. E vorba, 
de sigur, nu numai de reconsiderarea acelorași elemente şi de stabilirea altor corelaţii, 
dar si de construirea altor planuri științifice pentru susținerea unei poziţii sau a 
celeilalte, bazele lucrării noastre fiind metafizice şi năzuind o orientare humanistă. 


CAPITOLUL II 
NATURA FRUMUSETII 


Preistoria omului începe cu funcțiunea lui inventivá. Antro- 
pologii discută dacă bucăţile de cremene eolitice sunt spărturi 
accidentale de piatră sau sunt produse de mâna omului. În tim- 
purile pliocenului, descoperirea şi invenţia nu se deosebeau între 
ele. E aproape imposibil să deosebim pietrele șlefuite de agenţi 
fizici de acelea produse de munca omului. E probabil că omul prei- 
storic lua aceste instrumente naturale și le utiliza ca ciocane si 
cuțite 1). Aceasta a fost probabil prima lui invenţie, dacă înţelegem 
prin invenţie libertatea de a descoperi. Natura si artificiul sunt pre- 
zente în origina muncii omenești. 

Acest adevăr că natura ne oferă putinţa de a inventa și că invenţia 
pleacă totdeauna dela natură — este redat în mod simbolic de către 
Paul Valéry, in Eupalinos ou l'Architecte. In acest dialog, Socrate 
arată, în mod indirect, cát de greu e să deosebesti uneori prelu- 
crarea naturii de aceea a oamenilor. 

Intr'o zi mergând de-a-lungul plajei, Socrate găsește un obiect 
straniu, aruncat de valuri. Un obiect aspru, ușor și lustruit. Filo- 
soful a meditat îndelung asupra originii acestui obiect, ce nu putea 
fi identificat și totuși nu era lipsit de formă. Era oare o prelucrare 
a naturii. sau autorul lui «era un muritor, ascultând de o idee? ». 
Era oare produsul unui timp indefinit? In cele din urmă, Socrate 
spuse lui Fedru: « N'am izbutit să deosebesc dacă acest neobișnuit 
obiect era opera vieţii sau a artei, — dacă era opera vremii sau 
jocul naturii. De aceea, l-am aruncat înapoi mării » 2). 


1) Henry Fairfield Osborn, Men of The Old Stone Age, pp. 84 sq.; Henry 
Fairfield Osborn, Man rises to Parnassus, pp. 64-69; A. L. Kroeber, Anthro- 
pology, pp. 146, 147. 

?) Paul Valéry, Eupalinos ou l'Architecte, p. 159. 

Atunci Fedru íi márturisi lui Socrate cá din aceasta intámplare 
înţelege el cá toate creaţiile umane se reduc, de fapt, la un conflict 
între două ordine — una care este naturală si dată și care o sprijină 
pe cealaltă, care este actul nevoilor si nazuintelor omenești. 

Dacă am continua viziunea filosofică a lui Paul Valery și am 
încadra-o în concepţia leibniziană și bergsoniană despre lume sau 
natură (ca un tot alcătuit din grade deosebite de viaţă și inteli- 
genta) am vedea atunci cá cele mai mari realizări ale omului nu fac 
decât să exprime natura, alegând dintr'o infinitate de posibilităţi 
anumite acte și idei. Aceste posibilităţi, atunci când sunt împlinite 
de om, se încadrează în ordinea lui personală și în măsura aceasta 
nu mai sunt infinite, ci relative la putintele láuntrice ale fiinţei sale. 
Celelalte fiinte sunt, intr'un sens, limitarea sa, chiar dacá ideile lui 
despre ele îl ajută să ajungă idei, idealuri si doruri din ce-in ce mai 
mari. In lumea fenomenală, omul nu are nevoie de lumea întreagă 
(ca totalitate), ci doar de unele din aspectele ei. El activează pentru 
scopuri definite și tot ce face are valoare practică. In această direcţie, 
pragmatismul se justifică. Dar omul nu se mărginește numai la atât. 
El este liber să spere si să dorească lucruri dincolo de puterea lui. 
Filosofii, artiştii și oamenii credincioși cred în absolut și îl doresc 1). 
Desigur nu oricine se ridică atât de sus încât să-și cucerească liber- 
tatea. Unii rămân în planurile inferioare ale desvoltarii lor poten- 
fiale. $i chiar cei mai buni dintre noi, tot sunt limitați în dorinţele 
şi posibilităţile lor, deoarece progresul uman e dificil și condiţionat 
de întreg. 


EUL ȘI DESĂVÂRȘIREA LUI POSIBILĂ, 
CA EXPRESIE-DE-SINE 


Experienţa ne învaţă că suntem indivizibili și concentrați asupra 
noastră înși-ne. Părinţii sunt siliţi să recunoască faptul cá nu pot 
transmite copiilor experienţele lor proprii. Experienţa nu are niciun 
sens, dacă nu e raportată la o ființă. Dar această fiinţă trebue să 
pornescă dela început și să experimenteze individual toate eveni- 


1) In legătură cu afirmaţiile noastre, putem cita interpretarea d-lui W. E. 
Hocking în privinţa libertăţii: « Dat fiindcă nu există eu fără speranţă, 
nu există nici eu care să nu fie liber. Libertatea nu e un atribut al voinţei; 
ea este esenţa eului». (The Self; its body and freedom, p. 147). 

mentele ce au loc. Sfaturile celorlalti nu pot sá inlocuiascá experienta 
individualá. «Si viellesse pouvait, si jeunesse savait», nu ar fi 
valabil chiar dacă tinerii ar avea cunoștința experienţei părinţilor 
lor. S'ar părea că indivizii sunt făcuţi să acţioneze gi să gândească 
prin ei înșiși. Nu înseamnă că dacă ti s'a spus un lucru îl înţelegi și 
îl percepi în același mod. Fiecare dintre noi își are atmosfera și 
conștiința lui. O inter-actiune reală (în sens de intersubstantiere) 
între vieţile noastre și acelea ale semenilor noștri este o imposibi- 
litate. Nu putem preface sau forma indirect pe nimeni decât pe 
noi înșine. Putem ajuta pe alţii, dar mai mult în mod ideal. Expe- 
rienja este individuală și imediată. Cunoașterea e universală. Expe- 
rienta imediată apartiné numai indivizilor, în timp ce cunoașterea 
experienţei lor societăţii întregi. 

Ne dăm seama de acest adevăr când vedem cât de slabe și rela- 
tive sunt, ca rezultate, încercările noastre de a ajuta cu expe- 
rienta noastră pe semenii noștri. Putem preveni sau limita experienţa 
celorlalţi, dar nu putem s'o creăm, pentrucă acţiunea este expresia 
eului, pe care, dacă nu o raportăm la un agent, nu are semnificaţie. 

In consecinţă, agentii-individuali sunt reali, iar ceea ce ne arată 
realitatea cotidiană sunt eurile noastre, ca centre și elemente esen- 
tiale ale vieţii. Realitatea, ca întreg, provine, cel putin în lumea 
fenomenală, dela indivizii care trăesc sau euri. Ei sunt agenţii 
armoniei, iar în activitatea lor găsim, mai mult ca oriunde, ceea ce 
numim natură. 

Deși toţi dispun potential de aceeași natură, indivizii se deose- 
besc prin energie, inteligenţă și gust. Uneori, înclinăm să credem că 
neînțelegerile sunt mai lesne posibile decât înțelegerile între indivizi 
şi că, în sens anumit, totul e relativ. Pragmatiștii cred că până și 
noţiunile (universale) depind de semnificaţiile individuale ce li se 
atașează. Individul — care ar fi, după pragmatiști, măsura tuturor 
lucrurilor — selectează din realitate ceea ce «poate fi de ajutor sau 
aduce o ugurare», mai bine spus, ceea ce e îi este relevant). 
Relativismul pragmatic — în cadrul căruia concepţia de relevanţă 
apare ca un compromis folositor între puterile umane și întregul 
realitátilor — are, așadar, un standard pozitiv și real de referință 
și anume omul sau individul. Humanismul profesorului F. C. S. 


1) F. C. S. Schiller. « Relevance » in Mind, April 1912. 

Schiller — crescând din concepţia protagoreaná — subliniază ceva 
foarte important pentru argumentarea noastră si anume cá rele- 
vanta nu trebue concepută ca o calitate, sălășluind în lucrul gândit 
per se, ci constă în valoarea lui pentru noi și în atitudinea noastră 
fata de el» 1). Regăsim aici aceeași afirmare a eului ca realitate 
supremă în valorificarea logică. Dar această asertiune o fac nu numai 
pragmatiștii și nu numai în câmpul Logicei. Viaţa practică ne arată 
de asemenea, că individul e măsura acţiunilor sale. Woodrow Wilson 
a învăţat dela viaţă că eul este realitatea și măsura omeniei: 
« Desigur un om se reîntoarce la sine însuși numai când a desco- 
perit ceea ce-i mai bun în el și când și-a satisfăcut inima cu cea 
mai mare împlinire de care este capabil. Numai atunci ştie de ce 
e capabil și ce îi cere inima. Și desigur că niciun om capabil de gân- 
dire — nu ajunge la sfârșitul vieţii — dacă are timp și oarecare 
spaţiu de calm spre a privi îndărăt—fără a ști și a recunoaște cá 
numai ceea ce a realizat fără egoism si pentru alţii îi poate da 
satisfacție — și nimic altceva — pentrucă numai aceasta poate satis- 
face în mod retrospectiv, făcând din om măsură reală de sine sau 
standardul real al omeniei sale » ?). 

Am citat aceste cuvinte, cu intentia de a sublinia iarági faptul 
că eul e mereu temeinic afirmat ca izvor al realităţii si acesta in 
ciuda prejudecatii împotriva subiectivismului. Desigur, suntem 
conștienți că prea puţini mai sunt astăzi de acord cu afirmaţia lui 
Lessing că «educaţia nu dă omului nimic altceva decât ceea ce poate 
izvori din el însuși; ea numai îi grăbește și îi ușurează ceea ce poate 
scoate din el însuși » 3). 

Și mai puţin lumea acceptă astăzi opinia lui Montaigne că « trebue 
să te imprumuti celorlalți și să te dăruiești numai ţie însuți » 4). 

Totuși — în rândurile acestea — Montaigne trasează o distincţie 
literară — care, metafizic, ar putea fi exprimată prin deosebirea 
dintre ex stenţă reală și existența ideală. A te împrumuta celorlalți 
— înseamnă să comunici cu ei, in timp ce a te dărui ţie însuţi 


1) Ibid., p. 155. 

2) W. Wilson, When a Man comes to Himself, pp. 11—12. 

2) Lessíng ¢ The Education of The Human Race? in Harvard Classics, Vol. 
32, pp. 195 sq. 

*) Sainte-Beuve € Montaigne » in Harvard Classics., vol. 32, p. 116. 

înseamnă să «te cunoşti pe tine ínsufi»*— şi poate chiar să te 
realizezi. Metafizic — educatia este o actiune ideald, in timp ce 
experienţa individuală este o acţiune reală. 

Dacă, pe de altă parte, educația a obținut astăzi atâtea reușite, 
aceasta nu dovedește nimic altceva decât că ideile și idealurile 
au hotárite grade de realitate. 

Fiinţa umană este desigur reală și esenţială în cel mai înalt grad. 
Dar si ideile sunt reale — fiind o derivație numenalá !). 

Lumea ideală a percepţiei este temporal reală, și aceasta atât 
timp cât spiritul, ce aparține lumii reale, percepe prin corp. Corpul 
şi celelalte lucruri sunt percepțiile sau ideile noastre si în măsura 
aceasta sunt fenomenale. Spiritul se exprimă prin corp și aceasta 
într'un mod unitar — cu alte cuvinte co-activează tot timpul vieţii 
noastre fenomenale. Viaţa este cunoaştere și acţiune și amândouă 
sunt expresia indivizilor. Cunoscând și acţionând, indivizii se cunosc 
pe ei înșiși dar își cunosc și semenii, pentrucă lumea este plurală și 
are aceeași natură fundamentală. Dacă-i astfel, atunci cunoaștem 
pe ceilalți cunoscándu-ne pe noi înșine, din pricina co-naturalitatii 
cu ei. Dar numai indivizii rationali sau inteligenţi dispun de acest 
mod armonios și teleologic de comunicaţie și de ideal interschimb. 
Indivizii inferiori sau monadele dormante (în toate consideratiile 
noastre — monadă și individ sunt sinonime) nu comunică între ei, 
deși trăesc în anumite forme compuse 2). 

Că viaţa este expresie, aceasta reiese în' mod evident. Sponta- 
neitatea și libertatea pe care fiecare individ le are în limitele sale, 
sunt o dovada cá el e chemat in această viata pentru a alege si pentru 
a împlini ceva potrivit cu natura lui. Viaţa este expresia dorințelor 


1) Profesorul Herbert Wildon Carr, pe care îl urmăm destul de aproape în 
concepţia-i monadică, exceptând conceptia-i despre Dumnezeu, explică în 
lucrarea Cogitans Cogitata (p. 5) aceleaşi idei într'o formă mai clară: « Monadele 
sunt realuri metafizice, în înţelesul că ele sunt realităţi numenale, din care 
derivă idealitatea fenomenalá a lumii fizice » € Ea (monada) este conceptul 
realității, ca activitate pură, şi al idealităţii, ca formă şi întrupare a acestei 
activităţi in expresia-de-sine ca spirit individual ». 

3) H. Wildon Carr explică prin principiul entelechiei faptul cá, deşi moda- 
dele sau indivizii táesc laolaltă, sub formă de agregat, totuşi această integrare 
este unitară şi nu ceva compus. Principiul entelechiei, cu alte cuvinte, este un 
principiu de integrare $i astfel el dá unitate unui organism compus, în acelaşi 
fel în care trupul dă unitate agregatului de celule individuale. 

noastre şi aceste dorinţe sunt tot atât de necesare ca şi viața însăşi, 
numai că modurile de expresie sunt eterogene și necesitatea lor are 
grade de însemnătate. 

Printre aceste moduri de expresie — dorința de fericire este 
universală. Pentru indivizii puţin evoluati, fericirea este identică 
cu conservarea energiei sau viejei lor, dar pentru cei superiori 
această formă primară de fericire e intensificată într'un mod mai 
creator și tocmai de aceea ar fi mai bine să o denumim în alt fel. 
O vom numi iráire mulț imitoare sau adecvată, well-being, sau, 
atunci când se realizează într'un grad superior, excelență. 

Dorinţa de v:et ire bună, desi are un element rational în ea—e ma: 
apropiată de conservarea de sine sau rezistență decât de îndrumarea 
liberă și puternică înspre împlinire și înaltă creativitate. Ni se pare 
că binele final al eticei epicureene ar putea fi numit well-being. 
Această bună stare trebue înţeleasă ca o vrednică activitate, ca un 
foarte moral echilibru între durerea fizică și imperturbabilitatea 
psihologică. Ar putea fi numită plăcere, dacă vreţi, dar o plăcere 
ce nü,provine dintr'o bucurie rafinată sau animală a simţurilor 
noastre. Așa cum ne-a arătat Cicero, pentru Epicur plăcerea este 
absenţa durerii. «In omni re doloris amotio succesionem efficit 
voluptatis » 1). Epicur însuși propováduia cá scopul e să nu suferim 
trupeste și să nu fim turburati sufletește. Tot ceea ce facem trebue 
făcut cu scopul să nu suferim și să nu fim tu buraţi » ?). 

Atunci când necunoscătorii îl interpretează pe Epicur, ei uită 
că plăcerea, după el, nu e numai apathia, dar mai ales atarazia, si 
în această privință se apropie de Stoici, pentru care atarazia sau 
imperturbabilitatea sau seninătatea sufletului a fost totdeauna 
scopul Eticei. 

Contrariu celor de mai sus, noi nu credem că bună starea epi- 
cureană exprimă cea mai înaltă formă a excelentei la care poate 
aspira ființa umană, atitudinea propusă fiind negativă și defensivă 
în loc de a fi pozitivă și activă. Deși Epicur consideră libertatea ca 
ceva intern până și în natura atomilor ‘si din această cauză crede 
în relația intimă dintre om și natură (ambii fiind constituiți din 
aceeași materie înzestrată cu libertate) el nu a înţeles ordinea armo- 


1) Cicero, De finibus bonorum et malorum, p. 40. 
*| Diogene Laertius, Lives of Eminent Philosophers, vol. X, p. 131. 

nioasá dintre lume și bine. Epicur era speriat de lumea aceasta, 
în care trăia ca un pustnic îngrozit de durere si de greutăţile vieţii. 
Şi-a întrebuințat înţelepciunea ca o armă de apărare, nu ca un 
imbold pentru creaţiile superioare. 

In consecinţă, în ciuda nobleţii, originalității și superiorității 
etice (si de aici o parțială similaritate cu doctrina socratică) pe care 
i le recunosc gânditori ca A. E. Taylor, J. M. Guyau și Oswald 
Kiilpe 1), noi nu putem să considerăm formula epicureană a fericirii 
nici drept cea mai bună, nici drept universal valabilă. Ceea ce 
învăţăm dela greșit înţelesul Epicur este cá o plăcere inteleapta 
şi rațională este încă plăcere. 

Credem că fericirea e mai mult decât o păstrare-de-sine sau o 
inteleaptá folosire a energiei noastre vitale. Fericirea are o inten- 
sitate și o iluminatie, peste care nu se poate trece. Când suntem 
fericiți ne simţim nou născuţi si în această transcendenta ideală 
trăim un fel de solidaritate cosmică. Participăm atât de intens 
la viata totului încât în cele din urmă ne simţim transcendánd în 
absolut. Este exact ceea ce — în afară de mulți mistici, gânditori 
și artiști — a exprimat cel dintâi Plato prin cuvintele inspirate ale 
Diotimei din Mantineea. Contemplarea frumuseţii absolute este îm- 
plinirea supremă a celor care au 4 învăţat să vadă frumosul în ordine 
adecvată și în succesiunea lui ». Frumuseţea absolută este conferită 
frumuseţii, mereu în desvoltare și pierire, a tuturor lucruri- 
lor» 2). 

Această împlinire ideală este abstractă și intelectuală în cadrul 
concepţiei platoniene. Dar sunt, gânditori pentru care o astfel de 
participare implică întreaga noastră ființă — trup și suflet. 

Un gânditor contemporan — profesorul E. S. Hollands — sub- 
liniază tocmai acest al doilea mod de participare. Pentru el, întoar- 
cerea la unitate — la ideea platoniană a Binelui sau la « Unul» lui 
Plotin— trebue căutată în simţuri, în gândire și în acţiune. El crede 
că întradevăr conștiința cosmică are drept organ pe omul în- 
treg 3). 


1) A. E. Taylor, Epicurus, p. 25; J. M. Guyau La Morale d'Epicure, p. 120; 
Oswald Külpe, Einleitung in die Philosophie, p. 8. 

*) Plato, Symposium, 202 sq. 

3) E. S. Hollands, « Nature and Spirit» in The International Journal of 
Ethics, Iulie 1925 

Această participare totală deci nu numai cu «ochii sufletului» 
şi nici numai cu simţurile trebue luată drept supremul grad de 
excelență la care poate aspira omul. 

Desigur, viața practică, cu limitările ei, nu este lesne prielnică 
unei asemenea participări, desi credinţa religioasă, iluminarea filo- 
sofică, creaţia artistică și realizarea etică sunt activități care, în 
cele din urmă, ne conduc la conștiința cosmică sau, cel puţin, la 
un anume grad de identificare cu funcțiunile Cosmosului 1). Atunci 
când ideile noastre sunt din ce'în ce mai clare, nu numai înţelegem, 
dar $i realizám sau re-creám cu inteligența și răspunderea noastră 
armonia cosmosului, care deși poate prestabilită — așa cum o con- 
cepe Leibniz — conţine atât de multe posibilităţi de alegere și 
creație și atât de multe obstacole ce trebuesc învinse și depășite. 
Credem că Bergson a greșit atunci când a afirmat că optimista con- 
ceptie leibniziană despre armonie nu lasă loc pentru invenţie sau 
creaţie și cá în această concepţie, ca și în teoriile mecaniciste, 
totul este dat. Bergson, care concepe timpul drept cel mai eficace 
element pentru desvoltarea vitală, respinge în parte teleologia lui 
Leibniz — tocmai pentrucă feoria acestuia ar implica «lucrurile si 
fiinţele realizându-se potrivit unui program dinainte statornicit. 
Iar dacă nu avem nimic neprevăzut, nici invenţie, nici creaţie în 
univers — atunci timpul însuși devine nefolositor » 2). 

Bergson ne pare a uita că acest program e prevăzut numai de 
Dumnezeu —iar pentru noi oamenii este complect necunoscut. 

Oamenii trebue să aleagă, să selectioneze din mai multe poten- 
fialitati oferite de «cea mai bună dintre lumile posibile » — atât 
cât le îngădue inteligenta și constituţia lor. 

Pe calea aceasta, ei se pot apropia de fericire. In consecinţă, 
păstrarea-de-sine, starea de bine și excelența sunt grade sau forme 
pe care dorinţa de fericire a oamenilor le ia în lumea aceasta. 


3) « Antichitatea... cunoștea de bună seamă deosebirea dintre comtemplativ 
şi practic; însă contemplaţia nu desemnează numai desfăşurarea imanentă a 
ştiinţei, ci contactul cu fiinţa, și în acest sens (ca gi contempla[ia mistică în cregti- 
nism), ea face parte din scopul oamenilor buni și conduce la îmbunătăţirea fiinţei ; 
nu are nimic comun cu atitudinea speculativă, în sensul kantian al cuvântului, 
cu acea strădanie către cunoașterea pură, ce caracterizează știința modernă și con- 
stitue temelia tehnicei » (Emile Bréhier, t Reflecţii asupra Platonismului », extras 
din Revista Fundațiilor Regale, Nr. 12, Decemvrie 1938, p. 7). 

2) Bergson, Creative Evolution, p. 39. 

Pentru inceput, putem spune cá Binele este tot/ceea ce ne face 
fericiti. Binele si calitatea de bunátate a lumii nu au numai o semni- 
ficatie etică, dar si una cosmică sau metafizică. Credem—ca și pro- 
fesorul Hollands — că Binele este orice calitate sau condiţie pe care 
o pretuim imediat sau de care ne bucurăm imediat 1). Dacă este 
adevărat — atunci până si «cea mai obiectivă » sau « desinteresatá » 
dintre cunoasterile sau ipotezele științifice își are rădăcinile în 
interesul pentru Bine. Cu atât mai mult, creatiunile artistice sau 
îmbunătățirile etice vor fi instrumentele acestui Bine care nu trebue 
considerat drept ceva extern sau obligator, ci ca o calitate sálág- 
luind în natura indivizilor sau, mai bine spus, în constituţia lumii. 
Pentru noi, ca și pentru toti gânditorii idealigti, lumea nu e ceva 
în care valorile isvorăsc și își iau aspect de realitate într'un stadiu 
ulterior al procesului de evoluție. Dimpotrivă, socotim că valorile 
sunt sădite în natura universului dintru început și că între cele 
mai mari entități ale acestui univers — adică oamenii — aceste 
valori au o funcție vitală — sine qua non. 

In acest caz, orice funcţie a fiecărui individ sau monadă exprimă 
sau evaluiază ceva, potrivit naturii lui lăuntrice — pentru a ajunge 
la un grad de satisfacție. Planta absorbind razele soarelui, animalul 
bucurându-se de energia lui, omul cunoscând și activând — afirmă 
cu toţii valorile universuluj. In acest mod, ei își exprimă viata, 
dovedind că universul oferă fiecărei fiinţe un anumit grad de fericire. 

Toate aceste fiinţe se bucură sau apreciază anumite calități sau 
condiții proprii lor. Desvoltarea cosmosului pare să întărească cele 
afirmate de Leibniz, Bergson și Eddington — acea activitate armo- 
nioasă si creatoăve, datorită Binelui prezent in lume. 

Desigur, din cauză că fiecare individ este un centru subiectiv 
de experienţă, iar realitatea universului i se revelează prin experienţă, 
activitatea, infinit de variată, a cosmosului va fi disociată și dife- 
rita în raport cu perspectiva fiecărui individ. Aceasta ne învață 
Einstein, atunci când spune că geometrie universală nu există 
și că fiecare eveniment este relativ la cel care observă. Dacă admitem 
această concepţie idealistă, trebue să recunoaștem numaidecât că 
Binele universului va varia dela individ la individ si nu există 
și nici nu pot exista doi indivizi identici pe lume. Dacă lumea 


1) E. S. Hollands, ibid., p. 341. 

ar fi fost staticá si lipsitá de libertate, poate cá ar fi fest cu putinta 
să existe două experienţe identice. Dar așa cum este, înzestrată cu 
un extraordinar joe liber de forte, lumea aceasta cuprinde o continuă 
variaţie în calităţile și condiţiile ei. 

Inseamnă aceasta subiectivism? Nu credem. Afirmând că expe- 
rienta cosmică este disociată între indivizi — nu afirmăm, în niciun 
fel, că nu ar exista nimic obiectiv, nici că indivizii ar fi niște creaturi 
oarbe sau egoiste, care nu au nimic de aface cu cei din vecinătatea 
lor. Dimpotrivă, indivizii oglindesc universul, iar fiinţa lor e înzestrată 
cu toate potentialitatile universului. Ne gândim la existenţa lor 
ca la o desvoltare unitară, în care subiectul și obiectul nu consti- 
tuesc existete -duale — ci așa cum se exprimă profesorul Carr — o 
«relație duală într'o singură existenţă » !). 

Binele cosmic este, în viziunea noastră, sádit în fiecare individ, 
având menirea, de a desvolta diferitele-i aspecte — să spunem, 
deocamdată, binele moral, estetic și logic — după posibilităţile sale 
creatoare. 

„Aceasta ne conduce, în mod necesar, spre o altă problemă și 
anume: de cine sau de ce atârnă aceste posibilităţi pentru a fi rea- 
lizate sau actualizate? Noi credem că atârnă de însăși capacitatea 
individului de a cunoaște și acţiona, ca și de măsura în care își 
întrebuinţează libertatea sau de clarificarea ideilor lui ; într'un cuvânt 
de scopurile sau finalitatea lui. Oglinzile sau indivizii yniversului 
nu pot aprehenda toate posibilităţile pe care natura lor le-ar cuprinde. 
Ei trebue să selecteze anumite posibilităţi relevante. Ei își dau seama 
numai de acele părţi de care au nevoie pentru realizarea scopurilor 
lor. Acţiunile lor — pentru a fi intense și concrete — cer un anumit 
grad de auto-limitare și concentrare. Viaţa individuală e mai degrabă 
un mozaic decât o simfonie larg cuprinzătoare. Toate conflictele 
interne și toate atitudinile externe dovedesc necesitatea limitării. 
Totuși, acest mozaic bogat și variat poate conţine pietre cât mai fine 
și mai preţioase — vrednice dea reprezenta, prin aceste roade ale 
relevantei expresive, viziuni mai adânci şi mai esenţiale ale naturii 
noastre. 

Dacă așa stau lucrurile — atunci viaja este o expresie disociativá 
Este diviziunea acţiunii, muncii, creaţiei. Aceste unităţi, care exprimă 


1) H. Wildon Carr, A theory of Monads, p. 58. 

viata, urmáresc o anumitá realizare ináuntrul lor. Ele incearcá sá 
unifice experienfele lor variate sau ideile, iar calea de cápetenie 
pentru aceasta sunt activitatile estetice, etice si logice. Toate acestea 
sunt expresiile înalte ale vieţii. Logica însăși exprimă viata — fie 
că o interpretăm metafizic ca Hegel, sau praginatic ca profesorul 
Schiller, care își bazează Logica pentru uzul oamenilor (Logic for 
use) pe afirmaţia umanistă că înţelegerea e individuală și relativă 
contextului personal. 

A spune, așadar, că viata este expresie înseamnă a sublinia 
un adevăr în general admis. Și cum valorile nu sunt decât funcții 
finale pe care si le propune viata, interpretarea Frumosului, Binelui 
și Adevărului ca expresii — constitue o explicaţie foarte posibilă. 

Mulţi gânditori si artişti se mulțumesc cu concluzia cá arta este 
expresie, sau — din cauza interiorităţii ei — expresie-de-sine. Deși 
adevărat faptul — s'ar putea spune: non satis est. Căci oricât de 
adevărat este cá arta-i expresie-de-sine — noi nu obținem o inte- 
legere specifică în privinţa calităților ce deosebesc arta de celelalte 
activităţi ale vieţii și care și ele sunt desigur expresii-de-sine. 

Ce fel specific de expresie este arta? Aceasta este problema 
noastră, care filosofic poate fi formulată sub titlul Natura frumosului, 
înțelegând aici prin natură tocmai caracterul faptului artistic gk 
semnificaţia lui cosmică. Răspunsul este pe cât de necesar, pe atât. 
de dificil. Trebue să evităm, de asemeni, trecerea sau atribuirea 
ilicită a unor caracteristici ale activității umane în general tocmai 
pe seama faptului specific al creativităţii artistice, dar totodată 
trebue să vedem cum se leagă arta de unele trăsături generale ale 
activităţii umane. 

Pe scurt, trebue să ne ocupăm de natura frumosului cát $i de 
implicaţiile si aplicatiile-i practic posibile. 


FRUMOSUL CA SPIRITUALITATE IMAGINATIVĂ 


Lui Benedetto Croce îi datorăm desvoltarea unei rodnice con- 
ceptii moderne, bazată pe deosebirea dintre intuiţie gi logică. Inaintea 
lui, Alexander Baumgarten și Immanuel Kant le deosebiseră, tra- 
tând cunoașterea sensibilă într'o formă desvoltată si atât de diferită 
de cunoașterea intelectuală. Croce, însă, a dus mai departe studiul 
cunoașterii sensibile, care pentru filosofi ca Descartes, Malebranche 


4* 

şi Leibniz nu însemna nimic altceva decât un motiv de deceptie, 
eroare și confuzie sau, în alte cuvinte, o derogare sau degradare a 
cunoașterii intelectuale, ale cărei funcţii erau acelea de a produce 
idei clare gi distincte. Dela Baumgarten încoace, aceste considera- 
fiuni derogative s'au schimbat, afirmându-se perfectio cogitationis 
sensitivae. Doctrina lui Croce înseamnă o adâncă apreciere a celor 
două feluri de cunoaștere. Pentru el— cunoașterea are două 
forme: este sau cunoaştere intuitivă sau cunoaștere logică) — 
cunoaştere dobândită prin imaginaţie sau cunoaștere dobândită prin 
intelect; cunoaștere a individualului sau cunoașterea universului ; 
a lucrurilor individuale sau a relațiilor dintre ele; este cunoaștere 
producând fie imagini, fie concepte »1). 

Această cunoaştere producătoare de imagini este o cunoaștere 
estetică și pentru Croce ea este o activitate spirituală ce trebue 
diferențiată, în expresia ei, de manifestatiile pur mecanice ale naturii. 
Frumosul nu e un fenomen fizic — din cauză că aparține activităţii 
omului, energiei lui spirituale. Din cele patru stadii, ce simbolizează 
complet procesul estetic și anume: a) impresiile; b) expresia sau 
sinteza spirituală estetică; c) acompaniamentul hedonistic sau 
plăcerea frumosului (plăcerea estetică); d) transpunerea faptului 
estetic într'un fenomen fizic (sunete, tonuri, mișcări, combinaţii de 
colori, etc.). Croce găsește că numai stadiul b) este cu adevărat 
estetic 2). 

Acest accent asupra facultăţii sintetice a spiritului de a produce 
imagini este centrul teoriei sale. Acest caracter intuițional este un 
produs independent al spiritului nostru și nu include conceptele ca 
atare, ci numai ca imagini. Cât despre terminologia pe care o utili- 
zează Croce, trebue să spunem că pentru el expresia sau intuiţia 
sunt pure, în sensul că, deși ele pot include percepții, sunt mai 
cuprinzătoare decât procesul perceptiv. Intuijia sau expresia creiază 
simplele imagini ale posibilului, obiectivând impresiile, oricari ar fi ele. 
Această intuiție poate fi numită o asociaţie productivă, dacă prin 
asociaţie înțelegem un proces sintetic, îndeplinit de funcţia formativă 
sau constructivă a spiritului nostru ?). 


1) Benedetto Croce, Aesthetic as science of expression and general linguistic, 
p. 1. 

*) Ibid., pp. 96-97: 

3) Ibid., pp. ^, 5, 7. 

Așa dar, dacă am încerca să definim poziţia lui Benedetto Croce, 
credem că cea mai bună formulă ar fisă spunem că, pentru Croce, 
Frumosul este o spiritualitate imaginativă, deoarece Frumosul nu-i 
expresia expresiei, ci imagina-expresie a impresiilor (impresii in- 
terne). Această operaţie este tot atât de perfectă ca o împărţire fără 
rest. Intuitia și expresia sunt identice, pentrucă (activitatea intui- 
tivă posedă intuitii în măsura în care le exprimă » 2). 

Totuși, această însemnată contribuţie nu-i lipsită și de imper- 
fectii. Există, în special, o dificultate ce nu poate fi ușor rezolvată 
în cadrul sistemului lui Croce: chestiunea sensului artei în cosmos. 

Dacă între intuiţie şi actul estetic nu există nicio diferenţă 
specifică; dacă — în alte cuvinte —orice intuiție este estetică 
pentrucă, în concordanţă cu Croce, este exprimată de imaginaţia 
productivă a spiritului, în acest caz ar fi adevărat nu numai că 
oricine poate fi artist (în' orice moment al activităţii sale intuitive), 
dat arta devine o activitate prea ușoară, obișnuită, comună. Con- 
știent de această dificultate, Croce a încercat s'o rezolve, spunând 
că ceea ce numim prin excelență artă nu-i altceva decât o com- 
plexitate cantitativă a intuitiilor obișnuite 2). Esteticianul soco- 
teste că această diferență este doar extensivă și empirică, nu și de 
intensitate sau de calitate. 

Fără să înlăturăm cu totul această soluție, trebue să marturisim 
că tot mai rămâne un punct de întrebare, anume: ce face pe artist 
să realizeze acest complex de acte creatoare, care cer atâta luptă 
și suferinţe, atâta muncă și interes? Dacă arta n'ar fi decât produsul 
obișnuit și ușor al unor funcţii constitutive, noi n'am avea atât 
de puţini artiști adevăraţi și nu ar exista sforțări artistice atât de 
uriașe. Fara să trecem în domeniul concret sau practic al creaţiei 
artistice — unde voința selectioneazá ceea ce trebue statornicit în 
afară, tot ne mai rămâne să răspundem la această întrebare: de ce 
spiritul crează imaginile simple ale posibilului? Căci, de fapt, orice 
introspectie subliniază necesitatea spiritului nostru de a funcționa 
bine, extinzându-și toate posibilităţile și actualizându-și tot ceea ce-l 
impresionează. Această chestiune, deși metafizică, este de-o însem- 
nătate capitală pentru punctul de vedere estetic și socotim că 


1) Ibid., p. 8. 
*) Ibid., p. 48. 

tocmai acest act al expresiei este excelent prin el însuși gi își este 
sie-si scop. Cu alte cuvinte, activitatea estetică, ce se are pe sine în- 
sági scop, include, în chiar natura ei, un fel de excelenţă, ce cunoaște 
mai multe grade, in másura functiei sale extensive. Tocmai pentrucá 
intuiţia exprimă tot ce e posibil, expresia estetică ne apare— ca o 
completare umană imediată si esențială. Credem că spiritul construeste 
din propria lui necesitate de desăvârșire, iar desăvârșirea nu-i nimic 
altceva decât unitate și armonie, adică completare expresivă 1). 

Croce are dreptate când spune că intuiţia exprimă tot ceea ce 
e posibil. Deoarece faptul estetic este conştient, ne este ușor să inte- 
legem că spiritul însuși se bucură de această excelenţă, ce îi este 
hărăzită, având puterea formativă de a exprima mai mult decât 
îi oferă realitatea pe căile perceptuale. Principesa Bibescu, în cartea 
Au bal avec Marcel Proust, subliniază că, pentru Proust, o călătorie 
pierdută, ca prima lui călătorie la Veneţia sau cea la Florenţa, 
€ întrecea în realitate spirituală, în bogăţia emoţiilor, celelalte călă- 
torii pe care a izbutit să le facă » ?). 

Posibilitatea extensivă a viziunei complexe este, într'un anumit 
sens, fericirea metafizică de care se bucură artiștii, atunci când 
își îndeplinesc funcțiunile lor creatoare. Artistul poate crea o lume 
mai cuprinzătoare: aceasta este superioritatea lui și poate tocmai 
în aceasta constă semnificaţia metafizică a calităţii estetice. Să 
încercăm clarificarea acestui punct. 


ARTA - OGLINDĂ METAFIZICĂ A UNIVERSULUI 


Beethoven suferea, după cum se știe, în mod cumplit și dorea 
atât, de mult să fie fericit încât, în cele din urmă, s'a hotărît să-și 
<reeze singur fericirea. Cu această dorinţă în gând, a scris Simfonia 
«a noua, cu sfârșitul acela triumfánd într'o viziune de pace și de feri- 
ire pe pământ. Beethoven și-a cucerit fericirea, prin propria sa 
suferință (Durch Leiden-Freude). E numai un exemplu, ce arată 
că artistul posedă lumea într'o măsură mult mai largă și mai bogată 
decât restul oamenilor. Extinzându-și expresia, el crează o lume, 
pe care, așa după cum vom demonstra, nu avem dreptul s'o numim 
iluzorie, cum o consideră mulţi dintre esteticieni. 

1) Bosanquet definește atitudinea estetică: «simtire exprimată pentru a fi 


expresie » (Three Lectures on Aesthetic, p. 37). 
?) Princesse Bibesco, Au bal avec Marcel Proust, p. 95. 

Puterea intuiţiei e constitutivă de realitate și nu trebue să fie 
confundată cu acele idei ale raţiunii, care, în anume înţeles kantian 
sunt numai orânduitoare sau regulative. Tot ceea ce s'a spus aici, 
în ultimile pagini, e fundat pe distincţia dintre cunoașterea intelec- 
tuală și cea intuitivă. Artistul, elaborând lumea prin imaginaţia lui, 
complectează sau adaugă noui viziuni sintetice la acelea alc reali- 
tátii perceptuale. Unii gânditori mari, printre care însuși Aristoteles, 
susțin că omul se eliberează de impresiile lui, elaborându-le în forme 
artistice. Noi credem că omul nu se eliberează de impresiile lui, 
ci, dimpotrivă, ia stăpânire asupra lor, și această largă posesiune 
spirituală îi este fericirea sau satisfacția. Arta nu liberează eul, 
ci îi perfectioneaza gi îi extinde puterea. Artistul, stăpânit de febra 
creatoare, absoarbe în expresiile lui cât mai mult posibil din reali- 
tatea potenţială a universului. In acest sens, putem vorbi de ideali- 
tatea faptului artistic. Vrem să spunem — cu alte cuvinte — cá 
extinderea experienţei artistice este idealul imediat al intuitiei 
umane. Desigur, deosebim, împreună cu Kant, propriul sens al idea- 
lurilor raţiunii pure, ce totdeauna se bazează pe concepte determi- 
nate și slujesc ca prototip, fie pentru acţiune, fie pentru judecată — 
de idealurile sensibilităţii. Acestea din urmă sunt, de fapt, modele 
inimitabile sau tipare ale posibilelor intuiţii empirice, dar nu ne dap 
nicio regulă susceptibilă de definiție sau examinare 1). 

Noi credem că unul din aceste idealuri ale sensibilităţii este 
perfecţionarea sau extinderea expresiei. Aceste idealuri sunt în 
mod intrinsec estetice și ele au, probabil, posibilitatea de a deveni 
imagini din ce în ce mai clare și mai distincte. Să fie oare această 
excelenţă numai iluzie sau vis? Nu o puțem crede, pentru simplul 
motiv că expresia artistică este conștientă și responsabilă ; ordonată 
$1 consequentá. « Vis, vis», spune Paul Valéry, «dar vis deplin 
străbătut de simetrie, de ordine desăvârșită, de acte și consecinţe » 2). 

In integralitatea lui, Frumosul nu poate fi vis, deși poate cuprinde 
în domeniul său o seamă de visuri. Cuprinzând în expresia lui și 
visul — actul estetic se arată a fi oglinda intuitivă a universului. 
Imaginaţia permite spiritului să obţină o mai largă viziune relatio- 
nală a lumii. Aici, mai mult ca oriunde, idealitatea constructivă a 


1) Immanuel Kant, Critique of pure Reason, p. 477. 
2) Paul Valéry, L'áme et la Danse, p. 25. 

eului își dovedește forţa și superioritatea. Aici este punctul de întâl- 
nire dintre Estetică si Metafizică, deoarece aici Frumosul se află 
la punctul unde realizarea-de-sine apare ca o imagine-ideal, 
distinctă si clară — dincolo de viziunea universului ca un tot rational. 
Dacă frumosul este expresia instinctului formativ uman — şi tot 
ceea ce am spus până acum ne-a condus spre această concluzie 
— atunci până şi viziunea intuitivă a eului realizat este un act estetic, 
ce poate servi drept schemă pentru rațiune si voinţă, pentru o 
realizare practică. Dar aici intrăm într'o nouă ordine de idei şi 
trecerea dela o imagine estetică a eului realizat la o bună voință 
raţională nu este numai cantitativă, ci calitativă, Etica fiind orân- 
duită de concepte. Poziţia noastră arată, totuși, că actul estetic 
implică şi actul etic. Dar această chestiune va face subiectul capi- 
tolului nostru următor. 

Reintorcándu-ne la chestiunea privind natura Frumosului, cre- 
dem că arta internă și frumosul sunt identice, de vreme ce amân- 
două sunt produsul activității noastre. Primul nostru capitol, 
privind relaţiile dintre natură si artificialitate, sau deseoperire sau 
invenţie, a pregătit îndeajuns pe cititor cu tratarea idealistă a acestei 
probleme. Eul, având și perspectiva lui proprie si fiindu-si propriul 
său centru, tot ceea ce vede este ideea lui. Dacă este așa, atunci 
«frumosul natural» sau «fizic» nu-i decât imaginea lui, produsă 
de unele entităţi « de natură inscrutabilă ». Mai mult încă, frumuseţea 
spirituală este frumuseţea eului. Dar poate că o cercetare psiho- 
logică sau epistemologică a noţiunii de imaginaţie ar clarifica mai 
bine afirmaţia noastră că frumuseţea e produsul eului. 


CONSIDERAȚII PSIHOLOGICE ȘI EPISTEMOLOGICE 
ASUPRA IMAGINAŢIEI 


Pentru a înţelege orice teorie despre Frumos, e absolut esenţial 
să avem o idee clară despre natura psihologică a experienţei noastre 
estetice. Am demonstrat — pe linia lui Croce — că imaginaţia este 
un element primar şi universal în cunoașterea noastră. De fapt, 
identificând intuiţia, expresia şi imaginaţia, Croce dă termenului 
«estetic» cel mai larg conţinut posibil. Intru cât cunoașterea 
noastră este mai întâi perceptuală și apoi conceptuală sau ideală, 
esteticul stă la baza cunoașterii umane. El este esenţial şi necesar 
— fără el nicio cunoaştere nefiind posibilă. Chiar si cunoașterea 

logicá, ce se ocupá cu relatiile generale dintre lucrurile individuale, 
își are rădăcinile în cunoașterea estetică. Logicul este mai mult decât 
esteticul — dar îl include. In acest moment, este poate folositor 
să citám interpretarea profesorului Carr privind comparatia cro- 
ceană dintre activitatea logică și cea estetică: 

Orice om — spune H. Wildon Carr — este, prin chiar natura lui, 
un artist și un filosof, dar e filosof numai prin faptul că este încă 
dinainte un artist. Omul, prin natura lui, înţelege lumea și o schimbă 
şi o poate schimba numai pentrucă o înţelege. Voința omului depinde 
de cunoașterea eului, iar cunoașterea omului nu-i simplă — ea con- 
stând din două forme sau moduri; el dă formă lucrurilor individuale 
prin imaginaţie, iar prin gândire raportează imaginile la concepte 
universale. Nu poate fi gândire, dacă nu este mai întâi imaginaţie. 
Imaginaţia este o activitate estetică, în virtutea căreia omul este 
artist, iar gândirea este o activitate logică, în virtutea căreia omul 
e filosof. Aceasta este, de fapt, doctrina croceană a activităţii este- 
tice 1). 

Dar care sunt, atunci, caracteristicile imaginaţiei? Şi cum se 
realizează funcțiunile ei formative? Acestea sunt chestiunile filo- 
sofice cu care trebue să ne îndeletnicim acum. 

Am văzut că Benedetto Croce nu deosebește între imaginea- 
expresie și intuiție, dat fiind că noi ne exprimăm toate impresiile. 
Dar sunt și filosofi ca G. F. Stout, care nu admit această părere 
si care deosebesc între impresie și imagine. 

Stout trasează o deosebire importantă între ele. Pentru el, orice 
imagine mentală posedă un caracter fragmentar, în timp ce sen- 
zatiile actuale sunt continue și au asentimentul persoanei. Senza- 
tule intră în simţirea generală, în timp ce imaginile sau reprezen- 
tările sunt exterioare contextului impresional și din această cauză 
sunt discontinue si relativ izolate. 

Cât despre’ existența sensatiilor, ele nu implică posibilitatea 
de corespondență a imaginilor. « Puțini oameni au întrun grad 
foarte mare puterea de a transforma în imagini mentale senzațiile 
organice » 2). 


1) H. Wildon Carr, The Philosophy of Benedetto Croce, p. 49. 
2 G. F. Stout, A Manual of Psychology, p. 550. 

Stout deosebește, asa dar, între percepții $i imagini, considerând 
că primele sunt mai intensive, în timp ce imaginile sunt doar schitate 
şi au un caracter schematic 1). 

Problema noastră devine acum mai complicată. In loc de doi — 
acum avem de considerat trei termeni. Așadar, trebue să vedem rela- 
file dintre intuiție, percepţie si imaginaţie. 

Experienţa individuală se exprimă prin intuiţia realității. Intuitie 
înseamnă continuă orientare, deoarece este un mijloc direct de 
aprehendere a vieţii. Așa cum spune Bergson, care distinge cu 
multă grijă între intuiție, percepție și concepţie, intuiţia este o 
aprehendere non-intelectuală a vieţii; o cuprindere directă și reală 
a mișcării victii. Intuifiile ne relevează adevărata durată, schim- 
barea indivizibilă a existenţei noastre. « Intuitia pură, externă sau 
internă, este aceea a unei continuitati nedivizate » 2). In termino- 
logia bergsoniană, prin intuiţie ne dăm seama de eul care durează, 
străbătând existența. 

Cu alte cuvinte, intuiţia este o aprehendere dinamică a existenţei 
sau, așa cum se exprimă profesorul Carr, este «o formă de cuno- 
$tere care adoptă mișcarea » 2). 

Pe de altă parte, percepţia și concepţia sunt forme intelectuale 
de cunoaștere. În gândirea și observațiile noastre, rupem continui- 
tatea duratei. Cuvintele și obiectele sunt rezultatele acestei ruperi 
a unităţii intuiției originale. Totuși, aceste percepții sunt înseși 
imaginile. Ceea ce percepem sunt imagini și aceste imagini sunt 
reprezentative sau picturale. Ele nu pot fi făcute numai din impre- 
siile, pe care le avem în momentul percepţiei. Bergson pune în relație 
percepțiile cu memoria, dar într'un mod ciudat, deoarece dá memo- 
riei o semnificație specială. De fapt, el deosebește două forme de 
memorie — pură recolecfie şi obisnuinja care repetă. Această deose- 
bire poate fi sintetizată, spunând cá memoria este, pentru el, cu 
totul altceva decât o funcţie a creerului — ea fiind, în același timp, 
deosebită de percepţie, care e materială. 

Bergson susține cu tărie că și dacă o privim în cea mai înaltă 
desvoltare —să zicem sistemul nervos — materia servește numai 


Abid., p. 535. 
2) H. Bergson, Matter and Memory, p. 239. 
3) H. Wildon Carr, The Philosaphy of Chanze, p. 31. 

pentru a primi sau pentru a transmite mișcarea, dar e incapabilă 
de a crea sau de a păstra gândirea. Hecolecjía pură pe care o reali- 
zează memoria e unică și nu poate fi repetată, contrastánd cu habitu- 
rile trupești și cu mecanismele-i motrice. A învăţa pe dinafară — 
este a creea un mecanism cerebral; înseamnă a începe construcția 
unui model,in stare de a fi repetat de mai multe ori. Celălalt fel 
de memorie este adevărata reprezentare, înregistrând fiecare mo- 
ment al duratei, ca pe un moment unic și ca pe un act ce nu 
poate fi repetat. A confunda automatismul memoriei-obisnuinjá 
cu unicitatea și reprezentarea imaginativă a memoriet-recolecfie 
este desigur o mare eroare, tot așa de mare cum ar fi aceea desa 
confunda mentalul cu cerebralul sau alegerea cu necesitatea. 


Incadrând aceste distincţii subtile în limitele imaginei și acţiunii, 
creerului și spiritului, Bergson consideră întrepătrunderea lor ca un 
fenomen endosmotic. Percepția este pentru corp, ceea ce memoria 
este pentru spirit. Percepția pură e materie ; memoria pură este spirit. 
In acţiune se întâlnesc ambele, precum în durată întâlnim spiritul 
$i materia, iar în existenţa noastră personală — sufletul și 
corpul. 


Dar cunoașterea noastră constă din imagini și nu din senzaţii. 
Ceea ce percepem sunt imagini si ele nu pot fi alcătuite numai din 
impresii sau din stimulii ce îi avem în momentul percepţiei. De aici, 
concluzia că memoria și nu percepţia este faptul primordial. Memoria 
există chiar dacă nu suntem conștienți de ea, din cauză cá ea este 
o relaţie de cunoaștere esenţial caracteristică naturii noastre spiri- 
tuale. Recolectia e ceea ce a încetat de a mai exista — memoria 
«revelánd spiritul ». 


Imaginile-memorie înfățișează pictural toate evenimentele tre- 
cute, cu liniile, colorile si locul lor in timp. Aceste imagini-memorie 
trec printr’un progres dinamic in perceptie, devenind in ea actuale. 
Mai mult decát atát: perceptia primará inseamná un discernámánt 
al utilului in calitatea lucrurilor. Ea este rezultatul unui proces 
disociativ al spiritului nostru, care percepe asemănările dintre indi- 
vizii care seamănă unul cu altul. Imaginile nu sunt create de viziuni 
cerebrale. Si cu atât mai mult pot fi ele produse ale memoriei (« a înfă- 
tiga nu înseamnă a-ți aminti 5). Imaginile sunt stări originare și între 
ele și percepții nu este decât o deosebire de grad. O imagine poate 

exista chiar si fără a fi percepută. Percepţiile sunt imagini actuale, 
care ne permit să actionam prin fiecare din punctele lor !). 

Prin urmare, teoria lui Bergson are urmátoarele avantaje: 
1) Concepe intuiţia ca o înţelegere directă $i intimă a existenţei 
înseși. In acest sens, dacă exprimăm această înţelegere fundamental 
dinamică — noi exprimăm însăși viaja, sau, în orice caz, cel mai 
adânc contact cu realitatea metafizică; 2) imaginile sau semnele 
spirituale ale acestei realităţi sunt forme reale și definite și ca atare 
exprimă tot ceea ce e mai fundamental în existenţa noastră; 3) per- 
cepjille sunt imagini imobilizate, necesare în acţiunile noastre şi 
ca atare semnificative pentru conduita noastră finală, fie ea bio- 
logică sau practic estetică. 

Care este —acum — câștigul acestei incursiuni în psihologia 
şi filosofia bergsoniană și cum se leagă ea cu concepţia croceană, 
prezentată mai sus? 

De bună seamă, am câștigat o vedere metafizică mai adâncă 
despre intuiţie si susținând, conform cu doctrina lui Croce, că intu- 
iția şi expresia estetică devin identice, înţelegem mai temeinic 
rădăcinile metafizice ale artei, în faptul însuși al existenti. Dar 
această poziție nu se poate susține decât după ce vom dovedi că 
intuiţia și expresia estetică sunt identice. In consecință, vom con- 
tinua cercetările și mai adânc în natura procesului imaginativ, 
despre care — chiar autorii interpretati aici —au păreri diferite. 

Am văzut că G. F. Stout crede că imaginile sunt fragmentare 
şi izolate faţă de simtimirea generală a persoanei — adică de con- 
textul ei impresional. Bergson, deasemeni, susține ideea că imaginile 
sunt fixaţii si, în consecință, fragmente discontinue ale duratei 
adevărate, pe care o revelează intuiţia pură. In ciuda caracterului 
ei expresiv, imaginatia pare să fie mai putin decât intuiţia, în teoria 
bergsonianá. 

Dar sá ne vedem si párerile altor psihologi. H. N. Randle, in 
studiul sáu « Sense-data and Sensible Appearances in Size-distance 
Perception » ?) prezintă o părere foarte interesantă pentru problema 
noastră. El crede cá: 1) trăsătura cea mai importantă a aparentii 
sensibile este plasticitatea si fluiditatea ei. «Limitele ei ‘nu sunt 


1) H. Bergson, Matter and Memory, pp. 215, 35 sq. 173, 26 sq. 
2) Publicat in Mind, July 1922, p. 284 sq. 

fixate si e mai mult într'însa decât «descoperă ochiul»;2) aparenţa 
sensibilă «are în ea mai multă expresie decât impresie» — iar posi- 
bilitatile ei de a expirma natura realá a lucrurilor nu suferá limi- 
tarile, ce par sá fie inerente impresiei sau datelor sensibile; 3) in 
contrast cu aparenţa sensibilă, datele sensibile par a prezenta o 
ingustá si superficialá rigiditate; 4) datele sensibile sunt presupuse 
a preceda un înţeles pe care îl capătă în urmă; 5) dimpotrivă, apa- 
renfa sensibilă este ifiseparabilă de înţelesul ce îl exprimă și pre- 
condiţionată de el; 6) în fine, «logic și psihologic, înţelesul sau sensul 
este presupozifia și condiţia precedentă oricărei aparente sensibile ; 
aparențele sensibile nefiind niciodată impresive, ci expresive în 
natura lor». 

In afară de trăsătura-i spirituală, această interpretare confirmă 
chiar faptul că aparenţa sensibilă e expresie. Așa după cum spune 
chiar acest psiholog, intenţia sa nu este de a demonstra că «aparenţa 
sensibilă este complet adecvată realului », ci numai că ea este o 
expresie plastică și plină de semnificaţie. Dacă înţelegem bine, 
impresia-sensibilă, datele sensibile și imagina sunt aproape sino- 
nime pentru H. N. Randle și ele nu fac decât să reveleze suprafaţa 
ori exteriorul unui obiect. Pe de altă parte, «aparențele sensibile 
sunt limbajul în care facultatea poetică a spiritului încearcă să 
găsească — bine înţeles, în anumite limite — o expresie mai puţin 
inadecvată pentru acele înţelesuri, pe care le numim fapte fizice ». 

Este evident că diferenţa dintre Randle și ceilalți este mai mult 
de terminologie. Ceea ce Croce numește imagine (fie percepţie sau 
nu), Randle numește aparentá-sensibilá (intrând în ea atât obiectele 
fizice cât și construcţiile estetice) —iar ceea ce Croce numește 
intuiție — Randle numește date sensibile, imagină sau impresie 
sensibilă. 

Dela Randle câştigăm două interpretări: 1) în domeniul aparentei 
sensibile, expresia artistică și realitatea fizică sunt amândouă reale, 
între ele fiind doar diferență de grad; 2) realitatea sensibilă — ca 
întreg — este mai degrabă expresia spiritului decât rezultatul im- 
presiei sensibile. 

Deasemeni, profesorul Hoernlé — într'un alt context — și-a definit 
chiar înainte de H. N. Randle o poziţie similară, în ceea ce privește 
înţelesul în care d-sa și Croce întrebuințează termenul de imagine 
— ar H. N. Randle pe acela de aparenţă sensibilă. Vom utiliza 

— pentru convenientá — termenul de imagine, ca reprezentánd 
ceea ce Croce intelege prin expresie, iar H. N. Randle prin aparentá 
sensibilá. Profesorul Hoernlé crede cá intelectul individual este 
congtient nu numai de semne, adicá de imaginile noastre verbale 
$i altfel, dar și de semnificaţia lor. « Consider», spune d-sa, « con- 
ştiinţa intelesului ca primară și fundamentală — iar deosebirea 
dintre semn și înţeles — ca un produs al reflectiei » 1). Același filosof 
atribue unei imagini (fie ea idee imaginară sau pictură de vis) trei 
caractere: 1) existență; 2) conţinut; 3) înţeles. Aceste imagini pot 
avea un obiect real sau ireal, căci «trebue să admitem, în mod 
sincer, că putem să ne ocupăm de obiecte nereale și că acele idei 
care se ocupă de obiecte nereale nu se ocupă, de fapt, de niciun 
obiect — adică nu există idei fără niciun fel de referinţă obiectivă » 2). 
In mod clar — putem spune că toate obiectele nereale au tendinţa 
de a fi acceptate ca reale și numai pentrucă au această tendinţă 
pot să ne bucure ori să ne impresioneze. 

De aici se poate câștiga un alt element pentru interpretarea 
noastră: anume, părerea că deosebirea dintre înțeles și semn e 
reflectivă în mod subsecvent și că, de fapt, ele se produc împreună. 
Dacă-i așa, atunci ceea ce H. N. Randle numea date-sensibile devine 
dintr'odată în intelectul nostru semn și înţeles, iar de ceea ce numește 
d-sa imagine, noi nu suntem conștienți. Intelectul cuprinde dintr'o- 
dată ceea ce H. N. Randle numește aparenta-sensibila — adică 
imaginea plastică expresivă din contextul crocean. 

Ne mai rămâne o întrebare la care trebue să răspundem: sunt 
oare aceste imagini estetice — fragmentare și izolate, așa cum afirmă 
Stout și Bergson? Sunt ele discontinue fata de ceea ce Stout numește 
simtire generală a persoanei sau Bergson intuiţia duratei reale? 
Ni se pare că imaginaţia ne asigură în mod continuu conștiința 
existenţei. Activitatea formatoare-de-imagini nu poate fi limitată 
la combinarea sau la producerea imaginilor fixe. In interioritatea ei, 
această activitate fundamentală trebue să fie continuă, deoarece 
altfel ar dispărea însăși continuitatea lumii. Ceea ce în sens relativ 
e fixat, discontinuu și izolat, nu este însăși facultatea imaginaţiei 


1) R. F. Alfred Hoernlé ¢ Image, Idea and Meaning », in Mind, Jan. 1907, 
p. 86. 
?) Ibid., p. 87. 

însăşi, ci produsele ei concrete. Credem împreună cu Norman Kemp 
Smith cá «intregul, in continuitatea lui, este atát de determinant 
pentru partile lui constitutive incát el se mentine continuu — oricát 
de departe am impinge analiza; adicá, intregul sau totalitatea nu 
poate fi conceput ca un agregat, constituit din parti pe care sá nu 
le facă el posibile » 1). Același filosof sustine mai departe o opinie 
foarte favorabilă pentru poziţia noastră spunând: «ín imaginaţie, 
ca și în experienţa sensibilă, conștiința lumii publice și luciditatea 
simţurilor cooperează, fiecare conditionandu-si posibilitatea celei- 
lalte » 2). 

Imaginaţia revelează continuitatea vieţii noastre psihice — în 
cel mai larg sens posibil. Produsele ei, imaginile, sunt fără îndoială 
produse selectate si definite, în timp ce devin concrete si ca atare 
sunt relativ izolate din curgerea imaginaţiei. Bergson si Stout au 
dreptate. Croce însuși ar recunoaste-o deoarece e conștient cá acti- 
vitatea practică schimbă lucrurile pe care omul le cunoaşte lăuntric. 
Imaginile concrete sau externe (sau însăși opera de artă) sunt pro- 
dusul alegerii sau al selecţiei. «A alege înseamnă a voi; a voi una 
şi nu cealaltă; dar și una și cealaltă trebuesc să ne fie dinainte 
exprimate » 3). 

Dar chiar în concretizare, care pentru Croce nu-i nimic altceva 
decât faptul estetic, imaginile noastre nu sunt complet fixe si nici 
izolate. Credem că Randle are dreptate atunci când le consideră 
plastice şi fluide. Vom ilustra aceasta printr'un exemplu celebru. 

Leonardo Da Vinci picta Cina cea de Taină pe unul din pereţii 
mânăstirii dominicane Madonna delle Grazie. In mijlocul aposto- 
lilor tulburati, ale căror fete exprimă îngrijorarea, bunătatea, 
teama, îndoiala sau dragostea, prin gesturi dinamice gi priviri pro- 
fund expresive, Leonardo da Vinci a reprezentat pe lisus într'o 
atitudine liniștită, senină, stăpânită. Dar pictorul vroiă să exprime 
mai mult decât atât. Leonardo dorea să portretizeze în lisus carac- 
terele Dumnezeirii înseși. Tot ce făcea il nemulțumea, nereuşind 
să înfăţișeze caracterul sublim al lui lisus, așa cum îl vedea în spi- 


1) Norman Kemp Smith, Prolegomena to an idealist theory of Knowledge, 
p. 140. 

2) Ibid., p. 196. 

*) Croce, op. cit., p. 51. 

ritul sáu. Disperând de nereușită, pictorul își mărturisi unui prieten, 
Bernardo Zenale, amărăciunea. Acesta îl sfătui să lase neterminat 
chipul lui lisus. Așa şi făcu Leonardo, lăsând pe privitor să-l com- 
pleteze prin imaginaţia lui 1). 

Din această pildă, înţelegem că imaginile concrete nu pot acoperi 
în întregime expresia pe care artistul o poartă în spirit. Pe de altă 
parte, este sigur că chipul neterminat al lui lisus poate exprima direct 
sau poate sugera în spiritul privitorului o expresie superioară decât 
ar fi putut-o realiza tehnica. Probabil că însuşi Leonardo da Vinci 
era conştient de această posibilitate, atunci când a recomandat 
foarte explicit în Tratatui asupra picturii: «atitudinile si toate 
membrele trebuesc astfel orânduite încât prin ele să se poată des- 
coperi lesne intenţiile spiritului 2). 

Și poate cá nu e fără rost a reaminti aici concepţia platonianá și ari- 
stoteliană a artei, asa cum o exprimă Michelangelo în primul sáu sonet. 

Orice concepţie înflăcărează pe-un mare artist, 
Asemănarea cu care răspunde zace latent 

In blocul de marmoră, dar numai mâna 
Condusă de intelect poate să-i dea formă 3). 

In é¢onceptiile lor teoretice, atât «naturalistul » Da Vinci, cát si 
Crestinul platonian Michelangelo recunosc caracterul spiritual al 
artei, deşi Da Vinci a vorbit adeseori de misiunea artistului de a 
imita natura 4). Ceea ce înţelege el, realmente, prin aceasta nu-i 
decât imperativul de a urma căile de expresie ale naturii — sau, 
mai bine zis, de a fi adevărat și variat cum este natura. 

Acelaşi lucru este adevărat și pentru Rodin, care în interpretările 
sale asupra artei spune că urmărește în mod credincios natura, 
fără să facă nimic altceva decât să copieze ceea ce vede. Totuși, 
este evident că, pentru el, a vedea nu însemna a încerca să vadă 
aga cum vedeau alţii — ci așa cum vede artistul pentru sine. Inter- 
pretarea noastră poate fi ușor dovedită chiar prin cuvintele lui 
Rodin: « Artistul trebue să se încreadă în ochii lui ». Ceea ce vede el 
sunt, de fapt, imaginile lui mintale şi aceasta se poate deasemeni 


1) Giorgio Vasari, The Life of the Painters, Sculptors and Architectes II, p. 161. 

2) Da Vinci, A treatise on Painting, Intro., p. 36; Da Vinci, ibid, par. 133. 

3) John Harford, The Life of Michelangelo Buonaroti, with translation of 
many of his poems, p. 142. 

*) De pildá, in paragraful VII al Tratatului sáu. 

dovedi prin declaraţiile artistului cá («frumuseţea este caracter și 
expresie și nu există nimic în natură care să aibă mai mult caracter 
sau mai multă frumuseţe decât corpul uman. Corpul este, mai 
presus de orice, oglinda sufletului, iar dela suflet îi vine cea mai 
mare frumusețe». Și, iarăși, acordând o importanță secundară 
tehnicei ca atare, sau, materialului utilizat — Rodin a dovedit cá 
are încă o idee clară despre artă spunând: «nu există stil frumos, 
desen sau culoare. Există un singur lucru frumos — acesta este 
adevărul pe care îl revelează stilul, desenul sau colorile » 2). 
Incheiem cu aceste digresiuni, prin care am dovedit că într'adevă: 
caracterul primar al creaţiei artistice este spiritual și că tehnica 
nu-i decât efectul ei concret, — pentru a ne reîntoarce la conside- 
rațiile psihologice privitoare la caracterul imaginaţiei. Trebue să 
ne ocupăm acum cu o altă problemă psihologică importantă, anume 
cu relaţiile dintre senzaţie și imaginaţie sau cu expresia intuitivă. 
Psihologii moderni recunosc că dinamismul vieţii naturale este 
răspunzător de experienţa ce produce structura intuitiilor. Psiho- 
logul român Rădulescu-Motru, a cărui contribuţie științifică privi- 
toare la psihologia eului și a personalismului este de deosebită impor- 
tantá, arată cá: « Viaţa nu așteaptă până ce animalul are în con- 
ştiinţă simtirile elementare și apoi să poată construi din ele intuitiile 
și, în cele din urmă, din intuitii să-și continue pentru el însuși 
realitatea lumii externe... Viaţa pornește dând mai întâi anima- 
lului încrederea în realitatea lumii externe și după aceea numai 
bazează pe ea conștiința intuitiilor, iar, în cele din urmă, din intuiţii 
produce, prin analiză, simtirile elementare » 2). Aceasta înseamnă, 
în orice caz, că intuiţia conține simtirile elementare. Ceva mai mult, 
expresia acestei intuitii va conţine tot felul de senzaţii, deoarece 
în expresia estetică pot intra tot felul de simtiri și senzaţii cu nuanțele 
lor infinite. Activitatea estetică este a tot cuprinzătoare în functia-i 
imaginativă. Datorăm profesorului Starbuck o contribuţie privi- 
toare la analiza conţinutului imaginaţiei 3). Sugestia sa pentru o 


1) Carlyle Ellis, « Rodin: A Self-Revelation», în Everybody's Magazine, 
Nov., 1912. 

Auguste Rodin, Art, pp. 95, 177, 178. 

2) C. Rădulescu-Motru, Curs de Psihologie, Bucu, 1923, p. 151 sq. 

3) Edwin Diller Starbuck ¢ The intimate senses as sources of wisdom » in 
The Journal of Religion, March 1921. 

reclasificare a simţurilor scoate în evidență importanţa aga numi- 
telor simţuri inferioare, căci — după d-sa — simţurile kinestetice 
și organice îndeplinesc cea mai mare activitate în imaginația arti- 
stică și religioasă. O analiză a descrierii estetice despre ingratitu- 
dine, la Shakespeare, întreprinsă de profesorul Starbuck și de elevii 
săi, arată că simţurile organice, kinestetice, acela ale temperaturii, 
mirosul, presiunea, durerea, echilibrul și gustul —sau simţurile 
intime cum le numește — pot constitui imaginaţia în aceeași măsură 
ca și simţurile superioare, și chiar într'o măsură mai mare decât ele. 

Profesorul Starbuck susține, deasemeni, că simţurile intime 
sau inferioare sunt tot atât de obiective și comunicabile, ca și sim- 
turile superioare, adică văzul și auzul. Rafinamentul si responsa- 
bilitatea simţurilor inferioare, dovedită printr'o serie de experie- 
mente psihologice, subliniază încăodată importanţa, bogăția si 
varietatea lor. 

Această analiză scoate, așa dar, în evidenţă bogatul continut al 
expresiei, care, în ciuda situaţiei că nu-și cunoaște si recunoaște, 
în funcțiunile ei, faptele psihologice, (deoarece activitatea ei sinte- 
tică își are punctul de plecare în impresii) include toate nuanțele 
experientii vitale. 

Imaginatia, aga dar, este cea mai largá si mai fundamentalá 
bazá a constiint i. Ea este actul sau expresia principiului gene- 
rator al vieţii. Această aperceptie e universală în natura noastră, 
în care oricine percepe şi își imaginează propria lui lume. Poate că 
acesta este modul cel mai elementar de a trăi, dar în același timp 
și cel mai fundamental. Această continuă generare de imagini, ce 
purced si merg odată cu noi, izvorând din spiritul nostru si subli- 
niind simţurile, este procesul cel mai natural al fiinţei noastre. A fi 
înseamnă a imagina sau a percepe din sistemul nostru personal de 
referinţă. 

Credem că putem conchide, așadar, că dacă eul nu ar fi capabil 
să perceapă și să imagineze — Frumosul nu ar exista, căci această 
aprehendere a vieţii pe căile imaginaţiei face parte din însăși natura 
Frumosului. 

Desigur, viata nu e secătuită prin această aprehensiune imagi- 
nativă, dar ni se pare că acest proces al imaginaţiei este însuși 
simbolul vieţii, deoarece este în același timp acțiune, producție şi 
creaţie. 

Ajunși aici, se ivesc două chestiuni noui. Prima trebue să lámu- 
rească dacă activitatea artistică este tot atât de reală ca și celelalte 
activități umane. A doua, mai complexă, ne cere să considerăm 
celelalte explicaţii estetice care ar putea eventual completa teoria 
expresionistă a artei. Numai după acestea, capitolul nostru privitor 
la Natura Frumosului poate fi încheiat cu unele observaţii gene- 
rale despre procesul de obiectivare al imaginaţiei mintale și despre 
universalitatea valorii artistice. 


REALITATEA ACTIVITĂȚII ARTISTICE 


Un scurt rezumat al tuturor celor ce s'au spus aici despre pro- 
cesul imaginativ va fi răspunsul nostru la prima chestiune pe care 
o punem acum. Am văzut că imaginaţia este expresia impresiilor 
noastre și nu expresia expresiilor noastre. Imaginaţia, fiind o acti- 
vitate fundamentală a fiinţei noastre, începe cu intuiţia lumii externe, 
ca $i cu conștiința eului. In acest sens, imaginaţia este intuiţia vieţi; 
‘si conștiința eului. Imaginaţia este continuă, pentrucă altfel nu am 
putea avea unitatea existenței noastre sau simtámántul continuu 
al prezenţei noastre în lume. Imaginaţia, ca activitate sintetică, 
exprimă natura fiinţei organice, care posedă simţuri. In imaginaţie, 
lumea e coordonată pentru acţiunea noastră. Imaginaţia include 
percepţia și memoria, deorece ele sunt deasemeni produse mentale 
sintetice. Deși deosebite — ele cooperează în viata de toate zilele. 

Dacă-i așa, atunci imaginea își are realitatea ei proprie şi deo- 
sebirea dintre o aparenţă ideală sensibilă și percepţie este doar o 
deosebire de grad. Amândouă sunt reale, dar de grade deosebite. 
Acest fapt este foarte însemnat și foarte relevant pentru natura artei. 
Pentru sălbatic, ca și pentru copil, imaginaţia are valoare în raport 
cu gradul ei de realitate. De îndată ce copilul descopere o mistificare, 
el nu mai e interesat în lumea imaginaţiei lui. Aceasta vroia să spună 
profesorul Hoernlé când afirma că toate obiectele imaginative au 
tendinţa să fie acceptate ca reale. Și-i mai cu seamă adevărat pentru 
natura activităţii artistice. In consecință, a spune împreună cu 
Konrad Lange că arta e o iluzie conștientă — e un non-sens. Artistul 
crede în arta lui şi o ia drept reală, după cum filosoful își ia în serios 
ideea, iar omul de știință experimentele. 

Acei care vor, pot să considere arta o varietate a jocului sau a 
visului, dar trebue să-și dea seama că până și jocul incumbă o con- 


pe 

vingere a realității lui din partea jucătorilor. Cu atât mai mult, 
visurile cer dela cel care visează interes și participare, căci și în vis 
suntem noi înșine — suferind, râzând si plângând. Pentru acest 
motiv, imaginaţia artistică nu are semnificaţie și forță decât atunci 
când e luată ca reală. Beethoven și-a creat fericirea în imaginaţie, 
iar biografii lui spun că era într'adevăr fericit după ce terminase 
Simfonia a Noua. J. S. Bach a scris muzică în cinstea lui Dumnezeu 
iar Renoir continua să lucreze, cu degetele aproape paralizate de 
gută ; își legase pensulele de mână și continua să picteze, spunând 
cu convingere celorlalți: «încă mai fac progrese» ). Credinţa lui 
Rembrandt în artă era tot atât de mare ca și arta lui. 

« Toată viaţa lui a lucrat într'o lume spirituală proectată de o 
atât de mare frumuseţe și integritate încât oamenii treceau pe lângă 
el dând din umeri cu o strâmbătură de ironie și de invidie. Acum 
e bătrân și bolnav, începe să fie încăpățânat și în curând baetilor 
de pe străzi li se va face milă de el, iar atunci când îi va veni sfâr- 
șitul, societăţile de binefacere îl vor îngropa într'un colt necunoscut 
din bisericile noastre reci. Dar a fost cineva vreodată mai bogat decât 
această biatá epavă? A pierdut totul, atunci când s'a supus visu- 
rilor din el, dar procedând aga, a câștigat totul... » 2). 

Acest exemplu al lui Rembrandt evidenţiază cât de greșiţi sunt 
gânditorii ca Bertrand Russell, atunci când profesează prejudecata 
generală că imaginaţia este doar un refugiu în momentele grele 
ale vieţii și că e mai săracă decât viata. Russell explică dorinţa uni- 
versală de ordine și siguranţă a scolasticilor ca un refugiu din nesi- 
guranta momentului istoric în care trăiau, moment plin de masacre 
$1 războaie. «In idealizarea visurilor lor», spune el, « găseau sigu- 
ranfa și ordinea pe care o doreau; universul lui Toma Aquinatul 
sau al lui Dante este tot atât de mic și ordonat ca un interior 
olandez » 3). 

Această explicaţie este una din cele mai artificiale din câte am 
întâlnit vreodată, căci artistul sau gânditorul suferă uneori în lumea 
lui « imaginară » mai mult decât ceilalți oameni in așa numita lume 
a percepţiei prin simţuri. A imagina nu înseamnă a lenevi. Baronul 


1) Frank Davis, €À Nineteenth-Century Fragonard: A. Renoir» in The 
Illustrated London News, June 21, 1930. 

*) Hendrik van Loon, R.V.R., pp. 388, 389, 390, $48. 

*) B, Russel, Our Knowledge of the External World, p. 10. 

von Opell a accentuat — printre multi altii — cá in cea mai umilá 
plăcere estetică eul participă în întregime, iar creaţia imaginativă 
a artei include tot felul de experienţe posibile în lumea sensibilă 1). 

In imaginaţie sunt tot atâtea desbateri si se dau tot atâtea lupte 
ca și în viața practică. Aquinatul era turburat în gândurile lui tot 
atât de mult ca și Voltaire, iar Dante trebuia să facă față întrebă- 
rilor și problemelor tot atât de dificile și patetice ca și ale acelora care 
se pregătesc de războiu sau salvează răniții pe câmpul de luptă. 

Unii gânditori sociologi ca profesorul E. S. Bogardus au recu- 
noscut, pe de altă parte, meritele științifice ale imaginaţiei în geneza 
unor sisteme sociale utopice 2). Ceva mai mult, profesorul Carr 
apără din motive filosofice lupta lui Don Quichote cu morile de vânt, 
pe care le lua drept giganti. De fapt, atitudinea lui Don Quichote 
este una din cele mai substanţiale în lumea lui. « Lumea percepţiei 
lui Don Quichote e donquigotescá... Este cu totul absurd să sus- 
finem cá un om percepe real, iar un altul ireal» 3). 

Această ultimă observaţie exprimă, de fapt, tocmai ceea ce vrem 
să spunem aici, anume că fiecare percepe imagini și le ia drept reale. 
Faptul că imaginile nu sunt identice pentru doi indivizi este adevărat, 
ca și faptul că percepţia sensibilă variază dela individ la individ. 
Tribunalele au experiența martorilor care descriu, cu bună credință 
gi totuși contradictoriu, același fapt. 

Din punctul de vedere lăuntric al individului, fiecare imagine 
are un grad de realitate. Chiar și din punctul de vedere pragmatic, 
imaginile artistice sunt adevărate, căci artistul operează plin de 
succes cu ele și societatea o recunoaște, mai curând sau mai târziu, 
răsplătind sau apreciind lucrările acestor «vânzători de visuri». 


TEORIA EXPRESIONISTĂ A ARTEI, CA GENERALIZARE 
ȘI FUNDAMENT PENTRU ALTE EXPLICAȚII 


Dar domeniul Esteticei nu-i atât de omogen cum s'ar părea. 
Numeroase teorii pretind să explice — fiecare mai bine detât alta 
— natura frumosului. Din cele patru misiuni pe care le studiază 
Estetica — potrivit părerii lui Ernst Meumann — și anume: 


1) Baron von Opell, ¢ The Reality of Beauty », The Hibbert Journal, January 
1930. 

2) E. S. Bogardus, A Hystory of Social Thought, p. 612. 

*) H. Wildon Carr, Cogitans Cogitata, p. 12. 


79 KALOKAGATHON 


1. Misiunea de a analiza si a exprima plăcerea sau gustul estetic 
(din conditiunile externe sau interne); 

2. Misiunea de a prezenta o teorie a creatiei artistice — in 
parte analizánd-o psihologic, în parte urmărind condiţiile ei 
individuale sau sociale, în parte urmărindu-i origina în speciile 
umane sau in cele mai vechi începuturi si în condiţiile primitive 
ale artei umane și ale culturii; 

3. Misiunea de a studia, ca orice știință obiectivă, arta și sistemele 
diferitelor arte — calităţile lor și mijloacele specifice artei, precum 
şi legile tehnicei; 

4. Misiunea de a studia, deasemeni, câmpul larg al culturii 
estetice 1) — desigur cá ne ocupăm mai mult și mai direct de punctul 
al doilea, care cuprinde — credem noi — și consideratiile metafizice 
ce le-am luat ca sistem de referinţă în lucrarea de fata. 

Dar chiar și în cadrul limitat al teoriei creaţiei estetice, gândi- 
torii se deosebesc foarte mult. Credem că aceasta se datorește mai 
ales faptului de a avea puncte de plecare/contradictorii ; uneori prea 
metafizice, uneori cátugi de putin metafizice — uneori prea psiho- 
Jogice, uneori cátugi de putin psihologice $i așa mai departe. 

In ciuda acestor dificultăţi, credem cá o conciliatie între aceste 
“vederi deosebite este posibilă. Desigur ar fi o întreprindere foarte 
grea să intri în detaliile explicatiilor privitoare la natura creativi- 
tăţii artistice, dar dacă am cerceta aceste teorii care iau jocul, 
impulsul sexual, manifestarea muncii, plăcerea sensuală drept 
explicaţii fundamentale pentru caracterul frumuseţii, — vedem 
destul de ușor că fiecare din aceste teorii subliniază un anumit 
grad de adevăr care, atunci când se îmbină cu partea adevărată 
din celelalte explicaţii, ar putea eventual să ne dea o vedere'sinteticá 
a naturii reale a procesului artistic. 

Să revizuim unele din aceste poziţii și să vedem validitatea lor 
într'o vedere sinoptică. 


ARTA CA JOC 
Opinia exprimată de Friederich von Schiller în Scrisorile sale 
despre Educaţia estetică a Omului — anume că imaginaţia își găsește 
în joc mișcarea liberă, nu-i lipsită de temei. În asociaţia liberă a 
ideilor (adică neorânduite de rațiune), imaginaţia, făcând o încercare 


3) Dr. E. Meumann, Einfuerhrung in die Aesthetik der Gegenwart, p. 45. 

de a crea forme libere — trece la jocul estetic. In acest mod, fru- 
mosul împacă toate contrastele și opozitiile. In joc, există o comu- 
niune între impulsul formal și impulsul material — sau, mai bine 
zis, între permanenţă și schimb; şi pentru acest motiv jocul e fru- 
musete sau formă vie 1). Schiller a încercat să arate că frumuseţea 
mediază pentru om trecerea dela simtire la gândire. El subliniază 
importanța elementului formal (substanţa fiind pentru el inope- 
rantă). Numai distrugând materia — forma poate obţine un triumf 
artistic 2). 

Pe de altă parte, Herbert Spencer a accentuat mai puternic 
partea sensualá din această mediatie bilaterală. Pentru el, simtirile 
estetice sunt produse de surplusul de energie din organism 3). Ceea 
ce nu poate fi adevărat decât dacă energia organică este o acţiune 
energetică spirituală, care să nu depindă așa mult de numărul anilor 
sau de o plenitudine fizică, deoarece artişti mari ca Pascal, Marcel 
Proust, Renoir, Van Gogh și Maupassant aveau o constituti fizică 
șubredă si neobișnuită și totuşi ei au produs lucrări de artă infinit 
mai puternice decât alti oameni puternici și sănătoși. Deasemeni, 
arta cunoaște o serie întreagă de tineri muzicieni și poeţi, care au 
ajuns la cele mai înalte expresii estetice înainte de vârsta la care 
energia fizică își obţine plenitudinea. Reamintim pe Maria Bas- 
kirtzeva şi dintre numeroșii copii-minune ai muzicii — pe Mozart, 
Beethoven, Schubert, Liszt, Paganini (fiecare din ei au compus 
sau au interpretat muzică în copilărie) sau pe Rubinstein, Kreisler, 
Hofmann, | nescu, Heifetz, Menuhin — observând că geniul artistic 
nu așteaptă maturizarea energiei fizice. 

Pe de altă parte, sunt multe cazuri când punctul culminant 
al operii unui artist corespunde cu baza în care energia fizică a 
trecut de plenitudine și se îndreaptă spre decadentá. Beethoven si 
Marcel Proust au fost privaţi de unele din facultăţile lor sensibile; 
primul era aproape surd, iar al doilea nu putea suferi mirosul flo- 

1) Fr. von Schiller, op. cit., în special Scrisorile, XIV, XIX, şi XXVII. 

3) Ibid., Scri oa ea XXII. 

*) Herbert Spencer, The Principles of Psychology, II, p. 627 sq. Este ade- 
vürat cá Fr. v. Schiller însuşi a scris o propoziţie, care golitá de semnificatia 
metafizică a contextului ar putea fi atribuită lui Spencer. Această propoziţie 
este: 4 Impul.ul sensual apare în joc înaintea impulsului rational, deoarece 


sensafia precede conştiinţa; iar în această prioritate a impulsului sensual 
găsim cheia istoriei întregii libertăţi umane. 

rilor atunci când au produs unele din operile lor, legate totuși de 
aceste facultăţi, de care dacă nu dispuneau fizic sau exterior, 
le realizau lăuntric, prin imaginaţie. 

E un fapt cunoscut că în 1794 Beethoven a cântat la primă vedere 
şi în tempo just o lucrare complet necunoscută lui. Intrebat de un 
spectator cum e cu putință un asemenea lucru, dat fiind cá nu putea 
vedea toate notele din presto, Beethoven i-a răspuns: « Nu e necesar 
să le vezi. Când citești' repede, nu observi greșelile de tipar, chiar 
când sunt foarte multe si n'are nicio importanţă în ce măsură cunosti 
limbajul în care este exprimată opera». Prin acest exemplu, Hugo 
Riemann — în lucrarea sa Elements of Musical Aesthetics — dorește 
să sublinieze că ansamblul câmpului tonal nu poate fi împărțit 
într'un număr limitat de sunete cu intonatie diferită 1). Armonia 
e un întreg spiritual continuu și acei care își dau seama de aceasta 
pot selecta unele fragmente unitare — pentru anumite scopuri. 

Dat fiind că ne găsim în domeniul muzical ne oprim încă puţin 
la un punct privind procesul creaţiei muzicale. 

După Henry Cowell « fiecare calitate tonală conceptibilă, fiecare 
frumuseţe de nuanţă, fiecare armonie sau disarmonie sau orice număr 
de melodii simultane pot fi ascultate fără sfortare de către compo- 
zitorii încercați; ei pot asculta nu numai sunetul fiecărui instrument, 
dar și un infinit număr de sunete, care acum nu pot fi produse 
de niciun instrument 2). 

Cowell pare să ilustreze perfect tot ce s'a susținut aci. Mai mult, 
atunci când spune, în același loc, că «ideile muzicale —așa cum 
îmi trec prin minte sunt o oglindă perfectă a emoţiilor momentului, 
sau a momentelor pe care mi le reamintesc» el subliniază, de fapt, 
continuitatea imaginaţiei în care —așa după cum evidenţiază și 
Bergson — percepţia si memoria, deși distincte în mod analitic, 
sunt îmbinate. Scopul muzicii nu este numai să trezească imagi- 
natia așa cum spune Koestlin în Estetica lui, cât să utilizeze această 
universală facultate umană care este imaginaţia și pe care Croce 
o consideră drept un aspect obișnuit, dar valoros al naturii noastre. 

Intorcându-ne iarăși la teoria jocului, putem să-i recunoaștem 
importanţa estetică, dacă prin joc înţelegem, ca și Schiller, expresia 

1) Hugo Riemann, Elements d'Esthétique musicale. 


*) Henry Cowell, € The Process of Musical Creation » in American Journal 
of Psychology, 1926. 

liberá a tuturor continuturilor psihice in forme vii si ca Spencer, 
o funcţie « conducătoare spre viaţă » (fie esenţială sau nu pentru a 
menţine viaţa și excelenţa-i higienică). Desigur, jocul si arta sunt 
identice atât timp cât jocul liber al imaginaţiei nu e părăsit pentru 
o perfecţionare mai mult tehnică, așa cum se întâmplă, de pildă 
în muncă și în sport. Organizarea disciplinată a muncii face din ea 
o activitate obligatorie și, prin urmare, o privează de libertate. 
Dar, de altă parte, sunt cazuri când artizanatul sau meșteșugul 
omului și construcția mecanică sunt expresii libere ale imaginaţiei 
noastre estetice. Muncitorii îndemânatici își îndeplinesc uneori munca 
lor cu bucurie și cu un sentiment de libertate. « Rapoartele ne arată 
— spune Henry de Man în lucrarea sa Joy in Work — «cá bucuria 
creşte în muncă, pe măsură ce crește și îndemânarea pentru înde- 
letnicirea respectivă. Dintre muncitorii necalificaţi pe care i-am 
întrebat, numai 11%, mi-au declarat că în munca lor găseau mai multă 
bucurie decât neplacere, — dintre cei semi-calificati 44% au declarat 
același lucru; iar dintre cei mai buni o majoritate de 67% găseau 
bucurie în muncă 1). 

Ne referim la această observaţie pentru a demonstra că: 1) bu- 
curia nu e caracteristică tuturor muncilor și 2) chiar atunci când 
o găsim ca expresie a muncii, ea nu e doar o bucurie estetică, ci o 
derivație concretă a pseudo-iluziei jocului liber al imaginaţiei. Acelaşi 
lucru este valabil pentru activitatea sportivă, în care intră o anumită 
iluzie de libertate si înfrumusețare a gesturilor, ce ar putea fi con- 
fundată cu arta creatoare. Trebue să ne dăm seama de toate aceste 
confuzii și să observăm că, în artă, imaginaţia este singurul condu- 
cător, în timp ce în muncă și în sport, imaginaţia e secundară și 
nu mai este liberă. 

In ceea ce privește jocul ca atare, Karl Groos crede că această 
activitate e vitală si nu atât de liberă și desinteresatá ca imaginaţia 
şi emoția estetică. Artele superior desvoltate transcend sfera jocului 
şi se complac in a activa «pentru realizarea funcţiilor de mişcare, 
forţă si animaţie » 2). Dar odată cu Karl Groos ne găsim in fata unei 
noui și importante teorii estetice, susținută în special de Th. Lipps, 
«teoria Einfühlungului » sau a empatiei. 


1) Henri de Man, Joy in Work, pp. 85, 86. 
2) Karl Groos, The Play of Man, p. 323. 

ARTA CA PROCES EMPATIC 


Această teorie, ce se străduește a găsi in sp cial o explicaţie 
obiectivă atitudinii estetice, mai degrabă decât procesului crea- 
tor însuși, încearcă să răspundă în același timp următoarei chesti- 
uni: Ce calități trebue să aibă un obiect pentru a ne trezi inte- 
resul estetic? Karl Groos răspunde la această întrebare cu teoria 
«imitatiei interioare ». El crede că spiritul se identifică cu obiectul 
observat și astfel se ajunge la o simpatie cu acesta. Dar această 
imitație exterioară impune și o imitație internă, deoarece ea cuprinde 
transferarea eului în obiectul empatizat. Cât despre chestiunea în 
ce mod ia naștere acest joc al imitatiei interne, Groos răspunde 
într'un mod foarte simplu: Imitatia voluntară externă trebue să fie 
totdeauna precedată de un stadiu de adaptare sau Einstellung ). 
Mişcările corporale, ce întovărășesc mișcările acestui proces, sunt 
ascunse, sau — după cum se exprimă Vernon Lee — ele «pot fi 
observate numai în experimente speciale »2). De fapt, asemenea 
experimente au fost realizate de colaboratoarea sa, Miss C. Anstruther 
Thompson, dar ele nu sunt semnificative din punct de vedere estetic. 
Este și părerea profesorului Herbert Sidney Langfeld, în ciuda fap- 
tului că el însuși e de acord în general cu acest tip de explicaţii ?). 

Theodor Lipps este acela care — după cum se știe —a desvoltat 
teoria estetică a empatiei, subliniind ceea ce este specific estetic 
în procesul simpatiei interioare. El reexplică faptul cá noi atribuim 
operii artistice vitalitatea noastră sau conţinutul nostru psihic, 
identificându-ne cu ea (ganz und gar mit ihn identisch). După aceea 
spune explicit că omul nu percepe opera de artă în sine însuși, 
ci el se simte in opera de artă, (Einfühlung aber heisst — nicht 
etwas in seinem Koerper empfinden, sondern etwas naemlich sich 
selb.t in dem aesthetischen Objekte fuehlen ») 4). Dar si lui însuși, 
aceasta explicatie fi apare insuficientá. Intr’un alt studiu, a incercat 
să explice caracterul relaţiilor simbolice dintre subiect si obiect, care, 
în chip imediat, se identifică cu opera artistică. Acest proces de 


1) Ibid., p. 323 sq. 

2) Vernon Lee and C. Anstruther Thompson, Beauty and Ugliness, pp. 
135, 159, 546. 

3) H. S. Langfeld, The Aesthetic Attitude, p. 119. 

t) Theodor Lipps, « Einfühlung, innere Nachahmung und Organemfin- 
dugen » in Archiv für die Gesamte Psychologie, I Band, 1903, p. 202. 

activitate spiritualá este o transpunere simbolicá, in care suntem 
activi si lucrăm lăuntric, (innerlich arbeitend). Şi, deşi unitară, 
această activitate láuntricá (innerlich Taetigkeit) nu ne conduce, 
așa cum crede Volkelt, la desagregarea (Verschmelzung) subiec- 
tului sau numai la o simtire plăcută 1). In procesul empatiei, subiectul 
este complet activ și isi are simtámántul activității sale. Cu alte 
cuvinte, activitatea vitală — în timpul actionárii — realizează un 
fapt estetic sau o valoare. 

Această descriere, ca dealtfel toate teoriile Einfühlungului, con- 
fine o gresala fundamentală. Ea explică atitudinea sau funcțiunea 
estetică — socotind dela sine existenţa frumosului. Dacă un obiect 
ne atrage participarea — teoreticienii empatiei ne pot explica ceea ce 
se întâmplă — dar ei nu pot răspunde complet și chestiunii funda- 
mentale: ce este frumosul și dece simte subiectul necesitatea de a se 
identifica cu un obiect frumos? Așa dar, de unde ştiu ei cá acest 
obiect este într'adevăr frumos? Aceasta e chestiunea esenţială 
estetică la care nu răspund Groos, Lipps si Volkelt. Cel din urmă 
ne dă, printre altele, această normă ambiguă: Pentru a fi estetic 
satisfăcătoare, o operă de artă trebue să fie emoţional pitorească 
sau să exprime armonia formei cu conținutul. Scopul este deci 
de a îmbina intuiţia sensibilă (sinnliche Anschaung) cu pasiunea, 
afectia, tensiunea și atmosfera ( Leidenschaft, Affekt, Strehung, Stim- 
mung) intr’o asociatie perfecta ?). 

Din teoria Einfiihlungului căpătăm înţelegerea unei complete 
activități psihice cuprinsă în valorificarea estetică. Oricât de para- 
doxal s'ar părea din partea unei explicaţii, ce întemeiază activitatea 
estetică pe o identificare simbolică și nereală dintre subiect și obiect, 
acesta este singurul adevăr pe care îl putem deduce din ea: eul este 
activ si îndeplinește ceva, atunci când ia o atitudine estetică. 

Aproape toate aceste descrieri ale atitudinii estetice conțin un 
sâmbure de adevăr și putem lucra cu ele în mod satisfăcător, dar 
numai după ce am stabilit ce este frumosul. 

Dacă suntem de acord că frumosul este expresia internă a impre- 
siilor noastre, putem atunci, prin analogie cu experiența noastră 


1) Theodor Lipps, « Weiteres zur Einfühlung » in Archie für Gesamte Psy- 
chologie, IV Band, 1905, mai cu seamá pp. 446, 447, 471, 475, 514, etc. 

3) In E. Meumann, Einführung in die Aesthetik der Gegenwart, şi G. A. 
Wilson, The Self and iis World, p. 198 sq. 

personală, să înţelegem sau să ne transpunem în opera de artă, 
sau chiar, în mod ideal, în sufletele celorlalți. Dacă arta este expresie, 
desigur că activitatea estetică va exprima toate impresiile eterogene, 
de care suntem pátrungi in viata fenomenală. Avantajul teoriei 
expresiei este acesta: ea face din activitatea estetică cel mai elementar 
mod de cunoaștere și totodată cel mai bun drum de cuprindere a 
bogatelor si variatelor aspecte ale vieţii. Aceasta dovedeşte, intr'un 
mod substanţial, afirmaţia antropologilor si etnologilor că popoare 
fără artă nu există; pe când — asa după cum ne informează Kroeber, 
popoare fără proverbe există — de pildă Pieile-Roșii americane 1). 
Proverbele cer un fel de activitate logică (fie strict logică sau, între- 
buintánd termenul lui Levy-Briihl — prelogică). Dimpotrivă, expre- 
sia artistică este universală — deoarece orice spirit își exprimă im- 
presiile. Toate analizele acestei expresii, ca şi toate obiectivările 
ei (care nu mai sunt activităţi strict estetice) sunt importante și 
necesare. Ele prezintă cel mai mare interes pentru aceia care privesc 
arta în cadrul activității cosmice. Și tocmai aceasta intreprindem 
noi aici; acesta este motivul pentru care nu ne mărginim la activi- 
tatea strict estetică, așa cum procedează Croce, ci încercăm să vedem 
si implicaţiile ei cosmice. Următoarele două capitole vor trata, așadar, 
mai degrabă implicaţiile artei decât despre artă însăși. Dar, înainte 
de a trece de câmpul propriu zis al creaţiei artistice — trebue să ne 
ocupăm de alte două probleme: obiectivarea imaginilor estetice 
în opera de artă și universalitatea valorilor estetice. 


OBIECTIVAREA IMAGINAŢIEI ESTETICE 


Ernst Meumann în Sistemul Estetice: critică sever teoria expre- 
siei sau expresionistă si sugerează, în locul ei, o teorie a construcţiei. 
El crede că adevăratul motiv artistic nu este expresia intuitiilor 
noastre, ci prezentarea lor într'o formă estetică. Arta este, în această 
concepţie, o prezentare (sau plăsmuire, sau întrupare, sau con- 
structie) a unei munci temeinice într'o formă intuitivă, bazată 
pe-un eveniment, ce ne-a emoţionat 2). 

Problema artei ar fi, deci, mai degrabă obiectivarea sau plăs- 
muirea unei lucrări de artă si în mai mică măsură expresia internă 
a intuitiei. O părere similară a sustinut-o, în mod hotărît, și George 
3) A. L. Kroeber, Anthropology, p. 186. 

2?) Ernst Meumann, Sistemul Esteticii, p. 78. 

Santayana, pentru care frumusetea este calitatea unui lucru — sau 
«plăcerea obiectivatá ». Dar acest fel de obiectivare — desi produsă 
de o asociaţie spirituală între expresiv și exprimat sau între obiectul 
actual prezentat și obiectul sugerat sau evocat 1), este destul de 
apropiată de teoria expresionistă, așa cum am infatisat-o aici. Sensul 
frumuseţii pare să fie, după George Santayana, conformitatea posi- 
bilă dintre suflet și natură. Frumuseţea este produsul dualității, 
a cărei unire accidentală constitue expresia. Frumuseţea este rezul- 
tatul plăcerii, pe care o găsim punând sufletul în relaţie cu un obiect. 

Deosebirea dintre expresionismul lui Croce și acela al lui Santa- 
yana consistă în faptul că pentru primul, gânditor idealist, expresia 
este un produs sintetic al spiritului, pe când pentru al doilea — mai 
curând un realist critic — expresia este un produs asociativ, bazat 
pe relația duală dintre spirit și natură (adică, lumea percepţiei sen- 
sibile). Ca atare, teoria lui Santayana nu e dincolo de orice criticism. 
Așa cum a observat și d-ra Ethel Puffer, interpretarea sa nu constitue 
nicio determinare a frumuseţii obiective, nicio descriere suficientă 
a stării psihologice 2). 

Dar în ciuda acestor obiecţii (dintre care numai prima privește 
concepţia lui Santayana, dat fiind că intenţia sa a fost să ne ofere 
o determinare clară a obiectivării frumosului și nu o explicaţie 
psihologică), autorul lucrării The Sense of Beauty a întocmit o des- 
criere admirabilă a ceea ce Croce numește «transpunerea faptului 
estetic într'un fenomen fizic », de pildă în sunete, colori, tonuri, 
linii, etc. Acest stadiu, deși foarte important, nu este un stadiu pur 
estetic. El este o derivație nu absolut necesară. De fapt, să ne 
reamintim că din cele patru etape, care simbolizează, în mod complet, 
procesul de creaţie estetică — anume: a) impresia ; b) expresia sau 
sinteza spirituală; c) acompaniamentul hedonistic și d) transpu- 
nerea faptului estetic într'un fenomen fizic — Croce crede că numai 
etapa b este, într'adevăr, estetică °). In opoziţie cu Croce, George 
Santayana își bazează teoria mult mai mult pe punctele c și d, 
în timp ce Meumann mai mult pe punctul d. 

Acest dezacord este atât de important încât merită mai multă 
stăruinţă. Nicio obiectivare nu-i posibilă până ce procesul intern 

1) George Santayana The Sense of Beauty, pp. 192, 195. 


*) Ethel D. Puffer, The Psychology of Beauty, p. 54. 
3) Croce, op. cit., p. 96. 

nu devine evident. Activitatea spiritului este un element absolut ne- 
cesar. Fără de puterea formativă personală nu-i cu putinţă nicio 
revelaţie. Continuitatea spiritului implică necesar continuitatea ima- 
ginatiei. « Trăim » spune H. Wildor Carr, « într'o lume a imaginaţiei 
noastre, o lume pe care ne-am creat-o singuri, o creaţie determinată 
nu dintr'o revelaţie dinafară, ci din puterea formativă care e în noi 1). 

Această putere formativă e continuă, căci altfel nu am putea 
acționa sau percepe. Totuși, obiectivarea faptului estetic se desă- 
vârșeşte rareori și, desigur, este o selecţie voită, din conţinutul nostru 
psihologic. Ceea ce Oscar Wilde spunea despre el însuși —e pro- 
babil adevărat pentru fiecare dintre noi: ne punem geniul în viaţă 
si numai talentul în munca artistică. Pentrucă, viata noastră e o 
continuă imaginare, pe când arta obiectivată este numai o selecție 
relevantă a imaginaţiei. Și e probabil adevărat că această selecţie 
își are scop și utilitate socială, economică, hedonistică precum, și 
alte scopuri gi utilități. 

Totuşi, credem împreună cu Ernst Meumann și George Santa- 
yana că până si această activitate constructivă contine o motivare 
estetică de al doilea grad, dar totuși estetică. 

După părerea noastră, această obiectivare își are o origină destul 
de complexă. Ea este — mutatis mutandis — ceva similar cu obiec- 
tivarea vointii în metafizica lui Schopenhauer. Obiectivarea imagi- 
natiei este rezultatul unui fel de principiu al individuaţiei, prin care 
Schopenhauer înţelegea posibilitatea de a deosebi multiplicitatea 
în spațiu si timp 2). 

Construcţia liberă a imaginilor interne constitue activitatea 
estetică sau expresivă a spiritului. Spiritul éste conștient de aceste 
construcţii, care sunt imediate și variate. Pentru spirit, ele sunt 
"fără gres, reale si clare. Această conștiință este un pur act de nar- 
cisism. Ca şi miticul Narcis, spiritul își contemplă propria lui acti- 
vitate, propria lui durată creatoare. Limpiditatea imaginaţiei ti este 
virtutea, iar putinţa unei infinite extensiuni, excelența. 

Această conștiință (awareness) este pur estetică. E oglinda 
universului; iar, în continuitatea lui, universul ne apare, zi de zi, 
mai complex. Intr'un anumit sens, Frumosul sau imaginaţia este 


1) H. Wildon Carr, Cogitans Cogitata, p. 53. 
2) A. Schopenhauer, The World as Will and Idea. 

oglinda universului, strădania către complectitudine sau către 
perfectia intuitivă. 

Pe de altă parte, este evident că, deși funcţia imaginaţiei e uni- 
versală, nu toti oamenii posedă aceeaşi bogăţie si claritate în ima- 
ginatia lor. Conștient de această dificultate, spiritul va încerca să-și 
obiectiveze expresiile, ca o dovadă a realităţii lor și ca o verificare 
intuitivă a claritatii lor. Această obiectivare e voită si nu necesară. 
Totuși, spiritele mari sunt atât de tulburate, atât de frământate 
în ele înșile, fie de anumite condiţii externe, fie de această curio- 
zitate și nevoie de cunoaștere concretă a claritati lor láuntrice, 
încât obiectivarea devine o riguroasă consecinţă în virtutea si prin 
excelența faptului estetic — iniţial si fundamental. (Mulţi scriitori 
spun că-și scriu gândurile și imaginele pentru a-și clarifica lor înșiși 
ceea ce e înăuntrul sau în sufletul lor). 

Obiectivarea este o întreprindere grea si nu totdeauna reușită 1). 


3) Ocupându-se de spiritul creator al artistului, Paul Valéry atinge și condi- 
fille tulburi şi dificile ale creaţiei: € Câteodată, noi nu suntem în stare a ne 
închipui că un anume om ca noi poate fi autorul unei binefaceri atât de neobis- 
nuite (opera de artă, n. r.), iar gloria ce i-o conferim este expresia neputinței 
noastre. Dar oricare ar [i amánuntul acestor jocuri $i acestor drame, ce se inde- 
plinesc în producător, totul trebue să se desávárgeascá tn opera vizibilă gi să 
găsească, prin însuşi acest fapt, o determinare finală absolută. Acest sfârşit este 
împlinirea unei serii de modificdri lăuntrice, oricât de desordonate le vrem, dar 
care în mod necesar trebue să se rezolve în momentul în care mâna lucrează potrivit 
unui comandament unic, fericit sau nu. $i această mână, această acţiune exte- 
rioară rezolvă, în mod necesar, bine sau rău starea de indeterminare de care 
vorbeam. Spiritul... pare să [ugá tn opera (ce o creează, n. r.) de instabilitatea, 
incoheren{a, inconsecven(a pe care gi le ştie gi care constituesc regimul său cel mai 
obișnuit... El luptă împotriva a ceea ce se cade să admilă, să producă, să 
emită. .. Instabilitatea, incoheren[a, inconsecven(a de care vorbeam gi care il stân- 
jenesc şi îi sunt limite în întreprinderea sa de a construi sau de a întocmi o com- 
stoarce bogăţiile în preajma momentului în care se consultă cu sine. li sunt 
rezerve, dela care poate aştepta orice, motive de nădejde că soluția, semnalul, 
imaginea, cuvântul, ce îi lipsesc sunt mai aproape de el chiar decăt crede... Din 
momentul în care spiritul este în cauză, totul este în cauză ; totul este desordine 
gi orice reacțiune contra desordinei este de aceeași speță. Desordinea este de altfel 
condiţia fecundității (spiritului) : ea cuprinde făgăduiala, deoarece această fecun- 
ditate depinde mai curând de ceea ce-i neaşteptat decât de ceea ce-i aşteptat sau 
de ceea ce noi ignorám şi pentrucá ignordm decât de ceea ce stim» (Paul Valéry, 
Introduction à la Poétique, N. R. F., 1938, p. 44 sq.). 

Ea este condiționată de atâtea lucruri încât nu-i de mirare cá 
unii artişti își vor obiectiva într'o formă inferioară imaginile lor 
perfecte sau, dimpotrivă, ajutaţi de împrejurări, își vor perfecționa 
viziunile iniţiale. In lumea fenomenală, artistul nu-i totdeauna 
liber şi fericit ca în lumea imaginátiei lui. Narcis însuși a trebuit să 
plătească pentru disprețul lui față de realitatea fenomenală. 

In consecință, modesta nostră explicaţie, privind obiectivarea 
imaginaţiei expresive, s'ar putca formula prin dorința de claritate. 
Noi ne construim imaginaţia în forme concrete pentrua o clarifica 
$1 pentru a tyece în lumea fenomenală unele aspecte ale continuității 
metafizice, care este însăși imaginaţia sau continua imagină perso- 
nală a universului. In acest mod, noi conducem în forme concrete 
lumea noastră perceptuală si imaginară, cu gradele-i de viaţă clară 
şi reală. 

Dacă într'adevăr există antiteze în artă sau categorii (fapt pe 
care Croce îl neagă), aceste antiteze nu pot fi altceva decât produsul 
diferitelor grade de claritate, de care dispune imaginaţia noastră. 
Antiteza greacă pe care o concepe Nietzsche între Apolinic și Dio- 
nysiac 1) — « figuri clare ale lumii lor zeegti» — nu poate fi, după 
noi, o opoziţie reală. Deasemenea nu se poate spune că există două 
lumi artistice — una a visului si cealaltă a befiet, care să se exprime 
— cea dintâi în plastică si cealaltă în muzică — drept manifestare 
naturală a principiului indieiduajiei. Și nu se poate spune pentru 
simplul motiv că imaginaţia este o continuă curgere sau desfășurare, 
iar nici de cum produsul dual a două impulsuri artistice intretesute. 
Nietzsche ne-a ajutat să deosebim contrastele imaginaţiei, să vedem 
cum această claritate materializată, care este opera de artă cuprinde 
umbre și lumini, pesimism $1 optimism, bucurie și seninătate. Ceea 
ce întreprinde el, de fapt, nu-i decât o cercetare diferenţială în natura 
metafizică a artei, iar dualismul său aparent pare să conţină ideea 
că, în cele din urmă, arta este o eliberare apolinică. Aceasta este inter- 
pretarea filosofului român si profesor de Estetică la Universitatea 
din București, Tudor Vianu, care ajunge la concluzia cá: « elementele 
muzicale, lirice, tragice epice și plastice sunt absolut toate, pentru 
Nietzsche, expresii apolinice ale unui sentiment dionysiac. In această 
serie — ceea ce variază este numai gradul de transfigurare apolinică, 


1) Friederich Nietzsche, The Birth of Tragedy. 

și care este foarte redus în muzică şi pare a atinge maximum ín 
epică și plastică » !). 

Pe de altă parte, urmărind interpretarea istorică și filosofică 
a lui Friederich Nietzsche, suntem de acord cu observaţia că raţiunea 
socratică a desintegrat tragedia. Observatia este valabilă pentru 
orice activitate conceptuală însă, nu numai pentru activitatea 
socratică, deoarece orice dialectică «isgonegte muzica din tragedie, 
prin silogismele sale; adică distruge esența tragediei — ce poate fi 
explicată numai ca o manifestare și ilustrare a stării dionysiace, 
ca o simbolizare vizibilă a muzicei — în lumea de vis a extazului 
dionysiac » 2). 

De fapt atunci când imaginaţia trece în concepte, iar Estetica 
în Logică, ele se distrug, devenind doar fundal pentru generalită- 
tile relationale. 

Nietzsche, ajutándu-se de unele observaţii istorice, a formulat 
simbolic acest adevar, care-i centrul sistemului crocean. In acelasi 
timp, sunt unii idealisti ca W. T. Stace, care nu exclud conceptul 
din sfera frumosului. Pentru acest filosof, frumusetea cere, «intr'un 
mod oarecare » combinaţia percepţiei cu conceptul. Acest mod este 
fuziunea de nedistins intre continutul intelectual, consistánd din 
concepte de-o natură cu totul particulară (le numește concepte 
empirice non-perceptuale) cu un câmp perccptual 3). Această teorie 
este un tur de forță dialectic, deoarece conceptele sunt totdeauna 
distincte si abstracții sintetice — și prin urmare nu sunt și imagi- 
native. Când însă, de altă parte, ele sunt contopite într'un câmp 
perceptual, nu mai sunt concepte, ci imagini. In consecinţă, ni se 
pare cá teoria lui Stace nu poate fi susținută în totul. 

Intorcándu-ne la Nietzche putem deduc: ceva mai mult, anume 
cá, in viatá, arta e un corectiv al melancoliei — aceasta din cauza 
cristalizării imaginaţiei estetice într'o clară operă de artă. Arta 
concretă este claritate sau seninătate. Aceasta e semnificeţia temei- 
nică a operii de artă. În mijlocul limitării fenomenale, artistul în- 
cearcă să menţină claritatea iniţială a imaginaţiei sale, turnând-o 
în forme concrete. Și această claritate variază în grade diferite, 


2) Tudor Vianu, Dualismul Artei, p. 38. 
2) Friederich Nietzsche, op. cit., p. 111. 
3) W. T. Stace, The Meaning of Beauty, p. 40 sq. 

dela opera la opera si dela categorie la categorie. Aceste grade de 
claritate sunt semnificative. 

In acest sens, suntem de acord cu Clive Bell si alti autori, care 
concep arta ca formă semnificativă. Opera de artă poate fi, în acest 
sens, un ecou tal unei armonii mai mari și ultime » 1). Arta concretă 
poate fi descrisă, in consecinţă, ca ecoul clar $i precis activității 
estetice interne. Este a doua expresie, pe care totuși o găsim într'o 
manifestare estetică, dar, desigur, selectată și deosebită de faptul 
pur estetic așa cum îl concepe Croce. 

Arta concretă e o selecţie pentru acţiunea noastră. In acest sens, 
ea nu mai este liberă si internă, dar totuși reală, în mijlocul atâtor 
limitări sau condiţii limitative, ce pun în primejdie nu numai reușita 
realizării, dar gi existenţa ei. Este o acțiune care trebue să întrupeze 
visul într'o ordine sistematică, așa cum ar spune Paul Valery. 
Așa după cum gândul e mai cuprinzător decât gândirea întrupată 
(acţiunea teleologică) — imaginaţia întrupată este mai puţin decât 
actul imaginaţiei. Noi nu suntem în stare să exprimăm in concreto 
tot ceea ce ne sugerează imaginaţia. Actul pur al metamorfozei 
imaginative nu poate intra în întregime într'o acţiune artistică; 
ci numai ca o selecţie relevan!á. Această relevanță poate depinde, 
totuși, numai de actul estetic și nu de alte motive posibile. 

In acest caz, vorbim totuși de ril:v nti estetică, adică de 
claritatea imaginaţiei și de nimic altceva. Produsul concret va fi 
actul finalist al intrupárii acestei semnificaţii clare, în sunete 
cuvinte, colori, linii, etc. Dar oricât de frumoase pot fi aceste forme 
concrete, ele se vor deosebi totuși de actul intern estetic, în care 
idealul sensibil poate fi perf ct de clar și continuu; real și dinamic. 

Acum, dacă cineva ar dori să desmintă această realitate a ima- 
ginaţiei, este liber s'o facă — întocmai ca şi ceilalți care sunt liberi 
să nege realitatea raţiunii. Personal, credem că această realitate 
a imaginaţiei nu poate fi negată. Fie chestiune de credinţă sau nu, 
artiştii crează ca și cum imaginaţia sau procesul imaginativ ar fi 
realitatea însăși. lar când ei intrupeaza claritatea viziunii lor inte- 
rioare — continuă a crede în realitatea operi de artă, tot atât de 
mult cât logicienii în gândirea lor sau oamenii practici în faptele lor. 
Suntem de acord cu profesorul F. C. S. Schiller: «sugestia că 


1) Clive Bell, Art, p. 71. 

întreaga noastră viaţă este vis nu poate fi infirmată ». 1). Dar noi 
susţinem, deasemeni, cá şi echival ntul e adevărat. Nu se poate in- 
firma pretenţia de realitate a imaginaţiei. 

Arta este devoțiune şi responsabilitate. Pentru a crea, artistul 
trebue să fie convins de importanţa reală a misiunii lui. In obiec- 
tivarea imaginaţiei, putem spune — pentru a vorbi ca Rodin — 
că «citim sufletul artistului ». Această citire este ideală, căci influ- 
enta numai stimulează ideile, nu le și crează. (Un artist ca André 
Gide mărturisea: «influenţa aș putea spune că nu crează nimic — 
trezeşte numai » 2). Judecata estetică este ideea noastră sau parti- 
ciparea ideală, prin analogie cu imaginaţia noastră, la imaginaţia 
artistului. Această participare, așa după cum am văzut, e descrisă 
în mai multe feluri — dintre care, cel mai isbutit ni se pare sistemul 
empatiei, dar numai pentrucă avem în noi calitatea sintetică a imagi- 
naţiei putem, prin analogie și conaturalitate, să intuim operele de artă 
executate de alţii. Arta celorlalți ne inspiră, pentrucă putem să fim 
inspirați. Intelegem « vorbirea tainică a florilor şi a lucrurilor mute 9: 


Celui dont les pensées comme des alouettes, 

Vers les cieux le matin prennent un libre essor, 
— Qui plane sur la vie et comprend sans effort 
Le langage des fleurs et des choses muettes... 3). 


$1 numai pentrucá imaginatia are o semnificatie imediatá gi 
personalá, poate fi obiectivatá. Aceasta se mal poate exprima gi 
in modul urmátor: numai pentrucá faptul estetic existá in noi 
înșine, putem selecta sau avem ce selecta pentru obiectivarea noastră. 
Această selecție este ipso facto o fixare intelectuală, o intervenţie 
conceptuală în conștiința realităţii imaginaţiei. După cum se exprimă 
D. W. Prall într'un alt context: «noi nu percepem într'atât un 
obiect cát i1 intuim aparenţa și atunci când părăsim această supra- 
faţă pentru a pătrunde mai adânc în semnificaţia lui sau mai larg 
în relaţiile lui, ne depărtăm de atitudinea tipic estetică 4). 

De fapt, noi ne depărtăm, în procesul obiectivarn, dela contem- 
platia imediată a faptului imaginativ sau a acţiunii lăuntrice pentru 


1) F. C. S. Schiller, Logic for Use, p. 132. 
2) André Gide, Prétextes, p. 32. 

*) Baudelaire, Les Fleurs du Mal (Élevation). 
*) D. W. Prall, Aesthetic Judgement, p. 20. 

o acțiune conceptuală pe care o numim întruparea imagintiei fa 
materiale concrete. 

Este adevărat uneori că imaginația e atât de clară, încât întru- 
parea ei într'o formă concretă pare să se fi realizat direct și uşor. 

Un scriitor, analizând cazul lui Robert Browning, observa: 
«atunci când e vorba de suflet, expresia devine acţiune. Este gán- 
dire si vibratie obiectivatá; este caracter in miscare, infatisandu-se 
singur... In această dramă «sufletul» e scena și tot sufletul e 
singura sau principala «dramatis persona». Celelalte personaj. și 
fapte intră în joc, dar numai prin prisma aceasta lumea întreagă 
e văzută numai din punctul de vedere al sufletului )». 

Aceasta este o iluzie. Obiectivarea nu este expresia impresiei 
(care-i faptul estetic pur), ci întruparea expresiei (care, prin urmare, 
e o derivație estetică). 

Intelegem aceasta mai bine daca ne gândim la cazul lui Da Vinci 
cu acea Cină de Taină, despre care am vorbit mai înainte. Da Vinci 
a lăsat neterminat capul lui lisus, pentrucă nu putea obiectiva 
tehnic perfecta imagină ce-o avea în spirit. Intr'un asemenea caz, 
înțelegem că obicctivarea selectivă și creatoare, intrebuintánd meto- 
dele intelectuale de omisiune, pentru atingerea unor scopuri noui 
şi concrete, nu este identică, ci doar o derivație parțială a faptului 
estetic spiritual, care e imaginaţia. 

Deocamdată, pentru a putea încheia observaţiile noastre pri- 
vitoare la obiectivarea faptului estetic, putem spune că ceea ce 
numim noi opere de ariă nu sunt decât întruparea actului estetic, 
potrivit unei selecţii, călăuzită de scopul unei clarităţi relevante. Cu 
alte cuvinte, spiritul construeste forme concrete din propria-i nece- 
sitate de perfectie formativă. 

Sugestivă — viziunea poetică a lui Charles Baudelaire, evocând 
J'rumusefea în modul următor ?): 


Je suis belle, 6 mortels !, comme un réve de pierre 
Et mon sein, où chacun s'est meurtri tour à tour, 
Est fait pour inspirer au poéte un amour 

Eternel et muet ainsi que la matière. 


1) James Fotheringam, Studise of the Mind and Art of Robert Browning, 
p. 70. 
?) Baudelaire, La Beauté (1857). 

Je tróne dans l'azur comme un sphinx incompris; 
J'unis un coeur de neige à la blancheur des cygnes; 
Je hais le mouvement qui déplace les lignes 

Et jamais je ne pleure et jamais je ne ris. 


Les poétes, devant mes grandes attitudes, 
Que j'ai lair d'emprunter aux plus fiers monuments, 
Consumeront leurs jours en d'austéres études; 


Car j'ai, pour fasciner ces dociles amants, 
De purs miroirs qui font toutes choses plus belles: 
Mes yeux, mes larges yeux aux clartés éternelles. 


EXCELENTA UNIVERSALÀ A ACTULUI ESTETIC 


Daca am privi acum tot ce am spus referitor la natura frumosului, 
am vedea lesne cá am adoptat si am lărgit mai mult decât orice 
teoria estetică a lui Benedetto Croce. Teoria lui Croce, bazată pe 
semnificaţia intuitiei bergsoniene și iluminată de câteva observaţii 
personale, în ceea ce privește claritatea și calitatea metafizică a 
faptului estetic, acestea din urmă legându-se modest cu explicaţiile 
bogate de cugetare și observaţie ale unor gânditori mari, dar nesis- 
tematici ca Nietzche sau Paul Valéry. Am încercat să oránduim. 
într'o formă sistematică rezultatul cercetărilor noastre personale 
privitoare la natura frumosului. Poate părea curios faptul eá nui 
am utilizat direct pe întemeietorii acestor concepţii anume pe Kant: 
şi pe Hegel. Pricina este tehnicalitatea specifică acestor mari filo- 
sofi, care ar cere o seamă de explicaţii și modificări, și care la rândul 
lor ar implica și o expunere chiar a filosofiei lor. Dar acei care sunt 
familiarizați cu istoria filosofiei, pot lesne observa prezenţa spiri- 
tului lui Kant și Hegel în această lucrare. Croce însuși, în teoria 
expresiei, este un urmaș al lui Kant, care deosebeşte limpede carsc- 
terul non-conceptual al frumosului, imediatitatea-i satisfăcătoare 
şi activitatea-i liberă !). Dar la Kant, funcţia judecății estetice are 
o mare și importantă semnificaţie, deoarece — în activitatea ei— 
lumea simţurilor și lumea raţiunii își găsesc punctul de întâlnire. 
Croce, fără să nege această contribuţie adusă Logicii de câtre Este- 


1) Im] Kant, Critique of Judgement. 

ticá, face din imaginaţia estetică o activitate primară și fundamentală. 
Intr'un anumit sens, Croce a simplificat concepţia kantianá a acti- 
vităţii estetice, iar noi am luat-o astfel simplificată, imbogatindu-i 
fundamentele, prin concepţia bergsoniană a intuiţiei, precum i-am 
îmbogăţit funcţia cu unele consideraţii metafizice, pe care cuge- 
tătorul idealist Croce, în rezerva lui fata de metafizică, nu le pro- 
movează. 

Pe de altă parte, Hegel ne-a stimulat, într'un alt sens. Deși nu 
suntem de acord cu estetica lui pan-logică, ce vede în frumos — 
«ideea ca trecută în formă concretă, în sensul unei realizări exprese 
şi ca intrată într'o unitate imediată și adecvată cu o astfel de reali- 
tate » 1) — totuși l-am urmărit în observaţiile noastre referitoare 
la imaginaţie. Vrem să spunem că l-am urmărit mai curând 
în general decât în Estetica sa. De fapt, nu suntem de acord nici 
cu concepţia sa despre Frumos ca Idee exprimándu-se direct sim- 
ţurilor, nici cu modul său de a deosebi sau măsura gradele desăvâr- 
şirii artistice adică după gradele de fuziune dintre formă și conţinut. 
Dar l-am urmărit în larga noastră viziune privind expresia estetică 
a intuiţiilor. Căci într'adevăr credem că imaginaţia e o facultate 
puternică a simțului metafizic omenesc. Íntelegem prin aceasta, 
puterea sintetică a spiritului nostru de a-și extinde, dincolo de orice 
limite sau constrângeri, viziunile-i lăuntrice. În acest sens, faptul 
sau actul artistic (găsim că e preferabil să-l denumim act, deoarece 
astăzi faptul are un înţeles concret exterior) este ozlinda universului. 
In acest sens, activitatea estetică este liberă și în mod conștient 
încearcă să cuprindă întreaga realitate, ajungând uneori la iluzia 
că, într'adevăr, stăpânește totul. Si, tot în acest sens, arta este o 
activitate, care ar putea fi numită perfectie sau excelenţă deoarece 
conţine mai multe posibilităţi de fericire și seninătate decât orice 
altă activitate, prin complectitudinea-i continuă pe care unii o 
numesc perfectie. 

Această expresie estetică are, în concepţia noastră filosofică, 
mutatis mutandis, funcţia largă și dinamică pe care o are gândirea 
în sistemul hegelian. Ea este universală, naturală și tot atât de înde- 
lungatá ca si viata omului. Este viața însăși în liberă acțiune. Aristo- 
teles a înţeles perfect aceasta, când a spus, în Poetica lui, nu numai 


1) G. W. F. Hegel, The Philosophy of Fine Art, I, p. 100. 

cá Frumosul depinde de máretie si ordine, dar si cá «tragedia este 
o imitatie, nu a omului, ci a unei acţiuni si a vietei, iar viata consistă 
din acţiune, iar scopurile ei sunt un mod de acţiune si nu o calitate » !). 

Arta tinde sá exprime sau sá tráiascá universalul si totul poate 
fi exprimat in domeniul ei, deoarece intreg eul este implicat. Aceastá 
posibilitate bogată și variată a facut pe unele spirite să gândească 
— fie ele Sf. Franscisc din Assisi sau G. Th. Fechner — că lumea 
frumosului este expresia vizibilă a bunátátii lui Dumnezeu si chiar 
viziunea lui. 

Desigur că noi luăm aceste păreri mai mult ca niște metafore 
semnificative, deoarece arta se află în sfera temporalului, a schim- 
bării, a devenirii. Obiectivată — ea poate pretinde o relativă imor- 
talitate, — dăinuind mai mult decât vieţile indivizilor. Dar și aceasta 
este discutabil, deoarece atât de puţine opere de artă pot face fata 
distrugerii secolelor și declinului materialului. 

E probabil că filosoful teolog Jacques Maritain are dreptate când 
spune că toate artele sunt destinate a fi d struse în ziua judecății din 
urmă 2), deși capodoperile ar trebui păstrate în paradis. 

In orice caz, considerăm frumosul ca o stráduinjá și desbatere 
metafizică în care spiritul își poate aprecia imediat activitatea lui 
clară. Se pare cá în viaja practică oamenii nu au nevoie de întreg 
ci doar de aspecte definite de acţiune, în care lucrează cu un anumit 
scop. Dimpotrivă, viaţa imaginaţiei pare să fie o largă oglindă a 
universului și tendinja-i naturală este clara îmbogăţire a acestei 
oglinzi. 

Creând, suntem noi înșine și ne exprimăm, în mod real, puterea 
noastră metafizică de a îmbogăţi realitatea. Arta este participare 
la totalitatea naturii, deoarece pune în relație imediată sau leagă 
spiritul uman cu totalitatea sau îhtregul mereu în îmbogăţire. In 
perspectiva monadică, arta e o complectitudine esențială. Este 
experiența însăși pe care monada sau individul o exprimă fata de 
sine și pentru sine. Este spiritualitate imaginativă, sau, cu alte 
cuvinte, manifestarea misiunei sau instinctului formativ, care 
durează atât cât durează și această tainică mișcare care este viaja 
omenească si care ne îngădue nouă, biete fire de nisip, să iradiem 


1) Aristoteles, Poetica, p. 27. 
*) Jacques Maritain, Art and Scholasticism. 

atáta frumusefe, agigderea viziunel erechteionice a fecioarelor Gre- 
ciei in forma unei coloane, agigderea imaginei unui copac trăind 
intr’o perfectá coloaná de granit rogu, cu capitelu-i frunzá de pal- 
mier, înălțându-se în lumina cerului, lumină pe care César Frank 
o credea existând aevea in cheia lui Fa diez major 1). 


1) Tálcul spiritual al artei, fie că arta este socotită un exerciţiu spiritual sui- 
generis sau exprimarea conștiinței umane Íntr'un mod specific sau un act de cu- 
noașiere esenţial, — preocupă temeinic pe intelectualii nogtri de frunte. N'avem 
decdt să cercetám lucrări atât de deosebite ca orientare și metodă, ca Principii de 
Estetică, de G. Călinescu; Dela Metodă la cunoaşterea literară, de Basil Mun- 
teanu; Aspecte din Teatrul Contemporan, de Alice Voinescu, gi Modalitatea 
Estetică a Teatrului, de Camil Petrescu, pentru a vedea cum, pornind dela o 
artă anumilă — poesia sau teatrul — acești autori ajung la considerarea funda- 
mentelor creaţiei estetice, punând problema legăturii dintre artă şi natură, vieaţă, 
sentiment, dinire spontaneitate și artificiu, dintre intelectualitate gi intuiţie. In 
genere, alitudinea esteticienilor gi criticilor nostri este de a explica și nuanța creaţia 
artistică fără de ajutorul metafizicii $i chiar al unei filosofii complexe, reducând 
pe cát cu pulin{d explicațiile la fenomenele concrete ale tehnicii gi expresiei res- 
pective. Totuşi, adesea consideratiile acestea ajung la estetica filosofică şi nu odată 
aduc interesante interpretări de ordin metafizic, dovedind cum, mai ales în artd, 
spiritul este silit să se întoarcă mereu asupra lui însuși, ca prin oglindiri clare 
și suficiente să-și cunoască fiinţa gi puterile creatoare. 

Cát priveşte orientarea spre realitatea socială a artei, şi aceasta se ivește în con- 
sideraţiile unora dintre esteticienii şi criticii noștri, urmând ca pe viilor să se facă 
și în această direcţie progrese la fel de impunătoare ca acelea dobândite prin adán- 
cirea cunoaşterii strici estetice. 


CAPITOLUL III 


ELEMENTELE ESTETICE ALE MORALITATII 
ȘI COMPORTĂRII 


Tema noastră că lumea este o imaginá continuă pent u agenţii 
care se oglindesc nu duce la implicaţia că limitele imaginaţiei noastre 
înseamnă și limitele lumii noastre. 

Chiar dacă ne dăm seama că în câmpul imaginaţiei sunt două 
feluri de procese, acela al imaginaţiei libere (care este activitatea 
estetică) și acela al imaginaţiei, manifestată în acţiunea concretă, 
și încă nu avem dreptul să credem că imaginaţia exprimată și mani- 
festată sunt două activităţi care epuizează viaţa 1). E drept că ima- 
ginatia este baza experienţelor noastre, este cadrul dinamic, care 
conduce spiritul și-i lărgește viata. Dar spiritul mai are nevoie si de 
altceva: de călăuzirea rațiunii, de acea activitate responsabilă și 
normativă care ne reglementează viata, prin dragoste și datorie. 


RAȚIUNE: ȘI IMAGINAŢIE 


Rațiunea alege imaginile, desfácándu-le pentru scopuri anumite. 
Rațiunea ne călăuzește să descifrăm ceea ce este util și ceea ce 
poate fi aplicat în acţiunile noastre, precum și ceea ce poate fi 
luat drept adevărat. Rațiunea călăuzește activitatea practică, pre- 
cum și activitatea logică. Rațiunea este aceea care face alegerea 
în majoritatea acţiunilor noastre. Rațiunea este și iubire, deoarece 
cunoscând pe ceilalţi înţelegem, iar a înţelege însemnează a iubi. 


1) Acest punct de vedere este propus de Edward Douglas Fawcett, în 
cartea sa The World as Imagination (Lumea ca imaginaţie), în care concepe 
facultatea de a imagina drept singurul si atotcuprinzătorul principiu al lumii, 
aproape în acelaşi sens în care concepea Hegel gândirea logică. Totuşi, exclu- 
derea raţiunii face ca teza acestei cărţi să nu poată fi susţinută. 

Rațiunea cuprinde imaginaţia și intuiţia, pentrucá ele sunt 
aperceptiuni ale vietii, in sensul cel mai larg si fundamental. Dar 
rațiunea este imaginaţie controlată si inteligenţă cu scop, iar, astfel 
fiind, este mai mult decât imaginaţie. 

Imaginaţia sugerează, iar rațiunea ordonă. Imaginaţia nu numește, 
nici nu fixează obiectele, ci mai degrabă descifrează viaţa, prin 
stări clare si perfecte ale sufletului sau, cum ar spune Stephane 
Mallarmé, bucuria imaginaţiei constă în fericirea de a ghici, încetul 
cu încetul, stările sufletului, Imaginaţia variază și calitatea ei este 
de a fi mereu nouă și mereu proaspătă. 

Dimpotrivă, rațiunea definește și încearcă să fixeze toate sem- 
nificatiile, prin conceptele ei. Calitatea ei este precizia și stabili- 
tatea. Funcțiunea raţiunii are un scop și ea folosește libertatea cu 
mai multă răspundere și restricţii. Ratiune însemnează prudenţă si 
reducere. A rationa înseamnă a reduce experiența imaginară la 
principii, esențe, formule. Rațiunea este ascetică gi austeră pentrucá 
implică deliberare si auto-constrângere. Rațiunea este disciplina 
gândirii, în timp ce imaginaţia este viata sa. Fără imaginaţie, ratiu- 
nea ar fi goală sau oarbă. Dar, pe de altă parte, fără rațiune, ima- 
ginatia ar fi fără frâu și nesigură. 

Imaginaţia exprimă experienţa individuală și este referitoare la 
agentul sau observatorul care îndeplinește actele estetice și percep- 
tiunile. 

Ratiunea cere universalul si permanentul. Ea este mijlocitorul 
dintre indivizi si ca atare impune reguli si norme pentru conduita 
Jor. Intre produsele raţiunii, adică conceptele, $i acelea ale imagi- 
natiei, adică imaginile, este o diferență de calitate. Conlucrarea 
lor caracterizează spi itul în totalitatea lui. A fi însemnează a ima- 
gina și a gândi. 

Totuși, a gândi insemneazá a ști ce să alegi și ce să faci. Ratiu- 
nea ne ajută să luăm o atitudine justă sau greșită în fata vieţii și se 
desvălue prin intuiţie, imaginaţie, percepţie si voinţă. Noi putem 
hotărî cum vom acţiona, pentrucă suntem ființe rationale. Mai mult, 
putem suspenda sau sch mba acţiunile noastre, după cum putem 
descoperi conduita cea mai bună, fie ea individuală, socială sau 
transcendentă. 

Rațiunea desválue implicatiunile voinţei si dorințelor noastre. 
Pentru aceasta, rațiunea trebue să fie atotcuprinzătoare (atât cât 

limitările eului îngădue), mobilă și definită. Aceste ultime două cali- 
tafi ar putea părea contradictorii, dacă nu luăm în consideraţie ca- 
racterul specific al eului, care, după cum s'a spus, este identic în 
cursul schimbărilor. Personalitatea este locul de întâlnire dintre 
schimbare și permanenţă. «Concepția unui lucru permanent cu 
stări schimbătoare » spune Borden Bowne in Metáfizica sa, «este 
întemeiată atât ca concepţie, cât și ca realizare în fiinţă, în faptul 
fiinţei conștiente » 1). 

Conceptele raţiunii ajută activitatea noastrá estetică, precum 
și cea etică, de a persista nu ca forte oarbe sau tiranice, ci ca facul- 
tati conștiente și creatoare. Rațiunea determină obiectivarea acte- 
lor noastre estetice în fapte si obiecte estetice. Iar rațiunea, de ase- 
meni, determină atitudinele noastre etice, dar numai după ce am 
avut intuiţia a ceea ce este bun. 


IMAGINAŢIE, RAȚIUNE SI BINE 


Valorile Fsteticei constau în înfăptuirea actului estetic sau al 
unei clare expresii - imagini. Valoarea Eticei, pe de altă parte, 
constă în conduita etică sau într'o clară expresie practică ori activă. 
După cum nicio valorificare estetică nu este posibilă fără activita- 
tea conștientă a imaginaţiei libere sau a Frumosului, tot astfel nici 
o valorificare etică nu poate exista fără de principiul suprem al 
Binelui. 

Fără finalitatea Binelui, nu pot fi morale nici o acțiune sau niciun 
gând, pentrucă moralitate însemnează cea mai bună alegere în 
anumite condiţii și situații personale. 

Această alegere optimă se referă la individualitati, deoarece nu- 
mai individualitățile pot ajunge la perfectie. Valorile sunt obiec- 
tive numai în sensul că ele pot fi manifestate în exterior. 

Dar măsura și originea lor este eul. In cadrul vieţii interioare 
a eului, isbucneste și poate fi solutionat conflictul dintre voință 
$i rațiune. De asemeni, în eu, intuiţia Binelui solicită consecventa 
și acțiunea pentrucă aceste valori se referă la perspectivele fiecărui 
agent și, mai mult decât atâta, ele sunt reale, în măsura în care sunt 
derivații numenale. 


J| Borden Bowne, Metaphysics, p. 66. 

In consecintá, implinirea moralá este personalá. Ea insemneazá 
realizare-de-sine, deoárece totul se referá la un agent, care este 
liber să acţioneze, potrivit propriei sale naturi, şi tocmai pentrucă 
este liber să acţioneze, să aleagă între bine si rău, omul își este 
măsura virtuţii sale și actorul idealurilor sădite în propria-i natură. 

Din ce izvor provin aceste idealuri? Din propria lui natură, de 
vreme ce dorinţa fericirii este o tendinţă universală, iar moralitatea 
nimic altceva decât forma pe care o ia, în fiecare om, acest ideal de 
fericire. Binele poate exista numai in fiinţe, pentrucă este un ideal 
ce depinde de intuiţiile, imaginaţia și raţiunea lor 1). 

Socotim că simţim Binele, înainte de a-l judeca prin ratiu- 
ne. Principiul Binelui se află înrădăcinat în noi, din moment 
ce găsim in noi înșine esenţa realității. Am acceptat, întrun capi- 
tol precedent, definiţia Binelui ca fiind orice calitate sau condiţie 
ce poate fi imediat apreciată sau de care ne bucurăm imediat şi îm- 
preună cu profesorul E. S. Hollands credem că intuiţia desvălue 
imediat ceea ce este, dar, totodată, că raţiunea controlează ten- 
dinta voinţei noastre către o valoare intuitiv semnificativă. Putem 
descoperi în natura noastră ceea ce dorim să găsim, pentrucă intui- 
ţia și raţiunea ne conduc în propriile noastre selecţii. 

Deci, dacă intuiţia desvălue sau ne luminează fiinţa, raţiunea 
este facultatea organizatoare care menține identitatea a ceea ce este 
bun. Rațiunea aduce, în acţiunile noastre, permanenta și unitatea 
după cum am spus. Dar ea mâi aduce ceva mai mult și mai impor- 
tant: rațiunea concepe și menţine, în identitatea sa, scopul suprem al 
vieţii noastre, numit Binele suprem. Împreună cu Plato si cu Aristo- 
teles, credem că scopul final este binele. « Binele a fost pe drept soco- 
tit », spune Aristotel s 2), «realitatea spre care tind toate lucrurile ». 
Fericirea — astfel văzând lucrările — va consta din nimic altceva 
decât dintr'o activitate finală, ajungându-și sie-si, a sufletului cá- 


1) Adesea judecăm Binele în funcţie de om, deci ca o realizare lăuntrică sau 
ca o acțiune, iar Frumosul ca o calitate obiectivă, existând independent de noi. 
Când, însă, le trecem pe amândouă prin înfăptuirea noastră, Binele şi Frumosul 
se identifică, aga cum este în opera de artă sau în realizarea-de-sine. 

In Conduct of Life, Emerson susţine că « orice frumuseţe înaltă are un ele- 
ment moral într'însa... Caracterul conferă splendoare tinerimii gi respect pielii 
sbârcite gi părului incárun[it ». De asemenea, « adevărul, binele gi frumosul nu 
sunt decât fețele diferite ale aceluiaşi Intreg ». 

*) Aristoteles, Ethica Nicomachea, I, 1. ' 

' tre Bine. Această activitate trebue să fie condusă după principiile 
virtuţii, adică să urmeze dorinţele since e, sub diriguirea raţiunii. 
Plăcerea, în genere, nu posedă această calitate si de aceea este un 
stadiu de fericire inferior și provizoriu. Plăcerea este conștiința 
unei energetizate activităţi parţiale și temporare. Stările ei sunt 
capricioase și incomplect , iar fericirea se realizează, sau, mai bine 
zis, ar trebui să se realizeze, după cum spune Aristoteles, 4 intr’o 
vieatá completă » 1). Plăcerea poate să-și aibe un loc demn în viata 
noastră, numai dacă este luată ca un mijloc, nu ca un scop. Ade- 
vărata fericire sau perfecţiune este înţelepciunea, care este un echi- 
libru între toate forţele ce se ciocnesc în existenţa noastră. Astfel, 
fericirea a apărut Anticilor — ca o existenţă frumoasă, în care 
proporţia, simetria si armonia se găseau tot atât de mult ca intr’o 
operă de artă. « Căci fericirea este deopotrivă cel mai frumos si cel 
mai bun din toate lucrurile, de asemeni este cel mai plăcut» 2). 
Plotinus este marele gânditor care a exprimat această concepţie a 
moralității frumoase, în forma cea mai clară: &dacá nu te găsești 
încă frumos, fă asa cum face creatorul unei statui, care va trebui să 
fie frumoasă: taie aici, indulceste dincolo, face liniile mai ușoare, 
pe aceasta o face mai pură, până ce, din lucrul sáu, a egit o formă 
încântătoare » 9). 

Grecii isi dádeau seama de existenta obiectivá ca de ceva ce 
poate fi mereu înfrumusețat 4). Viziunea etică a lui Plato si Aristoteles 
se manifestă ca un proces de obiectivare estetică sau ca realizarea 
unui vis. In Republica sa, Plato pare să conceapă starea morală ca 
o construcţie estetică, în care simetria, ordinea, proporţia și armonia 


3) Aristoteles, Etica Nicomachea, I, 7. 

2) Aristoteles, Ethica Eudemia, I, 1. 

3) Plotinus, Ennead., I, 6, 9. 

4) Combátánd, în morala sa, întemeierea elicei pe rațiune sau pe logica pură, 
Bergson recunoaște totuși cá morala greacă putea invoca, în favoarea sa, motive 
estelice, chiar dacă ele constituiau doar un complement artistic, după ce filosoful 
gi omul moral îşi îndeplineau datoria faţă de cetate. Numai după aceasta ¢ sur- 
venea o morală destinată să înfrumuseţeze vieaja, tratánd-o ca o operă de artă » 
(Les deux Sources de la Morale et de la Religion, F. Alcan, 1932, p. 89). 

La cursurile ținute la Institutul de Politică dela Williamstown, Cecil de Lisle 
Burns sublinia că arta este atât de legală de vieajd încât unele triburi primitive, 
cărora li se asigură toate condiţiile de desvoltare, în afară de practica dansului, 
mor fără dans. 

sunt fundamental constitutive, tot atát de mult ca si intr’o opera 
de artá !). 

Moralitatea este un proces de adáncá pregátire, sau o creatie 
artisticá exterioará. Omul ideal era pentru Aristoteles omul tem- 
perat. Virtutea apare ca o frumusete a sufletului, deoarece, ca si 
frumuseţea, ea este creaţia simetriei si a măsurii. De fapt, Plato 
crede că «măsura și simetria sunt frumuseţe și virtute, pe tot 
cuprinsul lumii » 2). 

De aici, ni se pare nouă că pentru Greci, a fi moral însemna a 
te construi pe tine însuţi. Acel «cunoagte-te pe tine însuţi» al lui 
Socrate, dragostea lui Plato și mijlocia de aur a lui Aristoteles 
sunt elemente ale moralei grecești în care raţiunea era numai prin- 
cipiul coordonator. Voința nu era atât de mult scoasă în evidenjá 
ca raţiunea, iar conceptul de datorie lipsea cu totul din Etica greacă. 

Etica greacă a fost călăuzită mai mult de simţul armoniei decât 
de legi imperative sau constrângătoare. Scopul era să dorești ceea ce 
este rezonabil. Dar « rezonabil » însemna mai de grabă armonie, decât 
ceea ce este drept sau just. Noţiunea grecească de justiţie era ima- 
ginativă şi activă, nu juristă ca aceea a Romanilor, care au dat 


1) Dar dacă în Plato găsim numeroase şi elevate inspira(ii estetizante în ma- 
terie de morală, nu tot astfel se întâmplă când adâncim atitudinea marelui filosof 
grec faţă de creaţia artistică propriu zisă. Poesiei, Plato îi găseşte capitale cusu- 
ruri : vina de a nu exprima lumea ideală, ci doar umbra umbrei ei ; ireverenta 
față de zei gi deci faţă de religie și de morală ; manifestarea artei prin părțile infe- 
rioare ale sufletului, exprimând pasiuni josnice, legate de plăcere şi suferință. 
Artiştii nu se bucură de un tratament prielnic în Republica ideală şi unii din ei 
trebuesc isgoniţi. Deci faţă de artă gi de artişti, Plato apare ca un moralist puritan, 
pe când faţă de Frumosul imaterial al spiritului el este cu totul prielnic, legându-l 
mereu de Bine. Pentru Plato, ca pentru mai toți filosofii până la creatorii Este- 
ticii moderne, imaginaţia însemna un mod inferior de cunoaştere, ceva neclar, 
schimbător, înșelător si chiar dăunător şi nu un alt fel de cunoaştere, cum este în 
realitate. Aristoteles și-a dat seama de discrepanfa dintre o atare interpretare teo 
reticá şi necesitatea artei, căutând o soluţie pentru a readuce între oameni arta și 
a-i salva prestigiul. Catharsisul aristotelian sau ideea că sunt gi patimi care puri- 
fied, ajutând virtuţii este soluţia prin care readuce el arta isgonitá din cetatea 
ideală a lui Plato. Interpretarea aceasta a funcţiunei cathartice a tragediei, ca 
replică dată de Aristoteles condamnării platoniane a poesiei, apare cu toată argu- 
mentafia necesară în introducerea pe care D. M. Pippidi o face la traducerea 
Poeticii lui Aristoteles, traducere datorită tot d-sale. (Bucuresti, 1940). 

*) Plato, Philebus, 65; Symposium, 201 c; Lysis, 216 d; Alcibiades, I, 116 a. 

extindere legii, crezând în sancţiunea principiilor rationale, dincolo 
de vieatá si de imaginaţia umană. Sá ne amintim principiul lor ca- 
tegoric: Fiat justitia, pereat mundus 1). 

Grecii iubeau prea mult această lume frumoasă, pentru a crede 
că rațiunea poate face ceva mai mult decât să o organizeze în chip 
armonios. 


Binele era o chestiune de grad și de tehnică, iar nu ceva fix, po- 
zitiv și cu autoritate. Plato a recunoscut necesitatea unei desvol- 
tări inteligente, pentru a ajunge la Bine. Binele era scopul acestei 
desvoltări, după cum frumuseţea unei opere de artă constă în forma 
ei finală. 

Pentru a putea înţelege Etica Greacă, trebue, după cum suge- 
rează Henry Sidwick, «să lăsăm la o parte noţiunile quasi-juridice ale 
Eticei moderne și și să ne întrebăm (cum făceau Grecii) nu «ce este 
datoria și care-i fundamentul ei? », ci «care dintre obiectele pe care 


1) Intrebându-se ce om nou european ar fi necesar — chestiune pusă în cadrul 
discuţiilor din 1933 ale Institutului Internaţional de Cooperatie Intelectualá — 
Emilio Bodrero susţine că « Grecii şi-au constituit tipul lor de om și au inventat 
o formulă minunată pe care nu au știut să o aplice: omul grec, omul ideal, 
căruia orice om trebuia să se sforțeze a-i semăna, pe care fiecare trebuia să-l 
imite. . . adică omul bun şi frumos. Această formulă, Grecii nu au aplicat-o nicio- 
dată ; Grecia a produs o cantitate de oameni de geniu, cum nicio altă civilizaţie 
nu a văzut în aşa număr; ei au umplut lumea cu frumusețe, filosofie, gândire, 
ideal, artă, dar ei niciodată nu au ştiut să dea pe omul civilizaţiei lor... Ei nu 
au fundat decât oameni artificiali, deoarece omul stoic, omul epicurean, omul 
filosofiei academice sau peripatetice sau chiar cinicii gi scepticii, toţi erau un 
om potrivit pe un singur tip, adică un om negativ care nu trebuia, să aibă decât 
forţe pasive : atarazie, autarhie, rezistenţă în faţa răului, potrivit unei concepţii 
pesimiste pe care noi o repudiem, iar acest om nu a slujit la nimic. Era doar o 
societate de filosofi care forma ¢orii doar pentru elite, era o mișcare de pură cul- 
tură) (L'Avenir de l'Esprit Européen, pp. 165—166). 

Inafară de contradictia evidentă că Grecii nu au creat un om al civilizaţiei 
lor, deși toți erau potriviți după același tip (ceea ce înseamnă deci că Grecii au 
creat un tip de om sau un om tipic lor, la care se pot reduce variatele atitudini 
de şcoale şi mișcări filosofice) lui Bodrero, provenind dintr'un mediu fascist — 
comunicarea sa e făculă în 1933 — era firesc să i se pară omul grec un om arti- 
ficial gi cu forţe pasive pentrucă slujea mai ales ideile şi idealurile, iar nu o măr- 
ginită acţiune pioagmaticd, filosoful italian preferând omului grec pe cel roman 
€ care relua formula greacă, adaptánd-o la o realitate politică, la o realitate umană 
gi putem spune filosofică ». Stim bine ce a însemnat « adaptarea la realitatea poli- 
tică şi la realitatea umană » în regimurile fasciste pentru a nu mai stărui. 

oamenii le doresc și le cred bune, este mai adevărat sau mai demn 
de dorit, Binele sau Binele Suprem? », sau, într'o formă și mai spe= 
cializată a chestiunii ce o introduce intuiţia morală, «care-i 
relația de grad dintre Binele pe care-l numim virtute, calităţile 
conduitei și caracterul pe care oamenii îl recomandă și îl admiră, 
faţă de alte lucruri bune și demne de dorit? »... 1). 

Etica greacă, deşi deductivă raţional, era tot atât de activă și 
de practică, pe cát Estetica greacă. Grecii au început a pretui con- 
strucțiile morale ca pe niște opere de artă. Nobil şi josnic, potrivit 
$1 nepotrivit, erau primele lor valorificári, care, în prezent, par a 
aparţine mai de grabă Esteticei, decât Eticei 2). 

Habitudinea morală a Grecilor era o realizare a armonioaselor 
forme vii în care elementele biologice, sociale și estetice trebuiau 
găsite în aceeași măsură ca și cele raţionale și etice. 

Evul Mediu a dat desvoltare numai legilor și obligaţiilor res- 
trictive preconizate de Evrei, de stoici și mai presus de toate de 
către doctrina sublimă a lui lisus, dar împreună cu acestea, nobi- 
limea și cavalerismul au eontinuat o morală estetică, similară cu 
aceea a vechilor Greci. Sensul onoarei a cunoscut o extraordinară 
desvoltare in această perioadă, în care Regii gi Principii cultivau 
ceea ce era nobil, onorabil, încântător și frumos, tot atât de mult 
ca și ceea ce era sfânt, divin, drept şi bun. In Evul Mediu, concepţia 
aristrocratică a raţiuniii devine religioasă, iar dorinţele armonioase 
sunt luate drept criterii ale conduitei nobile. În această perioadă 
gustul si tactul sunt criterii morale. Omul era judecat ca fiind un 
nobil şi un gentleman, după capacitatea sa de gust gi acţiuni fru- 
moase. Codul onoarei, duelurile, acele «tournois», manierele nobile 
sunt călăuzite mai de grabă de principii estetice, decât de raţionale 
principii etice 3). 

1) Henry Sidwick, The Methods of Ethics, p. 94. 

*) Datorám profesorului F. C. S. Shhiller unele din sugestiile privitoare la 
elementul estetic în morala greacă, făcute în cadrul prelegerilor sale despre 
Etica pragmatică, la Universitatea Southern Californiei, în primăvara anu- 
lui 1930. 

3) Aspect tipic kalokagathonic, pe care nu l-am putut în deajuns cerceta gi do- 
vedi, dar pe care-l enunțăm ca o problemă deschisă, ni se pare a avea compor- 
tarea cavalerilor medievali. 


Nu numai omul grec credea în estetizarea vieţii gi a comportării, corelánd 
mereu Binele şi Frumosul, dar şi cavalerismul medieval urmărea stilizarea vieţii 

Renașterea accentuiazá din nou farmecul estetic ca o forță a 
regulei morale. O abatere de ordin social (in francezá, une gaffe), 
o lipsá de tact sau orice fel de lipsá de continuitate in moravuri, 
era condamnată tot atât de grav ca și un omor. E posibil ca pentru 
mulți o crimă să fi părut mai degrabă urâtă și desgustătoare, decât 
rea și inumană. Nestăpânirea era un lucru ridicol. Râsul era luat 
ca o sancțiune morală. Poetul Santeuil (1630—1691) formulează 
următorul motto pentru a slujii ca orn m nt intelectual cortinei 
teatrului lui Domenico: «castigat ridendo mores ». 


și datoria cavalerului de a construi din persoana lui gi din acţiunile sale un 
tablou memorabil în faţa semenilor săi. Galanteria, curajul, manierele, eticheta 
cavalerească aveau de sigur un dublu aspect, gtic și estelic. Cavalerul vroia să 
se impună ca o fiinţă dreaptă şi armonioasă, ca un om cu suflet, chip gi 
purtări cát mai frumoase. Gesturile sale adesea ne par a fi urmarea nu atâta a 
unei idei sau unui principiu moral, cât a unei imagini frumoase, pe care 
cavalerul și-o făcea despre sine însuși și cduta, prin cele mai grele jertfe 
şi riscuri, să o impună şi celorlalți. Insăşi faima sau gloria constitue gi un 
fenomen estetic, fiind vorba de transmiterea nu numai a câtorva idei gi 
aprecieri morale, dar şi a unei imagini frumoase, prin care cavalerul dorea 
să apară şi să rămână în ochii și amintirea semenilor. Numai astfel se explică 
anumite ritualuri, gesturi şi acţiuni cavalerești, care din punct de vedere al eco- 
nomiei forțelor sau al reuşitei certe par de prisos sau chiar absurde. Sentimentul 
vieții máreje implică ritualuri și amploare estetică, o idealizare a eului de către 
eu și impunerea acestei idealizări în ochii semenilor. 

Omul impune în faţa semenilor gi lasă după moarte o anumită imagină-sinteză, 
ce-l caracterizează cel puţin cât o biografie sau un portret. O știu aceasta domni- 
torii, conducătorii, cavalerii, iar în zilele noastre o ştiu mai ales romanticii şi 
idealigtii cari stărue să mai creadă în « sufletul frumos », mai greu de uitat chiar 
decât sufletul bun. 

Această imagine-sinteză se dobândește printr'o ¢ stilizare » a propriei tale vieţi, 
rezumând într'un fel realizarea-de-sine la care ai ajuns. 

In studiul « Die Stilisierung des eignen Lebens, in dem Ruhmeswerk Kaiser 
Mazimilian, des letzten Ritters » al lui Georg Misch( Nachrichten von der Gesell- 
schaft der Wissenschaften zu Góttingen. Sonderdruck Fachgruppe IV, Nr. 8, 
1930) se vorbegte de datoria omului de a-gi stiliza vieata, nu numai structura pro- 
priei vieţi, dar gi tabloul sau portretul prin care vrea să dăinuiască. 

Fantazia constructivă urmează o configuraţie ideală în convențiile vieții cava- 
leregti $i lumii de curte. Probabil că în Huizinga s'ar putea găsi mai mult, sau 
deduce de acolo mai mult, dar nu ne-am putut procura lucrările sale despre 
cavalerismul medieval. 

J. Huizinga accentuează natura de «joc social» a cavalerismului. Vd. comu- 
nicarea sa, în volumul L'Avenir de l'Esprit Européen (Institut International 
de Coopération Intellectuelle), p. 59. 

Dar eficacitatea aprecierii estetice ca sancțiune etică este mult 
mai veche. Și Chinezii o cunoșteau de secole: Actorul Mei Lan-Fang 
a reprezentat pe scenă un episod dintr'un roman popular chinez, 
Trei regate, din secolul III, pe vremea când China era împărţită in 
trei state. Generalul Chang Fei din regatul lui Su luptă întâi că- 
lare, apoi pe jos cu Ciu Yu, generalul din regatul lui Wu. Chang 
Fei își înfrânge adversarul și îl leagă. Este dreptul lui să-l omoare, 
dar, în loc să o facă, Chang Fei își desleagă dușmanul și râde de el. 
Ridicolul și umilinţa fac ca mândrul și sensibilul Ciu Yu să intre 
în convulsiuni și să scoată sânge pe gură. 

Finejea chineză este prezentată aici cát se poate de plastic. 
Rásul și ironia sunt instrumente mult mai bune împotriva inamicilor 
— decât uciderea sau o pedeapsă morală. Aici se poate vedea din 
nou cum morala este ajutată de instrumentele esteticei. 

In ceea ce privește moravurile cavalerești, de care am vorbit 
mai sus, amintim că Friederich von Schiller este gânditorul care a 
observat că «nedreptatea naturii este corectată de generozitatea 
moravurilor cavalerești » 1). 

Acest poet-filosof și-a exprimat în eseul său despre utilitatea morală 
a manierelor estetice punctul de vedere că gustul poate fi prielnic 
moralei, în conduită, deși el singur nu poate produce nimic moral. 

Pentru Schiller, Binele era produsul raţiunii în conflict cu do- 
rintele plăcute, produse de simţuri. Morala, după el, poate fi favo- 
rizată în două moduri: sau prin accentuarea raţiunii și a pu- 
terii de voinţă; sau prin înlăturarea forței ispititoare, cu scopul 
de a lăsa ca datoria să triumfe mai târziu. Această de a doua posibi- 
litate este meritul bunului gust, care «ne cere moderație și demnitate ; 
și căruia îi este groază de tot ceea ce este aspru, greoi sau violent, 
plăcându-i tot ceea ce se formează cu ușurință și armonie »2). 

Astfel «sufletul estetic purificat » este o fază preliminară către 
sufletul raţional și moral, care, după maestrul lui Schiller, trebue 
să urmeze această lege: « Poartá-te ca și cum maxima acţiunei 
tale ar trebui să devină prin voinţa ta o Lege universală a naturii » 2). 

Vom reveni la aceste relaţii dintre sufletul estetic și cel etic, în 
capitolul următor. Pentru moment, nu dorim decât să desvoltăm 


1) Fricderich von Schiller, Letters upon Aesthetic Education, XVII. 
3) Fr. von Schiller, Essays Aesthetical and Philosophical, p. 122. 
8) Kant, Critique of Practical Reason, p. 39. 

câteva puncte de vedere concrete despre conduita morală, bazate 
pe criteriul estetic al bunului gust. 

Vom considera o formă inferioară, revelatoare pentru acest gen 
de conduită, și anume snobismul. 


O EVALUARE A SNOBISMULUI, CA MODEL INFERIOR DE 
CONDUITĂ ESTETICĂ 


In sens Kantian, suntem liberi și nobili numai dacă urmăm calea 
raţiunii. Numai libertatea morală ne ridică peste forţa naturii măr- 
ginite, în timp ce toate celelalte activități urmează mai mult sau 
mai puţin calea acestei limitări naturale. Snobismul nu este de fel 
o eliberare din vanităţile de ordin lumesc, eliberare ce nu poate fi 
atinsă decât pe calea datoriei desinteresate și a iubirii pure. 

Snobismul își are originea în dorinţe și necesităţi, ce privesc mai 
mult ambițiile sociale decât pe noi înșine. Vanitatea, acest izvor 
nesecat, ne dă puterea să învingem, asigurarea că însemnăm ceva în 
lume și imboldul de a lăsa după noi ceva care să tindă spre perpetuare. 

Mitul fericirii imediate ne orbește uneori atât de mult pentru 
a putea rationa cum trebue în alegerea căilor noastre. Pe de altă 
parte, conștiința cosmică, ce sălășluește chiar în cel mai umil individ, 
ne dă un imbold dea acţiona, de a face ceva mai bun decât 
ne credem în stare și în special să arătăm celorlalți că suntem mał 
capabili decât ne-au crezut ei. Dar când este vorba despre ceilalți, 
eul nostru uită relaţiile lui cu eternitatea cosmosului și semnifi- 
caţiile sale devin relative si variază cu standardele relative ale ega- 
lior noștri sociali. Aici, credem, se află dorinţa plăcută a unei ne- 
muriri de ordin social. Mulţi oameni caută imortalitatea nu în 
cetatea Domnului, ci în societatea căreia îi aparţin. Cu cât devenim 
mai sociali, dorinţa de a fi nemuritori va primi evaluarea și sprijinul 
societăţii în care trăim. Fericirea noastră va fi în mijlocul socie- 
tăţii şi nu în afara ei. 

Dorinţa fiecărui om este de a fi lăudat și respectat în societate. 
Dar el dorește această stimă mai mult pentru profesia sa, decât 
pentru sufletul său. Astăzi mai cu seamă, fiecare vrea să fie apreciat 
nu atât de mult pentru ceea ce este realmente, cât pentru activi- 
tatea sa. S'a spus adesea că omul înseamnă ceva numai prin faptele 
sale. Mulţi cred că spiritul nu poate fi văzut și că numai actele de 
conduită pot fi observate. Dar în timp ce accentuează importanţa 


7 

faptelor, care prin natura lor sunt legate de societatea în care s'au 
produs, omul uitá lucrurile care privesc sufletul, suflet ce apartine 
în primul rând individului și numai apoi societății. 

Dar, dacă toate acestea sunt adevărate; dacă omul este plin 
de vanitate, în cea mai mare parte a vieţii lui, dacă ia ca măsură 
a capacităţii sale relative, societatea în care trăește, nu vedem de 
ce este atâta ipocrizie, de ce atâta teamă de a se recunoaște în mod 
rațional ceea ce atâţia oameni au profesat de secole în ordinea so- 
cială: tendința de a ajunge mai sus, cu orice pref. 

Nu înțelegem de ce se comit atâtea ipocrizii și imposturi, cu 
bună sti nță sa fara, în ceea ce privește metodele reușitei. De 
ce oare atâta contradicție, de pildă, în aprecierile noastre asupra 
snobismului ? 

Acest snobism, care a existat si mai există încă în aproape fie- 
care om și fiecare societate, are, ca oricare altă valoare relativă, 
şi aspecte bune și aspecte rele. Vom îndrăzni să spunem: din punctul 
de vedere al acelora care judecă vieata numai sub aspectul tempo- 
rar, snobismul este o calitate a cărei valoare o recunosc cu greu. 

Singurul lucru care rămâne după un om, în societate, este ceea 
ce cred ceilalți despre el. Pentru societate, valoarea unui om constă 
în idei generale și vagi pe care ceilalți le asociază cu numele său. 

Omul de azi o stie prea bine. Suntem prea multi pentru a ne 
cunoaște temeinic. Despre mulți avem doar părerile bune sau rele, 
pe care le-am primit dela alţii. Ne lăudăm cu controlul pe care-l 
exercităm, dar putem atât de puţin controla! De aceea, epoca 
noastră nu poate face decât cu greu deosebirea între un om care 
face binele din convingere și datorie și altul care îl face din vanitate. 
Impostorii profită de această imposibilitate și, la fel cu elevii leneși, 
dar destepti, ne dau o falsă impresie despre valoarea lor reală. 
Astfel, evaluările noastre la primă vedere par dubioase, mai ales 
când uităm, după cum spune Profesorul Flewelling, că «ne trăim 
vieţile noastre exterioare, cu obiceiuri și maniere convenţionale 
şi câteodată o vieatá interioară cu totul diferită, cu dorinţe adânci » !). 

Că snobul este un om mediocru care se străduește să pară su- 
perior; sau un nobil din inițiativă personală; un om care, prin 
ambiţie, vrea să dea societăţii impresia că este un erudit; o per- 


1) R. T. Flewelling, Creative Personality, p. 278. 

soană superficială care afectează o cultură vastă și profundă; un 
om de gust îndoielnic care-și afirmă mai mult bunul gust, decât 
și-l dovedește — toate acestea sunt opinii curente despre snobism. 
Paginele nu totdeauna pătrunzătoare ale lui Thackeray au epuizat 
cu aproximaţie toată această temă 1). Desi Thackeray era un om 
inteligent și deși era un bun creștin, i-a lipsit înţelegerea adâncă 
şi subtilă. 

Snobismul ar putea fi considerat astfel, numai dacă lumea ar 
fi compusă din buni gi răi, din înţelepţi sinc ri și prefăcuţi. 
Dar tocmai pentrucă relativitatea caracterizează și forța si slăbi- 
ciunea noastră, tocmai pentrucă este preferabil, din punctul de 
vedere al cunoașterii, să nu fii absolut ignorant, ci să dorești să 
cunoşti, în orice domeniu, trebue să acceptăm snobismul ca un în- 
ceput de cunoaștere, de acţiune și de trăire într'o atmosferă « mai 
înaltă ». 

Când Socrate se interesa de snobul atenian, Alcibiade, de bună 
seamă că el socotea superior un începător ambițios unei persoane 
inactive şi ignorante. Dar odată cu Acibiade, să trecem la o scurtă 
privire” asupra snobismului, în diverse societăţi, pentru ca inter- 
pretarea noastră finală a snobismului să reiasă mai clar. 

Pentru majoritatea oamenilor, Alcibiade era demn numai de 
dispreţ. Rămâne de văzut, mai cu seamă azi, dacă el este tipul de 
snob pe care noi l-am putea condamna. Alcibiade era un tânăr, 
pe cât de frumos, pe atât de mândru și ambițios. Işi dispretuia 
tovarășii pentrucá li se credea superior prin virtutea nobletei sale, 
a názuintei sale de infinit (ar fi preferat moartea dacă posibilităţile 
i-ar fi fost reduse) și a încrederii nemărginite în el însuși. 

Ambiţia sa era atât de mare încât se credea mai în măsură să 
conducă politica Atenei decât Pericle. Pretuirea pe care o avea 
față de sine nu era absolută, ci relativă la posibilităţile societății 
în care trăia 2). Când Socrate l-a întrebat pe ce isi bizue pretenţiile 

3) Thackeray, The Book of Snobs. 

2) In capitolul său «educația copiilor » (Harvard Classics, vol. 32, pp. 55, 
60) Montagne îl caracterizează și îl apreciază pe Alcibiade în termenii urmă- 
tori: « Am observat adesea cu mare admiraţie, natura aceea minunată a lui 
Alcibiade, pentru a vedea cât de ușor se putea adapta el la mode şi la dispoziţii 
atât de diferite, fără să-şi vatăme sănătatea, câteodată întrecând somptuozitatea 


şi pompa Persienilor sau írugalitatea Lacedemonienilor; pe cât de sobru la 
Sparta, pe atât de voluptuos în Ionia », 

și i-a arătat cá pentru a fi un bun politician, trebuia să se cunoască, 
in primul ránd, pe sine (pentrucá numai cunoscándu-se pe sine, 
poate un om să-i cunoască și să-i conducă pe ceilalți), Alcibiade 
i-a răspuns că ceilalți politicieni nu erau mai învăţaţi sau mai în- 
ţelepţi decât dânsul și că în consecință nu este nevoie să înveţi 
pentru a conduce). Câţi conducători ai lumii nu și-au început 
cariera cu atitudinea snoabă a lui Alcibiade 2)? 

Totuși, Socrate a fost poate singura ființă Care a ţinut la 
sufletul lui Alcibiade. Socrate a înţeles într'adevăr că Alcibiade 
avea suflet și că ambiția îl va duce departe si poate spre ceva 
bun. Înțeleptul a văzut în ambiția lui Alcibiade, nu o formă 
goală, lipsită de conţinut, ci a presupus că ambiția sa era rezul- 
tatul unor calități interioare. E ceea ce spunea odată el lui Char- 
mides: «Este într'adevăr drept — cred — cá tu artrebui să-i în- 
treci pe ceilalţi, în toate bunele lor calităţi, pentrucă, dacă nu gre- 
şesc, nu se află nimeni aici care să-mi poată arăta cu ușurință 
două familii ateniene, din unirea cărora să fi putut ieși un vlă- 
star mai bun și mai nobil, decât cele două, din care ai ieșit tu » 3). 

Omenirea a trăit multă vreme în credinţele aristocratice ale lui 
Socrate și Plato, care, în Republica sa, vorbește de legea nașterii. 
Chiar epoca noastră democratică apreciază, dacă nu sângele stră- 
moșilor noștri, calitățile lor, și dacă nu calităţile, cel puţin educaţia 
pe care au dat-o urmașilor lor. Goethe însuși spunea: «Poarta pe 
care intrăm în viata nu este fără importanţă». 

A fost o vreme când snobii își aveau originea mai mult în « cla- 
sele superioare ». Erau oameni care, găsindu-se daruiti de natură, 
cereau privilegii și admiraţie dela cei pe care-i socoteau inferiori. 

Numeroși Alcibiazi doreau puterea, bogăţiile și rangul pe baza 
nașterii, frumusetei și inteligenţei, ne mai străduindu-se să adauge 
nimic acestor însușiri. Ei erau snobi numai din cauza vanitatii 


1) Plato, Alcibiades, I, 119. 

2) Când am considerat snoabă această atitudine de parvenire politică a lui 
Alcibiade, ne-am gândit nu atât la simplul fapt al dorinţei de a fi sau de a ajunge 
ceva superior, ci la ambiția de a străluci într'o lume ademenitoare. Numai când 
ambiția de a parveni cuprinde şi o nuanţă estetică, numai atunci se poate vorbi 
de snobism. Altfel e simplă parvenire. Argumentatia aceasta se desvoltd, dealtfel, 
în cele ce urmează. 


3) Plato, Charmides, 151. sq. 

lor și numai pentru cá doreau să pară prin mijloace mediocre mai 
mari decát erau in realitate. 

Mai tárziu, trecerea dela o clasá la alta a devenit mai ugoará 
$1 foarte adesea parvenifii erau fostii snobi sau gentlemeni ajunsi 
nobili. Pentru a te ridica mai sus, intiativa acestora se caracteriza 
prin finețe şi strategie, astfel cá rangul pe care-l dobándeau era 
răsplata sfortárilor depuse. 

Dar chiar astfel stând lucrurile, tipurile cele mai reușite de snobi 
nu se găseau printre parvenifi, ci printre regi. Ludovic al XIV-lea 
a fost, fără îndoială, un snob genial, în timp ce Frederic cel Mare 
al Prusiei, deși un om mare, nu a fost un snob reușit. Amândoi au 
cultivat şi patronat valori pentru care nu aveau o, înțelegere pro- 
fundă: ei pretindeau că iubesc literele, artele și mai ales poesia, 
mai mult decât le iubeau în realitate. Multe manuscrise ne arată 
ce slabă poesie scria Frederic cel Mare și câtă ambiţie avea să pară 
înțelept 1). 

Printre filosofi, Leibniz ne apare câteodată un snob strălucit. 
Viaţa lui nu este aceea a unui filosof, și chiar dacă o interpretăm 
ca pe aceea a unui spirit larg și atotștiutor, amestecul sáu în toate 
problemele diverselor naţiuni și toate relaţiile sale cu numeroasele 
„familii regale din Europa, sunt actele unui om care şi-a dorit relaţii 
și posibilități cât mai înalte, pentru a-și exercita puterea politică 
şi mondenă. 

Leibniz voia să facă prea multe lucruri în același timp, ceea ce 
nu se potrivea cu un filosof. El a dorit să asigure alegerea unui 
rege în Polonia, să reunească bisericile, să deplaseze «bil interesele 
lui Ludovic XIV către Egipt, în avantajul Austriei. Simultan, a fost 


1) Snobismul înseamnă a dori participarea la idei ademenitoare, la creaţii 
artistice saw la o atmosferă socială frumoasă, pentru care, însă, nu ai vocaţia gi 
nici nu depui suficientă sforțare tehnică de înțelegere gi participare. Un patron 
al artelor poate fi la fel de snob faţă de artă cát gi un artist, care caută proiecția 
cercurilor conducătoare, față de respectiva atmosferă nobilă sau aristocratică. In 
toate acestea, esteticul e inclus, când oamenii caută atitudini sau relaţii frumoase 
ce conferă bon ton. Un politician priceput, dar care nu are suficientă înţelegere 
şi dragoste faţă de artele pe care totuși le susține, pentrucd «face frumos», este 
snob numai în privința patronatului artistic, nu gi în celelalte. La fel un artist 
adevărat, care caută atmosfera frumoasă a cercurilor se trăesc frumos, este snob 
nu ca artist, ci ca om. Esle un snob social, precum policitianul de mai sus este 
un snob estet. 

secretarul si consilierul Ducelui de Brunswick-Lueneburg, ca si al 
Electorilor de Brandenburg-Hanovra si a Electresei Sofia, cu care 
obișnuia să discute despre imortalitatea monadelor. Avea relații, 
discuţii și polemici cu aproape toti marii filosofi și oameni de 
știință contemporani. Nu a avut întotdeauna succes și nu a avut 
norocul să-l vadă pe Ludovic al XIV-lea. Cei doi mari snobi, Lu- 
dovic al XIV-lea și Leibniz erau prea mult orbiti de propria lor 
strălucire, pentru a putea atrage în jurul lor mai mult decât ad- 
miratori. 

Până acum, cititorii au dreptul de a nu fi convinși. Să-l numim 
pe Leibniz snob pentrucă dorise prea multe lucruri, pentru o sin- 
gură viata de om? O atare concepţie despre snobism ar face din 
fiecare geniu un snob. Și totuși credem că adevărul nu este departe: 
fiecare om care dorește ceva plăcut și superior condiţiei sale, este, 
până ce reușește, un snob. Exact astfel este tânărul care dorește 
cuceriri prea mari; politicianul care este prea diplomat și tainic, 
gentlemanul care dorește relații mai înalte și mai exclusive. Toţi 
apar snobi în ochii contemporanilor. 

Până ce reușește, orice om de acest fel este un Alcibiade închipuit 
sau un Leibniz 1e: sigur de sine. 

Cánd nu este prea mediocru (in aceastá cercetare nu trebue sá 
neglijăm gradele) snobul pare să fie excesiv de trufas. El este orbit 
de succesele strălucitoare ale celorlalți, dar criteriile sale sunt estetice, 
nu raționale. El este călăuzit de viziuni imediate, mai de grabă 
decât de concepte morale. Dar chiar imitând pe cei superiori lui, 
snobul contractează anumite obligaţii pe care trebue să le satis- 
facă necontenit, pentru a-și consolida și ameliora situatia. 

Snobul monden, politic, literar, muzical, este un om care pre- 
tinde că se interesează de societate, politică, literatură sau muzică. 
Și iată-l foarte stânjenit, când, din cauza pretențiilor sale, riscă să 
fie consultat în aceste probleme. 

Dar un om care adoptă un gen (un genre), trebue să-l păstreze 
până la capăt. Dacă e un cavaler, un «dandy», un erou, un om 
deștept, trebue să rămână astfel până la capăt, chiar dacă riscă 
să fie ameninţat cu moartea, ca Petronius sau Beau Brummell. Nu 
trebue să uităm, nicio clipă, că snobul este un om extrem de ambi- 
fios şi că întreaga sa conduită urmărește să intereseze pe ceilalți 
în privința persoanei sale. 

Tot ce va face el va fi in conformitate cu situatia socialá pe care 
și-o dorește. Inițiativa sa personală de a fi nobil, om de bun gust, 
om destept, sau un Don Juan trebue continuatá cu orice pref. Pe de 
altá parte, vanitatea il poate duce-la reugitá. El poate ajunge cu 
adevărat, la ceea ce, la început, era doar ambiţie. Acesta este cazul 
unui mare număr de snobi. 

Acesta este caracterul creator si pozitiv al snobismului: reali- 
zare-de-sine, prin iubire de sine și ambiţie, legate de un estetic 
farmec social. 

Snobismul este, în acest caz, o imitație social-esteticá, este un 
mijloc nou de expresie, având un scop estetic, și anume o plăcută 
situaţie socială. 

Dorind să pară mai sus, snobul ajunge câteodată cu adevărat 
sus. Voința unui astfel de om este atât de puternică și oamenii 
ambitiosi sunt atât de sensibili și de susceptibili încât nu rareori 
imaginaţia lor estetică îi face să îndeplinească adevărate miracole, 
care totuși au o prea mică valoare morală. 

Dar de ce și în ce scop, atâta voinţă si atâta imaginaţie? In pro- 
cesul snobismului trebue să găsim un punct de plecare. A spune că 
snobismul începe și sfârșește cu vanitatea, ar fi să dăm o explicaţie 
cu totul insuficientă. 

Omul dorește totdeauna ceea ce nu are și se simte atras de lu- 
cruri opuse lui însuși, iar în ceea ce caută este pretentios și optimist, 
pentrucă dorește mai mult cu ajutorul imaginaţiei decât cu acela 
al raţiunii. Snobul doreşte o mai înaltă atmosferă estetică. El e 
insufletit întotdeauna de un anumit ideal uman: tendinţa de a fi 
printre cei puţini și aleși. Idealul său este să le fie asemănător, lor și 
imaginei lor, care-i pare atât de frumoasă. Această asemănare este 
mai mult exterioară decât interioară și de aceea, chiar din punct 
de vedere estetic, imaginaţia unui snob este mai mult imitativă, 
decât liberă și creatoare si, deci, de un tip inferior. 

Snobismul este așa dar, o tendinţă social-estetică, formată și 
călăuzită de anumite imagini personale a ceea ce este distinctiv. 
Este participarea individului la un alt grup, decât acela căruia îi 
aparține în mod obișnuit. Este dorinţa de a fi primit în cercuri, 
socotite de el superioare sau mai nobile. De cele mai multe ori, 
este un proces de rafinament estetic, sau, cum ar spune, Friederich 
von Schiller, un proces de creare a unui suflet «estetic purificat ». 

Dorinta de a trái intr’o atmosferá de oameni rafinati, cu maniere 
distinse, cu gusturi subtile, cu eleganţă naturală, cu conversaţie inte- 
ligentá, atrage pe omul care pana atunci a frecventat numai cercuri 
vulgare, in care glumele sunt triviale, iar conversatia banalá. Mitul 
sau piziunea unei societăţi alese stăpânește pe toti oamenii cu sen- 
sibilitate mai accentuată, indiferent de originea și experienţa lor. 

Necesitatea de a cunoaște artele și de a se găsi în cercuri artis- 
tice nu-i conduce totdeauna pe snobi la vizite în muzee sau la 
studiu serios. Sunt oameni care nu au această forță de a învăţa 
şi care preferă să progreseze încetul cu încetul, ascultând și pretin- 
zând că sunt de părerea celor ce li se par specialiști, astfel că, până 
la urmă, și aceste persoane pot ajunge specialiste, după modelul 
acelor pe care îi admiră. 

Dorinţa pentru cunoaștere începe odată cu voinţa de a sti și 
odată cu imitarea estetică a acelora care știu. Căci nimic nu este 
mai nesigur decât originalitatea mondenă. 

Adevărata originalitate este o calitate care aparține mai mult 
actului estetic interior, decât obișnuitelor relaţii sociale, în care o 
anumită conduită tipică este socotită mai aristocratică decât tot 
ceea ce este extravagant, capricios și nou. E drept că snobul dorește 
să utilizeze conduita estetică formală și standardele social-estetice și 
astfel el le modifică, încetul cu încetul, pentrucá imitatia duce la 
invenţie. 

Pe de altă parte, aceia care încep prin a imita și a afecta cunos- 
tinte, pentru a le dobândi, sunt, de cele mai multe ori, snobi desin- 
teresati, cu toată vanitatea lor. Snobismul, asemeni transmigratiei 
sufletelor, este un mijloc de a te ridica. Nu v'ati inchipuit nicio- 
data un suflet frumos care este nemultumit de trupul in care se afla? 

Acesta este snobul, care, psichologic, apartine unei lumi imagi- 
nare, deosebite de aceea în care este silit să trăiască. 

El este desinteresat pentrucă obiectul dorințelor sale nu este 
înmagazinarea de bunuri economice, ci obţinerea unei atmosfere 
spirituale și estetice. Speţa cea mai tipică de snobism presupune o 
ambiţie gratuită, pusă numai în serviciul vanitátii de a se afla în 
cercuri mai înalte. Pasiunea snobismului este pasiunea pentru o 
situație socială distinsă. 

Snobul este un ciudat amestec, pe de o parte de iubire de sine 
şi mândrie individuală; pe de alta, de prea multă sociabilitate. 

Snobul este un visător, câte odată cu posibilităţi artistice gi cu 
suflet rafinat. In același timp, el are nevoie de aprobarea societăţii 
și aici este un alt punct curios: se simte în largul său atunci când 
este tolerat sau admirat în societatea distinsă, în care a încercaf să 
ajungă, si se simte foarte strein în societatea sa de origină, pentrucá 
vede în ea toate deficienţele propriei sale imperfectii, precum si un 
regres fata de desvoltarea la care a ajuns. 

Dar, de altă parte, în grupul select, îi este foarte greu să cuce- 
rească, pentrucá snobul nu este atât de energic ca arivistul. Pentru 
cel din urmă, grupurile sociale nu sunt decât mijloace pentru sco- 
pul lui interesat. Arivistul este un om care, în loc să se lase dominat 
de societate, vrea să o domine. La snobi, dorinţa este mai mare 
decât puterea. La ariviști, dorinţa este egală cu puterea. Arivistul 
utilizează orice mijloc, snobul numai anumite mijloace, pentrucă este 
călăuzit de anumite imagini nobile de eleganţă si distictie. 

Snobul visează să participe la valorile imateriale; arivistul în- 
cearcă să stăpânească valori economice și putere. 

Pe de altă parte, snobul vrea prea multe lucruri (dorinţa de 
ubiquitate pe care o găsim si în opera lui Marcel Proust) și nu e 
capabil să se concentreze într'o singură ramură de activitate socială. 
Arivistul este specializat și energic; îngust ca vederi și concentrat. 

Snobul este condamnabil pentrucă, în general, este un amator 
și trebue să recunoaștem ca el are mereu nevoie de emulatia socie- 
tatii. El ajunge treptat la valoare, adaptándu-se la statandardurile 
societăţii în care trăește. 

Sunt $1 snobi pentru care o atmosferă de înaltă intelectualitate 
sau de rang înalt poate deveni un mijloc bun pentru dobândire 
de foloase cum ar fi credit financiar, poziţii înalte, etc., dar aceștia 
sunt mai de grabă oameni de afaceri decât snobi. Mai rămâne un 
tip de snobi foarte interesaţi (din punct de vedere economic): aceia 
care doresc căsătorii cu fiinţe superioare lor. 

Dar și în acest caz, dorinţa de a ajunge este, uneori, în armonie 

„cu dorința de a avea o tovarășă de vieaţă distinsă și deosebită de 
el însuși. Am întâlnit multi oameni simpli care doreau să aibe o 
soţie distinsă, elegantă și rafinată. Incă odată, dorinţa de a îmbina 
contrastele în armonie sau compensație estetică este explicaţia 
cea mai adecvată a snobismului. Contrastul nu trebue să fie totuși 
prea extremist. Se poate spune că snobul procedează mai de grabă 

prin nuante si doreste compania celor cu care seamáná din cauza 
calităţilor sale psihologice și a educaţiei sale estetice. 

Este cazul marilor poeţi, spirite alese, care au căutat compania 
societăţii aristocratice. Este cazul poeţilor de curte, artiștilor de salon, 
muzicienilor la modă. Nu credem ca Aristoteles, in tovărășia lui 
Alexandru cel Mare, să fi fost snob. De asemeni, nu știm dacă Sha- 
kespeare a fost sau nu snob. Dar știm că Leibniz, Liszt, Richard 
Wagner si Marcel Proust au fost mări snobi. 

Nevoia de unificare a contrastelor e cunoscută de toate spiritele 
alese. Poeţii doresc să fie regi, iar regii doresc să fie poeţi. Un caz 
de acest fel este binecunoscutul Villiers de L'Isle Adam, care se 
simţea foarte fericit când era adesea luat drept un descendent al 
ilustrei familii cu acelaș nume. Altul este dorinţa neizbutită a lui 
Frederic cel Mare de a fi poet. 

Dar tocmai din cauza acestor incongruităţi se pare, cel putin în 
Europa occidentală, că snobismul este mai accentuat decât înainte. 
In Franţa, unde marele Marcel Proust a descris încântătoarele 
farmece, de fin-de-siécle ale unei lumi decadente într'unele pri- 
vinte, dar nu lipsită de inteligenţă și gust fin, snobismul nu este acelaș 
lucru ca în Anglia sau America. Snobismul în Franţa este mai greu 
de ascuns decât în alte ţări, pentrucá el implică atât o dorinţă 
calitativă, cât și o dorinţă raţională de a cunoaște elementul aris- 
tocratic și rafinat. Acolo, snobismul constă mai mult din disocierea 
de clasă și mentalitate, iar această disociere are o pronunţată nu- 
anta estetică și critică. 

De aceea, idea Francezilor despre snobism este largă și critică, 
iar în Franţa unii nobili au avut de secole minţi alese printre ei, 
fara să se fi ținut seamă de naștere. Nu oricine poate fi azi un snob, 
în această ţară. 

Snobismul englez, pe de altă parte este mai rigid, dar în alt 
sens. Se pare că aristocrația britanică menţine încă o deosebire 
netă între nobil și gentleman, și chiar când unul din ei primește 
un titlu (chiar dacă este un șef socialist, ca d-l Sidney Webb, fon- 
datorul fabianismului. primit de curând în Camera Lorzilor, sub 
numele de Baron Passfield) faptul este socotit, fără îndoială, ca o 
onoare. Snobul englez apreciază liniștea și vorbele puţine. El nu 
scrie poesie atunci când nu are conștiința că e un geniu, dar îi 
place să interpreteze și să recite poeziile geniilor, deși numai în 

fragmente, ca sá nu fie luat drept un licean. Este retras, dar pen- 
trucá trebue să comunice cu alţii, suride și glumește. Dacă nu esti 
plin de humor, nu poti fi snob în Anglia, căci « pair »-ii englez con- 
sideră tăcerea drept privilegiul lor special, cel puţin cei de azi, mai 
puţin naivi decât aceia, pe care Thackeray îi descrisese acum un 
veac 1). 

Dar de ce e snobismul mai des întâlnit astăzi? Presupunem că 
snobismul apare cu mai multă putere în timpurile moderne când 
clasele sociale sunt în disolvare și când standardurile raţionale și 
morale sunt sacrificate, în folosul unui succes social mai ușor, că- 
lăuzit de-o imaginaţie ușoară decât de o imaginaţie riguros con- 
trolată. In timpul perioadelor de transitie, contactul dintre clase 
este mai ușor. După Revoluţia franceză, ușile nobilimii, care mai 
dorea să aibă oarecare influenţă, se deschideau mai ușor. Intervalul 
de o sută cincizeci de ani între ruina nobilimii franceze și ridicarea 
burgheziei, chiar cu tot absolutismul care exista, a fost foarte favo- 
rabil snobilor. 

Tema transplantării dintr'o clasă într'alta, a fost subiectul unei 
mari polemici, cu ocazia apariţiei operii lui Barrés Les Déracinés 
(Desrădăcinaţii). Acest roman a stârnit, prin problemele ce le punea 
o polemică între Charles Maurras, de o parte și André Gide, de alta, 
acestuia aláturándu-i-se Rémy de Gourmont, Léon Blum și Emile 
Faguet. 


1) Ideii engleze de snobism fi mai putem adáuga, de asemenea, un anumit 
fel de loialitate iraţională, aga cum reiese din drama lui John Galsworthy Loyalty. 
Englezii au desvoltat două trăsături caracteristice de mare însemnătate: 
loialitatea şi corectitudinea sportivă (sportsmanship). Dacă nu greşim, J. S. Hal- 
dane e acela care a scris undeva că această corectitudine sportivă (sportsmanship) 
este un cod etic « pe care istoricii viitorului îl vor considera, poate, o invenţie 
britanică tot atât de importantă cât şi parlamentul ». Totuşi, aceste două trăsă- 
turi englezeşti pot fi întrebuințate de către snobii englezi într'un mod imitativ 
şi să devină, astfel, atitudini snoabe, fără cohesiune raţională si sinceritate. 
Spiritul cavaleresc, pe de altă parte, pare a îi făcut din loialitate un fel de devo- 
tiune sinceră şi de respect. Aspectul estetic al loialității cavalerești este simbo- 
lizat, printre alte personalităţi, şi de către Richard Lovelace, un galant și loial 
soldat gi poet, autor al unor numeroase versuri omagiale. Purtarea unor astfel 
de poeti-curtezani consistă mai mult într'o tradiţională atitudine estetică decât 
intr'o acţiune raţională si controlată. Versurile lor sunt omagiale şi uşoare mai 
curând decât sincere si profunde. Pentru amănunte privind pe Lovelace, vd. 
Cyril Hughes Hartmann, The Cavalier Spirit. 

André Gide recunostea cá desrádácinarea nu este favorabilá 
naturilor slabe; cá e bine ca majoritatea oamenilor să trăiască si 
să moară acolo unde s'au născut, dar el credea cá transplantatia 
este bună pentru cei tari și acest lucru îi întărește și mai mult: 
Desi această problemă nu are o legătură directă cu snobismul, 
credem că observaţia lui Gide este valabilă și pentru snobism. 
Snobul capătă prin transplantatie o nouă energie. O ridicare, fie 
ea chiar imperfectă, poate duce la bune rezultate. Unde este ambiţie, 
este vieatá și imaginaţie, activitate, ba uneori chiar un stadiu măcar 
redus de responsabilitate. A trece dintr'un grup social în altul, 
cere stráduintá și dorinţa de a ajunge mai «sus» și a deveni mai 
«nobil». Snobii sunt, in genere, oameni inteligenţi și sensibili. Ei 
nu se simt bine în orice mediu, și doresc un loc unde să le placă. 
Și acesta este chiar elementul estetic al moralității lor '). 


3) In literatura română, nu s'a realizat aproape nicio lucrare în care să se 
analizeze relevant gi amplu aspectul estetic al parvenirii, snobismul gratuit, legat 
numai de năzuinţi estetice. Ingigi parvenifii sociali și economici au fost priviţi, 
multă vreme, de scriitorii români fără înţelegere gi fără simpatie. Cu alát mai 
puțin puteau fi simpatizati snobii. Epica gi teatrul românesc nu posedă suficient 
tehnica dinamicei sociale, excepţie în ordin politic fiind Carageate, care gi el 
rămâne la o atitudine conservatistă, chiar dacă sesizează prefacerile inerente evo- 
lu(iei sociale. Scriitorii noștri nu au simpatie pentru aceia care sfarmă condiţiile 
lor originare pentru altele — politice, sociale, estetice — superioare sau măcar 
mai vii. Printre puţinele romane, în care, totuși, găsim o înfățișare realistă și 
dinamică a procesului parvenirii sociale, structurând anumile tipuri pe o linie 
balzaciand, este romanul Sfarsit de Veac în Bucureşti de Jon Marin Sadoveanu. 
Aici, parvenirea este înțeleasă ca un (apt pozitiv şi necesar, vital și energetic. 
Există şi unele aspecte de snobism estetic, nu la tatăl care parvine gi care fiind 
luptător dârz și grosolan nu are răgazul de a năzui și la rafinamente estetice, ci 
la fiica acestuia, care pricepe şi dorește anumite atitudini fine ale boerimii ín 
declin, uceasta înfățișată de Ion Marin Sadoveanu înir'un decadentism nu numai 
social gi economic, dar parcă rámánándu-i drept singur bun izolarea într'un devi- 
talizat estetism. 

Dealtfel, estetismul dela finele veacului trecut este un fenomen nu îndeajuns 
de analizat. L-au avut nu numai nobilimea în decaden(á, dar gi cei proaspăt ridi- 
cafi. Scriitorii și artiștii francezi şi englezi şi-au estetizat viața, nu numai opera 
gi, uneori, tntr’un mod cu totul discutabil. Cultul actului gratuit, al imaginaţiei 
fără frâu, al gustului capricios și neprevizibil l-au avut mai toţi aceia care au 
crezut în arta pentru artă, în libertatea actului estetic, ce vor fi continuaţi până 
în zilele noastre de reprezentanţii poesiei pure şi ai artei independente. Baudelaire, 
Verlaine, Rimbaud, Mallarmé, precedaţi de Edgar Allan Poe. La Oxford, Walter 
Pater cerea studenţilor să fie pasionaţi faţă de artă, să ardă totdeauna cu o fla- 

Snobul, ca si capitalistul, sunt indivizi strâns legați de socie- 
tate. Ei lucrează pe propria lor răspundere si riscă totul, snobul, 
pentru a dobândi puterea mondenă, bancherul, pentru a obține 


cără intensă gi strălucitoare ca nestematele. Poetul Swinburne, romancierul George 
Moore, paradoxalul Wilde $i pictorul de obârşie americană Whistler au luptat 
pentru arta liberă 3i pentru imaginația necontrolată de prejudecăți. (Dar una 
e imaginația necontrolată de prejudecăţi gi alte e imaginația refuzând orice jude- 
catd gi deci devenind ea însăşi o altă formă de prejudecată). Ruskin a fost înfrânt 
de Whistler, câştigând procesul de defăimare artistică intentat în urma unei cri- 
tici a lui Ruskin. 

Însuși marele etician social Ibsen nu a rămas în afara înrâuririi estetis- 
mului. Hedda Gabler, una din ultimele sale piese — scrisă în 1890, la 62 de ani 
— întrupează estetismul, aga schematică, uniliniară şi absurdă, cum a fost con- 
struită de Ibsen. Hedda Gabler se crede o femee superioară, dar nu face nimic pentru 
a ni-o dovedi, cântându-și strident plictiseala tn casa soțului pe care-l dispxe- 
[uegte. Aspră, rea, egoistă, capabilă de gesturile cele mai fatale, ea nici măcar nu 
iubeşte profund pe Lăvborg, omul de ştiinţă, ci doar il invidiazd pentrucă este 
superior soțului ei, fiind totodată geloasă pe d-na Elvsted, muza inspiratoare a 
destrămatului Lăvborg. Salomeia lui Oscar Wilde era motivată de puternica-i 
pasiune; Hedda, nu. Ea distruge manuscrisul unic al lui Lóbvorg şi îl îndeamnă 
la sinucidere, cerându-i să moară frumos. E disperată când află că, totuși, Lăvborg 
nu a murit în frumusețe, ci s'a sinucis în casa unei prostituate şi nu s'a împuşcat 
în tâmplă, cum va face Hedda, la sfârşitul piesei, ci în stomac. « Ridicolul gi jos- 
nicia cuprind ca un blestem tot ceea ce ating eu» rostește esteta Hedda Gabler. 

Astfel de estetism, lipsit de substanță umană gi desfătându-se dintr'o imagi- 
nație nu atât pură şi gratuită cát voit izbitoare gi scandaloasă (scandaloasá estetic 
și metafizic) nu are nimic kalokagathonic. De aceea, o bund parte din atitudinele 
esteților dela finele veacului trecut nu au rămas decât în măsura în care au trecut 
în creația artistică, restul putând fi considerat expresie desgolită de omenie şi 
semnificaţie. 

Ne gândim, revenind la creația românească, totuși la un personaj creat de un 
dramaturg. E vorba de Andrei Pietraru din drama Suflete Tari de Camil Pe- 
trescu. Andrei Pietraru, fiu de țăran, ajuns prin pricepere şi cultură, bibliotecarul 
boerului Boiu, se îndrăgostește de fiica acestuia. Pentru a-i dovedi că iubirea lui 
e pură, Andrei se sinucide la urmă, arătând astfel că a fost desinteresat. Iată un 
caz de € parvenit» înțeles în tăria lui, în superioritatea lui. Iată o moarte fru- 
moasă, a unui om care dovedește ce suflet frumos a avut. Si aici este un estetism 
asemănător cu acela al Heddei Gabler: «să mori în frumusețe», dar pe când 
eroina lui Ibsen a trăit gi a murit într'o evidentă urâțenie şi a împărtăşit naive 
şi puerile idei, fiind deci o estetă fără răspundere etică, Andrei Pietraru trdegte 
şi moare frumos. E poate singurul parvenit din literatura română, văzut într'o 
tărie de suflet și cu năzuinţi de estetism real. In fața gestului lui decisiv, nu se 
mai poate însă spune că este cumva un parvenit social, un arivist dornic de îm- 
bogăţire sau doar un snob, aspirând către o lume adecvată finejei lui lduntrice, 

puterea financiará. Ambii se bizuiesc pe credit, sunt grabiti sá 
ajungă și încep în genere cu foarte putin. Amândoi sunt arivisti, 
dar nu știu exact unde vor ajunge. Amândoi pot deveni conducători 
precum se pot prabusi. Snobul e atras de mirajul lucrurilor distinse, 
capitalistul de mirajul sumelor fabuloase. Amândouă scopurile pot 
fi la fel de deșarte. Puţini dezaprobă pe bancher, dar toată lumea 
urăște pe snob. Aceasta numai pentrucă unul pune în joc situaţia 
noastră materială, iar celălalt, calităţile noastre psihologice? Cre- 
dem că ar trebui să fim mai toleranţi cu cei care ne caută pentru 
calităţile noastre psihologice, decât cu cei care ne lingușesc pentru 
averea noastră sau pentru puterea noastră de muncă. 

Pe de altă parte, să nu uităm că snobul mai creează și alte pro- 
cese în conventionalismul literar, monden și politic si astfel el de- 
vine un factor de progres. Câţi oameni nu spun că le place ceva, 
când în realitate nu le place? De ce spun astfel? Pentrucă per- 
soanelor, în care ei au încredere sau văd că cei aleși au încredere 
le place acel lucru. Mulțumită snobilor, arta promovează multe 
curente noui, până ce autorităţile critice: vin să le valorifice. 

In genere, snobul nu are rigiditatea omului prea legat de o clasă 
sau de un grup. El are mobilitate și suplete, pe care le folosește in 
bine sau în rău, căci nu este destul de călăuzit de rațiune. El 
învaţă din experienţă și fără intenţie, ajungân câteodată la lucruri 
cu adevărat bune. Câteodată, el începe prin a fi un papagal și sfâr- 
geste prin a fi un nobil din iniţiativă personală. 

Snobul nu trebue să fie, în mod necesar, nesincer sau prefăcut, 
adică să uite prea repede grupul social dela care a pornit și să 
impresioneze lumea cu nouile sale achiziții de ordin spiritual și 
cultural. De sigur, pentru mulţi, snobul apare astfel: neloial și láu- 
dăros. Dar aceste caractere nu sunt generale pentru snobi. Și chiar 
această categorie de snobi încă are un merit: acela de a ieși din- 
tr'un cerc sărac și strâmt, într'unul superior. Evident, este ruginos 
și nedemn să-ți uiţi rudele sărace, verii plicticogi și cunostiintele 
lor necioplite. Dar chiar fără să lie snobi, câţi oameni sunt mai 
buni decât snobii, stapaniti de ambiţie? 

Cum am spus și mai sus, trebue să facem o distincţie între snobi. 
Există snobi în continuu progres și snobi care stagnează în situaţii 
mediocre. Primii aparţin snobismului dinamic, cei de al doilea 
unui tip static și limitat. Ambele grupuri încep prin a disimula 

(se tem să spună: «nu am citit cartea aceasta) — «nu am auzit 
de acest autor» — «cine este domnul acesta, căruia i se dá impor- 
tanță? »). Dar aceasta disimulare ia două forme deosebite în vieţile 
snobilor. Snobului dinamic îi va fi rușine că a minţit și va începe 
realmente să-și lărgească cunoștințele și să-și rafineze atitudinile, 
pentrucă ambiția lui și nevoia de a-și consolida poziţia sa in lume 
îl obligă să se comporte ca atare. Snobului îi este teamă să nu fie 
întrebat sau suspectat și de aceea, dacă vrea să-și menţină sau să-și 
întărească prestigiul social, este silit să progreseze. 

Celălalt tip de snob va continua disimulările în mod penibil și 
va ajunge la o prăbușire din situaţia sa socială. Aceștia sunt cei 
care contrazic și afirmă fără dovezi: Aceștia sunt cei cari iau idioate 
atitudini de bravadă și care se cred originali, când împrumută pă- 
rerile altora. Snobii din această categorie sunt puțin numeroși, 
pentrucă succesul lor este cu totul nesigur, mai ales astăzi, când 
oamenii știu multe, iar naivitatea este un atribut mai rar. 

Dar dacă pentru aceste două tipuri de snobi se cere voinţa dea fi 
snob, mai există încă un fel, snobismul accidental, pe care îl are 
fiecare din noi, în actuala formă de organizare socială, pentrucă cel 
putin în unele momente din vieaja noastră, nu putem evita de a 
nu fi snobi. 

Lumea modernă nu cunoaște sau nu pretuegte sinceritatea 
ignoranței, nici curajul mărturisirii slăbiciunilor. Câţi dintre noi 
nu se tem să mărturisească adevărul când într'o ţară streiná nu cunosc 
un cuvânt din limba respectivă; când pe o* listă de mâncare, nu 
cunosc felurile, când într'o ţară pe care o văd pentru prima oară 
nu cunosc obiceiurile? 

Sau, câţi dintre noi, în discuţiile de seminar cu profesorii noștri 
— mai ales în Europa — au curajul să le spună că nu au înţeles 
anumite chestiuni? Câte idei greșite nu avem în minte, numa: pen- 
trucă ne este rușine să întrebăm ce însemnează cutare cuvânt sau 
dee ! 

Astăzi, suntem ingenioși și diplomaţi. Încercăm să descoperim 
ceea ce nu stim, fără să ne márturisim lipsurile. Încercăm să ajungem 
la situaţii, idei, fapte, indirect. Nu sunt oare oameni care, prin tăcerea 
lor, dau falsa impresie că înţeleg despre ce vorbesc ceilalți? 

In timp ce cunoștințele noastre sunt incomplete și nesigure, ne 
bucurăm să procedăm ca snobii, așteptând pe tăcute să ne lămurim. 

Alt gen de snobism este acela al timiditatii. Bravăm riscurile 
situaţiilor, socotind pe alţii snobi. Când nu suntem siguri că o per- 
soană își amintește că ne-a cunoscut acum câteva zile, ne facem 
că nu o cunoaștem. 

De câte ori nu avem tendinţa să respingem o cunoștință nouă 
numai din cauza timidităţii? La câte glume nu răspundem ca nişte 
snobi, pentrucă timiditatea nu ne-a dat libertatea unui răspuns demn? 

Copiii şi tinerii care-și fac pentru prima oară intrarea în socie- 
tate, cunosc prea bine snobismul timiditatii. Copiii care mor 
de plictiseală, dar care nu au curajul să vorbească cu ceilalți, când 
li se dau semne de prietenie, sunt snobi, fără să-și dea seama. 

La fel, tinerii care intră pentru prima dată în societate sunt 
snobi în situaţiile încurcate, părând, de pildă, că nu-s de părerea 
celorlalți, ținându-se tacuti si de o parte. Când sentimentele noastre 
de sociabilitate nu sunt sigure, procedăm ca snobii. Acest ultim fel de 
snobism ar putea fi definit prin următoarele atribute: un rest de 
timiditate, un surplus de mândrie, o încredere de sine, legate de 
dorința de a frecventa o societate aleasă. Snobismul-abilitate și 
snobismul-timiditate sunt două forme, pe care credem că le-a avut 
fiecare din noi la începutul vieţii sale sociale. 

Mai rămâne, poate, snobismul naturilor delicate, care din cauza 
unei constituţii fizice slabe și din cauza unci puternice vieţi inte- 
rioare, evită contactul cu marele public. In Europa sunt oameni 
care evită întotdeauna amestecul cu mulțimile. Suntem siguri că 
niciodată, în viaţa lor, nu s'au aflat în mulțimi, pentrucă nu se 
simțeau bine decât singuri sau cu prietenii lor. Distantele sociale 
nu sunt parcurse bucuros de către acești oameni. 

Există, însă, un alt fcl de snobi, care se joacă cu distanţele 
sociale, fiind sau exclusivi și ducând o viaţă de oameni rezervaţi 
(primind doar puţini aleși), sau plăcându-le mulțimile. Aceasta pare 
pentru multi supremul snobism. Când se plictisesc în tovărășia 
câtorva, le place să fie cu multi (ceea ce Francezul numește « s'en- 
canailler è). Aceşti oameni duc o viaţă dublă și trec cu plăcere dela 
un grup restrâns și pretentios, în cercurile largi ale maselor, în 
cabarete, bâlciuri şi pieţe. La : ceustă speţă predomină o ingám(are 
nerationala, dar și o fantezie conștientă. «Sunt atât de snob», 
ne-a spus cineva, € încât în mijlocul celei mai mari mulțimi mă simt 
întotdeauna singur, întotdeauna eu-însumi ». 

Jocul distantelor sociale devine in acest caz ceva rafinat gi 
poate chiar disimulat. Dar chiar fn acest fel de snobism, trebue sá 
se reţină nevoia de contact cu oamenii, indiferent de cât este de 
disimulatá sau deghizatá ). 

O concluzie se impune. În modul în care sunt organizate astăzi 
societatea și relaţiile dintre oameni, fiecare om este snob, cel puţin 
în anumite momente din viata. Dacă ne referim la actuala concepţie 
medie de viaţă, care cere forţă și progres, cu orice pret, snobismul 
nu este un lucru rău, dacă omul nu se limitează la el și nu-și dispre- 
fueste semenii. 

Marele snob nu este un om rău, nici un prefăcut mediocru. 
El este doar un om care urmăreşte fericirea cu mai multă grabă 
decât ceilalţi, fără să judece mijloacele si să urmeze ordinele raţiunii. 
Fericirea sa este o imagine, nu un concept sau un imperativ 
raţional. 

Dece să acuzăm pe snobi, când între ei și ceilalți oameni medii 
nu există decât o diferenţă de grad? Majoritatea oamenilor nu cred 
că fericirea constă în sărăcie, simplitate, tăcere, contemplatie $i 
introspecte. Snobul are aceleași păreri ca și ei. Snobul este admi- 
ratorul estetic al puterii și farmecului pe care îl exercită asupra sa 
anumite valori sociale, distincţia, eleganța, inteligenţa, exclusivi- 
tatea, pedanteria, originalitatea. In câteva cuvinte, snobul este 
omul care caută acel «haut ton» în toate aspectele vieţii si care 
dorește să le cucerească cât mai repede și cât mai lesne posibil. 
El este un idealist sui generis. Idealismul sáu este mai mult de un 
tip estetic inferior, decât de natură raţională. 

In societăţile în care se crede că totul poate fi dobândit și că 
natura însemnează mai putin decât voința omului, snobismul este 
doar o oglindă credincioasă, uneori satisfăcătoare, alteori neplăcută, 
a acestor societăţi. E oare snobismul vanitate? Desigur. Dar totul 
în această viaţă, în afară de credinţă, muncă și dragoste de Dum- 
nezeu, Idee și omenire este vanitate. 


1) Reamintim că lucrarea a fost scrisă în anii 1929-1931 şi din perspectiva 
lumii occidentale de atunci. Snobismul tinde, fireşte, să se atenueze şi chiar să 
dispară în societăţile fundate pe egalitatea între oameni, când această egalitate este 
păstrată în viaţa socială, nefiind numai punct de plecare. i emocruț a reală, 
dizolvand barierele sccia e şi procedeele de parvenire lăturalnică sau der vatd, na 
oferă loc de trecere snobismului. 

IMAGINATIE SI CONDUITA 


Am discutat pe larg conceptia snobismului, pentru a sublinia 
faptul cá purtarea cáláuzitá de imitafie imaginativd poate reugi 
social, fără ca să fie nici etică, nici rațională, ci numai o purtare 
estetică pur şi simplu concretă. 

Este oare acest fel de conduită sau purtare snobá, ceva nobil? 
De loc, dacă prin conduită nobilă înţelegem pe aceea călăuzită 
de rațiune, așa cum o înţelege Friederich von Schiller, sau dacă 
ne gândim la altă concepţie de aristocrație spirituală, socotită drept 
calitatea unei corectitudini interioare tipice, o atitudine socială 
rezervată, din care au fost alungate ostentatia și originalitatea. 

Dar chiar din punct de vedere estetic, snobismul nu este deloc 
tipul cel mai înalt de conduită. Când imaginaţia este obiectivată 
într'o operă de artă, ea păstrează încă o anumită claritate și con- 
Sistentá— pe care am putea-o numi sinceritatea expresiei — și care 
nu se află în conduita estetică imitativă care este snobismul. Sno- 
bismul este o imitație estetic-socială, căreia îi lipseşte forța interioară 
A artistului, atunci când acesta își obiectivează imaginaţia. 

Am lămurit faptul că orice obiectivare artistică nu mai este 
un act pur estetic, ci un fapt estetic derivat, a cărui concretizare 
se face sub controlul raţiunii și cu ajutorul voinţei. Wilhelm Wor- 
ringer a subliniat, în special în cartea sa Formprobleme der Gotik, 
importanța voinţei de a crea, adică de a da o expresie adecvată si 
proprie valorii interioare 1). 

Chiar comparat cu arta obiectivată, snobismul, luat drept mod 
de comportare, nu este o reală construcţie de valori, imitând mai 
mult obiectele exterioare (strălucirea moravurilor sociale, de pildă) 
ș nefiind o concretizare exterioară a expresiilor interioare bogate, 
clare și sincere. Apoi, este mai mult călăuzit de scopul reușitei 
sociale decât de propria-i realizare, conformă unui principiu interior, 
desi analiza noastră a încercat să arate și punctele valabile ale idea- 
lismului estetic al snobismului. 

Din punct de vedere metafizic, conduita estetică este doar 
plăcută pentru simţuri; nu e nici pur frumoasă, nici pur etică. Ea 
folosește imaginaţia ca un mijloc si de câte ori imaginaţia nu este 


1) W. Worringer, Formprobleme der Gotik, pp. 7, 9. 

hberă în scopurile ei, nu avem de a face cu un pur act estetic, ,ci 
numai cu o derivație. 

Omul poate avea trei modalități de viață: instinctele oarbe, 
imaginaţia clară şi raţiunea diriguitoare. Conduitá sálbatecá este 
aceea a oamenilor primitivi sau «civilizati» care nu utilizează in 
mod armonios idealurile imaginaţiei împreună cu disciplina aridă 
$1 cu consistenţa umană a rațiunii. 

Pentru aceștia $i pentru toţi cei care trăiesc unilateral, viata 
este o frustrare. Ei nu ajung să vadă cele mai înalte valori ale vieţii 
si viata lor este măruntă si imperfecta, din pricină că este incompletă. 
Ei nu sunt nici personalităţi, nici persoane, pentrucă «persona 
significat id quod est perfectissimum in tota natura » !). 

Pe de altă parte, oamenii rationali care nu vad frumuseţea vieţii 
trăesc și ei o existenţă săracă si imperfectá. Duc, de fapt, o viata 
fără viaţă, în care nu sunt posibile nici conflicte, nici înălțări. 

Nu aceasta este viaţa spiritelor religioase, artistice și filosofice. 
Oameni religioși, chiar când disprețuest frumuseţea sensuală a 
lumii, cum ar fi aceea a operelor de artă, trăesc o altă frumuseţe 
în sufletele lor: Frumuseţea cerurilor, viziunea Raiului, scenele 
dramatice ale Bibliei. Viaţa lor interioară este tot atât de bogată 
ca aceea a Sfântului Francisc, Martin Luther sau Swedenborg. 
Descrierea acestuia din urmă despre Rai și Iad este o fuziune sinceră 
între rațiune și o imaginaţie superioară, care cuprinde întreaga 
viaţă spirituală 2). Astfel de vieți sunt complete din punct de vedere 
calitativ, pentrucá ele au capacitatea de a descoperi universalu} 
$i esentialul vieţii, prin plenitudinea imaginaţiei. Astfel de oameni 
sunt inteligenți, pentrucă deosebesc unitatea în varietate. Pentru 
ei, este adevărat ceea ce spune Lewis Mumford despre oamenii buni, 
în general, $1 anume cá ei «pot să moară tineri, pentrucá având 


1) Stântul Toma din Aquino, Sum. Theol., I, Q., 29, art. 3. 

2) Puritanismul multor filosofi gi mai ales moraligti trece cu vederea faptu că, 
daca pustnicilor gi misticilor, când se retrag din lume, le dispare legătura directă 
cu semenii, încă le rămân viziunile frumuseţii lumești şi că puntea de legătură cu 
Dumnezeu se săvârşeşte prin mijlocirea esteticii sau imaginaţiei, chiar când religia 
face inutilă etica. Imaginaţia mai cu seamă este cu atát mai vie cu cát se săvâr- 
gesle ieșirea din mores sau obiceiuri sociale. 

Ne gândim la schienicul din Fraţii Jderi, romanul legendar al lui Mihail 
Sadovednu, schivnic trdind tn comuniune cu natura $i cu bourul dela Izvorul Alb 
şi care asculta glasul pământului, proorocind. 

o viață completă, moartea nu este o păgubire»1). A urma instinctele 
sau inspiraţia, — deci conștiința relevantei clarităţi a imaginaţiei — 
sau semnificaţia etică a raţiunii — iată cele trei conduite caracte- 
ristice oamenilor, conduite de deosebită valoare, firește. 

Imaginaţia este prezentă atât în primul mod cât și în al treilea 
mod. Imaginaţia, deși neutră prin ea însăși, pare mai mult în ser- 
viciul raţiunii, decât în al instinctului. Ca și viata, imaginaţia înclină 
spre armonie $i consistenţă, și cum răul și minciuna nu au putere de 
consistență și armonie, aga cum au bunătatea și adevărul, ni se pare 
raţional să presupunem că imaginaţia, obiectivată în practică 
— fie ea sub formă de opere de artă sau sub forma unei comportări 
armonioase — este mai favorabilă binelui decât răului. 

Desigur, o asemenea presupunere depinde de concepţia pe care 
o dăm naturii existentii. Dacă existenţa ar fi indiferentă sau neutră, 
din punct de vedere moral, imaginaţia ar fi și ea neutră. Dar am 
arătat, mai înainte, că o armonie prestabilită sau o evoluţie crea- 
toare par a fi caracterele existenţei noastre. Dacă e așa, atunci 
imaginaţia trebue să fie considerată în lumina acestor fapte și 
aceasta o vom face în următoarele două capitole. 


GUSTUL ESTETIC ȘI CONDUITA 


Inainte însă de a profunda această problemă, să ne amintim că 
în conduită mai găsim un element estetic și anume gustul. Se pare 
că într'adevăr comportarea estetică își are legi nescrise, câteodată 
tiranice și absurde, dar în acelaş tin.p mai puternice decât legile 
scrise, întru cât cele nescrise sunt imediat înţelese și urmate. Gustul 
estetic nu-și scrie și nu-și fixează legile. Ca și Lacedemonienii care 
nu-și scriau legile în cărţi, pentru ca tinerii să le citească, ci căutau 
să le facă obișnuite, prin acţiunile și faptele lor 2), oamenii de bun 
gust se educă ei singuri, trăind în conformitate cu ceea ce li se pare 
armonios gi clar. 

Ni se pare că vechii Greci au înţeles și au apreciat vieata 
ca un proces creator, similar construcției unei opere de artă °). 


1) Lewis Mumiord, The Golden Day, p. 220. 

*) Montaigne, € The Education of Children» în Harvard Classics, vol. 32, 
p. 61. 

3) Vd. pasagiile noastre referitoare la Plato, Aristoteles, Plotin, etc., în 
această lucrare. 

Cicero credea că disciplina de a trăi cum trebue era «cea mai de- 
plină din toate artele » !). 

Această artă de a trăi pare să fie rezultatul imaginației si al gu- 
stului estetic si numai apoi este cáláuzitá ea de rațiune. Putem 
vorbi despre arta de a trăi, asa cum vorbim despre artă, adică inte- 
legând că această înfrumusețare este o derivație a imaginației este- 
tice, cu care se îmbină multe alte elemente, astfel ca rezultatul 
să fie o persoană cu gust ales, maniere plăcute, conduită bună și 
raț une nobilă. 

Bunul gust pare a fi o calitate naturală, care trebue desvoltată 
social. El este imediat si prezent ín toate desvoltatele judecăți ulte- 
rioare. Este un fel de simtámánt care călăuzește aprecierea imagi- 
natiei. Este un fel de satisfacție imediată, pe care unii o numesc 
plăcere, deși această plăcere nu este nici rațională, nici sensuală. 
Este intuiţia a ceea ce este armonios. Sau, cum îl definește Sainte- 
Beuve, gustul este «facultatea selecţiei clare și perfecte, extragerea 
elementelor Frumosului » 2). 

Această facultate spirituală, fiind însuși produsul imaginaţiei 
estetice, este o judecată sui-generis. Este subiectivă și totuși se poate 
obiectiva. Kant însuși a solutionat antinomia gustului — ca factor 
imediat și bazat pe concepte — demonstrând adevărul afirmației 
că judecata de gust se bazează pe un concept despre care nu se 
poate ști nimic și nu se poate dovedi nimic, în ceea ce privește obiec- 
tul său 3). Aceasta insemneazá că gustul poate fi discutat, cum do- 
rește Bosanquet, și chiar educat, dar nu poate fi dovedit și cunoscut 
în substratu-i cel mai adânc. Putem găsi idei similare și la alti au- 
tori, ca de pildă la Edmund Burke, care, încercând să definească 
gustul ca facultatea minţii ce formează judecata asupra operelor 
de imaginaţie și de artă frumoasă, crede că « gustul (oricare ar fi el) 
se poate îmbunătăţi, așa cum ne îmbunătăţim judecata, prin ex- 
tinderea cunoașterii, printr'o atenţie susținută asupra obiectului 
ce ne interesează si printr'un exercițiu repetat »*). D. W. Prall 
crede, de asemeni, că judecata estetică este o judecată « care înre- 
gistrează, în primul rând, suprafața discriminată a frumuseţilor, 


1) Montaigne, loc. cit., p. 60; Cicero, Tusc. Qu. 

*) Saihte Beuve, ¢ Montaigne » Harvard Classics, vol. 32, p. 112. 

*) Kant, Critique of Judgment, p. 230 sq. 

*) Edmund Burke, 4 On taste» Harvard Classics, vol. 25, PP- 13, 26. 

așa cum sunt prezente ele simţurilor » sau că ea înregistrează expe- 
rienta plăcută, a contemplării suprafetii lumii numai pentru ea în- 
săși 1). 

Gustul nu este însă numai greu de definit, dar și de educat. Mulţi 
artiști cred că gustul este o predispozitie naturală, care poate fi 
sporit prin experienţă, dar nici de cum creat. Mai mult, sunt critici 
ca Herman Bahr, care cred nu numai că «acela are gust care este 
în stare a spune imediat «da » sau « nu », înainte ca el să stie de ce», 
dar că omul educat și-a pierdut treptat această facultate, tocmai 
din cauza educaţiei, care în loc să permită copilului să vadă singur 
ce e frumos, încearcă să-i impună ceea ce trebue să-i placă 2). 

Cu alte cuvinte, gustul se desvoltă din libertatea naturii, iar 
educaţia trebue să lase individul să fie liber și el însuși, atunci 
când judecă frumuseţea. Astfel, facultatea bunului gust se va ex- 
prima direct și natural. 

Referindu-ne la analiza noastră asupra snobismului, putem 
spune că în conduita snobului, gustul nu este destul de desvoltat. 

Nu numai, într'o asemenea conduită, rațiunea este slabă, dar 
chiar gustul este cu totul nesigur și mai de grabă imitativ, decât 
o expresie proprie. 

Gustul trebue să fie educat de individ, in mod inteligent. Shaf- 
tesbury, in ale sale Miscellaneous Rejlections, spunea cá gustul trebue 
să fie educat prin « munca și truda criticismului » 2). 

Dar cu Shaftesb ry, ajungem la un grad mai inalt de moralitate 
esteticá. In morala, preconizatá de acest filosof, este o frumusete 
mai larga si mai valoroasá. De fapt, nu mai este vorba numai de o 
conduitá frumoasá, ci si de caracterul frumos, de actiunile fru- 
moase, de o conștiință cosmică frumoasă. Desi aceste consideratiuni 
ne vor cere o atenţie specială în capitolul următor, putem să ară- 
tăm de pe acum concepţia pe care o are Shaftesbury despre gent- 
leman, pentru a o pune în contrast cu punctul nostru de vedere 
asupra snobului. In această caracterizare, vom avea de urmărit 
concepţia sa nu numai asupra conduitei estetice (care este aplicaţia 
externă sau socială a moralității), dar și pe cea a unei morale 
estetice. 


1) D. W. Prall, Aesthetic Judgment, pp. 19, sq. 
2) Hermann Bahr, Expressionism, p. 12 sq. 
3) Shaftesbury, Characteristicks, vol. III, e Misc. Refl.*, p. 148. 

¢Prin gentlemeni la modă, eu înţeleg», spune Shaftesbury, 
«pe aceia cărora un bun geniu natural (adică vocaţia naturală, n. 
tr.) sau forța unei bune educatii le-a dat simtámántul a ceea ce 
este, în mod natural, grațios sau ademenitor (naturally graceful 
and becoming)... Din toate celelalte frumuseți, pe care virtuoșii 
le urmăresc, poeţii le sărbătoresc, muzicienii le cântă, iar arhitecții 
şi artiştii, de orice fel, le descriu sau le formează — lucrul cel mai 
atrăgător $i mai patetic este ceea ce este scos din vieata reală si 
din pasiuni. Nimic nu afectează inima ca aceea ce este propriu ei 
şi din însăşi natura ei, aga cum sunt frumuseţea sentimentelor, 
gratia acţiunilor, orânduirea caracterelor, sau proporțiile si trăsă- 
turile spiritului omenesc » ). 

Această concepţie scoate în evidenţă, fără îndoială, nu numai 
o morală frumoasă, dar și un «suflet frumos». 

Morala primește la Shaftesbury o nouă interpretare. Este o mo- 
rală care constă nu din lupta cu impulsurile sensuale, ci din desvol- 
tarea estetică a vieţii noastre interioare, cu toate elementele ei. La 
Shaftesbury găsim expresia doctrinei mai târzii a lui Johannes 
Volkelt, care în cartea sa Kunst und Volkserziehung susține urmá- 
toarele: «Conceptului de om moral ideal îi aparține nu numai o 
voinţă luminoasă, dominată de rațiune, dar și — până la un oare- 
care punct — călăuzirea raţională a impulsurilor, prospetimea 
spontaneitatii si bucuria sensibilului... Sau încă altceva: Concep- 
tul de om moral mai constă, de asemeni, din expresia vicfii noastre, 
conform fant ziei si atmosferei (stimmung), din construcția artistică 
a lumii noastre interioare. Sau încă: morala nu este întotdeauna 
fn mod necesar, numai o luptă cu impulsiunile sensuale, ci ia, de 
asemeni, forma de «morală frumoasă » ?). 

Cu Anthony of Shaftesbury, Friederiuh von Schiller și Johannes 
Volkelt, intrăm chiar în miezul celei de a doua problemă a noastră 
şi anume aceea care tratează despre relaţiile dintre Frumos si Bine. 
Acesta este subiectul capitolului următor, dar, înainte de a ajunge 
acolo, mai avem de făcut câteva observatiuni în ceea ce priveşte 
prezenţa elementelor estetice în morală si în conduită. 


1) Shaftesbury's, Characteristicks, vol. I, 1744, « An Essay on the Freedom 
of Wit and Humor », pp. 112, 122. 
2) Johannes Volkelt, Kunst und Volkserziehung, p. 9. 

Gustul estetic este, fără îndoială, un element important al unei 
culturi cáláuzite de criterii estetice cát si morale. Pentru a deveni 
eficace din punct de vedere social, gustul trebue sá fie general si 
puternic. Nu putem spune cá oamenii de bun gust sunt totdeauna 
de acord. Mai de grabă sunt de acord cei cu un gust îndoelnic, pen- 
trucá fi este mai ușor societăţii să imite, decât să-și exprime con- 
stant aceeași înaltă preţuire. Probabil că cea mai bună formulă 
pentru criteriul gustului este aceea a lui DeWitt Parker: «cei care 
pot fi de acord yor ajunge de acord până în cele din urma»?), 

Această posibilitate nu se prezintă însă în fiecare epocă și în 
fiecare societate, pentrucă desi stăpânit de toti oamenii, de toate 
societăţile si de toate epocile, gustul va diferi în grade de permanenţă, 
vitalitate și comuniune. Așa dar, aceste caracteristice ale imagina- 
fiel concretizate si ale gustului se deosebesc după indivizii și mediul 
în care sunt create. Importanţa variabilă ce se acordă anumitor 
feluri de artă, de pildă diversele moduri de obiectivare a imagina- 
ției, depinde de materialul folosit. 

Bernard Bosanquet, spre deosebire de Croce, pune accentul 
pe exprimarea sentimentelor si încearcă să deosebească diferitele 
feluri de artă, după mediile sau materialele din care sunt construite. 
« Diferenţele dintre marile arte sunt aga dar», spune Bosanquet, 
«doar diferente ca acelea dintre modelarea în lut, sculptura în lemn, 
lucrul în metal bătut, desvoltate însă pe o scară imensă și cu con- 
secintele inevitabile pentru toate domeniile imaginaţiei estetice » 2). 

Privite din punct de vedere exterior, aceste diferenţe, deși nu 
par estetice, sunt totuși derivații estetice, iar printre ele problema 
stilului artistic este cea mai importantă, pentrucă ea subliniază 
forța elementului estetic în morala si conduita epocelor și a socie- 
tatilor. 


STILUL CA MANIFESTARE SOCIAL-ESTETICA 


Cand se folosește conceptul de stil, lumea înţelege o atitudine 
socială luată de un grup de asemeni în exprimárile concrete ale artei 
lor. Stilul bizantin sau gotic însemnează o conduită socială, caracte- 
ristică pentru un anumit grup de oameni, într'o anumită epocă. 


1) Dewitt Parker, The Principles of Aesthetics, p. 152. 
?) B. Bosanquet, Three Lectures on Aesthetic, p. 62. 

Stilul, luat in acest sens, este întruparea anumitor idealuri și ima- 
gini, propuse de câţiva indivizi, sau de către un singur individ. El 
este o obiectivare generală a unor principii religioase, morale și 
estetice. Stilul este o generalizare colectivă a unor idealuri indivi- 
duale, luate ca norme. Stilul, prin el însuși, nu este un element pur 
estetic, ci o derivație socială a criteriilor estetice, precum și a celor 
morale sau intelectuale. 

După cum Biserica este doar întruparea omenescă a unor dogme 
şi credinţe, tot astfel stilul este difuzarea socială a anumitor imagini 
şi idei obiectivate. 

Deşi a pierdut mulţi ani pentru pregătirea cărţii sale numită 
Ce este Arta?, Tolstoi defineşte greșit arta în termeni de stil. « Arta 
este o activitate umană », spune Tolstoi, «care constă în aceea că 
un om în mod conștient, prin mijlocirea anumitor semne exteri- 
oare, trece altora simţiri pe care le-a trăit, iar ceilalți, contaminati 
de aceste simtiri, le experimentează si ei»!). 

Inlocuiti în această definiție, în loc de artă, orice alt cuvânt ca 
filosofie, religie, morală și definiţia tot va fi adecvată, pentrucă 
ceea ce definește Tolstoi nu este arta, ci socializarea largă a artei, 
filosofiei, religiei, moralei, care nu este nimic altceva decât stilul. 
Această eroare logică este obişnuită la mulţi gânditori, ale căror 
definiții aleg anumite trăsături comune și omit trăsăturile esenţiale 
şi revelatoare ale diferentierei. Aceasta se numește uneori eroarea 
accidentului. Tolstoi confundă un aspect al procesului artistic, și 
anume comunicarea socială a artei, cu întreaga esenţă a obiectelor 
transmise. Dacă este adevărat că arta îi unește pe oameni, după 
cum afirmă Tolstoi, nu este însă adevărat că arta sau esenţa însăși 
a artei este chiar această unificare. 

Arta ca mijloc de unire între oameni, nu mai este artă, ci stil, 
adică difuziunea ei socială, cu toate consecinţele respective. 

Și din nou trebue să scoatem în evidență faptul că aceasta estg 
tot atât de valabil pentru artă, ca și pentru filosofie, religie sau 
ştiinţă. Aspectul social al fiecărei manifestări omenești este foarte 
important, iar sociologia vine la timp să se ocupe de ele. 

Societatea, ca depozit colectiv, se ameliorează atunci când cu- 
noaște valorile. Aprecierea valorilor este una din dovezile cele mai 


1) Tolstoi, What is Art?, p. 50. 

importante ale progresului nostru social sau ale civilizaţiei noastre. 
Ea este de fapt problema cea mai înaltă, căci, după cum afirmă 
profesorul Clar ne Marsh Case, chiar utilizarea materialelor şi forțelor 
naturii și egalizarea distribuţiei sociale, care sunt alte două forme 
fundamentale de progres, depind de ea !). 

Stilul, ca atare, este atmosfera socialá, in care normele estetice 
trăiesc într'o anumită unitate spaţială și temporală. In perioadele 
de înflorire, ca acelea în care au fost construite Parthenonul, Sfânta 
Sofia, Catedralele gotice și palatele dela Versailles, au predominat 
criteriile estetice. In atari perioade, puterea oamenilor este cáláu- 
zită mai mult de gust, de relaţii politicoase, de maniere plăcute. 

Epocile lui Pericle și a lui Voltaire știau cum să le aprecieze în 
întreaga configuraţie socială. Apoi, organizarea societăţii este călău- 
zită de artă si estetică, mai mult decât de standardurile obișnuite 
sau de realizările 4 practice ». Salonul aristocratic al marchizei de 
Rambouillet oferea multe privilegii pentru cultivarea burgheziei 
franceze. În asemenea momente, morala devine estetică, supremul 
arbitru fiind bunul gust și nu judecata raţională sau îmbunătă- 
firlle de ordin «practic». 

Prezenţa idealurilor artistice și extinderea rafinamentului artis- 
tic — chiar în cele mai obișnuite acțiuni din viata zilnică — sunt un 
fenomen comun in viata ţăranului chinez sau român, tot atât de 
mult ca în societatea descrisă de Marcel Proust sau în atmosfera 
estetică bostoniană a D-nei Jack Gardner 2). 

Dar ceea ce caracterizează un stil, din punct de vedere estetic, 
este viaja-i puternică?) și continuitatea sa. In unele societăţi, 
arta este tot atât de necesară ca și hrana. (Am amntt că 
există popoare primitive, care, dacă sunt lipsite de dansurile lor, 
mor). 


1) Clarence Marsh Case € What is Social Progress? » în E. S. Bogardus, 
History of Social Thought, p. &58 sq. « Progresul oricărui grup de oameni nu 
poate îi exprimat pe deplin în termenii de utilizare şi egalizare, deoarece pentru 
fericirea umană, mai importantă decât posesia de bunuri sau chiar decât o 
echitabilă distribuire a lor, este capacitatea de a le aprecia la justa lor valoare 
şi de a se hucura de ele, cu înţelepciune — intr'un cuvânt, a aprecia întregul 
proces si elementele care-l compun 9, ibid., p. 461. 

*| Lewis Mumford, The Golden Day, p. 211 sq. 

3) Roger Fry, Vision and Design, p. 23 sq. 

Stilul însemnează tocmai participarea colectivă la idealurile artis- 
tice ale creatorilor unei epoci. El nu este o cultură estetică moartă, 
păstrată în muzee şi cărți. Stilul este trăirea în societate a anumitor 
forme estetice. El cuprinde o conduită adecvată chiar în cele mai 
lipsite de importanţă acte ale vieţii-neimportante din punct de 
vedere biologic, nu din punct de vedere estetic sau etic — gi nu 
numai o slabă curiozitate sau un interes moderat față de aceste 
valori. Stilul este un proces de înfrumusețare generală a unei socie- 
tati, într'o anumită perioadă. 

Stilul este coloritul general al unei epoci, în valorificările-i estetice. 
Originele stilului sunt individuale, dar rezervorul comun care este 
societatea pare să-i extindă caracterul, cel puţin în cantitate. « Stil » 
spune scriitorul și gânditorul român Lucian Blaga, «este tocmai 
ceea ce arta unei epoci are comun cu celelalte ramuri ale culturii. 
Deaceea, stilul nu este un produs sau o formă a elementului estetic 
prin el însuși, ci o invazie exterioară în câmpul esteticei, o invazie 
culturală » 1). 

Atunci când societatea apreciază arta, este probabil ca geniile 
să întâmpine mai puţine obstacole în obiectivarea imaginaţiei lor 
și în acest sens putem spune, împreună cu profesorul C. DeLisle 
Burns, că «operele de artă și tipurile de caractere sunt cele mai 
frumoase produse ale oricărui sistem social » 2). 

Dar nu toate epocile dau naștere unui stil, pentrucă stilul implică 
participarea la interesul artistic al unei scoale sau al unui individ. 
Istoria omenirii nu este aceea a stilurilor artistice, ci numai istoria 
artei este istoria lor. Stilul este o noţiune socială și istorică, ce nu 
merge paralel cu societatea și istoria în mod continuu. El este obiec- 
tivarea colectivă — întrun mod puternic, foarte întens, dar perio- 
dic — a idealurilor artiștilor si scoalelor lor. In studiul său Istoria 
artei ca filosofie a istoriei, Stefan Neniţescu defineşte stilul ca o 
continuă formă socială a artei. Stilul este, pentru d-sa, utilitate artis- 
tică, sinceritate nouă și frumuseţe veche; este unitate spirituală sau 
valoare concretă. Este tradiție artistică $1 ca atare istoria artei este 
singura filosofie posibilă a istoriei, deoarece activitatea ei își ajunge 


1) Lucian Blaga, Filosofia Stilului, p. 81. 
2) C. DeLisle Burns, ¢ The spiritual Power and Democracy» in The Inter- 
national Journal of Ethics, Octomvrie, 1929. 

întotdeauna siegi. Istoria artei este istoria afirmației și a muncii 
umane 1). 

La rândul nostru, am deosebit — în limitele unei culturi natio- 
nale — tradiţia, ca formă ideală, mereu dinamică a acestei culturi 
naţionale și ca măsură a valorii specificului naţional (sau tradiția 
în genere), de tradiţia artistică, ce cere ca arta socială sau natio- 
nală să fie rezultatul acestor două elemente: artă și tradiție. Pentru 
noi, tradiţia este «norma care domină si conduce o naţiune in toate 
actele sale si deoarece este rezultatul ac'lei fuziuni misterioase a 
sensibilităţii metafizice, a temperamentului biologic șia voinţei 
naţionale, tradiția, adică principiul naţional în continuă devenire, 
este izvorul culturii nationale și se statorniceste sub forma operelor 
de artă, sub forma actelor de cultură și actelor politice, obiceiurilor, 
credințelor sensibilităţii, și limbii naţiunii » 2). 

Asa dar, tradiţia tinde să fie urmată mai mult sau mai putin, 
fără discriminarea raţiunii. Schimbările ei sunt mai mult estetice, 
decât raţionale. Obiceiurile ei sau mores au autoritate dincolo de ceea 
ce este rational. Majoritatea obiceiurilor curente și a convențiilor, 
desi iraționale, se păstrează în uz, nu numai pentrucă sunt vechi și 
ca atari sunt susținute de puterea obisnuintei, dar și pentrucá par 
frumoase. 

zii E. S. Bogardus în ale sale Essentials of Social Psy- 
chology dá o listă de numeroase obiceiuri și convenţii iraționale din 
timpurile noastre, care nu răspund deci cerinţelor de adecvare, efi- 
cientá si utilitate 3). Dar unele dintre ele, ca de pildă purtarea blánu- 
rilor în zilele călduroase de vară (de către femei), sau purtarea de 
gulere tari (de către bărbaţi) își au totuși rațiunea de a fi în aşa- 
zisa lor frumuseţe. 

Yrjo Hirn, vorbind despre aspectul istoric și social al artei, 
arată cum obiceiurile se menţin chiar atunci când semnificaţia lor 
cade în uitare si cum o anumit raţionalizare a posteriori încearcă 
să le justifice 4). 


1) Stefan Nenitescu, Istoria Artei ca Filosofie a Istoriei, 3 vol., în special 
vol. II, pp. 266—267 şi vol. III, p. 219 sa. 

2) Petru Comarnescu, $ Specilicul Românesc în cultură şi artă », în Acțiune 
şi Rearţiune, 1930, p. 29. 

3) E. S. Bogardus, Essentials of Social Psychology, p. 143. 

*) Yrjo Hirn, The Origins of Art, p. 171. 

Dacă este adevărat cá «in aproape oricare manifastare artistică 
putem ceti o poveste a trecutului » 1), nu este mai putin adevărat 
că în aproape fiecare poveste sau obiceiu al trecutului putem găsi 
şi un aspect estetic care să explice în mod parţial, de sigur, far- 
mecul și autoritatea păstrării lor. Pe când participam la lucrările 
de monografie sociologică organizate sub conducerea profesorului 
Dimitrie Gusti dela Universitatea din București, am avut prilejul 
să observăm cá pentru țăranul român, a cărui viață socială era 
obiectul studiilor pe teren, întreprinse de echipele de studenţi și 
specialiști, Frumosul și Binele sunt aproape totdeauna identificate 
cu prestigiul vechilor tradiții şi obiceiuri. Frumuseţea calauzeste, 
mai mult sau mai putin prin imitație socială, si dovedește o supunere 
servilă față de gustul strămoșilor, f.tá de autoritatea trecutului, 
față de prestigiul societăţii. 

Dar chiar imitajia social-rafionald, care, după părerea profeso- 
rului Bogardus însemnează acceptare critică a obiceiurilor și asta 
pe baza utilității lor 2), cuprinde multe elemente estetice. Cunoagtem 
pe cineva care preferă să fumeze ţigări Chesterfield numai pen- 
trucă se fac pentru aceste țigări o reclamă mai artistică, prezentán- 
du-se desene frumos colorate si cu subiecte distinse, în timp ce 
celorlalte ţigări li se fac o reclamă mai comună. Pentru el, calitatea 
tigarilor Chesterfield este egală cu aceea a figárlor Lucky Strike 
sau Camel, totuși avantajul ţigărilor Chesterfield constă în aceea 
că îi plăceau prin reclama lor artistică. Acest exemplu este o dovadă 
a imitatiei social-rationale pe baza alegerii estetice. 

Asemenea exemple sunt destul de numeroase și variază după 
gradul de bun gust pe care îl are persoana respectivă. Cunoastem 
pe altcineva care refuză să mănânce cremvurști în America, ce acolo 
sunt numiţi «câini calzi » hot dogs pentrucá, în mintea sa, imaginea 
estetică sugerată de aceste cuvinte este mai puternică decât 
utilitatea lor culinară. In acest caz, actul este mai estetic decât 
în exemplul precedent, pentrucă bunul gust învinge obisnuinta. 

Conduita este de astădată sanctionata și cáláuzitá de desgust. 
Un mare număr din acţiunile noastre provin sau dintr'o aprobare 
simpatetică sau din desgust. 


1) Yrjo Hirn, The Origins of Art, p. 168. 
:) E. S. Bogardus, op. cit., p. 142. 

In acest capitol, am incercat, asa dar, sá sugerám cáteva obser- 
vajii referitoare la elementele estetice ale moralei si conduitei. Am 
ales câteva aspecte mai puţin cunoscute, desi poziţia noastră ar fi 
fost poate mai relevantă dacă am fi luat, de pildă, categorii estetice 
ca cele tragice sau comice și le-am fi arătat efectele morale. Dar 
influenţa morală a acestor lucruri este mai bine cunoscută, precum 
și faptul că arta ia uneori, în unele din speciile ei, o formă 
didactică. 

Scopul nostru a fost să arătăm aici partea creatoare a moralei 
estetice și a conduitei, dela snobism, forma inferioară a conduitei 
estetice, până la stil, forma cea mai înaltă de morală social-estetică. 
Trebue să nu uităm cá în acești factori elementul estetic nu este 
accidental. Colectivismul Evului-Mediu a putut realiza un stil 
perfect nu numai pentrucă era social ca structură, dar si pentrucá 
fiecare individ avea in el o puternică viata interioară. Constructorii 
anonimi ai catedralelor Evului-Mediu si-au exprimat sentimentele 
religioase si morale in cele mai inalte forme estetice. In spiritul lor 
intuiţia mistică, imaginaţia clară și forța spirituală au colaborat în 
vederea unei perfecte expresiuni artistice. Morala și conduita lor 
erau, de asemeni, o manifestare social-estetică, iar o Estetică socio- 
logică la fel cu aceea a lui M. Guyau ne-ar ajuta să înţelegem mai 
bine aspectul social a acestei nazuinte colective spre frumuseţe, 
bunătate și adevăr. In concepţia artei ca sociomorfism, poate exista 
o mare parte de adevăr, dar elementul esenţial și scopul artei nu 
pot fi, după cum gândesc Guyau sau Tolstoi, produsul unei emoții 
estetice cu caracter social 1), ci mai de grabă expresia vieţii inte- 
rioare, sub forma unor imagine clare și unice. Ceea ce Guyau și 
Tolstoi înțelegeau prin artă — am încercat să dovedim — nu 
este nimic altceva decât manifestarea social-esteticá sau stilul, 
care, deși important, nu este nici esențialmente, nici exclusiv 
estetic. 


1) « Le but le plus haut de l'art est de produire une émotion esthétique d'un 
caractére social». M. Guyau, L'art au point de vue sociologique, p. 21. Tolstoi, 
el însuşi, pare să fi împrumutat multe din ideile sale despre artă din aceasta 
carte, degi nu o citeazá de loc in Ce este Arta?, dar citeazá altá opera a lui Guyau, 
Problèmes de l'Esthéticue contemporaine. Părerea aceasta este expusă de Alfred 
Fouillée, in cartea sa La Morale, l'Art et la Religion d'aprés Guyau, p. VIII. 

Și apoi, stilul nu este numai întruparea socială a câtorva idea- 
luri individuale, luate ca norme !). El nu este numai participarea 
și ajustarea celorlalți la modelele geniilor, nici o relaţie vie si con- 
structivă social estetică, între câţiva conducători și multi conduși. 

Stilul poate fi realizat de personalitatea umană, în ea însăși și 
pentru ea însăși. Ceea ce nu este ușor pentru orice societate este 
posibil pentru fiecare individ si anume de a avea stilul său propriu, 
de a-și fi creat singur un stil, sau, și mai bine, de a fi o personalitate 
armonioasă. Acesta este suprema perfectie la care îi este dat fiecărui 
individ să ajungă: să-și realizeze viaţa ca o operă de artă, prin des- 
voltarea calităţilor sale potenţiale și prin construirea sa (Se con- 
struire soi-mâme, Paul Valery) ca o unitate armonioasă. 

Aici se găsește puterea metafizică de a uni Binele cu Frumosul 
aproape într'o identitate, în sufletul frumos sau personalitatea. 
Astfel, am ajuns de capitolul referitor la acest subiect. 


1) De pildă, realizarea Republicei platoniane ar fi putut fi o organizaţie 
reuşită şi totuşi nu ar îi putut produce un stil artistic. 

Plato eliminase libertatea imaginaţiei din cetatea sa, pentrucă nu-i plăcea 
niciun fel de schimbare. Iar stil însemnează expresie continuă social-estetică 
și voinţă de a o întrupa în forme concrete. 

Plato dorea un singur stil, permanent şi imuabil, ceea ce este imposibil. El 
intelesese corelatia dintre idealurile estetice și morală. Damon îi spunea lui 
Socrate că ¢ atunci când modurile muzicei se schimbă, se schimbă şi legile fun- 
damentale ale Statului >, iar Socrate era de acord cu el. Plato, Republic, 
TV, 424. Această idee arată că şi Plato igi dădea seama de extinderea artei în 
societate sub forma de stil, si de variaţia pe care o sufere fiecare societate, în 
urma influenţei artei. Plato nu dorea nicio schimbare în cetatea sa ideală gi, in 
consecinţă, era consecvent punctului său de vedere, de a alunga varietatea 
liberă a imaginaţie estetice. 


CAPITOLUL IV 
FRUMOSUL SI BINELE 


Viaţa practică este terenul pe care se întâlnesc expresia liberă 
a imaginaţiei, scopul salvării religioase, aplicarea cunoașterii teo- 
retice și îndeplinirea datoriei sociale. In vieata de toate zilele, 
toate aceste idealuri și țeluri se împletesc, dar depinde de individ 
ca această fuziune să fie armonioasă și ierarhică. Individul este 
măsura propriilor sale țeluri și mijloace, iar inteligenţa și intuiţia 
sa le pot distinge și evalua la justa lor însemnătate. 

De fapt, inteligenţa este calitatea discriminatoare si fn la in 
ființa noastră 1). Sau, cum spune Jacques Maritain, este «capa- 
citatea de a sesiza universalul, de a deosebi esenţa lucrurilor, de a 
urma cu docilitate întorsăturile și fa: mecele (délicatesses) realului 2). 

Dar prin folosirea la maximum a tuturor acestor însușiri, per- 
sonalitatea omenească își realizează astfel nu numa: acţiunile prac- 


1) « Faptul de a trăi este în el însuşi bun şi plăcut... Dar acela care vede per- 
cepe că vede ; iar acela care aude percepe că aude ; şi acela care merge percepe că 
merge... (căci) este ceva în noi care percepe propria noastră acțiune, astfel cá 
noi putem simţi că simțim și putem cunoaşte că cunoaştem. Dar a simţi că simțim 
sau cunoaștem este a simţi că existăm, deoarece existența înseamnă a simţi și a 
cunoaște. ... lar a simţi că trăieşti este un lucru plăcut în sine, viata fiind bună, 
dela sine, iar a simţi prezenţa în noi înșine a ceea ce-i dela sine bun este (cu ade- 
vărat) plăcut. Prin urmare, faptul de a trăi este vrednic mai ales pentru oamenii 
buni, pentru ei existenţa fiind bună și plăcută, căci plăcerea ei o capătă din con- 
ştiinţa lăuntrică a ceea ce este bun în sine» (Aristoteles, Etica Nicomacheană, 
Cartea IX, Cap. IX, 1170 b). 

In afară de anticiparea carteziand a argumentului prin care existența se inve- 
dereazá din cugetare gi percepţie — pasajul acesta aristotelian are şi însemnătatea 
de a învedera bucuria ce o produce conștiința Binelui în noi înșine, prin însăși 
conștiința că existăm şi aclivăm. Euforia aceasta are deopotrivă o natură estetică, 
precum şi intelectuală, dacă adáncim temeinic implicaţiile gândirii aristoteliene. 

*| Jacques Maritain, Trois Heformatéurs, p. 6. 

tice, condiționate de existenţa fenomenală, dar, mai mult decât 
atât, și misiunea sa metafizică, misiunea sa spirituală. 

Intr'un om complet, frumosul și binele nu pot trăi separat. Un 
om rațional trebue să perceapă și să imagineze, pentrucă realitatea 
se prezintă ca o imagine cu diverse grade de claritate și, deoarece 
claritatea este o calitate pozitivă, cu diferite grade de perfectie. 

Atât din punct de vedere metafizic, cât și din punct de vedere 
practic, Binele se desvăluie Frumosului în diverse feluri. Să pro- 
cedám la examinarea lor. 


VIAȚA MORALĂ CA TRĂIRE CONȘTIENTĂ 
A IMAGINAŢIEI 


Toţi oamenii, ca artiști, au o inteligenţă a particularului, adică 
a imaginaţiei individuale, în diferite grade. Aceia care ajung la 
perfectia artistică, sau la aceea liberă expresie interioară a impre- 
siilor lor pot pătrunde mai profund în domeniul relaţiilor raţiunii, 
care se ocupă cu universalul. Friederich von Schiller a susținut 
teza că stadiul estetic este singura trecere posibilă, dela stadiul 
natural sau instinctiv la cel rațional. Cu alte cuvinte, imaginaţia 
estetică, fiind « fiica libertăţii », ridică pe om la spiritualitate, pen- 
trucă această facultate a imaginaţiei este, ea însăși, spirituală gi 
nu materială. Omul estetic nu mai este un barbar, esa dar, ci o 
fiinţă nobilă. Activitatea artistică educă sensibilitatea noastră și 
o face cu adevărat liberă. Arta geniului ameliorează societatea. 
a Tráegte cu epoca ta », spunea Friederich von Schiller, « dar nu fii 
€réatia ei; muncește pentru contemporanii tái, dar fă pentru ei 
ceea ce au nevoie, și nu ceea ce ei laudă » 1). Aceasta pentru simplul 
motiv că rațiunea $i imaginaţia sunt facultăţi autonome și ca atare 
nu pot fi dirijate de viaţa socială și practică. Suntem creaţia unei 
Realităţi ultime, și nu aceea a semenilor noștri, cu care comunicăm 
și schimbăm idei. Punând în jurul lor « forme mari, nobile si inge- 
nioase », cu alte cuvinte, opere de artă, le putem trezi potenţialul 
estetic, dar nu li-l putem creea. Este tocmai ceea ce sugerează 
Schiller, pentru a ridica omul dela stadiul de barbarie la acela de 
rationalism nobil. Ne putem cultiva gustul, numai pentrucá po- 


1) Friederich von Schiller, Letters upon the Aesthetic Education of Man 
serisoatea IX. 

sedám gust, ca un atribut natural. «Ego sau persoana se mani- 
festa ea ínsá-si, pentru sine însăși » 1). Schimbarea prin educaţie 
este posibilă numai pentrucá există o realitate permanentă: per- 
sonalitatea, fără de care nu este posibilă nicio relaţie. 

Deci, actul estetic, după cum am văzut, este atotcuprinzător 
și astfel întreaga lume se înfățișează spiritului individual, ca o ima- 
gine. Această imagine este personală, pentrucă fiecare individ sau 
monadă își are perspectiva sa proprie. Rațiunea, pe de altă parte, 
nu este personală; ea este universală și socială, creatoare de relaţii. 
Rațiunea ne poate indica Binele atât pentru noi cát şi pentru 
ceilalți. 

Intr'un sens, raţiunea este absolută. Ea exprimă ceea ce ar 
trebui să fie. Rațiunea se bizuie pe comprehensiunea imaginilor, 
nu numai pe aprehensiunea lor. Rațiunea relatează și universali- 
zează particularul, în timp ce actul estetic este, prin natura lui, 
particular și își ajunge sie-și. Dându-și seamă de această distincţie, 
Friederich von Schiller, recunoscând autonomia amândorora, ra- 
fiune și imaginaţie, nu le confundă, ci doar crede că actul estetic 
implică și actul etic. 

« Nu există altă cale să faci o fiinţă rezonabilă dintr'un om sen- 
sual, decât făcându-l să fie, în primul rând, estetic » 2). 

Această poziţie este foarte plauzibilă. Imaginaţia conduce la 
rațiune, iar Frumuseţea la Bunătate. De fapt, Bunătatea confine 
în sfera sa Frumuseţea, care este expresia clară și plăcută a vieții, 
sub forma imaginilor intuitive. 

Swedenb rg a cucerit adevărul prin imaginaţie, tot atât de 
mult ca și Beethoven sau Bach, Rembrandt sau Phidias, Homer 
sau Walter Pater. 

Imaginaţia este viaţă, în timp ce raţiunea și alegerea sa mo- 
rală nu sunt nimic altceva decât conștiința de a trái viaja. Viaţa 
morală este re-examinarea vieții ca imaginaţie. In consecinţă, sun- 
tem de acord — în parte — cu Warner Fite că morala este trăirea 
conştientă a vieţii 3, și nu numai o conduită raţională fata de ceilalţi, 
sub călăuzirea imperativului categoric. Acelaș gânditor desvoltă 


1) Ibid., scrisoarea XI, 
*) Ibid., scrisoarea XXIII. 
*) Warner Fite, Moral Philosophy, p. 3. 

mai departe punctul de vedere cá, de fapt, « motivul moralei nu 
este de a judeca, ci de a înţelege ». Pentrucă «tout comprendre est 
tout pardonner » 1). 

Această disociere între morala rațională și morala, așa cum o 
înțeleg Fite si alţii, ne duce la câteva deosebiri importante, care 
ne vor lămuri mai bine afirmațiile. 


IMAGINAȚIA IN CONFLICT CU MORAVURILE 
ȘI NU CU BINELE ETIC 


Morala obișnuită, de care am vorbit în ultimul capitol, poate fi 
câteodată în conflict cu arta. Obiceiurile, fie ele economice sau mo- 
rale, au tendinţa de a se fixa. Ele devin habitudini. W. G. Sumner 
a subliniat că modalităţile de comportare obștești (folkways) sunt 
inconștiente și variază încet. Mores sau obiceiurile sunt «cái de a 
face lucrurile obișnuite în societate, pentru a satisface nevoile și 
dorinţele omenești, împreună cu credinţa, noţiunile, codurile și 
standardurile unui bun trai, inerente acestor căi, având o legătură 
genetică cu. ele » ?). 

Imaginaţia estetică — fiind liberă — își schimbă sau desvoltă 
stările ei mai repede decât instituţiile fixe din mediul social. Arta, 
obiectivare a imaginaţiei libere, este întotdeauna nouă, pentrucă 
este o activitate creatoare. Ca atare, ea nu-i bazată pe imitatia obi- 
ceiurilor și nu recunoaște caracterul de lege al moravurilor. 

De aici, conflictul dintre obiceiurile stabilite, convenienţe, ma- 
niere, care uneori contin, după cum am arătat, multe elemente este- 
tice și noile forme artistice. 

Geniile au suferit mai întotdeauna din cauza rigidității mora- 
purilor. Ele văd mai departe decât contemporanii lor și de aceea 
sunt desconsiderate de către contemporani. Activitatea geniului nu 
este anormală, dar ea anticipează, prin originalitatea-i exemplară, 
idealurile societăţii. « Creaţiile sale», spune Kant, «trebue să fie 
modele, adică exemplare; și, în consecinţă, ele trebue să rezulte nu 
din imitație, ci să servească drept model sau regulă de judecată 
pentru ceilalți » 3). 


1) Ibid., p. 190. 
3) W. G. Sumner, Folkways, p. 59. 
*) Kant, Critique of Judgment, p. 189. 

Pentrucá, uneori, artigtii sunt in conflict cu rigiditatea moralei 
obișnuite, ei refuză să admită cá arta poate avea vreo relatie cu 
morala. Umanitatea lor trăește și năzuește spre ceva mai bun, care 
pentru societatea contemporană nu apare totdeauna astfel, ci câteo- 
dată drept ceva mai rău. Și totuși societățile trăiesc și sunt simboli- 
zate prin activitatea geniului. După ce a omorît pe Socrate si pe 
Isus sau l-a alungat pe Lao-Te și nesocotit pe Plato, societatea 
le-a preamărit învăţăturile. 

Destinul geniului, în care natura își găsește expresia pe o scară 
monumentală 1), este mai totdeauna tragic. 


FRUMOSUL CONDUCÂND LA BINE 


Dacă prin morală înţelegem călăuzirea voinţei prin rațiune, 
iar, de altă parte, o înţelegere a vieţii, nu putem înlătura concluzia 
cá Frum sul este o parte din Bine, partea lui dinamică și 
constructivă. Ratiunea singură nu poate face nimic. Friederich von 
Schiller a înţeles clar aceasta, urmând și desvoltând ideile maestru- 
lui sáu Kant. Acesta văzuse, de asemeni, că « Frumosul este sim- 
bolul Binelui moral și că numai, sub acest aspect... oferă plăcere, 
cerând încuviințarea tuturor celorlalte elemente. Prin aceasta, 
spiritul devine conștient de o anumită înnobilare a ridicării deasupra 
simplei sensibilitati față de plăcerile primite prin simţuri » °). 

Dela Kant și Schiller reținem, așa dar, că imaginația estetică 
purifică şi eliberează spiritul pentru actul etic. Deşi mores, ca norme 
stabile sociale, și arta, ca noutate, pot fi în conflict — imaginația 
estetică (sau Frumuseţea) și realizarea-de-sine (sau Bunătatea 
etică) totuși conlucrează 2). 


1) Gabriel Séailles, în lucrarea sa Le génie dans l'Art are o părere similară 
punctului nostru de vedere metafizic, referitor la artă, ca o continuare a naturii. 
Pentru el, geniul reprezintá trecerea continuá dela spirit la naturá si dela naturá 
la spirit. ¢ Gehiul este uniunea însăşi şi munca simpatică a acestor două moduri 
de acţiune, a uneia şi aceleiaşi forţe, care se numeşte, după punctul de vedere 
din care o privim, natură sau gândire ». Essai sur Le Génie dans l'Art, p. 306. 

2) Kant, Critique of Judgment, pp. 250, 251. Totuşi, Kant nu poate sprijini 
cu tărie poziţia noastră, deoarece, pentru el, între frumos $i bine există o dile- 
renfá de calitate. Primul place fără concept, în timp ce ultimul constă din cáláu- 
zirea voinţei, prin conceptele raţiunii. 

3) Ni se pare ciudat că filosofi căutători de sinteze finale ca Hegel văd în mo- 
rală luptă, iar în artă acord sau armonie. Desigur, morala înseamnă gi luptă — 

Viaţa, în totalitatea ei, este o armonie, în care dacă știm să 
găsim echilibrul, totul năzuește perfectia. Imaginaţia duce spre 
această perfectie pentrucá este expresia liberă și universală a na- 
turii noastre metafizice 1). Fără să preconizăm doctrine ca Panca- 
lismul lui James Mark Baldwin, pentru care realul se săvârşeşte 


între voinţa liberă gi pasiune, între spirit gi trup, între cuget şi natură — aga cum 
crede Hegcl, dar morala superioară poate fi gi armonie, nu numai cdutald, dar gi 
realizată în diferite trepte. De asemenea, arta este acordul acestor elemenie în con- 
flict, acordul realizat, dar iardş nu fără luptă. « Binele este acordul căutat; Fru- 
mosul este armonia realizată. Problema artei este deci distinctă de problema mo- 
rală » susține Hegel. De sigur, sunt distincte, dar nu pentrucá una ar fi caracteri- 
zată prin luptă, iar cealaltă prin acord sau armonie. Morala nu e necesar luptă, 
ci poate însemna înțelegere, armonie, înseninare, construire-de-sine. Arta gi morala 
se adresează unor scopuri diferite şi întrebuințează mijloace diferite, una simţă- 
mántul etic, cealaltă simțământul Frumosului — dar drumurile lor nu sunt para- 
lele, ci se întretaie și coincid în bună parte. Aceasta ne preocupă mereu pe noi: 
fn ce măsură eticul și estcticul sunt nu numai solidare, dar chiar coincid sau măcar 
se întretaie. 

Dacă artistul sau contemplatorul nu are conştiinţa nu numai că ascultă de 
gustul estetic şi de imperativul de a crea extern sau intern, dar că, procedánd astfel, 
el îndeplineşte şi un act etic, manifestarea lui va fi minoră gi mai pieritoare decát 
altfel. De asemenca, omul moral care nu are conștiința frumuscfii experienţei sale 
sau care nu-și satisface, odată cu simțământul raţional al datoriei, gi sensibilitatea 
sau imaginaţia lui, ne apare depărtat de perfectia năzuilă. 

A spune cá uncle opere de artă au un efect salutar asupra sufletelor, așa cum 
recunoaște Hegel, este prea putin. Nu numai efectul marilor opere de artă poate fi 
salutar, dar însăși existența lor, însăşi prezența lor. 

Catharsisul aristoielian înseamnă, de fapt, recunoașterea acestui efect salutar, 
conceput de Aristoteles pentru a salva arta dela condamnarea dictată de Plato 
în Republica sa. (Vd. D. M. Pippidi, Introduceré la traducerea Poeticii). Catar- 
sisul este una din soluțiile pe care marile spirite le-au dat pentru a apăra arta faţă 
de moraligtii puritani, aga cum era uneori austerul, dar gi inspiratul atât de sensi- 
bil Plato. 

1) « Acest admirabil, acest nemuritor instinct al Frumosului ne [ace să socotim 
pământul gi spectacolele lui ca o mijire (un aperçu), ca o corespondență a Cerului. 
Nepotolita sete de tot ce este dincolo gi care innegureazá viaţa este cea mai vie do- 
vadă a nemuririi noastre, Prin poesie și peste poezie, prin musică şi peste ea, 
sufletul întrezăreşte splendorile dindărătul mormântului. Si când un poem ales 
ademeneste lacrimile în marginea ochilor, aceste lacrimi nu sunt dovada unui 
ezces de bucurie, ci mai curând mărturia unei melancolii tulburate, a unei postulări 
a nervilor, a unei naturi exilată în imperfecţiune şi care ar dori să-și însușească 
imediat, chiar pe acest pământ, raiul revelat. Astfel, principiul poesiei este, pur 
gi simplu, aspirația către o frumusețe superioară, iar manifestarea acestui prin- 
cipiu sălășlueşte într'un entusiazm, o răpire a sufletului, entusiazm cu totul nea- 

prin împlinirea si imbucurarea Frumosului gi care găsește «in con- 
templatia estetică organul cuprinderii realului, in forma sa completa, 
sintetică și, în anumite sensuri, absoluti»!), nu putem nega 
validitatea parţială a unei astfel de poziţii. Ni se pare adevărat și 
am susținut că realitatea este capabilă de o organizare perfectă 
în expresia-i estetică. Dar această cuprindere a vieţii este tot atât 
de importantă ca și înţelegerea ei, căci adevărul nu poate fi înţeles 
numai în mod mistic și imaginativ. Binele nu poate însemna 
numai bucuria existenței, dar și găsirea unui sens raţional şi a unei 
obligații în aprecierile noastre. Frumosil si Bin'le sunt strâns 
legate in viaja practică, iar, din punct de vedere metafizic ele se 
pot identifica în Realitatea ultimă, care este unitatea, dar func- 
fiunile $i natura lor nu sunt identice întru cât între ele este o dife- 
rentá de calitate. Cum am mai spus, conștiința cosmică trebue cáu- 
tată prin simţire, intuiţie și gândire. 

Dacă este astfel, Etica si Estetica nu sunt identice, desi colabo- 
rează totdeauna în viata practică, iar în anumite cazuri se conto- 
pesc. Procesul estetic, ca înfrumusețare constructivă a vieţii în- 
seamnă, în împlinirea lui, Binele. Concepţia greacă și uneori 
romană a vieţii, ca tehnică artistică pentru ajungerea la supremul 
Bine, poate fi un punct relevant în această identificare 2). 
tárnat de pasiune, care este beţia inimii, gi de adevăr, care este hrana raţiunii ». 
Baudelaire, cf. notei lui Th. Gautier. 

Este cert că Baudelaire vede aici o prelungire în Binele metafizic gi etic a Fru- 
mosului, asemuindu-le sau chiar contopindu-le. 

Tot dela Baudelaire se cade să reținem chipul în care el interpretează uritul 
şi răul vieţii în opera de artă, neadmifánd că artistul le poate înfățișa decât cu 


frumusețea gi binele, caracteristice experienţei estelice. E vorba de « Vers pour le 
portrait d' Honoré Daumier : 


Mais l'énergie avec laquelle 
Il peint le Mal et sa séquelle 
Prouve la beauté de son coeur. 


Le rire, hélas! de la gaité 
N’este que la douloureuse charge ; 
Le sien rayonne, franc et large, 
Comme un signe de bonté! 
1) J. M. Baldwin, Genetic Theory of Reality, p. 302. 
2) In lucrarea Cycles of taste, Frank P. Chambers accentuiază 4 rezistenţa 
morală fata de Artele frumoase 9, in Grecia, dar nu dá destulă atenţie celuilalt 

Dar aici întâlnim una di tre cele mai mari dificultăți ale pro- 
blemei. Dacá Frumosul este prielnic Binelui, nu implicá oare acea- 
sta o subordonare a faptului estetic fatá de faptul etic? Nu apare, 
cu alte cuvinte, Frumosul, ca o funcţie a Binelui și deci ca lipsit 
de autonomie? 

Si inversánd chestiunea, nu reiese cá dacá o actiune moralá 
devine frumoasá (cum erau actiunile moralei grecegti) autonomia 
Binelui dispare? 1).: 


aspect, privitor la elementul estetic al moralei grecești. Callos nu este, în mod 
necesar, ceea ce noi numim azi frumuseţe, totuşi Callos sau to Calon indică, 
după cum sustine R. G. Collingwood, obiectul dorinţii, ceea ce este dorit sau 
bun (R. G. Collingwood, « Plato's Philosophy of Art», în Mind, 1925, p. 165) 
Credem că într'adevăr Kalokagathos este o dublă calificare, dualitate într'o 
singură existenţă. 

1) « Putinja de determinare estetică nu are limite, căci uneşte toată realitatea », 
observă Fr. von Schiller (Scrisoarea XXI), dar cu condiţia de a da viaţă a tot 
ceea ce este intern şi a da o formă la tot ce e extern, întrunind frumuseţea gratioasd 
(ce se adresează simţurilor) cu cea energicà (ce se adresează raţiunii). 

Nu suntem aici departe de virtutea şi înţelepciunea în sens socratic, căci după 
cum ne arată şi Xenofon (Memorabilia) Socrates cugeta ca « acţiunile şi toate for- 
mele activititii virtuoase sunt frumoase şi bune», virtutea fiind « frumoasă gi 
bună în același timp». 

Credem că, în ciuda idealismului şi raționalismului socratic şi platonian, Grecii 
vedeau virlutea și eelelalie calități morale intrupate în, oameni, deci nu numai că 
le judecau în abstract, dar şi le vedeau ca imagini concrete. cum erau sau nu reali- 
zate de diferiţi semeni ai lor. 

De aici, probabil, considerarea deopotrivă estetică şi etică a actelor morale şi — 
invers — considerarea etică a actelor estetice, ceea ce nu era deci o confuzie, ci a 
continuă întrepătrundere a raţiunii şi sensibilităţii, a ideii şi imaginii, a gândului 
și a intuiiei. 

Ezprimându-se încă poetic, prin imagini, comparații şi metafore, filosofi ca 
Plato gi istorici ca Xeno[on sunt departe de a fi confuzi, ci intrând mai adânc ín 
realitate, așa cum intră şi poetul, corelând atâtea elemente, aflau esențe gi calități 
care scapă gândirii des-estetizate. 

« Imaginea nu este decât o formă magică a principiului identităţii » observă 
Pierre Guéguen (citat de I. Biberi, în « Poesia, mod de existență », Revista Fun- 
datiilor Regale, Martie 1945), observaţie plină de semnificaţie. Kalokagathon 
este o astfel de idee, care e, totodată, gi imagine sintetică, relevând magic o identi- 
tate sau măcar o corelaţie ce funcţionează adâncind adevărul, iar nu íntunecándu-l 

Relevanta acestei idei şi imagini ne conduce însă la rădăcinile metafizice ale 
adevărului, chiar dagă purcede din realitatea imediată şi palidă a aparenfelor. Dacă 
într'adevăr uneşte toată realitatea, atunci € putinfa de determinare estetică nu are 
limite ». 

O atare dificultate nu poate fi solutionata fără consideraţii 
metafizice. Dacă raţiunea ar fi fost o funcţie inexistentă a spiri- 
tului nostru, am fi putut lesne nega diferenţa dintre o operă de artă 
gi obiceiuri, sau dintre Estetica pură si Etica pură. 

Dacă viata noastră nu ar avea o misiune sacră și o obligaţie 
morală, am putea spune: Estetica este Etica (și vice versa) sau 
tot atât de bine că si imaginaţia este Ratiune (si vice-versa). Dacă 
ar fi cu putinţă să negăm partea transcendentă față de imaner ta 
noasiră şi să spunem că toate propoziţiile logice sunt imagini sau 
picturi ale realităţii, am putea spune, în acest caz: tot ceea ce cunoa- 
ștem este imagina și modelul realităţii, așa cum credem noi că este. 
Aceasta este, de fapt, poziţia lui Ludwig Wittgenstein, logician 
simbolic, pentru care 4 Etica si Estetica sunt una» întru cât toate 
propoziţiile au o valoare egală, iar «sensul lumii trebue să se afle 
în afară de lume ». In lume, spune logicianul, nu există valoare și 
€ totul este așa cum este și se întâmplă așa cum se întâmplă ». Desi 
lasă loc și misticismului (« simtámá, tul lumii, ca un întreg limitat, 
este simtámántul mistic») evită, cu prudenţă, posibilitatea de a trans- 
cende limitele acestei lumi. «Misticismul constă nu în cum e lumea, 
ci că ea este». « Nicht wie die Welt ist, ist das Mystische, sondern 
dass sie ist »). El neagă eficacitatea vointii, ca și nexul cauzal în 
Logică. Intr'o astfel de lume în care faptele se întâmplă așa cum se 
întâmplă, si nu pot fi mânuite, ci numai constatate prin limbaj, 
care spune numai ceea ce spune («tot ceea ce poate fi spus, poate fi 
spus clar») 1), noi suntem in stare să înţelegem lesne că suntem 
mărginiți doar la aprehensiunea faptelor sau evenimentelor și nu 
la determinarea lor cauzală prin alegere liberă și realizare-de-sine. 
Intr'o astfel de lume Estetica și Etica pot fi una, din moment ce 
amândouă sunt naturale. și inevitabile. 

Dar precum am și arătat, lumea este un întreg armonios, în 
care nu imaginăm numai, dar si acționăm și cunoaștem. Rațiunea 
orânduește cunoașterea și ne arată cum să acţionăm faţă de noi 
şi faţă de semenii noștri. Rațiunea aduce obligaţii, care pot fi uni- 
versalizate pentru acţiunea nostră. Chiar alegerile voinţei noastre 
trebue să fie conduse de rațiune, și nu numai de habitudini şi in- 


1) Ludwig Wittgenstein, Tractatus Logico-Philosophicus, pp. 31, 41, 63, 
79, 183 sq. 

stincte. Astfel rațiunea distrug> sau cârmuește libertatea pură a 
imaginaţiei. Rațiunea este prezentă în toate marile noastre acţiuni 
concrete, fie ele imaginaţie obiectivată, cum ar fi de pildă operile 
de artă, sau desávárgire-de-sine morală. 

Pe de altă parte, imaginaţia este elementul material și creator 
al oricărei acţiuni și cunoașteri. Acesta este punctul în care credem 
că «Frumosul ajută direct Binelui. Să intrăm mai adânc în cerce- 
tarea acestei teme. 


REALIZAREA-DE-SINE, CA IMAGINAŢIE OBIECTIVATA 
SAU ARTĂ 


Am desvoltat punctul de vedere că imaginaţia este liberă ş 
ca atare este prezentă în întreaga noastră viaţă 1). Este intuiţie 
manifestată în forma unei imagini continue. In imaginaţie, 
binele și răul intră tot atât de mult ca în viata, pentrucă imaginația 
este, într'un sens, aprehensiunea sau cuprinderea vieţii în clare 
imagini-expresie. Conceptele raţiunii pot intra și ele în revărsarea 
imaginaţiei, dar funcțiunile lor devin ipso facto estetice sau expresii. 
Le vedem ca imagini ; le vedem imediat și liber. Imaginaţia înţelege 
imediat tot ceea ce este viu și semnificaţia ei nu-i nimic altceva 
decât expresia clară a acestor aprehensiuni. Precum Narcis, văzân- 
du-se pe suprafaţa clară a apei, iubi o speranţă lipsită de substan- 
fialitate : 

Dumque sitim sedare cupit, sitis altera crevit 

Dumque bibit, visae correptus imagine formae 

Spem sine corpore amat, corpus putat esse, quod 
umbra est ?). 


si nu putea găsi totuși esența contemplatiei sale: 
Et placet et video, sed quod videoque placetque 
Non tamen invenio... 3}. 


1) Imaginaţia este liberă și dinamică, spre deosebire de percepția care imobili- 
zează, Libertatea îi asigură imaginaţiei claritatea gi extensiunea, unind sensibil 
întreaga realitate si rtlevând-o expresiv. Intreaga realitate ia formă în imaginaţia 
noastră, iar experiența estetică constitue expresia creatoare a misiunii metafizice 
a naturii noastre : creativitatea. 

2) Ovidiu, Metamorphoses, III, 415 sq. 

2) Ibid., 445, 446. 

tot astfel ne vedem și noi — in imaginaţia noastră — buni si răi, 
mărinimoși și meschini, frumoși si urát —așa cum suntem, în intuiţia 
noastră lăuntrică și în viziunea noastră. Pentru noi, imaginea fiinţei 
noastre este clară $i reală, ba chiar viata noastră are o calitate pe 
care destinul lui Narcis nu o avea. Noi nu suntem condamnaţi ca el 
«si se non noverit », ci suntem liberi să ne cunoaştem și să ne rea- 
lizăm. Narcis a dat de limitele existenţei intr'altfel decât noi. Po- 
vestea fiului lui Cephisos şi al Liriopei exprimă — de fapt — ceea 
ce ar fi omul fără puterea raţiunii și posibilitatea unei acţiuni libere, 
fără putinţa alegerii in concreto. Binele existenţei ne cere ceva mai 
mult: voința formativă de a ne realiza în acţiune, în trăirea printre 
ceilalți semeni și condiţii. Ea ne cere o armonie concretă. Astfel, 
suntem obligaţi să actionam cu noi si cu ceilalți. Realizarea de sine 
devine, în acest caz, o obligaţie universală. Creaţia cea mai esenţială 
pe care o are de îndeplinit omul este de a se realiza pe sine. A se construi 
pe sine însuşi este o operă de artă cel putin tot atât de însemnată, 
ca orice altă creaţie în bronz, marmoră sau coloare. Desigur, este o 
construcție sui generis, pentrucă eul este aici și creator și mediu. 
Misiunea de a ne construi pe noi înșine este concentrarea imaginaţiei 
noastre în cadrele fiinţei noastre. Ea este călăuzită de rațiune și 
condiționată de împrejurări cât și obiectivarea actului estetic în 
oricare alt material concret. Dar este, totdeodată, un act estetic 
mai intim decât creearea operei de artă, realizarea-de-sine fiind 
mai degrabă un act interior decât exterior, în timp ce construirea 
unei sculpturi este mai mult activitate exterioară. 

Desigur, realizarea-de-sine nu este un act estetic pur, fiind o 
exprimare călăuzită de rațiune; o relevantă imagine-expresie, selec- 
ţionată și desvoltată în termeni concrefi. Pe această cale și numai 
pe această tale, expresii ca «suflet frumos» sau « personalitate 
frumoasă » pot avea o semnificaţie definită, căci, într'o persoană 
realizată, totul este armonios, clar și complet ca într'o operă de artă. 

Realizarea-de-sine este tot atât de mult fapt etic cát si fapt estetic. 
Din punct de vedere al imaginaţiei pute, ea este, desigur, o deri- 
vatie, ca oricare operă de artă obiectivatá. Din punct de vedere 
al raţiunii, este o concepţie în care imaginele sunt echilibrate și 
stabilizate. Realizarea-de-sine este o statornicire concretă a imaginelor 
armonizate de rațiune. Rațiunea alege din imaginaţie ceea ce este 
mai relevant pentru sensu-i moral, iar perfectia se formează 

lăuntric în această operă de artă, ce este eul realizat. Realizarea- 
de-sine este o invenție umană, pentrucă folosește libertatea desco- 


peririi. Își este, deasemeni, din punct de vedere imanent scop 
sie-și. Are toate caracterele imaginaţiei, dar limitán u-și libeit tea 


Ea se extinde în timp și spațiu ca și dansul, care este muzică 
și volum 1). 

Credem că această concepție privitoare la contribuţia estetică 
în realizarea eului poate fi întemeiată, pornind dela Plato și Aristo- 
teles, care par a concepe viata ca un proces artistic. De fapt, viata 
este tot atât de mult artă, ca și știință. Viaţa se exprimă prin 
monade sau indivizi. Aceștia se desăvârșesc prin artă, adică prin 
acțiune concretă, și cunoștință, adică prin rațiune. Arta este mai 
individuală, în timp ce cunoștința sau știința sunt mai mult exte- 
rioare. 

Filosofia și științele ei au recunoscut-o. Hugo Munsterberg are, 
poate, dreptate când spune că știința este conexare, in timp ce fru- 


1) Faptul esenţial al moralității este că Binele nu se realizează întrun singur 
act sau înir'o singură faptă, ci într'o fiinţă ; că Binele nu este o atitudine cazuald, 
ci un stil de viaţă sau o comportare permanentă, o experienţă continuă, o equa|ie 
personală gi lăuntrică, deci mai mult chiar decât o metodă sau o artă. Binele, în 
realizarea noastră etică, este o operă a construirii-de-sine, o neîncetată împlinire 
prin intenţii, atitudini gi fapte bune, care, în afară de efectul lor extern, ne desă- 
várgesc fiinţa gi ne încheagă personalitatea. 

Om bun nu este acela care are numai motive şi intenții bune, nici acela care 
nu păcătuește niciodată, ci acela care-şi face un (el din Bine şi se construegte ne- 
curmat pentru Bine, ajungând ca viaţa lui să însemne o proporție covârșitor supe- 
rioară a Binelui faţă de răul pe care fiecare îl săvârşeşte măcar involuntar. Mo- 
rala e o devenire gi o luptă, ca şi viaţa noastră. E o activitate de fiece moment, dar 
cu conștiința întregirii sau construirii fiinţei noastre. 

Pe de altă parte, nici atitudinea estetică nu este numai contemplativd, pasivă, 
receplivă, ci gi activă, de vreme ce ne modifică viața şi ne face creatori. Artistul 
și spectatorul (spectatorul mai mult sau mai puţin critic) îşi insugeste punctul de 
vedere al Creatorului, uitând că este „la rândul lui, o creaţie gi, cu anumite liber- 
tăți, urmează un destin. 

Deosebirea între creația estetică propriu-zisă gi creația-de-sine etică (sau con- 
struirea-de-sine) constă în aceea că pe când în prima uităm că suntem creați şi 
deci ne punem în situaţia Creatorului Absolut (cel puţin când creăm o operă de 
artă sau ne identificám cu ea), în cealaltă, deși ne construim pe noi înșine, nu 
uităm niciodată că suntem creaţi, păstrând umilinţa și dragostea faţă de Supremul 
Creator, ale cărui indicaţii le urmăm, ale cărui semnificaţii le realizăm, reali- 
zându-ne. 

musefea este izoldre sau că obiectul științei ne duce departe de 
obiectul rcal, dándu-ne doar adevărul său 1). 

Și totuși, în limitele înseși ale personalităţii, izolarea și cone- 
xiunea conlucrează, ca şi imaginaţia și rațiunea într'o operă de artă. 
Personalitatea este singura. entitate capabilă de excelența armoni- 
oasă. După cum spune profesorul R. T. Flewelling «însemnătatea 
unui spirit neegoist, pentru personalitate stă în împlinirea privi- 
legiată a unităţii interioare și a detașării » 2). In aceeași carte, mai 
găsim o altă concepţie revelatoare a personalităţii, ca unitatea în 
varietate a forțelor în conflict. « Miezul împlinirii stă », spune pro- 
fesorul Flewelling, «în acel fel de rugăciune, care unifică toate 
visele și dorinţele $1 puterile de auto-expresie a omului, toate aspi- 
rațiile morale gi spirituale, în direcția aceluiași scop mare şi nobil » 3). 
Ca atare, personalitatea, care este sufletul realizându-și misiunea-i 
metafizică, nu este «un egoism metafizic », pentrucá personalitatea 
însemnează armonizarea elementelor vieţii şi nu ceva arbitrar 
sau anarhic. E drept, individualismul ar putea duce la anarhie, 
precum colectivismul (sau un sentiment social exagerat) ar putea 
duce la o societate de personalităţi inexistente sau de individuahtáti 
goale, care nu există prin ele înșile, ci prin ceilalți 4). 

Dar metafizica monadică și personalistă nu poate fi învinuită 
de implicaţii anarhice, deoarece raţiunea este nexul universal dintre 
spirite. Personalismul este cel mai armonios sistem, tocmai din 
această cauză. Personalitatea este «cel mai complet auto-control, 
în interesul celui mai înalt scop cu putință » 5). Ea concepe entităţile 
metafizice ca simple unităţi capabile de perfectie, $1 realizându-se 


1) Hugo Munsterberg, The Principles of Art Education. 

*) Ralph Tyler Flewelling, Creative Personality, pp. 287 sq. 

:) Ibid., p. 281. 

1) Realizarea-de-sine se înfăptuește tn comunitate. Aici, individul — precum 
se exprimă F. H. Bradley — este «întruparea frumuseţii, bundid(ii şi adevăa 
rului : a adevărului. pentrucă el corespunde cu concepția lui universală; a fru- 
museţii, pentrucá el o realizează într'o singură formă Jaţă de simţuri sau imagi- 
nație; a bunătății, pentrucá voința lui exprimă şi este voința universalului v. 
(Ethical Studies, p. 185. Vd. Petru Comarnescu «Etica  Realizárii-de-Sine » 
— Expunere, interpretare şi încercare de întregire a teoriei morale a lui F. H. 
Bradley — în Arhiva pentru Știința gi Reforma Socială, Anul XIV, II, 1936, 
pp. 602 sq. 

5) R. T. Flewelling, Creative Personality, p. 285. 

în libertatea de a descoperi ceea ce este esenţial și universal in natura 
lor. In termeni figurati, am putea vorbi de perfectia unei societăţi, 
dar din punct de vedere metafizic aceasta nu ar însemna nimic 
mai mult decât perfectia membrilor reali care compun aceasta 
societate. Tot profesorul Flewelling sugerează că progresul social 
poate îi considerat ca rezultând, în primul rând, nu din schimbarea 
mediului înconjurător, sau al împrejurărilor sociale, ci mai înainte 
de toate, din constituirea personalităţii » 1). 

In consecință, socotim că aceia care cred că morala depășește 
pe individ şi ne îndeamnă la ceea ce ar trebui să facem chiar în desa-. 
vantajul nostrus se înșală. Dacă morală însemnează altceva decât 
realizare-de-sine, potrivit rațiunii și imaginaţiei, prima sugerând 
sensul moral sau datoria, iar a doua aducând claritatea si armonia, 
atunci ea nu mai este morală. De aceea, moravurile și obiceiurile 
iraționale nu sunt, prin ele înseși, etice 2). 


1) Ibid., p. 297. 

3) O poziţie apropiată de cea a lucrării de față are profesorul dela Universi- 
tatea Princeton, Warner Fite, autorul cărţii Moral Philosophy: The Critical 
View oi Life (ediţia engleză purtând titlul An Adventure in Moral Philosophy, 
ed. Methuen, London). Criticând o seamă din non-sensurile moralei filosofice 
și moralei curente, afirmând o tipic americană bucurie de a trăi gi a înţelege viaţa, 
Warner Fite reacţionează împotriva împărţirii spiritului pe compartimente sau 
în forme separate, ironizând moda sau mania « caracteristic latină» de a sili spi- 
ritul să trăiască sau numai estetic, sau numai logic, sau numai economicegte sau 
numai etic. Reacţiunea împotriva acestei mutilări devine din ce în ce mai sus[i- 
nulă, odată cu reinstaurarea concepției humaniste și cu idealul omului întreg 
și armonios. 

Fite revendică prezenţa calității morale în orice mișcare a spiritului, « mora- 
litatea » cuprinzând tot ceea ce este însemnat în caracterul uman gi în personalitate. 

Lărgind considerabil câmpul etic, aga cum gi noi il lárgim prin corela(ia cu 
celelalte valori, dar firegte ín alt cadru $i cu alte procedee, legate de idealismul grec 
și modern gi de humanismul kalokagathonic, elemente fundamentale în concepția 
noastră şi care lipsesc din critica lui Fite, — acest filosof american defineşte mora- 
litatea ca «trăirea conştientă a vieţii » (sclf-conscious living of life), recunoscând 
variabilitatea idealurilor morale potrivit condiţiilor de viaţă gi índeletnicirilor 
fiecărui individ, dar urmărind peste tot atitudinea etică. 

Viaţa omenească este suma tuturor valorilor, iar locul moralității este peste 
tot, atribuind moralei un aspect generic, aga cum procedează Croce cu estetica, 
agezánd-o ca bază a oricărei experienţe conștiente. « Moralitatea, inteligenţa, fru- 
musefea sunt expresii ale vieţii » și aceste valori au $i la Fite puncte comune şi 
chiar contopiri. « Nu-i adevărat că moralitatea este « pur obiectivă 3 iar frumu- 

Adevărata morală 4si are rădăcinile rationale și metafizice în 
personalitate. Ea nu poate recomanda niciodată ceva în desavan- 
tajul personal, căci chiar jertfa de sine este pentru o personalitate 
reală, nu un desavantagiu, ci o fericire. Rațiunea și imaginaţia dau 


se[ea « pur subiectivă ». Nu-i adevărat că moralitatea este obligaţie absolută, iar 
frumusețea doar alegere. In lumea morală sau în lumea frumuseţii, orice alegere 
implică o obligaţie, iar fiecare obligaţie se întemeiază pe o alegere ». De asemenea, 
frumuseţea și virtutea (morală) nu pot rămâne separate în decursul ezperienții 
rejlezive şi a gustului reflexiv. Parafrazând concepția lui Royce privind experi- 
mentul gândirii, Fite susține gi cercetează experimentul imaginaţiei. 

Acceptánd pe Croce într'unele privinţi esenţiale, îl dezaprobă atunci când el 
socotește arta ca irelevantă pentru moralitate. ¢ Separafia frumuseţii de virtute 
(virtutea morală n. r.) este inspirată mai ales de teama acelei concepţii autori- 
tare a moralității, ce defineşte virtutea ca purtare dreaptă şi stabilește ca funchune 
a eticii aceea de « a învăța » (adică a da precepte morale n. r.)... Dar nici func- 
tiunea filosofiei morale nu este aceea de ta învăţa... Dacă nici funcțiunea 
artistului nu este de a învăța pe alţii, ea este cu siguranță aceea de a exprima. 
$i dacă el nu exprimă lecţii morale, atunci el exprimă impresii, concepţii, apre- 
cieri ale vieții, exprimând astfel ceea ce este, în cel mai semnificativ mod, moral. 
Dată filosofia morală este studiul vieţii, atunci cred că trebue să găsim tn artă gi 
literatură, şi cu atât mai limpede în poesie și epică, laboratorul experimental cel 
mai important. Pentru mine, studiul scopurilor gi motivelor criticei literare relevă, 
mai adecvat decât cele mai multe din tratatele etice, logica distinctivă şi motivul 
lumii « morale ». 

Bucuria vieţii sau bucuria de viaţă este un element esenţial al moralei, Fite 
fiind de acord în această privinţă -cu George Santayana. 

In privinţa relaţiilor dintre frumusețe si adevărul logicei, Warner File, care, 
după cum am văzul, arânduește — ca gi Croce — imaginaţia la baza experientii, 
consideră 4 experienţa adevărului a fi experiența unei imagina(ii satis[ücutá critic ?. 

Aici, în privința corelafiei estetico-logică se apropie Warner Fite de concepția 
greacă a vieţii, iar nu în relaţiile estetico-etice. « A crede că moralitatea este inte- 
ligenţă înseamnă a sugera, totodată, viziunea grecească a vieţii. Grecii concepeau 
moralitatea mai curând în termenii 4 binelui » decât în ceea ce este drept, gi astfel 
ca alegere decát ca obligaţie autoritară. Toată filosofia morală grecească este accen- 
tuatd... în doctrina lui Socrate că virtutea este cunoaştere ». 

Ce departe suntem — când îi citim pe Santayana sau Warner Fite — de ana- 
liza € compartimentald v şi seacă a i Charles Lalo, din L' Art et la Morale, model 
de cercetare nerelevantá, socotind confuzie acolo unde este izvor de intensitate vitald 
și cunoaștere creatoare, urmărind doar dușmăniile si deosebirile dintre valori şi 
ajungând la părerea : 4 paralelism, dar nu interferenţă $i nici măcar convergenţă : 
aceasia este poale norma artei şi a moralei, aşa cum este fără îndoială şi aceea a 
științei şi a religiei». Nu ne miră că un astfel de autor neinspirat şi lipsit de orice 
subtilitate igi va însuși părerea izolată gi falsă a arheologului Déonna, care micgo- 
rează noblețea artei grecești. 

nastere idealurilor morale, ce trebuesc aplicate in actiunile noastre. 
Etica are si un sens transcendent și o utilizare transcendentă, dar 
sensul ei transcendent este religia. Imaginaţia, pe de altă parte, 
are un sens transcendent, dar nu și o utilizare transcendentă. Când 
transcendem viaţa, printr'un sacrificiu cerut de rațiunea noastră, 
îndeplinim în primul rând un act religios. Sacrificiul lui lisus, deși 
sublim, adică frumos prin victoria sa asupra materiei fenomenale 
și drept, adică dirijat de ordinea raţiunii, este, în primul rând, un 
fapt religios, întru cât scopul i-a fost salvarea celorlalți, pentru o 
vrednică viață veșnică. 

In aspectul imanent al existenţei, imaginaţia decurge continuu 
și este uneori plină de iubire. Nefericitul Narcis, lipsit de puterea 
rațiunii și a acţiunii libere, deoarece fusese condamnat de zei, dorea 
mai mult decât pe sine să-și păstreze imaginea-i frumoasă pe care 
o iubise atât de mult: 

Hic, qui diligitur, vellem diuturnior esset; 
Nunc duo concordes anima moriemur in una 1). 


Imaginaţia are, prin însăși funcţia ei, tendinţa de a crea lucruri 
îmbucurătoare sau pesimiste, care tind spre permanenţă. Rațiunea 
dă acestei condiţii doar un singur sens, sensul justetii. Ea face 
imaginaţia, cum ar spune Longfellow să fie «mereu dornică de a 
împlini ceea ce-i just ». 

Viaţa practică distinge autonomia imaginaţiei și a raţiunii, 
impreupándu-le și făcându-le să conlucreze. Omul estetic este un 
om moral, atunci când acceptând lumea așa cum este în imaginaţia 
lui, încearcă să fie o unitate finală armonioasă, în varietatea sa. Voința 
de a crea o personalitate frumoasă, eliberată de exagerare și incon- 
grui ati, contradicții si nesinceritati, îi este idealul. 

In cadrul vieţii sau al existenţei fenomenale, omul estetic este 
un om moral, dacă e luat drept un creator conștient de sine. Dar 
omul estetic trebue să iubească viaţa, și pentrucă idealul său este 
de a-și realiza în primul rând viaţa individuală, ca o unitate armo- 
nioasă, el este interesat de această viata și îi displace moartea, 
deoarece ea însemnează distrugerea strădaniei de a fi o formă vie 
de artă. Și totuși, lisus, Socrates, Epictet, Huss si atâţia sfinţi, 
înţelepţi, luptători sau oameni credincioși nu s'au temut și nu se 


1) Ovid, Metamosphoses, III, 472, 473. 

tem de moarte. De aceea suntem siliti sá recunoastem cá, in anumite 
cazuri, identificarea concretă a imaginaţiei și rațiunii într'o perso- 
nalitate frumoasă și bună, trebue să se rezolve în favoarea raţiunii 
şi a datoriei. B ncle supratemporal nu mai este similar cu idealul 
estetic al personalității armonioase. 

Acest fel de Etică este Religia, care este atât supra-esteticá, cát 
şi supra-etică. Scopul ei este eternitatea sau B nele absolut. 
Dar sub specie aeternitatis B nele este Dumnezeu și toate deose- 
birile par să fie absorbite în puternica Sa radiantá. In consecinţă, 
numai in cadrul personalității fenomenale, frumuseţea este sau 
devine identică cu bunătatea. Realizarea-de-sine, în această lume, 
poate lua forma imaginaţiei obiectivate, sau cu alte cuvinte, a artei. 
In afara eului, îl găsim pe Dumnezeu, în a cărui cetate pierdem 
probabil toată această forță creatoare ce o avem. In lume, găsim, 
pe de altă parte, obiceiuri sociale, cu care putem fi uneori în conflict. 
In aspectul mărunt al personalității, Frumuseţea și Bunătatea se 
identifică. Acesta este sensul artei, care-i produsul rațiunii gi al 
imaginaţiei, sau al Binelui și al Frumosului. 


« L'art, mes enfants, est d’être absolument soi-même ». 


Putem íncheia, spunánd cá realizarea-de-sine este un act moral, 
constând din înfrumusețarea eului, potrivit potenfialitafilor sádite de 
către Dumnezeu în natura lui — Dumnezeu fiind, ipso facto, imanent 
şi transcendent în această lume. Răul este nereușita sau neglijenta 
de a ne realiza eul. Este numai un principiu de contradicţie al 
Binelui, sau o libertate greșit utilizată. Limitarea de sine a lui Dum- 
nezeu, in interesul creaturilor sale, a dăruit lumea cu libertatea, 
pe care avem datoria să o desvoltăm. Răul nu-i nimic altceva decât 
nevrednicia de a desvolta sensul armonios al libertăţii. In acest sens, 
răul si uritul se pot identifica. 


CATEVA LIMPEZIRI FILOSOFICE REFERITOARE LA 
MORALA FHUMOASĂ CU REFERINȚĂ SPECIALĂ 
LA SHAFTESBURY 


Pentru a accentua concepția unei morale frumoase (în aspectul 
imanent al eului), pot fi utile câteva exemplificări și păreri autorizate. 
Conceptul unei morale frumoase și a sufletului frumos apare 
într'o analiză relevantă a romanului Frații Karamazo[f de Dosto- 

evsky, analiză făcută de Sergius Hessen într'un studiu numit ¢ Tra- 
gedia Binelui ín «Fraţii Karamazoff » 1). Karamazoff-tatal nu are 
de loc sentimente morale. El traeste aproape animalic. Dimitri, fiu] 
cel mare, este, dimpotrivă, capabil si de vieatá morală si de anima- 
litate. El oscilează între idealurile cele mai înalte si depravatia cea 
mai josnică, iar în conduita sa Binele are o imediatitate elementară. 
Al doilea fiu e înzestrat cu morală rațională. Hessen îl identifică pe 
el și purtatea sa cu aceea a unui erou kantian, ascultând de impera- 
tivul categoric. Dar « Binele ca iubire » este întruchipat în fiul cel 
mic, Alioșa, care iubește liber «pentru nimic», cum spune Gru- 
genka. El este activ si contemplativ, în acelaș timp. Sergius Hessen 
spune cá Alioșa posedă «idealul sufletului frumos », asa cum îl în- 
telesese Friederich von Schiller. 

Dragostea lui unificá inclinatia naturalá cu datoria rationala. 
€ In fiecare virtute a lui Alioga, se poate vedea un moment estetic 
(« In jener schenkenden Tugend von Alioscha sieht man ein gleich- 
sam aesthetisches Moment enthalten »). Lumea este acceptată aici 
în Fiinţa ei, binecuvântată ca o creaţie a lui Dumnezeu şi fiecare 
sens al acestei lumi poate fi înțeles numai ca Iubire. Binele, după 
autorul acestui studiu, ia la Alioșa forma iubirii active. Pentru 
Alioșa, răul nu este altceva decât indolenfa inimii "(Traegheit). 
Dostoewsky concepe această indolentá drept un păcat capital, fiind 
astfel de acord cu tradiţia „creștină. 

Ideea frumuseţii morale este mult desvoltată si la gânditori ca 
Shaftesbury, Hutcheson sau la poeţi, ca discipolul lui Shaftesbury, 
poetul Pope care spunea: 

Intreaga natură nu-i decât artă, necunoscută tie; 
Orice șansă-i cale, pe care n'o poţi vedea; 

Orice discordie, armonie încă neinteleasa ; 

Orice rău partial, bine universal 2). 

In eseurile lui Shaftesbury, frumuseţea morală sau morala fru- 
moasá este concepută, ca și in scrierile grecești, drept o armonie 
în caractere $i acțiuni. 

In Etica lui Shaftesbury, realizarea morală de sine este cea mai 
înaltă Opera estetică. Omul este propriul său arhitect. Cea mai înaltă 

1) Sergius Hessen, ¢ Die Tragoedie des Guten in ¢ Brueder Karamazoff », 


in Der Russische Gedanke, I, 1, 1929. 
2) Pope, Essay on Man, Ep. I, 289, 292. 

ordine a frumuseţii este 4 ordinea frumuseţii care nu formează doar 
ceea ce numim simple forme, dar chiar formele care ele însuși for- 
mează, căci noi înșine suntem arhitecţii harnici în această privinţă 
și putem da formă trupurilor fără viaţă, le putem modela cu mâinile 
noastre. Dar ceea ce modelează spiritele înșeși conţine în sine toate 
frumusctile modelate de aceste spirite si este, în consecinţă, prin- 
cipiul si izvorul oricărei frumuseți » 1). 

Shaftesbury pare să privească lumea sub specie pulchri. El con- 
cepe lumea ca o scară ascendentă de frumuseţe, dela «formele 
moarte », până la Creatorul lor, în care toate lucrurile sunt Unul. 
Totul este armonie sau proporţie şi singura deosebire dintre bună- 
tatea morală si bunătatea estetică pare a fi că prima este calitatea 
obiectelor, în timp ce a doua este calitatea caracterelor. Dar, de- 
oarece ambele sunt părţile unei aceleiaşi realități metafizice şi cum 
Shaftesbury are o concepţie unitară şi sistematică a ei, putem lesne 
înțelege de ce totul trebue să fie bun şi frumos. Shaftesbury este 
un gânditor foarte consecvent: deoarece totul are o singură origine, 
pe Dumnezeu, totul trebue să fie ca El și cum lumea este un tot 
armonios, fiecare parte — fie ea formă moartă sau spirit uman sau 
numai trup uman—trebue să fie armonioasă. Procesul lumii este tot 
atât de bun gi de frumos, cum este si originea ei. Frumuseţea vir- 
tuţii este proporția justă dintre părțile si acţiunile sale. Bună- 
voinţa, Entuziasmul, Dragostea, Admiratia, totul pare să facă 
parte din virtute 2). A ínfrumusefa este Frumosul adevărat. Arta este 
ceea ce infrumuseteaza 3). In consecinţă, virtutea este arta de a în- 
frumuseja eul. Această artă, care aduce eului satisfacţii, este bună- 
tatea. Intr’un astfel de proces, este implicată raţiunea și €chiar 
acel care respinge această parte de cugetare sau deliberare, o face 
dintr'o anumită rațiune şi din persuasiune » 4). Dar «nimic nu mişcă 
inima mai mult decât ceea ce vine din ea însăși şi din propria-i 
natură, ca, de pildă, frumusețea sentimentelor, grația acțiunilor, 
tipul caracterelor şi proporțiile şi trăsăturile minţii umane » 5). 


1) Shaftesbury, Characteristicks, vol. II, ¢ The Moralists », p. 197. 

2) Ibid., p. 191. 

3) Ibid., pp. 194—495. 

*) Ibid., p. 226. 

*| Shaftesbury's Characteristicks, vol. I, 4 Eseu despre libertatea inteli- 
gentii şi a humorului », 1743, p. 122. Toate italicele sunt in textul citat. 

Pentru a-l intelege pe Shaftesbury, trebue sá vezi lumea ca un 
proces artistic, emanánd dela un Artist Suprem. In acest proces, 
totul este ce este și cuprinderea-i naturală este frumuseţea. Morala 
este aproape sinonimá cu aprehensiunea sau cuprinderea esteticá, 
pentrucá morală nu însemnează lupta între forte opuse, ci descope- 
rirea și invenţia liberă a ceea ce este. Prin simplă contemplatie, 
bunul gust îndeplinește o acţiune, atât morală cát și estetică. Toate 
faptele sunt, dacă îl înțelegem bine pe Shaftesbury, evenimente 
care caută o integrare armonioasă în tot. Filosofia, într'o astfel de 
viziune, nu-i nimic altceva decât studiul fericirii !). Fiecare din 
noi filosofează 2). 

Valoarea lucrărilor lui Right Honorable Anthony, Earl of 
Shaftesbury nu constá pentru noi, in primul ránd, nici din faptul 
că teoria sa etică poate fi tradusă într'una estetică, după cum suge- 
rează și Thomas Fowler, nici pentrucá el a fost, în unele privinţe, 
predecesorul lui Diderot sau Lessing 3), ci constă în optimismul său 
metafizic perfect consistent, optimism cu care Leibniz însuşi era de 
acord 4). 

Hutcheson a distrus economia acestui optimism, distingând între 
sensul moral și sensul frumuseţii. Shaftesbury nu le separă. Ambele 
sunt unul și acelaș sens, aplicat însă la obiecte diferite. Ambele 
sunt imediate și se găsesc în natura omului. Acţiunile sunt bune sau 
rele, după sensul moral, pe care-l posedă individul. Acest sens moral 
este similar gustului artistic. Ambele sunt înăscute, iar sancţiunea 
lor este fericirea. 

Dar această morală binevoitoare mai are încă o sancțiune, mai 
definitivă: credința în Dumnezeu. « Perfecţia și culmea virtuţii 
trebue să aparțină credinţei intr'un Dumnezeu » 5). Ca și în sistemul 
lui Leibniz, iubirea de Dumnezeu este elevația morală a indivizilor. 
Leibniz el însuși vede în Dumnezeu pe Constructor cât și pe Dătă- 
torul de Legi. Ordinea naturii îi poartă legile 9), ca și în viziunea lui 


1) Op. cit., vol. II, « Moraligtii » p. 222. 

2) Thomas Fowler, Shajtesbury and Hutcheson, p. 126. 

*) Benjamin Rand, Introduction to Shaftesbury's Second Characters, p. 22. 

‘) Fowler, op. cit., pp. 57, 137. 

5) Shaftesbury, Characteristicks, vol. I, € An Inquiry concerning Virtue and 
Merit », p. 61. 

€) Leibniz, Monadology, p. 87 şi 89. 

Shaftesbury. Armonia constá din faptul cá «lucrurile progreseazá 
dela sine, de-a-lungul căilor naturale, către graţie » *). 

In consecință ,din punct de vedere imanent, morala și arta sunt 
una, Din punct de Vedere al perspectivei transcendentale, morala 
este mai mult decát activitate esteticá, si anume este credintá reli- 
gioasá. Aici stă izvorul obligatiei morale, ca si cel al tuturor valori- 
ficdrilor pozitive (prin gândire sau acţiune). 

Viaţa imanentá este o continuă experienţă, realizată în limi- 
tele rațiunii active și ale imaginaţie”. Solidaritatea valorilor se relevă 
în acțiunea practică. Realizarea eului nu este nici act estetic pur 
(am văzut că actul estetic este imaginea expresiv interioară, a im- 
presiilor noastre) și nici act rațional pur (am văzut că rațiunea sin- 
gură nu poate îndeplini nimic). Realizarea eului este o acţiune sin- 
tetică în care intră toate facultățile noastre: imaginația concretă, 
rațiunea practică, vointa finală. Vedem Binele, credem în valoarea-i 
practică, îl dorim. Morala “este arta înfrumuseţării existenţei, 
potrivit sensului nostru înăscut de armonie, călăuzit de obligația 
morală, sădită în noi de către Realitatea ultimă. 

Vorbind de analogia lui Shaftesbury între Artă şi Morală, Fru- 
musete și Virtute, Thomas Fowler declară «această analogie... 
mi se pare prea rafinată pentru a fi de mare folos în cercetarea 
etică » 2). Nu suntem de acord cu această observaţie. Nimic nu-i 
prea rafinat pentru omenire, şi chiar dacă ar fi, nu este in acest caz 
un eșec al moraligtilor și nu a naturii noastre ? ?) 


1) Ibid., 88. 

2) Fowler, op. cit., p. 94. 

8) Insemnatatea lui Anthony Ashley Cooper, al treilea duce of Shaftesbury, 
este departe de a fi îndeajuns cunoscută, mai ales la noi. Numeroși gânditori si 
poeţi ca Leibniz, Kant, Voltaire, Diderot, Lessing, Mendelsohn, Wieland, Herder 
au fost inspirați de acest neo-platonician, care aduce începutului veacului al 
XVIII-lea mesajul helenismului gi dumnezeescul cult al Frumusefii. 

Citind pe Shaftesbury ai aceiași impresia, ca gi la Plato, uneori, cá frumu- 
sejea este ceva tainic, prin care poți participa la Binele suprem, că frumusețea 
este o forță ce te îndreaptă spre adevăr, conferind un complex entusiasm în fafa 
viefii gi a realităţii ultime. Entusiasmul apare ca dragoste de frumuseţe şi ca acti- 
pitate estetică. 

La fel de interesant, dar mai puţin personal, este urmașul gi apărătorul lui 
Shaftesbury, Francis Hutcheson, al cdrui tratat Inquiry concerning Beauty, 
Order, Harmony, and Design (1725) precede tratatul Párintelui André (1741) 

Credem cá aprecierea esteticá a lumii conduce la o vieatá demná, 
plină de bucurie și activitate. A recunoaște frumuseţea lumii, în 
imaginaţia pură, ca și în imaginaţia obiectivată este cel mai bun 
remediu împotriva scepticismului și a inactivității. Frumuseţea 
cheamă și contemplatia noastră și acțiunea noastră. Aspectul con- 
cret al înfrumuselării este meralitatea adevărat etică (și nu sociolo- 
gică). Astfel, imaginele clare ale idealismului nu mai sunt simple 
elemente statice și negative, ci sunt pozitive și constructive. Este- 
tica pură implică Etica. Morala este construire. Moralitatea nu este 
numai legislație negativă, cum pare să creadă subtilul filosof și 
literat Santayana. Deși de acord că judecăţile estetice si morale 
trebuesc clasate împreună, spre deosebire de «judecăţile intelec- 
tuale», deoarece primele două sunt judecăți de valoare, pe când 
cele din urmă sunt numai judecăţi de fapt, George Santayana pune, 
totuși, în contrast valorile niorale și cele estetice, făcând distincția 
că «in timp ce judecăţile estetice sunt, în primul rând, pozitive, 


$i pe Alezandru Baumgarten (1750) gi care susţine că noi suntem înzestrați cu 
un simţ anumit, prin care percepem frumuseţea, armonia $i proporția; simţ 
reflex şi lăuntric sau «o putere pasivă de a recepta ideile frumuseții dela toate 
obiectele în care este Uniformitate în Varietate ». 

Hutcheson mai menţionează, anlicipánd estetica modernă, cá « diformitatea 
este numai absența Frumuse(ii sau deficiență în frumuseţea așteptată în orice 
specie». Noi posedăm «o putere naturală sau simțământul frumuseţii în obiecte, 
antecedeht oricărui obiceiu, oricărei educa(ii sau pilde». 

In Essay on the Human Nature and Conduct of the Pasions, Huteheson 
enumăra simţurile omului, menţionând « simţul frumuseții », « simţul public sau 
sensus communis », prin care suntem determinaţi a fi încântați de fericirea celor- 
lalji și stánjeniti de nenorocirile lor (elemente de sociologie, deci) și simţul moral 
€5au simțul moral al frumuseții în acțiuni sau afecţii, prin care percepem vir- 
tutea sau viciul în noi înşine gi la alii », în fine simțul onoarei, simțul ridicolului, 
etc. Enumárarea este desigur nesistematică gi insuficient anulitică, dar cuprinde 
nuanțe care lipsesc celor riguros sistematici. 

Dacă Hutcheson e de acord cu Locke în privința repudierii ideilor înnăscute 
— în schimb, nu e de aceiaşi părere cu el când afirmă că noi posedám ideia iden- 
tităţii personale, de-a-dreptul din conştiinţă. 

Cercetarea mai atentă decdt am putut-o noi întreprinde aici a filosofiei lui 
Shaftesbury şi Hutcheson — creatorii  Esteticii moderne și pe temei neo-plato- 
nian — ar putea aduce noui lumini în privinţa relaţiilor dintre valori. Filosofii 
secolului al XVIII-lea, cu excepţia lui Hume, art fost deosebit de interesaţi în 
problemele morale, dar puţini au fost mai aproape de frumuseţea creatoare de 
Bine ca aceştia. 

adicá perceptii ale binelui, judecátile morale sunt, in primul rand 
fundamental negative, sau percepții ale răului » 1). 

Morala este ceea ce oamenii pot realiza. Este libertatea de a 
descoperi, cu ajutorul minţii, ceea ce putem îndeplini ca și construc- 
fia a ceea ce dorim să îndeplinim. Binele este atributul lumii 
ca întreg; este chiar calitatea Constructorului şi a Dătătorului de 
legi ale naturii. Dar, în limitele puterilor umane, Bine'e este 
artă ; sensul moral este înfrumusețarea existenţei; gustul este cali- 
tatea înnăscută de a distinge imediat ceea ce are valoare și ceea ce 
nu are. 

Vieata are misiune formativá. Noi dám formá la ceea ce este 
exterior și exprimăm ceea ce este interior. Instinctul de formare 
este moral și estetic. Rabdarea istoriei si recunoașterea rădăcinilor 
metafizice ale naturii noastre sunt cei mai buni sfetnici, pentru sus- 
ţinerea acestui: punct de vedere, care acordă vieţii omenești ace- 
leași atribute de perfectie, ca și operei de artă. 


lar Arta, pe când plásmueste forme nouă de frumuseţe, 
Desteaptá nouj ide}, ce înaintează spiritul 
In viata Ratiunii către înțelepciunea lui Dumnezeu 2). 


Sfântul, eroul, filosoful, artistul, omul de știință sunt pilde de 
înaltă realizare. Ei sunt rezultatul procesului de creaţie, care este 
viata. O societate care-i apreciază și-i înţelege, întrebuințându-i 
ca modele, este o societate civilizată. (Clive Bell vorbeşte de indi- 
vidualismul grec, care știa să aprecieze pe omul inteligent, într'o 
lume de colectivism oriental 3). 


1) G. Santayana, The Sense of Beauty, p. 23. Dezacordul nostru față de 
George Santayana privegte mai mult unele principii filosofice fundamentale 
„decât rezultatele valoroasei sale ^ugctári si exccptionalclor sale intuifii. De 
fapt, lucrarea lui Santayana ne-a fost de mare folos pentru punctul nostru de 
vedere, deoarece arta este, pentru d-sa, un mod de viaţă pozitiv gi esenţial. 

Astfel, de pildă, G. Santayana concepe bunul gust ca to bună posesiune, 
prietenul omului întreg » şi crede cá «o imaginaţie civilizată trebue să, înţe- 
leagă lumea şi să o slujească 3. (Vd. The Life of Reason, Vol. IV, Reason in 
Art, p. 207). Imaginaţia slujește lumea, deoarece tarta... este cel mai bun 
instrument al fericirii...». «In artă, mai direct decât în oricare din celelalte 
activităţi, expresia-de-sine omenească este cumulativă și-și găseşte imediat 
răsplata » (ibid., p. 229). 

2) Robert Bridges, The Testament of Beauty, cartea II, 846—849. 

3) Clive Bell, Civilization, p. 106. 

Cercetarea noastră se poate isprăvi dacă desvoltám cele două 
implicaţii ale concepţiei noastre estetico-etice despre lume. Acestea 
vor forma obiectul următorului și ultimului capitol. Ele sunt de 
mare importanţă, deoarece, dacă socotim viaţa noastră ca o operă 
de artă realizabilă va trebui să explicăm cum se poate ea îndeplini 
și când putem vorbi cu adevărat de o realizare-de-sine. 


CAPITOLUL V 
IDEALUL ESTETIC AL ARMONIEI SI TEORIA VALORILOR 


Am definit mai inainte Binele, ca fiind orice calitate sau conditie 
care este apreciată si de care ne bucurăm în mod imediat. Frumosul — 
am argumentat — este un aspect al Binelui. Ceea ce încercăm să 
traducem în activitate concretă este satisfacția sau plăcerea spiri- 
tuală, pe care o avem în actul pur al imaginaţiei. Situaţia este 
similară și pentru Adevăr — Adevărul este o certitudine logică, pe 
care încercăm să o traducem în activitate concretă, adică încercăm 
să lucrăm cu ea sau să o aplicăm particularului. In consecinţă, 
voinţa este tot atât de importantă în Estetica practică, precum și în 
Logică practică. Voința colaborează atât cu imaginaţia, cât și cu 
raţiunea. Voința este subordonată spiritului, iar selectiile ei con- 
stituesc aspectul concret al realităţii. Orice fel de construcţie este 
estetică pentrucă urmează facultatea imaginaţiei, a cărei activitate 
continuă este aceea de a crea noui imagini și percepții. A fi însem- 
nează a fi imaginat si perceput. Orice fel de gând, anterior acestei 
construcţii, este pur logic. Realitatea concretă este locul unde se 
întâlnesc gândirea și imaginaţia (imaginaţia liberă sau estetică și 
imaginaţia perceptivă), cu ajutorul voinţei. Frumosul și Adevărul 
sunt în consecinţă, izvoare ale Binelui activ din existenţa noastră. 

Etica este, prin excelenţă, Binele numai pentrucă activitatea sa 
constă într'o dreaptă acţiune de cooperare a raţiunii, imaginaţiei 
şi voinţei. 

Acţiunea, după cum o caracterizează Blondel, este principiul 
sintetic al realităţii, sau expresia sintetică a realității — prin viaja 
monadelor — care oglindesc în ele întregul univers. Acţiunea pre- 
zintă două aspecte de egală importanţă. Unul este motivarea sa 
interioară, care este etic, prin excelenţă ; celălalt este realizarea sa, 

care este estetic prin excelență. Primul este voință cármuitá de 
rațiune; celălalt este construcţia sa imaginativă. Orice element din 
viata, aga dar, fie el cunoștință, artă, maniere sau atitudini morale, 
este frumos, când se desvoltă armonios şi clar. Pe de altă parte, 
orice element din viață este bun din punct de vedere etic, când 
conduce spre acest proces armonios. 

Din punct de vedere metafizic, valorile vieţii nu pot fi separate, 
deoarece sunt aspectele esenţiale ale fiecărei creaturi. De asemenea 
nu pot fi separate în aspectul practic al vieţii, întru cât fiecare 
acţiune poate fi în același timp, frumoasă, bună și adevărată. Viaţa 
şi expresia-i cea mai înaltă, personalitatea, adună laolaltă atâtea 
elemente. Imaginaţia, ca pur act estetic, nu se interesează de impli- 
capile morale ale expresiilor ei libere. De asemeni, nici cunoaşterea 
„nu se interesează, în ceea ce inclu sau exclude, de ceea ce este 
bine sau rău. Si, totuşi, amândouă sunt bune, deoarece conduc spre 
armonie si adevăr, când sunt obiectivate în acţiunea și contemplatia 
oamenilor. 

Dacă puterea omului ar fi nelimitată, probabil că el nu 
ar avea nevoie de sens moral. Libera aprehensiune a frumuseţii, 
sau forma expresiei-imagină estetică şi cunoaşterea de sine, sub 
forma raţiunii si a judecății, ar fi atributele sale, și ca atare 
bune, deoarece ele i-ar permite să se bucure şi să se aprecieze 
pe sine. 

Dar deoarece omul își are destinul de a se realiza în limitare și 
constrângere de sine și deoarece el are de împărţit cu ceilalţi, nu 
cantitativ, ci calitativ, — adică sintetic și prin intensitate — Bună- 
tatea realităţii, el trebue să se construiască astfel încât să se reali- 
zeze cât mai bine. Acesta este motivul pentru care există realizarea 
etică; pentrucă omul este fiu și frate, şi nu o entitate complet 
independentă. Și acesta este motivul pentru care realizarea sa 
etică este obligaţie dată universului său pentru a se desvoita 
armonios. 

Suntem în totul de acord cu profesorul Ralph Tyler Flewelling, 
atunci când el concepe obligaţia morală astfel: 1. descoperirea socra- 
tică: dacă omul priveşte adânc în sufletul său, « el va simţi instinctiv 
ceea ce este bine şi ceea ce este rău», sau conştiinţa morală ; 2. con- 
ştiinţa cá «inima universului este morală, prielnică dreptăţii», 
ceea ce înseamnă că există un Dumnezeu și de aceea această 

conştiinţă morală din om este universală; 3. «iubirea de aproape 
ca de tine-insuti». Formula profesorului Flewelling este «sal- 
varea morală a lumii așteaptă adevărat proportionata iubire 
față de Dumnezeu, de eu și de om!). In această formulă, 
acțiunea morală este luată atât în sens etic cát și în sens estetic. 
In om, Binele sau totalitatea valorilor trebue să fie estetic 
proportionat. 

De fapt, fiecare mare misiune a omului solicită participarea 
întregii noastre personalităţi. In cadrul personalităţii, valorile tre- 
bue să conlucreze unitar, deoarece eul nu se poate realiza, prin cág- 
tiguri fragmentare. Gânditori spiritualisti ca Maurice Blondel ne-au 
prevenit in privinţa primejdiei unilateralitátii. « Nimic nu este mai 
periculos (în problemele morale)», spune Blondel, «decât deduc- 
file logice, ideile clare si distincte, simplificarea dusă la extrem. 
Credinţele vitale ale omului sunt rezultatele unor continue dibuiri, 
nenumărate experimente și, dacă putem spune, al unei stabilizări 
treptate în propria-i viaţă spirituală. Aceste procese contin mai multă 
înţelepciune și introspectie, decât sistemul unui geniu strălucit sau 
decât gândirea adâncă a unei întregi academii » °). Și aceasta este 
adevărat și pentru activitatea independentă a imaginaţiei ca și 
pentru morala însăși. 

Adevărul, Binele și Frumosul își primesc adevărata lor valoare 
definitivă în valorificarea numită realizare-de-sine. In acţiunea per- 
sonală putem găsi echilibrul, pentrucă echilibrul — s'a spus adesea — 
nu este nimic decât o acțiune armonioasă. Ştiinţe ca Logica, Etica și 
Estetica, pot afirma și asuma, din motive metodologice, și pe cale 
analitică, autonomia acestor valori 3). Dar într'o încercare meta- 
fizică, aga cum este aceasta, care, în cea de a doua parte, se sileste 
să arate cum poate fi o existenţă frumoasă și dreaptă în care valo- 
rile să coopereze cât mai strâns și mai intim —avem de urmat 
conexiunile dintre valori, mai mult deat diferenţele dintre ele. 


! Ralph Tyler Flewelling, «The Relativity of Moral Obligation», în The 
Personalist, Aprilie 1931. 

3) M. Blondel, L'Action, p. 283. 

3) Am subliniat la începutul lucrării noastre exagerárile celor cari diso 
ciază valorile de vieaţă astfel încât vieaţa apare lipsită de armonie și ca 
scenă de forţe în luptă. Vezi pp. 1 şi urm. 

CATEVA OBSERVATII REFER TOARE LA 
TEORIA VALO ILOR 


Tratánd despre natura frumuseții, nu am vorbit aproape de loc 
despre plăcerea sau bucuria ce o produce; și aceasta pentru sim- 
plul motiv cá fnsotirea hedonică, deși importantă, nu este un ele- 
ment constitutiv al frumuseții, ci derivă din ea. Plácerea este pre- 
zentá în fiecare străduință izbutitá a noastră, iar durerea se află 
în fiecare străduință neizbutită. Plácerea poate fi găsită și în ima- 
ginatie, și în cugetare, si în artă, și în muncă. 

Am evitat, de asemeni, cu grije, de a defini valoarea Frumosului, 
în termenii simtirii sau chiar ai dorintii, întru cât aceste elemente 
nu sunt caracteristice pentru valoarea estetică, ci pentru toate valo- 
rile, sau mai bine zis, ele sunt rădăcinile psihologice din care acti- 
vitatea umană își trage practica de a valorifica. Ehrenfels a definit 
valoarea în sens de dorinţă («valoarea unui lucru este susceptibi- 
litatea de a fi dorit») iar Meinong — încercând să vadă ce anume 
are prioritate: simfirea, adică sensaţiile interioare actual experimen- 
tate, sau dorința — ajunge la concluzia că valoarea nu poate fi 
definită prin dorinţă, ci mai de grabă prin simtire. Meinong deose- 
bește între valorificare și valoare, argumentând că imediat ce se 
dobândește valoarea intrinsecă, dorința face loc simțţirii 1). 

Teoria noastră asupra Frumosului, cerând o continuă activitate 
de exprimare a impresiilor sub formă de imagini, nu întâmpină 
astfel de dificultăţi, deoarece imaginaţia este o activitate liberă, 
permanentă și mereu spirituală, în care subiectul nu este niciodată 
despărțit de obiectul său, adică spiritul nu este niciodată despărțit 
de imaginele sale interioare. Și chiar când este vorba de obiectivarea 
imaginilor noastre, selecția sau alegerea elementelor care trebuesc 
concretizate posedă obiectul potenţial, astfel că descriind partea 
afectivă a acestui proces, nu-i aducem o adevărată explicaţie. Ra- 
fiunea alege din imaginele exprimate pe acelea care sunt mai rele- 
vante prin claritatea și distincţia lor. Claritatea este un motiv pozi- 
tiv şi constructiv pentru obiectivarea estetică. Valoarea ei nu poate 
consta numai în simţirea stârnită de aceste imagini, nici numai în 


1) Howard O. Eaton, The Austrian Philosophy of Values, pp. 96 sq., 107, 
181 sq., 202. 

dorinţa unei imagini concretizate, desi nu se poate tăgădui cá amán- 
două, si simţirea si dorința, intră ín acest proces. 

Ni se pare cá valoarea înseamnă mai mult satisfacția funcţiilor 
noastre constitutive, oricare ar fi ele. In acest sens, definiția Binelui, 
ca fiind orice calitate sau condiție de care ne bucurăm și pe card 
o apreciem imediat, ni se pare adevărată. Valoarea este legată de 
libertatea descoperirii, adică de putinţa de creaţie și cunoaștere: 
Această desvoltare reușită a posibilităţilor noastre este valoarea, 
care obţine diferite grade de satisfacere dela imediata noastră luci- 
ditate (awareness), sub forma unei vagi dorinţe, și până ce perfecta 
sa realizare este împlinită în limitele personalității noastre. Pentru 
a dori ceva, trebue să avem ceva de dorit, iar aceasta este valoarea 
însăși, premiza intuitivă a valorificării noastre. 

In consecinţă, valorile sunt mai mult experienţe sau expresii 
active ale indivizilor către un tel ce se află în natura lor láuntricá. 
In acest caz, valorile sunt punctele realizate sau realizabile ale 
acestui continuu proces de valorificare, care este viața omenească. 
Definind funcţia Logicei ca valorificarea gândirii reale 1), profesorul 
F. C. S. Schiller propune tocmai acest punct de vedere dinamic 
asupra valorilor, ca având rădăcinile si ramificatiile în personali- 
tatea umană 2) si fiind întotdeauna legate de un valorificator $) 
(«Căci ele sunt constituite din judecata lui.de aprobare sau desa- 
probare »). 

Valoarea este realizarea evaluării noastre. In câmpul valorilor 
morale, W. R. Sorley gândește la fel, din moment ce, pentru el, 
în măsura în care se realizează perfectia, în aceeași măsură există 
acolo valoarea. Valoarea este posibilă numai pentrucă existăm și se 
ataşează unicitátii noastre, pentrucă individul este totdeauna unic. 
« Standardul nostru definitiv de valoare este un ideal al valorii 
personale. Toate celelalte valori sunt relative la, pentru sau într'o 
persoană » 4). 

Totugi, morala nu este subiectivá, deoarece Binele este in legá- 
tură cu întregul concret, iar Bunátatea aparţine realităţii ca întreg. 
Spiritele limitate ajung să recunoască valorile, care sunt posibile 


1) F. C. S. Schiller, Logic for Use, p. 35. 

3) Ibid., p. 44. 

8) Ibid., p. 147. 

4 W. R. Sorley, Moral Values and the Idea of God, p. 123. 

numai printr'un sistem sau ordine a unei inteligente supreme. Ele 
nu sunt nici cel putin o expresie a spiritului social, cáci comunicatia 
unui spirit cu altul si creșterea cunoștințelor si a ordinei sociale, 
implică faptul că legile natruii și valorile morale sunt valide înainte 
și independent de recunoașterea lor 1). 

Această poziţie este foarte favorabilă punctului nostru de ve- 
dere. Noi credem că obiectivitatea valorii trebue să fie privită ca 
rezultatul uniformitatii naturii si datorită faptului că unicitatea 
noastră este numai de grad într'o armonie sistematic vie, așa cum 
o concepe Leibniz. In consecinţă, deși apreciem, în general, viziunile 
sociologice, nu putem fi de acord cu E. Durkheim și Charles Bougle, 
în concepţia lor despre valoare. Deși Durkheim recunoaște că idealul 
depinde de cauze naturale, crede că societatea desvoltă aceste idea- 
luri prin interacțiuni, detașând din sinteza lor o viaţă spirituală 
de un nou tip si de o intensitate, pe care omul nu o posedă. Cu alte 
cuvinte, valorile devin supraindividuale 2). 

Pe de altă parte, Charles Bouglé, înțelegând prin valori posibili- 
tátile permanente de satisfacere, sustine existenţa caracterului impe- 
rativ al lor (promovat de G. Simmel și E. Durkheim) numai pentrucă 
valorile sunt colective. « Mais s'ils sont impératifs, n'est-ce pas parce- 
qu'ils sont collectifs? 3). 

Credem cá necesitatea de a valorifica viata, care se poate exprima 
si colectiv, provine dintr'un izvor mai adánc decát societatea si a 
descrie procesul de evaluare ca o relatie intre un organism, o situa- 
tie şi un obiect, așa cum procedează C. H. Cooley‘), sau a sustine, 
impreuná cu acest psiholog social, cá existá un fel de valori numite 
valori instituționale, deosebite de valorile naturii umane, este posi- 
bil numai dacă ne dăm seama că aceste distincţii sunt derivati 
relative ale tendinţelor metafizice, sădite în mod permanent în 
natură, prin factorii reali, numiţi indivizi sau monade. De fapt, 
toate aceste valorificări instituționale sunt expresii” colective ale 
unor spirite individuale, care au simtirea imediată a ceea ce este 
valoare, iar validitatea lor socială depinde de ele, de acordul sau 


1) W. R. Sorley, op. cit, pp. 109, 116, 140, 352 şi urm. 

*) E. Durkheim, « Jugements de valeur et jugements de réalité », în Revue 
de Métaphysique et de Morale, 1911, p. 47 şi urm. 

*) Ch. Bouglé, Leçons de Sociologie sur l'Évolution des Valeurs, pp. 19, 27. 

*) C. H. Cooley, Social Progress, pp. 284 si urm. 

dezacordul dintre ele. Cand anumite valori devin institutionale, 
aceasta insemneaza cá ele sunt comune pentru un mare numár de 
indivizi, sau cá ele sunt expresii ale naturii lor. Fárá sá negám 
puterea de creatie a vietii sociale, incercám sá nu vedem in ea niniic 
mai mult decât rezultatul unităţii armonioase a naturii umane și 
să subliniem că armonia socială sau lipsa de armonie se datorește 
doar diverselor grade de perfectie, pe care indivizii, în unicitatea 
lor, le pot atinge, prin potentialele lor metafizice, societatea fiind 
aspectul colectiv al actualizărilor acestor potentiale metafizice, fii este 
în co. diţii variabile și de diferi 4 constiuctivitate. 

Societatea poate atinge perfectia numai atunci când elementele 
ei constitutive împlinesc această perfectie. Individul, însă, poate 
ajunge la perfectie si într'o societate rea sau indiferentă, desi cu 
mult mai greu. Credem împreună cu W. R. Sorley nu numai că 
« valorile caracterizează viaţa personală — completă și desăvârșită — 
ele sunt factori în împlinirea scopului, iar scopul este o esenţială tră- 
sătuă a personalităţii »!), dar, de asemeni, că pentru a dobândi o 
înțelegere adecvată a lumii, care, neîndoios, este o lume de indivi- 
dualitati, trebue să evaluăm existenţa în cadrul factorilor respon- 
sabili, și nu în afara lor sau fără ei?). Credem că persoanele pot 
refuza ca natura lor să fie evaluată de epocă și societate. In rcali- 
tatea persoanelor există ceva absolut, ca și faptul însuși al exis- 
tenţii lor, iar valorile nu sunt în afară sau independente de aceste 
persoane, cum cred G. E. Moore și discipolii sái?), ci sunt expresii 
personale. Concepţia realistă a valorii intrinsece face ca valoarea 
să depindă numai de natura intrinsecă a obiectului valorificat și 
nu de observator). 

O astfel de poziţie ni se pare de nesusținut, mai ales acum, 
când Eistein a dovedit că totul este relativ la un observator, iar 


1) W. R. Sorley, ¢ Value and Reality», in J. H. Muirhead, Contemporary 
British Philosophy (Personal Statements}, p. 258. 

2) Vezi, de asemeni, W. R. Sorley, Moral Values and the Ideas of God, p. 
233 gi urm. 

2) De pildă, Mary Evelyn Clarke, care în A Study in the Logic of Value încheie 
cá ¢valoarea nu este un element psihic » (p. 320) si «întru cât vieata însăşi 
au este Binele suprem, alte lucruri decát cei care există in mod cousticnt vor 
avea adesea o valoare care nu cere pentru realizarea ei niciun subiect viu? 
(p. 322). 

1) G. E. Moore, Philosophical Studies, pp. 253 şi urm. 

geometria universalá este o imposibilitate. Primul nostru capitol 
a prezentat și a fost de acord cu implicaţiile idealiste și persona- 
liste ale științei și gândirii prezente. Nici concepţia despre valoare, 
așa cum o tratează R. B. Perry, nu poate satisface noile tendințe 
filosofice, pentrucă, deși d-sa consideră interesul « constituind va- 
loarea, în sensul ei de bază» 1), concepe totuși valoarea «a origicare 
obiect al oricărui interes. Valoarea apare ca «o relaţie specifică, 
in care lucrurile posedând orice fel de situatig ontologică, fie reală 
sau imaginară, să intre cu subiectele care sunt interesate » 2). 

De aici, valoarea este identificată cu obiectul interesului, nu 
cu satisfacerea interesului și nici cu interesul însuși. Cu alte cuvinte, 
Binele ar trebui să însemneze, după R. B. Perry, interesul fata de 
caritate și nu caritatea însăși, nici împlinirea dorințelor de cari- 
tate, nici tendinţa noastră înnăscută spre voinţa de Bine, de oarece 
«valorile nu trebuesc valorificate, pentru a fi valori » ?). 

Convingerea noastrá, bazatá pe intreaga argumentare meta- 
fizică a lucrării de faţă, este că valorile sunt scopul tendinţelor noastre 
înnăscute. Valorile sunt satisfacerea naturii noastre, fie că sunt sub 
formă de intuiție, imagine sau rațiune. 

Ele sunt, în acelaș timp, mijloace și scopuri prin care ne reali- 
zăm pe noi înșine 4). Ele se văd și se realizează prin eurile active, 
în anumite grade de armonie și claritate. Ele sunt obiective, în 
sensul că sunt comune tuturor oamenilor, sădite în natură fiecărui 
om și pot fi împlinite de orice om. Valoare însemnează totodată 
acțiune și contemplafie. Pentru a aprecia sau a ne bucura de cali- 


1) R. B. Perry, General Theory of Value, p. 116. 

3) R. B. Perry, op. cit., ibid. 

*) Ibid., p. 595. 

*) Profesorul Tudor Vianu consideră tnldn{uirea valorilor, o valoare putând 
ajuta la realizarea alteia. Dar, spre deosebire de valorile relative, care pot func- 
fiona când ca scop, când ca mijloc, cum este de pildă valoarea politică, — valorile 
teoretice, estetice, morale şi religioase sunt € scopuri absolute, deoarece în cuprin- 
derea lor, conștiința nu le postulează niciodată ca mijloace în vederea unor scopuri 
mai înalte decât ele... Valorile estetice sunt scopuri absolute ale conștiinței. Ele 
nu se găsesc în interiorul unei înlănţuiri de valori decât atunci când, prin cuprin- 
dere inadecvată, pot apărea ca forme de expresie a adevărului sau ca mijloace 
în vederea educației morale a omului » (Tudor Vianu, Introducere în Teoria Valo- 
rilor, pp. 82 sq., 120). In perspectiva metafizică aici construită, am căutat să 
demonstrăm că valorile nu mai sunt absolute şi se pot adecva măcar în parte şi 
peniru anumite scopuri necesare misiunii omului. 

tátile date nouá sau semenilor nostri, trebue sá avem, prin con- 
templatie, simtámántul lor imediat. Contemplatia ne relevă ceea 
ce are valoare, in sensul de bun, adevárat, frumos, dar actiunea fi 
verifică valoarea prin satisfacția conferită. Valoarea este expe- 
rientá, sau mai bine zis, expresie satisfăcută. Rațiunea este o valoare, 
așa cum este și imaginația. Una este o valoare de cunoaștere, cea- 
laltă estetică. Etica este o valoare complexă, rezultatul cooperării 
dintre rațiune, imaginaţie si voinţă sau concepte, imagini și iubire. 


CONTEMPLATIE, ACȚIUNE SI ARMONIE 


Acţiunea trece în fiecare moment în obiect de contemplatie, in- 
trând în trecut. Contemplatia tine și de viitor, procuránd noui 
țeluri acţiunii. Contemplatia este viziunea întregii noastre idea- 
litáti, sprijinită de imagini, concepte *i dorinti. Memoria și imagi- 
natia îi sunt principalele elemente constitutive. Contemplatia vede 
sufletul, dincolo de acțiunea prezentă. Este expresia-imaginá a 
sufletului, dincolo de acțiunea prezentă. Ea vede pentru a vedea 
ceea ce devine după ce a văzut pentru acţiune. 

Acţiunile se pot imita mai ușor decât contemplatiile lor. Con- 
templatia este interioară şi unică pentru fiecare individ şi-i relevă 
adevărul fiinţei sale. In contemplatie, suntem noi-înșine gi nicio 
imitație a celorlalți nu poate să schimbe sau să sporească adevărul 
nostru. Contemplatia este mai mult decât un act estetic, pentrucá 
ea caută și înțelege prin simtire, imaginaţie și gândire, destinul 
nostru gi căile sale 1). Contemplatia, spre deosebire de acțiunea. 


‘) Participarea este una din condiţiile realizării-de-sine. Participare cát mas 
intensă gi mai clară, îmbogăţind simfirea și netulburánd mintea astfel ca să piardă 
conștiința ierarhiilor sau a deosebirii de calitate gi grad. 

Simbolice ne par afirmatiile lui Rabindranath Tagore: ¢ Pentru a privi un 
drum sunt două puncte de vedere deosebite: unii văd în el distanța care-i des- 
parte de ţinta pe care trebue să o ajungă, alţii văd în el, dimpotrivă, calea cure- 
duce la (int dorită ». (Vd, N. Bagdasar, Din problemele Culturii Europene, p. 89). 
Prima alitudine e cea a Europenilor, cea de a doua a Indienilor. 

Parafrazánd pe Tagore, putem spune că, în general, sunt unii gânditori care 
înțeleg drumurile şi adevărurile ca despărțind pe oameni, iar alţii ca apropiindu-i. 
Căutătorii de sinteze gi susţinătorii participării sunt, fireşte, în cea de a doua 
categorie. 

Mesajul vechii Indii este semnificativ în această privință, fiind exprimat 
astfel de Tagore: « India a recunoscut un mare adevăr: noi suntem în armonie 

practicá, insemneazá activitate spiritualá exemplará, discriminánd 
din viata noastrá interioará ceea ce este mai valoros si mai ne- 
cesar. Contemplatia ne revelează obligaţiile sau necesităţile fiinţei 
noastre. Un om care contemplă știe să facă distincţie între valorile 
eficiente si cele finale. Contemplatia implică întreaga noastră ființă 
și revelându-ne pe noi, nouă înșine, cercetează toate exagerările, 
greșelile, imperfectiile. In seninătatea ei, vedem acţiunile noastre 
trecute și viitoare și astfel le putem compara și corecta, cu ochi de 
constructori. Contemplatia este, în ultimă analiză, piatra de. încer- 
care a frumuseţii și a dreptăţii. In contemplatie le avem pe toate 


cu natura; omul poate gândi pentrucă ideile lui sunt în armonie cu lucrurile ; 
el poate întrebuința pentru scopurile lui forțele naturii pentrucă forța lui stă în 
armonie cu forţa universală , scopurile lui nu se pot ciocni niciodată, multă vreme, 
dugmános cu scopurile naturii ». 

Insugi Plato a recurs la participare € pentru a evita ruptura absolută între 
lumea ființei adevărate şi lumea aparenfelor, pentru a împăca pe Parmenide 
— care nu are ochi decât pentru cea dintâi — cu părerea care nu atribue existență 
decât celei de a doua... Termenul de imitație, pe care Plato îl substitue, adesea, 
termenului de participaţie, este departe de a lumina adevărata-i natură... Iar 
comparatia platoniand între model şi copie nu ne îngădue de a sesiza destul de 
clar ceea ce este propriu participației, anume de a constitui într'adevăr fiinţa 
noustră, în cursul unei strădanii, prin care, creindu-ne esența noastră eternă, noi 
gâhdim a nu face nimic altceva decât de a o regăsi. Participarea este, fără indo- 
tulă, imitație, aga cum bine a simţit Plato, dar este gi mai mult, fiind şi invenție. 
Este imitație pentrucă-i subordonată unei realități ce o depăşeşte. Dar ne dăm 
seama cá în imitație sunt grade atát ce diferite. Imitarea unui obiect deja rea- 
lizat nu-i decât cea mai evidentă şi mai grosoland formă a imitafiet, pe când 
imitarea unei fiinţe de către alta este ceva mult mai gingaș. Aici avem, mai întăi, 
imitarea comportării ei sensibile, devenind apoi, încetul cu încetul, imitarea inten- 
fionalitá(ii ei tainice gi, în orice caz, această imitare presupune o readaptare ori- 
ginală. Dar adevărată imitare este aceea prin care noi încercăm, fie prin gândire, 
[ie prin acțiune, de a [ace ca lucrurile să semene ideilor. Și mai ales sufletul 
nostru încercăm să-l modelăm după ele. Dar astfel ne dăm seama că termenul 
imitație nu mai este la locul lui, având a face cu o participare adevărată, în 
care ideea devine a noastră, găsind în noi întruparea, ţinând de noi ceea ce o [ace 
să fie în lume gi primind dela noi o vieață insperfectă şi manifestă... Numai 
prin participare se statorniceste legătura între pasivitatea fiinţei mele psihologice 
şi Actul metafizic de care ea atârnă gi care întemeiază ființa mea adeváratá » 
(Louis Lavelle, De l'Acte, Fernand Aubier, 1937, pp. 168—169). 

Participarea valorilor etice la cele estetice şi invers, chiar dacă în alte relații 
şi proporţii, este o necesitate pentru construirea-de-sine eticà gi pentru creația 
estetică. 

gi noi suntem in toate. Intre empatie și contemplatie există o con- 
tinuitate, pentrucá ne găsim participând ín şi cu întreaga lume. 
Contemplatia este măsura omului, ca unitate întreagă. In latura-i 
mistică, individualitatea pare să se anuleze, ca și în empatie și 
totuși contemplatia nu aduce numai o sporire a senzualitatii în 
simţire, dar si o dorință de armonie, de unitate în varietate. Con- 
templatia ne oferă nu numai. imperativul datoriei și misticismul 
dragostei, dar și un alt fel de imperativ: creează-te astfel încât în 
toate acțiunile tale, în toată varietatea experienţei tale, să fii o uni- 
tate armonioasă, adevărată, dreaptă şi frumoasă pentru tine însuţi 
şi pentru ceilalţi. 

Un suflet nu poate fi frumos în simplitatea sa, ci numai în 
armonia elementelor sale, în justa proporţie a manifestărilor sale, 
în substantialitatea expresiilor sale. Valorile nu sunt absolute, ci 
numai derivații ale Singurului Absolut Posibil. Valorile sunt acele 
elemente, a căror justă întrebuințare aduce fericire. Fericirea nu 
poate fi numai intr’o activitate contemplativá, cum crede Aristo- 
teles 1), ci trebue să fie în întreaga expresie și manifestare a fiintei. 
Fericirea este armonia perfectă a întregii noastre ființe 2). Tar ar- 


1) Aristoteles, JNichomachean Ethics, X, 8. 

* Armonia se referă la relatiile calitative, pe când proporţia şi simetria la 
cantitate. Totuși, în cazul realizării-de-sine, toute au aspect şi calitativ, şi canti- 
tativ, deoarece ea nu e numai acumulare de [apte bune, ci formarea unei perso- 
nalități desávársite, în care gândul şi fapta, safletul şi acţiunile să fie bune şi 
jrumoase. Fericirea este o existentă frumoasă, aga cum o vedea gi Aristoteles, preci- 
zând că virtulea este mijlocul de a ajunge fericit. Fericirea e mai statornică gi 
se obiectivează mai mult decd) plăcerea. Aceasta, ca mijloc iar nu ca scop, poate 
fi un bine, mai ales când este plăcere sau bucurie estetică, intovdrdgind trăirea 
valorilor spirituale. 

Moralitatea nu este o schemă de viață sau o. comportare călăuzită de un 
singur principiu sau urmând orbeşte obiceiurile tradiţiei. E o continuă experi- 
mentare, urmărind unificarea sau sinteza Dinelui în cadrul puterii omului de 
a se construi ca personalitate. 

Fericirea este realizarea Binelui în personalitate. Tehnicele acestei realizări 
sunt plurale şi variază după calităţile înnăscute ale omului, dar și după condi- 
[ile in care se află. In orice caz, realizarea-de-sine nu-și poale propune ca scop 
şi asigura tehnica necesară, ignorând respectul valorilor spirituale şi neculli- 
vándu-le. 

Desconsiderarea imaginaţiei este tot atât de primejdioasă, ca şi desconsiderarea 
intelectului, chiar dacă unii oameni au mai multă imaginaţie, iar alții mai multe 

monia nu este nimic altceva decát mijlocia sau másura de aur 
the golden mean dintre contemplatie și acţiune, spirit și trup, datorie 
și plăcere, individ și societate — dintre elementele etice gi cele cste- 
tice din ființa noastră. Numărul de aur este e.cistenja echilibrată ; 
este virtutea sufletului nostru, corectat în viajá-i contemplativă 
de acțiunea practică. Astfel un meșter în orice artă, spune Aristo- 
teles, «evită excesul și defectele și caută mijlocia si își alege 
această mijloc e nu în obiect, ci relativ la noi» 1). Oamenii, ca meșteri- 
artiști ai propriei lor realizári-de-sine, au de ales, înainte de toate, 
măsura dreaptă potrivit fiinţei lor. Ei sunt proprii lor judecători 
și artiști, deoarece o mijlocie de aur obiectivă nu este cu putință 
din moment ce fiecare om are un grad deosebit de experienţă și 
diverse nuanţe finale. Dar aceasta nu implică egoismul, pentrucă 
egoismul este exces unilateral 2), iar mijlocia de aur este echilibrul 
între a da și a lua, iar un om care dă atât de mult, pe cât ia, este 


ddei. Jar imaginația sau intelectualitatea fără țelul Binelui, ca expresie finală 
zau ca dăruire faţă de ceilalţi, rămân sterpe şi nu aduc fericirea sau mul[umirea- 
de-sine, ce le verifică valabilitatea. 

Criticismul lăuntric înseamnă cumpănirea unui impuls cu altul, a unei 
imagini cu alta, a unei idei cu alta, păstrând numai ceea ce echilibrează şi armo- 
nizeazá, ceea ce avem cu ceea ce dobándim. 

Distincția lui Gabriel Marcel că oamenii superiori sunt, iar ceilalți au sau 
posedă bunuri este plină de consecinţe. Tot ce dobândeşte omul realizat, dobân- 
deste pentru fiinţa lui, devenind bun spiritual, iar nu avere. 

Aga cum principiul Binelui se reduce pentru Plato la legea Frumosului, la 
fel ceea ce dobándim ne face să fim, nu să avem. Binele este Frumosul și provine 
din prezența simetriei, o scrie în nenumărate locuri Plato, dar simetria, să nu 
uităm, constă în alegere gi construire, prin imagină-ezpresie în experienţa estetică ; 
prin idee gi imagină în experienţa etică. 

Kallos înseamnă mai totdeauna geea ce aspiră la Bine. Chiar dacă pentru 
Plato arta copiază natura, în sensul că experienţa estetică are a face cu aparenţa 
(și lumea percepției este o aparenţă), nu-i mai putin adevărat că, în lumea aceasta 
părelnică, imaginaţia și arta sunt un fel de názuin(d către Bine gi se arată ca 
simbol al realului ultim, a acelei lumi a Ideilor, cârmuită de Supremul Bine. 

1) Aristoteles, Nicomachean Ethics, II, 6. 

2) « Dragostea spirituală de sine însuși, compasiunea pe care o încerci faţă 
de tine însuţi, se poate chema egotism ; dar nimic nu-i este mai opus decát ego- 
ismul vulgar. Căci din această dragoste sau compátimire faţă de tine însuţi, din 
această disperare de a nu fi fost înainte de a te fi născut gi de a înceta de a 
mai [i după moarte — ajungi tu să resimţi aceeași compdtimire, adică aceeași 
dragoste, gi faţă de semenii şi faţă de fraţii tăi intruaparenjd, această procesiune 
de umbre nenorocite care trec din neant în neant, scântei de conștiință stralucind 

un om bun. Aristoteles însuși a observat acest adevăr $i a recoman- 
dat că «omul bun ar trebui să-și iubească eul (pentrucá va pro- 
fita și el făcând acte nobile, și vor profita și semenii lui) » 1). 
Mijlocia sau măsura de aur mai înseamnă și disciplină de sine 
și auto-constrângere, pentrucă ordinea este libertate armonizată 
sau disciplină. După cum artistul nu poate fi indulgent cu opera 
sa, la fel și omul măsurat nu poate fi indulgent, slab și unilateral. 
Disciplina de sine a fost recomandată atât de Confucius, cât și de 
Aristoteles. Conceptul chinez Chung (loialitate, devoțiune, reverență) 
a devenit principiu de bază în învăţăturile lui Confucius : « Ia cre- 
dinfa si sinceritatea ca prime principii » 2), propovăduia Confucius, 
cerând o consecvență nedeviatd, atât in vieata individuală, cát și 
în vieaţa socială, si ca toate acţiunile să fie onorabile si prudente ?). 
lar discipolul său si contemporanul lui Aristoteles, Mencius i-a 
dus învăţătura mai departe, arătând cá «valoarea bunávointei 
atârnă în întregime de maturizarea ei» 4). Această maturizare este 


o clipă, în besnele infinite şi veşnice». (Miguel de Unamuno, Le Sentiment 
tragique de la Vie, N. R. F., ed. 7-a, p. 89). 

E o ipostază pesimistă, care nici la Unamuno nu e lăsată astfel şi cu atât 
mai puţin trebue lăsată la cei cari cred că, în ciuda scurtimii gi fragilitafii vieții 
individuale, rămâne destul loc pentru creaţie şi cunoaștere, cágtigándu-se în inten- 
sitate și calitate ceea ce nu se poate în cantitate. 

De altfel, însuși Unamuno susţine o soluţie constructivă : 4 să facem ca neantul, 
dacă ni este sortit, să fie o nedreptate ; să luptăm împotriva destinului, chiar şi 
fără nădejdea unei victorii ; să-l combatem în felul lui Don Quichotte» (p. 165). 
Aceasta după ce citase pe Calderon care în La Vida es sueno mărturisește : «Visez 
şi vreau să activez cum trebue, căci acţiunea cea bună, chiar în vis, nu se pierde ». 

Luată ca vis sau ca joc, lumea depăşeşte îndoiala şi înfrânge indolenja, stator- 
nicind convențiile lui «ca și cum» Realizarea-de-sine este visul cel mai frumos 
al visului, dacă vis ar fi existența noastră. Iar rgalizarea aceasta e $i un act estetic, 
prin imagini şi emoţii armonios cumpünite. 

Nu putem fi, deci, de acord cu principiul criticei maioresciene că emoția 
artistică aduce uitarea de sine gi promovează o înălțare impersonală, făcând, prin 
acest fapt, morală arta. Depdgirea implică de sigur o tndlfare, dar tocmai nu prin 
uitarea de sine, ci prin conştiinţa de sine. Si de aceea arta este şi mai morală, 
desăvârșind eul, aga cum egotismul compütimitor și luptător, interpretat de Una- 
muno, este profund estetic gi moral. 

1) Aristoteles, Nicomachean Ethics IX, 8. 

*) Confucius, Annalects, I, VIII, 2. 

£) Ibid, XII, XIV, XV, II. 

*) Mencius, The Works of, VI, XIX. 

o tehnică artistică și virtutea omului superior, «sănătatea, frumu- 
seţea și bunăstarea sufletului »!). Chiar la un metafisician anti- 
activist, cum era Lao-Tze, pentru care «adevărata bunătate... 
îşi alege drept lăcaș o livadă liniștită; drept inimă, un vârtej 
încercuit. In generozitate este bună; în vorbă, sinceră; în autori- 
tate este ordine; în afaceri este abilitate; în mișcare, ritm; în mă- 
sura in care e mereu pașnică, nu-i niciodată învinuită » 2), se găsește 
totuși un principiu de acţiune armonioasă: pune ordine în lucruri, 
înainte ca să înceapă desordinea ?). 

Observând, acum, viata de toate zilele, vedem că omul mij- 
lociu este doar o construcţie abstractă și că foarte puţini oameni 
sunt mijlocii. Majoritatea este unilaterală și neg iutoa'e, iar ceea ce 
numim mediocritate nu este o cale de mijloc, o medie sau o unitate 
echilibrată, ci o limită pejorativă. Aceasta arată cât de greu se 
poate ajunge la mijlocia sau măsura de aur și cu cât sunt mai ușoare 
o strălucire necontrolată sau o stupiditate statică. Cea mai mare 
dificultate este, așa dar, tocmai realizarea mijlociei de aur pen- 
trucă acolo este Binele viu. O atare realizare cere o tehnică spi- 
rituală, așa cum cere arta, pentrucă, după părerea noastră, mij- 
locia de aur nu însemneuză atât de mult represiun^ sau eliminare 
cát ordine armonioasă și a-tot-cuprinzátoare a întregii noastre 
fiinţe. Rațiunea trebue să conducă în armonie cu dorinţa; imagi- 
natia cu bunătatea etică *). 


— 


1) Plato, Republic, 444. 

‘) l.ao-Tze, Tao-Teh-King, VIII. 

3) Pentru partea constructivă a Metafizicei lui Lao-Tze: Hu-Shih, The 
Development of the Logical Method in Ancient China, p. 17 si urm. 

) Contemplarea frumosului natural gi a operelor de artă pricinuegte o tmbu- 
curare gi transfigurare, ca aceea a Sfdntului Francisc din Assisi pentru care 
lumea cântată de el putea într'adevăr pare «expresia vizibilă a bunătății lui 
Dumnezeu ». 

Nu socotim de loc, ca Leon Chestov, că este trufie necugetatá să crezi ín om 
gi în puterile lui creatoare, dacă acestea aduc bucurie și lărgire a imaginaţiei 
și cunoaşterii, realizând pe om și lumea lui. 

Chestov (ine de rău catolicismul gi chiar pe Socrates de a fi conferit omului 
€ puterea cheilor », cu care el crede că are dreptul de a deschide porțile cerului, 
date Sfântului Petru şi prin el Papei. Ideea puterii nelimitate pe dare o posedă 
omul în ceruri şi pe pământ ar veni din capul lui Socrates, susţine Chestov, 

Mijlocia de aur este ceea ce John Ruskin intelegea prin minu- 
natul echilibru si simetrie a forţelor vitale!); este arta de a trai 
bine. John Ruskin este cel care ne-a lásat acest minunat testament: 
€tot ce puteţi face bine, sau devine onorabil, depinde de stăpânirea 
acestor două instincte, ordinea si bunătatea, prin acea mare facul- 
tate imaginativă, care vă dă moștenirea trecutului, adâncirea pre- 
zentului, autoritatea asupra viitorului » 2). 

Acesta este tocmai fructul contemplatiei și este o trăsătură 
caracteristică a omului superior, care se gândește mai mult la vir- 
tute, frumuseţe, bunătate și adevăr, decât la confort, favoruri, 
convenienfe și relativitate. Binele este acest fel de împlinire, sau 
cum se exprimă Mary Whiton Calkins, Binele, «cea mai plină și 
completă viaţă conștientă posibilă în comunitatea universală», 
este scopul vitalitágii instinctive controlate și organizate °). 

Tendinţa de a ne controla pe noi-ingine este sensul moral, în 
timp ce aceea de a ne organiza este sensul estetic 4). Imperativul de 


denunjánd-o ca un act de trufie (Leon Chestov, Potestas Clavium, tr. Boris de 
Schloezer, J. Schiffrin, Paris, 1928). 

Varietatea artei gi infinita îmbunătăţire etică pe care omul are a le realiza, 
pentru sine gi pentru progresul lumii, nu-s ireverenje față de Creator, ci slabe 
asculidri ale sensului creator sádit de el în lume. 

De sigur, omul nu poate schimba totul şi e răspunzător mai ales de ceea ce 
poate el, dar poate infinit mai mult decât realizează. Suntem de acord cu Epictet 
că «esen(a binelui este în ceea ce aldrnd de noi», dar nu și cu cealaltă afirmaţie 
a lui că € singura cale care conduce la ea (la esența Binelui, n. r.) este disprețul 
a ceea ce nu atârnă de noi» (Ench., XIX). Tocmai pentrucă nu știm ceea ce 
nu atârnă de noi gi nu ştim cát de intens ne putem realiza estetic şi etic, nu trebue 
să dispre[uim, ci mereu să vedem dacă nu suntem in stare a preface ceea ce credem 
că nu alârnă de noi. 

3) John Ruskin, Lectures on Art, p. 72. 

*) Ibid., p. 88. 

2) Mary Whiton Calkins, The Good Man and the Good, p. 98. 

+) Kirkegaard vede vieaja prin stadii succesiv realizate, contradictorii unele 
faţă de altele. Continuitatea este, pentru el, o abstracţie, viea(a spiritului fiind 
alcătuită din etape sau stadii, separate de rupturi absolute. El crede intr’o dialec- 
ticá a opoziţiilor calitative, deosebită de cea hegeliand, care suprimă opoziţiile gi 
ajunge la sinteză. Ajungi la etic, rupând cu esteticul și ajungi la religios rupând 
cu elicul, susține Kirkegaard. (Vd. Jean Wahl, Études Kirkegaardiennes). 

Deci la baza filosofiei existențiale de acest fel, unitatea eului este mereu sfă- 
rdmatd gi de aceea sinteza realizdrii-de-sine nu poate fi susținută. Mergând, însă, 
pe linia idealismului antic gi leibnizian, eul poate fi explicat ca o unitate ndzuind 

a ne creea pe noi-ingine, le implică, aga dar, pe amândouă, din mo- 
ment ce cere atát intentia, cát si realizarea. Un suflet frumos este 
un suflet moral, creeat prin sine insusi. Este adevárata personali- 
tate, care are nu numai grija de a urma reguli de felul acelora pro- 
puse de William Morris: «să nu ai nimic în casa ta, căruia să nu-i 
cunoşti utilitatea, sau să nu crezi cá e frumos» !), dar care perso- 
nalitate încearcă să facă fiecare acțiune și fiecare gând coherent si 
armonios cu întregul, devenind perfectă ca si în contemplatie ?). 


mereu spre sinteză, trăind şi împlinindu-se prin colaborarea valorilor, mergând” 
până la confluenţa lor, până la substanţa lor metafizică. 

Tot ceea ce am trăit este bun trăit, iar realizarea-de-sine constitue împlinirea 
sau desăvârşirea sau dovada oricărei etice adevărate. 

Realizarea-de-sine este, de sigur, un act esenţial etic, dar care cuprinde şi 
cultul celorlalte valori, căci fără devotiunea faţă de adevăr gi bucuria estetică, fara 
o corelare vie gi autentică a acestor valori, realizarea eului nu este efectuată. 

O metafizică humanistă implică tocmai această corelare a valorilor estetice 
și etice, punând în joc desvoltarea omului întreg. Poţi urma legea lui Hóffding : 
4 vezi bine care este pentru tine valoarea fundamentală gi întru cát se conformează 
voinţa ta şi acţiunile tale cu ea», dar numai în sensul de a prefera o valoare 
alteia, în funcţie de conştiinţa că o poti realiza tu mai bine decât pe celelalte, 
prin vocaţie şi specializare. Dar aceasta nu implică ignorarea sau disprețul celor- 
lalte valori. 

Mai mult încă : din punct de vedere moral, cine ignoră rigurozitatea adevărului 
și îmbucurarea estetică, dispretuind imaginaţia, contemplatia gi operele de artă 
— nu poate fi socotit un om realizat, vieaja lui fiind lipsită de armonia funda- 
mentală şi de varietatea cunoașterii. Aşa cum pentru un Croce logicul implică 

gt esteticul, fiind o ridicare la noţiuni peste sensibilitate sau intuiţie, putem spune 
că eticul implică esteticul, deoarece imagina-expresie este baza cunoașterii lumii 
şi actul spiritual pe care construim apoi toate acţiunile și atitudinile vitale. 

Fără estetică, etica reduce baza sentimentală și sensibilă a spiritului, promo- 
vând eventual principii de viea(á pentru o viea{d care nu mai este trăită, căci noi 
trăim mai întâi prin imaginaţie. Binele şi Frumosul pot fi uneori doi dușmani, 
în ochii acelor care îşi trăiesc vieaţa din bucăţi şi cu privafiuni spirituale, dar 
chiar gi aceştia ar trebui să înţeleagă că cei doi dușmani nu se pot menţine unul 
fără celălalt, că însăși lupta ti arată aparținând aceleiași lumi şi aceleiași familii. 

1) William Morris, Hopes and Fears for Art, p. 108. 

* O identitate kalokagathonicá stabilește în treacăt, în lucrarea sa O viziune 
românească a lumii, Ovidiu Papadima, arătând următoarele : spre deosebire de 
alte elemente, în care folklorul nostru este tnrdurit de creștinism, atunci când e 
vorba de frumos gi de dragoste folklorul nostru e mult mai aproape de frumosul 
antic decât de cel creștin. « Cosmosul nostru este etic în măsura în care e estetic, 
la fel ca gi cel antic. Binele în el nu poate fi decât frumos şi frumosul nu se poate 
să nu fie recunoscut în lumea binelui. Fiindcă atât cosmosul nostru folkloric cât 

PERFECTIA ARMONIEI IN REALIZAREA OMULUI 
SI ARTISIULUI 


Perfectia, in acest caz, poate avea o semnificatie practica. Per- 
fectie pentru întrebuințare nu este nimic altceva decât împlinirea 
unei trăiri armonioase şi complete. Această plinătate trebue să fie 
calitativă și nu cantitativă. Înseamnă că eul trebue să împlinească 
tot ce are mai bun, pentru a ajunge la o anumită existenţă unitară 
și întreagă. Este ceea ce numim un om care s'a realizat pe sine !). 

In împlinirea personalităţii noastre, atingem anumite înălțimi, 
care sunt pentru noi definitive. Când o acțiune a noastră este sufici- 
entă prin ea însăși și prin scopul ei, atunci putem vorbi de perfectia 
ei (în special, dacă ea nu este accidentală fiinţei noastre) pentrucă 
este o armonie satisfăcută a artei de a trăi. In acest sens, putem spune 
că, deși pentru societate progresul este un fapt netăgăduit, măcar 
din punct de vedere statistic — pentru personalitate și pentru artă 
in general, este mai bine să se vorbească de perfectie, decât de 
progres. Construcţia Parthenonului, moartea ironică a lui Socrate, 


şi cel al mitologiei greco-latine e o lume de simetrii și nu de individualitati, o 
lume de perfecţii prestabilite și nu una care se caută pe sine, o lume de armonii 
şi nu de sbuciume. Omul — pentru amânduuă aceste viziuni de vieaţă — trebue 
să se integreze gi fizireste în armonia şi perfectia firii. Să nu o contrazică. Să 
găseşti, adică, în chipul lui simetriile şi liniştea măreaţă a firii. Frumosul folk- 
loric, ca gi cel antic, e astfel o problemă de proporţii gi nu una de expresie. E 
şi firesc să [ie aga. Ca să se integreze în armonia firii, omul trebue să fie el însuşi 
o armonie... Poesia noastră a iubirii este în același timp gi una a frumosului, 
numai a lui. Aproape nicăieri în poesia aceasta nu se vorbește de suflet. Iubirea 
creşte numai din admiraţia faţă de înfăţişarea statuară a omului. Uriţenia de 
orice fel e gonită din acest paradis cu biciul celei mai violente cruzimi... Defi- 
ni(i prin expresia t oameni însemnați », adică pecetlui{i din naştere cu un stigmat 
de nesters, ei sunt evitaţi gi suspectaţi de cruzime, ca întrupări ale răului, potrivit 
concepției folklorice că tot ce e urit în cosmos e fapta Diavolului... Ştiinţa mo- 
dernă explică omul prin cosmos. Viziunea folklorică explică vieața cosmică prin 
om... Jn cea folklorică, el se integrează senin într'o armonie universală » (pp. 
177-179, 219). 

1) O pilduiteare realizare-de-sine etică şi estetică este aceea a lui T. E. Law- 
rence. Monumentala sa epopee Cei Sapte Stálpi ai Intelepciunii editura Fun- 
da(iei Regale pentru Literatură $i Artă, 1937), tradusă de noi cu o lungă intro- 
ducere, constitue, de [apt, un model de realizare-de-sine cu toute indoielile $i aván- 
turile spiritului, cu atâtea încercări ale vieţii şi depágiri ale ei din dragoste 
pentru Frumos, Bine şi Adevăr. 

ridicarea catedralelor gotice, sunt realizări absolute, perfecte și 
prin ele-insele, si pentru ele-insele. Artisti si gánditori ca André 
Gide si Clive Bell se opun conceptiei evolutioniste a artei. Ultimul, 
concepánd arta ca o religie, adicá avánd un sens definitiv, nu se 
fereşte de a-și exprima nemulțumirea față de concepţia evolutio- 
nistă, în următorii termen; violenti: « Niciodată, o minte de sarlatan 
nu a produs o teorie mai dezastruoasă, decât aceea a evoluţiei artei » !). 

Fără să fim întru totul de acord, trebue să mărturisim că în 
cadrul temporal al personalităţii vii, evoluţia are o slabă semnifi- 
catie și ar putea duce la implicaţii sceptice. Dacă realizarea-de-sine 
are o semnificaţie, atunci are una singură și anume ca o, perfectă 
excelență — posibilă oricărui individ — independentă de timp și 
spaţiu. Trebue să adáogám că deși schimbarea nu poate fi tăgă- 
duită, în personalitate se află anumite momente de fericire sau de 
mulțumire absolută, care nu pot evolua pentrucă sunt definitive. 
Asemenea momente pot fi realizate în viaţa actuală și ele constituese 
ceea ce Jules de Gaultier numește «eternitatea în prezent » ?). In 
astiel de momente, determinarea estetică, întrunește toată reali- 
tatea gi îi trdeste idealurile. Realizarea de sine — ca imaginaţie obiec- 
tivată ne este fericirea . « L'imagination objectivée est âme et corps, 
organisation compléte à la maniére des vivants: L'ideal s'est incarné, 
mais il a dà subier des transformations, réductions et adaptations 
pour devenir pratique... » 3) (Th. Ribot). 

Tráirea definitivă a idealurilor este rezultatul organizării armo- 
nioase a valorilor noastre. Suntem de acord cu acei gânditori care 
cred că valoare absolutá este o contradicţie de termeni. Dar nu 
putem fi de acord cu cei care neagă personalităţii puterea de a trăi 
și de a realiza, prin suferinţe si corectári perfecția definitivă. Viaţa 
individuală nu poate fi nici joc, nici întrebare fara răspuns. Viaţa 
individuală poate atinge d săvârșirea în ea însăși și pentru ea-însăși, 
pentrucă eul este factorul răspunzător de propria sa fericire sau 
mulțumire, iar omul nu poate să fie victima unei soarte oarbe sau 
a unui destin capricios, din moment ce este în stare să realizeze 
atâta armonie și atâta bunătate. 


3) Clive Bell, Art, p. 102. 

*) Jules de Gaultier: € Les Éléments esthétiques de la Moralité », în Re- 
vue Philosophique, Martie-Aprilie, 1930. 

3) Th. Ribot, Essai sur l'Umagination créatrice, p. 266. 

Perfectia este răspunsul pe care-l primim drept răsplată tuturor 
strădaniilor noastre etice și estetice. « L'homme de bien est à sa 
manière le plus grand de tous les artistes » — spunea Victor Cousin 1). 
Dar arta sa de a trăi bine este mai grea decât viaţa însăși, pentrucă 
cere acea tehnică necurmată și grea, care este viata estetică 
şi morală. Când un om ca Beethoven spunea «vreau să dovedesc 
că oricine se comportă bine și nobil, poate, numai prin aceasta, să 
îndure nefericirea», el trebue să se fi gândit că a acţiona bine și 
nobil este o măsură pozitivă și stabilă de apreciere. Personalitatea, 
per se subsistens si per se operans, are, așadar, o semnificaţie defi- 
nitivá: perfectia ei posibilă, care este atât de definitivă, încât nefe- 
ricirile pot fi suportate fără să-i schimbe fericirea dobândită 
temeinic 2). 

Adevărul este această perfectie, conștient încercată de individul 
întreg; este solidaritatea armonioasă a tuturor valorilor finale din 
existenţa noastră ; este mijlocia de aur caracterizată prin armonie 
sau înţelepciune. Cea mai bună cale de a cunoaște o personalitate 
este de a-i găsi poziţia ca un punct cosmic coordonat prin valori. 
Pe o atare scară cosmică, fiecare punct își are fericirea de a fi deter- 
minat de către valori, în diferite proporţii, potrivite sie-si. Acela 
care se crează pe el însuși există sau este, atunci când își îndeplinește 
munca sau opera creatoare potrivit cu ceea ce are mai de pret în el, 


1) Victor Cousin, Du Vrai, du Beau et du Bien, p. 170. 

*) Sporul pe care-l oh(ine artistul creând o operă sau omul etic, realizându-se 
pe sine, confirma principiul cartezian că «in efect trebue să [ie cel puţin cdt în 
cauză ». Artistul gi omul etic simt nevoia unei atitudini unitare, a unui stil esi- 
sten[ial. Un om cu stil este convins că nu e deajuns să înireprindă [apte bune, 
dar gi să aibă atitudine ezpresivă, construindu-şi din sine o imagind mul(umitoare. 

€ Intr'un. sujlet mare lotul e mare», spunea Pascal. Mai ales totul devine 
mare, când se realizează într'un om adevărat. 

Stilul e unitate, e întregime, e armonie permanentă. 

Grecii antici având ca normă de vieală Binele și Frumosul, acel Kalokaga- 
thon, se obligau singuri să-l trăiască și să-l realizeze, neavând nevoie de voinţă, 
— care gi lipseşte din morala lor — ci de dorul perjce(iei, de participarea firească 
la ceea ce este semănat în tine și trebue doar cultivat gi cules. Numai cind vieafa 
li s'a urifit — stoicii gi epicureenii au susținut despărţirea de vieuţă, adică stă- 
pânirea ei prin înțelepciune negativă. Atunci, gândul şi dorința s'au despărțit de 
frumusețe gi de vieaţă. Viitorul omenirii va trcbui să întrunească din nou valorile 
în om şi societate, făcându-le cât mai solidare și armonizándu-le în personalități 
realizate, în oameni cu stil gi în societăți sau într'o singură societate cu stil. 

prin harul lui Dumnezeu. Arta este devoțiune activă faţă de tot 
ceea ce avem vrednic sădit în natura noastră. 

« Practicarea moralei, trebue să ne amintim întotdeauna, nu 
este o chestiune de estetică ; este o chestiune de artă »'). Aga încheie 
Havelock Ellis lucrarea Dance of Life, si cu concepţia lui, multi 
esteticieni noi par să fie de acord, pentrucă, înpreună cu el, cer ca 
Estetica să fie «partea metafizică a oricărei trăiri productive » 2). 
Éttiene Souriau, în studiul sáu «sur l'objet d'une science naissante», 
L Avenir de l Esthetique sugerează ca Estetica să fie știința formelor, 
deoarece «orice speculație relativă la formă, este de natură este- 
tică » 3). Sora M. Basiline a studiat sistemele și judecatile primilor 
filosofi greci, ca entităţi estetice, deoarece pentru ea, « orice judecată 
este estetică, prin aceea că aduce o unitate, din datele ce le are 
și o satisfacție cercetătorului » iar «sistemele sunt constituite, nu 
pe o teorie a cunoașterii, ci pe o bază a Esteticii; permanentul este 
o unitate a unor părţi ţinute între ele, prin anumite principii, ca 
simetria, echilibrul, proporţia, potrivit acestora intervenind schim- 
bările » 4). 

Dacă Estetica este știința inter-relajiilor armonioase, după cum 
se pretinde că este, atunci studiul realizării morale, ca proces armo- 
nios, trebue să aibă un început tocmai aici. 

Intreprinderea noastră se sfârşeşte cu această sugestie preten- 
fioasá pentru viitoare cercetări. Am urmărit-o $1 noi, mai mult sau 
mai putin, în relaţiile dintre Metafizică, Etică și Estetică. Din con- 
fluența apelor, am încercat să deosebim unde puterea Bindlui se 
retrage în Frumos, iar Frumosul în Bine, ca astfel să demonstrăm un 
adevăr, care nu va îmbătrâni niciodată $i anume că «măsura şi 
simetria sunt frumuseţe și virtute în toată lumea » 5). 

Educarea sufletului — care este personalitatea — absoarbe în uni- 
tatea sa armonioasă toate aceste ape, după cum personalitatea lui 
Iisus Hristos, prin spiritul său universal, a fost «capabilă de a 
îmbrăţişa si regenerea toate lucrurile » 9). 


1) Havelock Ellis, The Dance of Life, p. 327. 

2) Ibid., p. 326. 

*) Etienne Souriau, L'Avenir de l'Esthétique, p. 36. 

4) Sister M. Basiline, The Aesthetic Motif from Thales to Plato, pp. 1—3. 
5) Plato, Philebus, 64. 

8) Vladimir Solovyof, The Justification of the Good, p. 194. 

Personalitatea, având o expresie reușită, este frumoasă și având 
o funcţiune reușită, este bună. Fericirea, mai presus de toate, este 
cea mai completă realizare a acestei funcţii expresive, mulțumită 
puterii creatoare, dăruită nouă de Dumnezeu, acest spectator etern 
al tuturor timpurilor şi al tuturor fiinţelor. 
..«S1 se cade să spunem cá în devenirea sufletului ceva bun 
și frumos este devenirea lui ca Dumnezeu, pentrucă din ceea ce-i 
dumnezeesc provin tot F, umosul si tot Binele, în fiinţe. .. »!). 


1) Plotinus, Enn., I, 66. 

